
er  multos  jam  annos  textus  hu- 
jus  libelli  Magistro  Novitiorum  in  mona- 
sterio  Sancti  Vincentii  inserviebat  in  ex- 
plicandis  principiis  vitae  religiosse.  Cum 
vero  nunquam  typis  fuerit  impressus, 
Fratres  Novitii  singuli  manu  propria  ex- 
emplar  exscripserunt,  ut  et  ipsi  textum 
prae  oculis  haberent.  Ne  autem  opuscu- 
lum  hoc  aureum  in  paucis  lateret  mona- 
steriis,  desiderium  apud  multos,  qui  ma- 
nuscriptum  viderant,  invaluit  ut  typis 
imprimeretur.     Hujusmodi    desiderio    ob- 

secundans  Revmus  D.  Andreas  Hinte- 
nach,  Archiabbas  Sti  Vincentii,  aliquos 
capitulares  ejusdem  monasterii  selegit, 
qui  textum,  in  quem  per  multiplicata 
exemplaria  manuscripta  multi  errores  ir- 
repserant,  emendarent  et  Reverendissimus 
Leander  Schnerr,  Archiabbas  feliciter 
regnans  libellum  imprimi  jussit. 

Opere  feliciter  expleto,  haec  norma 
vitse  spiritualis  piis  lectoribus  commen- 
datur. 

Tyrocinium  istud  est  opus  pii  mo- 
nachi  Benedictini  exaratum  pro  novellis 
monachis  sui  Ordinis ;  attamen,  mutatis 
nratandis,  etiam  religiosis  familiis  aliorum 
ordinum  utriusque  sexus,  necnon  clero 
saeculari,  magnae  utilitatis  futurum  esse 
speratur. 

PARS  PRIMA. 


De  iis  quae  Novitio  Religioso  in  primo 

sacri  Tyrocinii  ingressu  scitu  sunt 

maxime  necessaria. 

§  1.    De  Notione  Tyrocinii. 

Tyrocinium  est  Dominici  schola  servitii,  in 
qua  ex  principiis  vel  explicite  vel  implicite 
revelatis  docetur  et  discitur,  quomodo  Religi- 
osos  oporteat  servire  Deo.  Sive  ergo  nobili- 
tatem  magistri,  qui  in  hac  schola  est  Spiritus 
Sanctus,  sive  praestantiam  scientiae,  quae  sola 
et  unica  ad  salutem  est  necessaria,  spectemus, 
facile  patet  quod  Fratres  Tyrones  scholae 
huic,  praecipue  in  publicis  explicationibus, 
interesse  debeant 

1.  magna  cum  reverentia  interna,  fundata 
in  viva  fide  quod  in  ea  nihil  aliud  quam  di- 
vinse  sapientiae  placita  sint  audituri; 

2.  mag-na  cum  reverentia  externa,  utpote 
has  instructiones  percepturi  ex  ore  legitimi 
superioris,  qui  hic  et  nunc  org-anum  et  in- 
strumentum  agit  Spiritus  Sancti; 

3.  mag-na  cum  aviditate  et  fame  spirituali; 

4.  cum  sedula  harum  doctrinarum  recorda- 
tione; 

5.  cum  g-enerosa  ac  constanti  earumdem  in 
praxi  applicatione; 

6.  cum  justo  denique  et  salubri  timore,  ne, 
si  saluberrimas  istas  instructiones  neg-ligant, 
de  ipsis  verificetur  illud:  Quia  tu  scientiam 
reftulisti,  repellam  te  (Oseae  4,  6.). 

§  2.  De  Fine  Tyrocinii. 

Finis  hujus  scholae  non  est  alius  quam  ut 
discamus,  quomodo  nos  oporteat  servire  Deo 
et  quidquid  conformiter  vocationi  nostrae  ag-en- 
dum  sit,  quae  a  nobis  non  qualecumque,  sed 
speciale  prorsus,  sublimius  et  excellentius 
servitii  g-enus  exigit,  prout  ex  communi  Ec- 
clesiae  sensu  ac  intrinseca  status  religiosi  rati- 
one  et  natura  patet,  consentientibus  Sanctis 
Patribus  et  ipsis  sacris  paginis. 

Quia  vero  hanc  scientiam,  utpote  sublimem, 
et  corruptae  nostrae  naturae  invisam  et  contra- 
riam  nemo  proprio  marte  addiscere  potest, 
hinc  FF.  Novitiis  de  manuductore  prospec- 
tum  est,  qui  ipsos  non  solum  servitii  hujus 
regulas  solide  et  clare  edoceat,  sed  etiam  im- 
portune  ac  opportune  ad  easdem  in  praxim 
deducendas  paterna  vi  compellat. 

Corollarium:  FF.  Tyrones  Deo  grati  exi- 
stant  pro  suavi  hac  providentia,  et  quidem 
practice,  scilicet  finem  hunc,  ob  quem  ad  sa- 
crum    Tyrocinium   missi    sunt,    saepius    serio 


considerando,  imo  jugiter  sibi  ob  oculos  po- 
nendo  et  ad  illum  obtinendum  se  ipsos  exsti- 
mulando.  Serio  se  applicent,  ut  tam  finem 
hunc,  quam  ejus  obtinendi  media  funditus 
perspiciant  et,  num  eidem  pares  sint,  mature 
ac  serio  secum  pensent,  ne  vel  gravissimae 
injustitiae,  expensas  sat  magnas  inutiliter  con- 
sumendo,  vel  irreligiositatis  reos  se  faciant, 
dum  ea,  quae  ad  divinum  servitium  pertinent, 
cui  se  sub  voto  religioso  mancipare  intendunt, 
scire  negligimt,  vel  certe  sese  periculo  expo- 
nant  decursu  temporis  minus  contente  viven- 
di  in  statu  religioso,  utpote  quem  sine  prae- 
via  sufficienti  cog-nitione  et  quidem  practica 
susceperunt. 

§  3.    De  Mediis  obtinendi  finem  Tyrocinii. 

Praecipuum  et  quasi  unicum  finis  hujus  ob- 
tinendi  medium  est  studium  asceticum  rite 
institutum.  Ascesis  enim  est  scientia  prac- 
tica,  quae  per  principia  divinitus  revelata  non 
tantum  peccata  vitare  et  virtutes  docet  exer- 
cere,  sed  et  mores  per  consilia  evang-elica  et 
opera  supererog-atoria  perficit  usque  ad  uni- 
onem  voluntatis  creatae  cum  voluntate  divina 
per  summos  christianae  pietatis  apices;  pro- 
inde  est  scientia  serviendi  Deo,  jam  non  mo- 
do  quocumque,  sed  sublimissimo  et  excellen- 
tissimo.  Itaque  nonnisi  hujus  scientiae  studio 
mediante,  servitii  hujus  et  cog*nitio  et  praxis 
obtineri  potest. 

Attamen  ut  hunc  in  finem  conducat  studi- 


um  hoc,  sequentes  observandae   sunt    conditi- 
ones  et  regnlae: 

Studium  hoc  fiat 

1.  cum  bona,  pura  ac    perfecta    intentione; 

2.  cum  humili  ac  fiduciali  divinae  gratiae 
imploratione; 

3.  viva  cum  fide,  doctrinas  asceticas  jam 
non  ut  doctrinas  hominum,  sed  ut  verba  Dei 
respiciente  ac  proinde  nullatenus  vanam  eru- 
ditionem  in  styli  nitore,  sed  solidam  morum 
conversionem  in  ostensione  sfiiritus  et  virtutis 
(I.  Cor.  2,  4.)  quaerente; 

4.  cum  maxima  animi  attentione  et  frequenti 
reflexione; 

5.  firmo  cum  proposito  haustas  doctrinas 
practicae  hujus  scientiae  in  usum  deducendi 
et  omnem  seu  occurrentem  seu  mere  apparen- 
tem  difficultatem  g*enerose  per  Dei  gratiam 
superandi. 

Saepius  quilibet  super  regulas  istas  se  exa- 
mini  subjiciat,  num  et  qualiter  ipsas  obser- 
vaverit,  negiectas  in  posterum  sollicite  cu- 
stodiat,  ut  sic  illas  quotidiana  exercitatione 
in  praxim  deducat  et  quasi  in  alteram  con- 
vertat  naturam. 

§  4.    De  Adjumentis  et  Impedimentis  profectus 
spiritualis  in  Tyrocinio. 

Adjumenta  sunt  sequentia: 
1.   practica  aestimatio  et  fervens  amor  reli- 
g-iosae  vocationis  suae; 


2.  fervens  desiderium  multum  proficiendi 
in  spiritu,  quod  tum  quotidiana  multiplicium 
beneficiorum  Dei  recordatione,  tum  proposito 
ob  oculos  Beatae  Mariae  Virginis  aliorumque 
Sanctorum,  praecipue  Ordinis  nostri,  exemplo 
jugiter  nutriri  debet  et  augeri; 

3.  perfectum  sui  ipsius  dominium; 

4.  humilis  ac  absolutissima  sui  ipsius  sub- 
jectio  ad  omnem  nutum  superioris; 

5.  pia  sollicitudo  omnia  aut  certe  praecipua 
ad  spiritum  spectantia  opera  perag-endi  cum 
reflexione  praevia  trium  punctorum:  "quid, 
cur,  quomodo"    ag-endum  modo  est? 

6.  denique  obfirmata  animi  resolutio  sem- 
per  fugiendi  omnia,  quae  Deo  displicent, 
semper  faciendi  omnia,  quae  Deo  placent, 
semper  ferendi  omnia,  quae  amori  displicent 
proprio,  ac  semper  ad  majorem  tendendi  per- 
fectionem. 

Impedimenta  vero  sunt: 

1.  amor  hujus  saeculi; 

2.  pigritia,  fug-a  laboris,  horror  difficultatis 
ac  pusillanimitas; 

3.  neg-lectus  seriae  mortificationis  tum  in- 
ternae,  tum  externae; 

4.  remissum  ac  negiectum  exercitium  prac- 
ticae  ac  affectuosae  memoriae  Dei  praesentis; 

5.  animus  ingratus  pro  beneficiis  et  gratiis 
Dei  atque  earumdem  abusus; 

6.  praesumptio  de  viribus  propriis  et  modica 
in  Deum  fiducia; 


7.  defectus  amoris  et  candoris  filialis  erg*a 
suum  superiorem,  denique 

8.  abjectus  animus  quavis  mediocritate  et 
superficiali  virtute  contentus. 

§  5.  De  iis  quse  per  decursum  Tyrocinii  FF.  Novellis 
cavenda  vel  observanda  sunt. 

Ante  omnia  sibi  cavere  debent: 

1.  ab  omni  conversatione  cum  saeculo  ac  sae- 
cularibus  hominibus,  tam  interna  quam  ex- 
terna,  cogitatione,  verbo  et  affectu; 

2.  a  vana  et  profana  locutione; 

3.  a  minima  quavis  in  ag-endo,  loquendo  et 
conversando  levitate,  petulantia,  protervia; 

4.  ab  otiosis  et  superfluis  discursionibus  ex- 
tra  musaeum  et  per  claustrum; 

5.  ab  omni  excessu  in  cibo  et  potu; 

6.  ab  omni  invidia,  amaritudine  et  aversi- 
one  seu,  quod  idem  est,  ab  omni  zelo  amari- 
tudinis  tam  erg-a  confratres  quam  erg-a  su- 
periores; 

7.  a  sinistris  suspicionibus,  a  judiciis  teme- 
rariis;  denique  ab  omni  privata  ac  sensuali 
amicitia  et  familiaritate. 

E  contra  exactissime  curandum  est  a 
sing-ulis  ut  erg-a  Deum,  proximum  ac  se  ipsos 
optime  sint  constituti 

1.  per  sollicitudinem  ad  opus  Dei  et  quaevis 
exercitia  spiritualia,  per  fervorem,  modestiam 
et  vivam  fidem; 

2.  per  mutuam  reverentiam,  honorem,  cari- 
tatem,  patientiam,  mansuetudinem  ac  humili- 
tatem; 


3.  per  bonam  intentionem,  dilig-ens  studium 
orationis,  fervens  desiderium  solidae  virtutis 
ac  mag-nae  perfectionis,  curam  minimorum 
maximam  ac  filialem  candorem  et  confiden- 
tiam  erg-a  patrem  suum  spiritualem. 

Ceterum,  sive  ista  observare,  sive  ab  illis 
sibi  cavere,  aliaque  hucusque  dicta  et  quaevis 
alia  reg*ularis  disciplinae  puncta  servare,  nulla- 
tenus  indifferentes  quaedam  et  mere  arbitrariae 
res  sunt;  nam  ex  hujusmodi  debet  dijudicari 
utrum  F.  Novellus  in  spiritu  velit  proficere 
necne.  Certe,  qui  in  hisce  habitualiter  neg*li- 
g*ens,  socors  et  incuriosus  foret,  et  multo  ma- 
gis,  qui  haec  ex  contemptu  violaret,  is  a  peccato 
eoque  triplici,  inobedientiae  scilicet,  injusti- 
tiae  ac  irreligiositatis  excusari  non  posset,  ac 
insuper  multiplicis  abusus  pretiosi  temporis, 
jacturae  gratiarum  ac  occasionum  multa  et 
mag-na  merita  sibi  acquirendi  se  reum  consti- 
tueret. 

§  6.    De  recta  Intentione  Tyrocinio  prsemittenda. 

Intentio,  quae  nihil  aliud  est,  quam  delibe- 
rata  volitio  finis,  pro  diversitate  finis  diversa 
esse  potest,  nempe  bona  vel  mala,  naturalis 
vel  supernaturalis;  perfecta  vel  imperfecta; 
cum  vero  finis  sublimior  perfectiorque  non 
sit,  quam  Deus  infinite  amabilis,  ex  conse- 
quenti  quoque  intentio  perfectior  dari  non 
potest,  quam  illa,  quae  ex  influxu  perfectae 
caritatis,  sive  virtuali,  sive  actuali  procedit. 
Aliqua  bona  et  supernaturalis  intentio  abso- 

lute  requiritur  ut  opera  nostra,  etiam  ex  ob- 
jecto  bona,  fiant  de  condig-no  meritoria  vitae 
aeternae.  Insuper  vi  talis  intentionis  opera 
quaevis  de  se  indifferentia  atque  ipsi  adeo 
naturae  grata,  nobis  fiunt  meritoria,  adversi- 
tates  quaeque  nobis  redduntur  summe  profi- 
cuae,  et  ipsa  opera  de  se  bona  Deo  magis 
grata  ac  nobis  utiliora  efficiuntur,  praecipue 
si,  quod  sollicite  observandum  est,  opera  tali 
intentione  vestita  per  manusB.  M.V.  ac  operi- 
bus  Christi  Domini  unita,  Deo  offeruntur. 
Imo  si  quod  opus  ex  intentione  vel  actualiter 
vel  virtualiter  multiplici  peragitur,  pariter 
eidem  semper  meritum  correspondet  multi- 
plex.  Proinde  qui  de  Deo,  de  coelo,  de  animae 
suae  salute  sincere  sollicitus  est,  is  plane  tum 
ipsi  Tyrocinio,  tum  sing-ulis  suis  operibus 
hujusmodi  intentionem  praemittere  neglig-at 
nunquam  et,  ut  primum  proficiendi  fervorem 
in  se  jugiter  conservet  et  inflammet,  hanc 
ipsam  intentionem  saepius  per  decursum  Ty- 
rocinii,  saltem  diebus  communionis  sacrae, 
renovare  nullatenus  praetermittat. 

§  7.    De  Notis  genuini  Tyronis  characteristicis. 

S.    Pater   Benedictus    sequentes    g-enuini 
Tyronis  notas  assig-nat: 

1.  ut  Deum  vere  quaerat  per  bonam  inten- 
tionem,  oratipnis  studium,  mortificationis 
exercitium,  g-enerosum  solidae  et  magnae  vir- 
tutis  desiderium,  perfectam  saeculi  renuntiati- 
onem  et  oblivionem,    invictam  in  quibuslibet 


adversis  fortitudinem   ac  omnimodam  respec- 
tus  seu  timoris  humani  fugam; 

2.  ut  sit  sollicitus  ad  opus  Dei,  omnia  rite 
disponendo,  soilicite  se  praeparando,  cuncta 
exacte  observando,  sing-ula  cum  aedificatione 
audientium  in  timore  Dei  et  spiritu  humili- 
tatis  perag-endo; 

3.  ut  sit  sollicitus  ad  obedientiam,  reg-ulas, 
constitutiones  et  ordinationes  omnes,  etiam 
minimas  exacte  servando,  in  omnibus  se  ju- 
dicio  ac  voluntati  superioris  subjiciendo,  pro- 
priam  voluntatem  odiendo,  ad  quaevis  indiffe- 
renti  prorsus  animo  se  praeparando,  aequalibus, 
inferioribus  ac  superioribus  obediendo  et  qui- 
dem  juxta  normam  ac  praescriptum  sacrae 
Reg-ulae  (cap.  5.); 

4.  denique  ut  sit  sollicitus  ad  opprobria, 
scilicet  irrogatas  injurias,  contumelias,  cor- 
rectiones  ac  punitiones  tacita  conscientia 
amplectendo,  quascumque  adversitates  sive 
corporis  sive  animae  invicta  patientia  tole- 
rando,  inter  quascumque  rerum  vicissitudines 
aequam  semper  mentis  serenitatem  conser- 
vando,  in  omni  ag*endi  ratione  sacram  simpli- 
citatem  praeferendo,  implantandae  humilitati 
tam  internae  quam  externae  sedulo  studen- 
do,  et  vel  ideo  omnibus  se  viliorem  ac  dete- 
riorem  cum  interius  credendo  tum  exterius 
g-erendo. 

Atque  hoc  est  speculum  minime  fallax,  ad 
quod  vos,  carissimi,  identidem  examinare  ac, 
detersis    maculis    irrelig-iosae    conversationis, 

fing-ere  et  refing-ere  debetis,  usque  dum  pro- 
deat  Novitius  prototypo  huic  adamussim  simi- 
lis. 

Id  Deus,  id  religio,  id  vestra  monasteria, 
id  salus  uniuscujusque  aeterna  exigit;  inspi- 
cite  sedulo,  sed  frequenter,  sed  utiliter. 


PARS  SECUNDA. 


Doctrinse  practicae,  a  quarum  exacta  ac 

fideli  applicatione    dependet  fructus 

exercitiorum  spiritualium  et  uni- 

versim  totius  disciplinae 

monasticse. 

Ab  exercitiis  spiritualibus  debite  et  fruc- 
tuose  peractis  relig*iosae  perfectionis  acqui- 
rendae  practicum  studium  et  ab  hoc  incon- 
cussa  regularis  disciplinae  observantia  arcto 
adeo  nexu  dependet,  ut  labente  uno  corruat 
et  alterum.  Facile  ergx>  patet,  rem  gravis- 
simi  momenti  in  hac  parte  tractari  et  ideo 
omni  virium  contentione  ejusdem  studio  esse 
incumbendum  a  singulis. 


CAPUT   I. 

De  Modo  Sacramentalem  Confessionem  fructuose  ac 
meritorie  instituendi. 

Quia  validitas  Sacramenti  Poenitentiae  ab 
actibus  poenitentis  dependet,  plane  sine  peri- 
culo  grandis  sacrileg*ii  nemo  aut  ig-norare  aut 

nonnisi  obiter  scire  potest,  quinam  sint  hi 
actus  et  quae  ipsorum  requisita  essentialia. 
Haec  proinde  ex  principiis  Theologiae  modo 
determinabuntur. 


§  1.    De  Materia  Confessionis  Sacramentalis. 

Poenitentia  spectari  potest  vel  ut  virtus,  et 
sic  coincidit  cum  contritione,  de  qua  ag-emus 
§  2.,  vel  ut  sacramentum,  et  sub  hoc  poste- 
riori  respectu  hic  pertractatur,  ac  vel  ideo 
ejusdem  materia  nunc  assig-nanda  venit. 

Est  illa  duplex,  remota  scilicet  et  proxima. 
Materia  remota  sunt  sola  peccata  post  Bap- 
tismum  commissa,  ita  ut  peccata  mortalia 
secundum  numerum,  speciem  et  circumstantias 
speciem  mutantes  sint  materia  hujus  Sacra- 
menti  necessaria,  quamdiu  vel  nunquam  vel 
nonnisi  invalide  sunt  confessa.  E  contra 
peccata  venialia  vel  etiam  mortalia  jam  rite 
confessa  et  remissa,  materia  sunt  libera. 

Unde  ut  facilius  inter  materiam  confessionis 
necessariam  et  liberam  discerni  queat,  scien- 
dum  est  quod  ad  incurrendum  peccati  mortalis 
reatum  tria  absolute  et  copulative  requirantur, 
scilicet: 

1.  ex  parte  objecti  gravitas  materiae  vel 
essentialis,  vel  accidentalis; 

2.  advertentia  plena  ad  gravem  malitiam 
actus; 

3.  in  objectum  sic  cog-nitum  plenus  et  per- 
fectus  consensus. 

Materia  proxima  hujus  Sacramenti  sunt 
ipsissimi  actus  poenitentis,  scilicet  contritio, 
confessio  et  satisfactio,  qui  a  Trid.  quasi 
materia  vocantur. 


§  2.   De  Contritione. 

Contritio  est  animi  dolor  ac  detestatio  de 
peccato  commisso  cum  proposito  non  peccandi 
de  cetero.     (Trid.  sess.   14,  cap.  4.) 

Detestatio  peccati  praeteritum  respicit,  pro- 
positum  vero  circa  futurum  versatur.  Haec 
definitio  praescindit  a  Nova  Leg-e,  in  qua  con- 
tritio  efficaciam  nullam  habere  potest  quoad 
remissionem  peccatorum  mortalium  sine  voto 
confessionis.  Ideo  Tridentinum  paulo  infra 
addit:  Cum  voto  prcestandi  reliqua,  quae  ad 
rite  suscipiendum  hoc  sacramentum  requiruntur. 
Huic  congruit  definitio  D.  Thomae:  Cont?'itio 
est  dolor  ftro  peccatis  assumptus  cum  -profosito 
confitendi  et  satisfaciendi (Suppl.  qu.  I.,  art.  1.). 

Contritio  duplex  disting-uitur: 

1.  perfecta,  quae  est  detestatio  peccati  orta 
ex  motivo  speciali  caritatis  perfectae  seu  bo- 
nitatis  Dei  propter  se  summe  dilecti; 

2.  imperfecta  seu  attritio,  quae  est  detestatio 
peccati  orta  ex  alio  motivo  supernaturali, 
e.  g*.  ex  consideratione  turpitudinis  peccati 
vel  ex  metu  inferni  aut  ex  amore  beatitudinis 
aeternae.     (Trid.  sess.  14.  cap  4.) 

De  Necessitate  Contritionis. 

Contritio  seu  poenitentia  sive  perfecta  cum 
voto  Sacramenti,  sive  imperfecta  cum  ipso 
Sacramento,  peccatoribus  omnino  necessaria 
est  necessitate  tam  medii  quam  praecepti  ad 
justificationem  et  salutem  consequendam,  ut 
ex  S.  Scriptura,  ex  doctrina  Trid.,  ex  con- 
stanti  traditione  nec  non  ex  ipsa  ratione  con- 
stat.  Brevitatis  causa  sit  hic  tantummodo, 
quod  Trid.  docet:  Fuit  autem  quovis  tempore 
ad  impetrandam  veniam  peccatorum  hic  con- 
tritionis  motus  necessarius  (sess.  14.  cap.  4.), 
et  sess.  6.  cap.  6.,  ubi  odium  et  detestatio 
de  peccato  inter  praecipuas  dispositiones  ad 
justificationem  recensentur. 

Praeceptum  contritionis  obligat  modo  per 
W,  modo  per  accidens;  oblig-at  per  se,  quando 
urg*et  necessitas  gravis  se  reconciliandi  cum 
Deo,  scilicet  in  periculo  mortis  etc. ;  oblig*at 
per  accidens,  quando  quis  reus  peccati  gravis, 
sacramentum  suscepturus  aut  ministraturus 
est  etc. 

Contritio  debet  praecedere  absolutionem  vel 
saltem  ipsi  coexistere,  ut  facile  patet.  Prac- 
tice  autem  loquendo  requiritur,  ut  dolor  prae- 
cedat  absolutionem ,  quia  nullus  poenitens 
indispositus  absolutionem  petere  aut  accipere 
potest.  Valde  etiam  suadendum  est,  ut,  si 
quis  long*e  ante  conf essionem  actum  contri- 
tionis  de  peccatis  suis  fecer.it,  illum  renovet 
immediate  ante  confessionem,  quamvis  per 
diem  et  longius  durare  virtualiter  per  se  possit. 

Quando  poenitens  statim  post  absolutionem 
peccatum  mortale  ex  oblivione  omissum  con- 
fitetur,  tutius  est,  novum  actum  contritionis 
elicere,  quamvis  juxta  communiorem  et  pro- 
babiliorem  sententiam  id  non  requiratur. 

De  Dotibus  Contritionis. 

Ad  validitatem  contritionis  tum  perfectae 
tum  imperfectae  quatuor  numerantur,  scilicet 
ut  sit 

1.  interna  seu  vera,  id  est  corde  et  animo 
concepta,  juxta  illud:  Scindite  corda  vest?'a 
et  non  vestimenta  vestra  (Joel.  2,   13.); 

2.  supernaturalis,  i.  e.  elicita  per  auxilium 
gratiae  et  ex  motivo  supernaturali  seu  cog-nito 
per  lumen  fidei  et  ad  Deum  aliquatenus  im- 
pellente;  media  enim  naturalia  ad  finem  super- 
naturalem  conducere  nequeunt. 

Motiva  autem  supernaturalia  quatuor  nu- 
merantur: 

d)  timor  poense, 

b)  spes  praemii, 

c)  turpitudo  peccati  supernaturaliter  appre- 
hensa, 

d)  Dei  bonitas  in  beneficiis  nobis  concessis. 
Quoties  aliquis  movetur  ex  uno  horum 
motivorum,  per  fidem  cognito  cum  spe 
veniae  a  Deo  impetrandee,  supernaturaliter 
movetur; 

3.  summa,  i.  e.  ut  peccator  detestetur  pec- 
catum  plus  quam  omne  aliud  malum  et  malit 

omnia  perdere  et  pati  quam  peccatum  patrare; 
etenim  conversio  ad  Deum  debet  esse  totalis; 
4.  universalis,  i.  e.  includere  debet  omnia 
peccata  gravia  saltem  implicite.  Ratio  est, 
quia  remissio  fit  infusione  gratiae,  quae  cum 
nullo  mortali  peccato  simul  stare  potest. 

Notanda: 

1.  Contritio  respectu  venialium  peccatorum 
universalis  esse  necessario  non  debet,  ut  patet 
ex  eo,  quod  venialia  ad  materiam  confessionis 
necessariam  non  pertinent. 

2.  Non  requiritur  contritio  intensive  summa, 
quia  intensitas  est  quid  mere  accidentale; 
gradus  enim  doloris  seu  affectus  vel  conatus 
major  aut  minor  non  pertinet  ad  essentiam 
contritionis.  Sufficit  igitur,  ut  sit  appretia- 
tive  summa,  i.  e.  ut  peccatum  aestimatione 
seu  voluntate  seria  prae  ceteris  odio  habeatur. 

3.  Attritio  formidolosa  seu  ex  metu  g*e- 
hennae  concepta  sufficit  ad  justificationem  in 
Sacramento  Poenitentiae,  modo  sit  vere  super- 
naturalis,  absolute  efficax  et  tantum  materi- 
aliter  servilis.  Ratio  est,  quia  hujusmodi 
attritio  est  vera  conversio  ad  Deum  et  vera 
aversio  a  peccato,  et  quia  Trid.  dicit  attritio- 
nem  conceptam  ex  metu  gehennae  et  poenarum 
esse  honestam  et  disponere  peccatorem  ad 
justificationem  in  Sacramento  Poenitentiae  im- 
petrandam.  Verumtamen  ad  attritionem  ali- 
quod  initium  amoris  requiritur,  per  quod  in- 
tellig-itur  pius  quidam  motus  supernaturalis, 
quo  peccator  efficaciter  a  peccato  avertitur  et 

ad  Deum  convertitur;  non  potest  enim  fieri 
vera  conversio  ad  Deum,  quin  Deus  inchoa- 
tive  saltem  ametur  tamquam  omnis  justitiae 
fons. 

4.  Contritio  imperfecta  seu  attritio  sine 
actuali  susceptione  Sacramenti  hominem  non 
justificat,  e  contra  contritio  perfecta  per  se 
justificat  hominem  seu  remittit  peccata  mor- 
talia,  etiam  extra  Sacramentum  Poenitentiae, 
modo  votum  Sacramenti  sive  explicite  sive 
implicite  habeatur.  Ratio  est,  quia  in  attri- 
tione  caritas,  quae  justificat,  non  obtinetur 
ante  susceptionem  Sacramenti,  in  quo  infundi 
debet,  ut  patet;  e  contra  in  contritione  per- 
fecta  caritas  seu  ejus  motivum  jam  adest; 
ubi  autem  caritas  quantumvis  remissa,  per 
quam  homo  Deo  conjungitur,  adest,  peccatum 
grave,  quod  separat  a  Deo,  jam  existere  non 
potest. 

5.  Contritio  perfecta  praeter  culpam  gravem 
et  aeternam  poenam  remittit  etiam  partem 
poenae  temporalis  juxta  majorem  vel  minorem 
ejus  intensitatem. 

De  Proposito  ejusque  Dotibus. 

Propositum  est  vera  voluntas  non  peccandi 
de  cetero. 

Duplex  distinguitur: 

1.  explicitum  seu  formale,  quo  quis  de  fu- 
turo  cogitans  statuit  non  amplius  peccare; 

2.  implicitum    seu    virtuale,    quod    in    ipsa 

3 

contritione  includitur,    quin    futurum  tempus 
prae  oculis  habeatur. 

Propositum  saltem  implicitum  est  omnino 
necessarium,  cum  propositum  sit  pars  essen- 
tialis  contritionis.  Verum  propositum  triplici 
conditione  gaudere  debet;  scilicet  requiritur 
ut  sit  firmum,  efficax  et  universale. 

1.  Firmum,  scilicet  poenitens  habere  debet 
voluntatem  omnino  determinatam  non  rela- 
bendi  in  peccatum,  non  obstante  quocumque 
incommodo  aut  timore  humano; 

2.  efficax,  seu  poenitens  non  tantum  firmiter 
statuere  debet  se  non  amplius  peccare  velle, 
sed  etiam  adhibere  operam  et  ommia  media 
necessaria  pro  vitandis  peccatis  fug-iendisque 
proximis  occasionibus  etc; 

3.  universale,  seu  extendi  debet: 

a)  ad  omnia  peccata  mortalia  patrata; 

b)  ad  omnia  peccata  mortalia  etiam  non 
patrata,  sed  quae  patrari  possent.  Quod 
autem  ad  venialia  spectat,  requiritur  et 
sufficit  ad  Sacramenti  valorem,  ut  fir- 
mum  et  efficax  propositum  habeatur  sal- 
tem  unum  veniale  confessum  vitandi. 

§  3.    De  actuali  Confessione  Sacramentali. 

Confessio  sacramentalis  est  dolorosa,  di- 
stincta  et  explicita  enarratio  peccatorum  pro- 
priorum  post  Baptismum  commissorum,  quae 
post  dilig-ens  conscientiae  examen  occurrunt 
memoriae,  facta   sacerdoti  jurisdictionem   ha- 

benti  ad  obtinendam    virtute    clavium    eorum 
remissionem.     (Trid.  sess.  14.  cap.  5.) 

Ut  talis  confessio  sit  valida,  requiritur: 

1.  ut  praecedat  dilig*ens  conscientiae  exa- 
men,  hoc  est,  factum  cum  tali  dilig-entia, 
qualem  aliis  in  rebus  gravioris  momenti  ad- 
hibere  solent  viri  pii  et  docti; 

2.  ut  sub  ipsa  confessione  adhuc  perduret 
dolor  sive  contritio,  saltem  virtualiter; 

3.  ut  sit  integra  formaliter,  id  est,  debent 
explicari  omnia  peccata,  quae  memoriae  oc- 
currunt  secundum  propriam  suam  speciem  ac 
numerum  vel  certum,  vel  verisimilem,  vel  con- 
fusum,  et  quidem  eo  modo,  quo  quis  eadem 
cog*novit,  nempe  vel  ut  dubia  vel  ut  certa; 

4.  denique  ut  fiat  cum  spe  et  intentione 
obtinendae    veniae. 

Ut  autem  Deo  sit  grata  nobisque  magis 
fructuosa  sequentes  habeat  proprietates: 

Sit  simplex,  humilis  confessio,  pura,  fidelis, 
Atque  frequens,  nuda,  discreta,  libens,  verecunda, 
Integra,  secreta,  lacrimabilis,  accelerata, 
Fortis  et  accusans,  et  sit  parere  parata. 

(S.  Thom.  suppl.  qu.  9.  art.  4.). 

Ut  facilius  perag-atur  memoriae  juvandae 
causa  aliquis  in  confitendo  circa  peccatorum 
enumerationem  observandus  est  ordo,  e.  g\ 
enarrando  peccata  contra  Deum,  tunc  illa  con- 
tra  proximum  ac  denique  contra  se  ipsum 
commissa,  cogitatione,  verbo,  opere  aut  cul- 
pabili  omissione. 

Notandum  tamen  est  peccata  neg-ative  dubia 
saltem  jam  semel  confessario  dijudicanda  pro- 

posita    in    confessione     nullatenus     esse     ad- 
ducenda,  sed  inter  inanes  scrupulos  rejicienda. 

§  4.    De  Satisfactione  Sacramentali. 

Satisfactio  nihil  est  aliud  quam  compensa- 
tio  poenae  temporalis  Deo  debita  propter  in- 
juriam  ipsi  illatam,  consistens  in  operibus 
poenalibus  et  afflictivis,  qualia  pro  statu  na- 
turae  nostrae  corruptae  sunt  omnia  opera  et 
actus  virtutum,  etiam  mere  interni,  quae  opera 
omnia  ad  tres  reducuntur  species,  nempe  ad 
orationem,  eleemosynam  et  jejunium. 

Ejusmodi  opera  vel  sponte  sua  a  poenitente 
exercentur,  et  tunc  satisfactio  extrasacramen- 
talis,  vel  a  confessario  in  sacro  tribunali  im- 
ponuntur,  et  vocantur  satisfactio  sacramen- 
talis,  quae  in  voto  ad  valorem,  in  re  ad 
integritatem  Sacramenti  spectat.  Et  ideo, 
quando  pro  gravibus  peccatis  gravis  satis- 
factio  injuncta  est,  nunquam  sine  peccato 
mortali  omitti,  nec  extra  casum  legitimi  im- 
pedimenti  sine  peccato  saltem  veniali  justo 
longius  diiferri  potest. 

Quia  tamen  satisfactio  sacramentalis  raro 
quantitati  et  qualitati  peccatorum  est  com- 
mensurata,  poenitentes  quilibet  naturali  jure 
oblig-antur  hunc  justae  proportionis  defectum 
spontanea  satisf actione  extrasacramentali  sup- 
plere,  quod  facillime  et  certissime  praestant 
Religiosi  suae  vocationi  ac  regulae  fideles, 
quia  isti  versantur  in  jugi  praxi  orationis, 
jejunii  et  eleemosynae,  saltem   spiritualis,    ac 

in  perpetua  sui  ipsorum  abneg-atione;  quando 
proinde,  ulteriorem  semper  perfectionem  an- 
helantes,  omnia  ex  imperio  caritatis  faciunt 
ac  ex  motivo  exhibendae  Deo  condignae  satis- 
factionis,  plane  de  intensione  et  extensione 
tum  caritatis  tum  contritionis  pie  in  Domino 
confidere  possunt. 

§  5.    De  Modo  practice  instituendi  Confessionem. 

Ante  omnia  requiritur  debita  dispositio  tam 
remota  quam  proxima.  Dispositio  remota  con- 
sistit  in  habituali,  vera  ac  quieta  conscientise 
teneritudine,  quae  per  jug*em  recollectionem, 
sollicitam  cordis  custodiam,  accuratum  utrius- 
que  examinis  usum  ac  habitualem  peccati 
horrorem  acquiritur,  et  tum  conscientiae  laxae 
tum  scrupulosae  e  diametro  opponitur,  ac  pro 
obtinenda  perfecta  cordis  puritate  absolute 
est  necessaria. 

Dispositio  proxima  importat  studiosam  et 
minime  perfunctoriam  eorum,  quae  confessi- 
onem  antecedunt,  comitantur  et  subsequuntur, 
observantiam,  scilicet  ante  confessionem  : 
1.  puram  intentionem,  2.  actus  virtutum  the- 
ologicarum,  3.  devotam  invocationem  S.  Spi- 
ritus  pro  cognoscendis,  detestandis  et  extir- 
pandis  peccatis,  4.  sedulam  conscientiae  dis- 
cussionem,  5.  seriam  contritionem,  6.  efficax 
propositum; 

sub  actuali  confessione:  1.  virtualem  saltem 
contritionis  influxum,  2.  profundam  humilita- 
tem  internam  et  externam,  3.  sanctam  quam- 

dam  verecundiam  ac  sedulam  ad  monita  et 
instructiones  confessarii  attentionem; 

post  confessionem:  1.  devotam  gratiarum 
actionem,  2.  poenitentiae  persolutionem,  3.  con- 
cepti  propositi  maturam  et  g-enerosam  execu- 
tionem,  4.  salubrem  de  peccatis  utut  propi- 
tiatis  timorem,  mediante  frequenti  ac  dolo- 
rosa  vitse  peccaminosae  recordatione,  jugi  ac 
severa  ejusdem  expiatione,  circumspecta  et  re- 
flexa  vivendi  ratione. 

Pro  tranquillanda  conscientia  plurimum  con- 
fert  g-emina  industria: 

1.  ut  pro  acuenda  magis  contritione  unum 
ex  praeterita  vita  peccatum  idque  gravius  aut 
omnino  totam  quasi  vitae  malae  transactae 
seriem  nobis  ob  oculos  ponamus,  de  eo  expli- 
cite  doleamus  et  in  sacro  tribunali  nos  accu- 
semus; 

2.  ut  ex  venialibus  peccatis,  quae  confessuri 
sumus,  elig-amus  unum  prae  ceteris  gravius 
vel  frequentius  occurrens  aut  nobis  pernici- 
osius  ac  plurium  aliorum  peccatorum  et  de- 
fectuum  causam  existens,  ac  illud  specialiter 
evitare  proponamus.  Hac  industria  acquiritur 
perfecta  sui  ipsius  cog-nitio  et  odium,  vita 
reflexa,  et  practice  tenditur  in  perfectionem 
relig*iosam. 

§  6.  De  Confessione  Generali. 

Confessio  g-eneralis  est  omnium  peccatorum 
mortalium  a  primo  usu  rationis  ad  usque 
praesens    tempus    commissorum    dolorosa,     di- 


23 

stincta  et  explicita  enarratio,  qualis  omnibus 
illis  est  necessaria,  qui  nunquam  valide  con- 
fessi  sunt,  sive  id  culpabiliter,  sive  inculpabi- 
liter  factum  fuerit.  Kx  g-enerali  tamen  con- 
suetudine  FF.  Tyrones  mox  ab  exordio  Novi- 
tiatus  hujusmodi  confessionem  g-eneralem 
faciant,  ad  facilitandum  neg-otium  solidae 
reformationis  utriusque  hominis,  quae  a  per- 
fecta  conscientiae  puritate  incipi  debet.  Extra 
hos  casus,  nisi  aliud  videatur  confessario  or- 
dinario,  talis  confessio  nec  merito  caret  multi- 
plici  nec  fructu;  nempe  acquiritur  1.  meritum 
obedientiae,  2.  meritum  humilitatis  heroicae, 
3.  augmentum  caritatis  et  gratiae,  4.  amplior 
remissio  poenae  temporalis,  5.  major  animae 
puritas,  6.  amplior  sui  ipsius  cognitio  et  con- 
sequens  inde  practicum  sui  odium,  denique 
7.  si  ea,  quod  summe  consultum  est,  depona- 
tur  confessario  ordinario,  eidem  haud  exigu- 
um  suppeditatur  adminiculum  pro  faciliori 
ac  securiori  poenitentis  directione.  Unde  pii 
quivis  Religiosi  saepius  talem  deponere  consue- 
scunt  confessionem  ac  singulis  annis  annu- 
alem  saltem  deponunt,  quae  respectu  peccato- 
rum  per  anni  illius  decursum  commissorum 
aliquo  modo  g-eneralis  dici  potest. 

Quod  praxim  attinet,  confessio  g-eneralis 
seu  annualis  seu  semestris  a  confessione 
quavis  non  differt,  nisi  sola  conscientiae  dis- 
cussione,  quae,  quum  latius  tempus  respiciat, 
etiam  ampliorem  laborem  ac  indag-ationem 
requirit. 

Quodsi  deposita   confessione    generali  scru- 

pulus  ex  confessione,  ut  saepe  fit,  suboriatur, 
malo  huic  radicitus  amputando  sic  occuratur: 
Statim  indag-etur, 

1.  num  objectum  anxietatis  sit  in  materia 
gravi  vel  per  se  vel  per  accidens  tali; 

2.  num  adfuerit  debita  advertentia  et  deli- 
beratio,  gravitatis  cog-nitio,  aut  saltem  cul- 
pabilis  aut  vincibilis  ejusdem  ig-norantia; 

3.  an  illud  nunquam  confessus  fuerit  legi- 
time;  sic  et  facilis  erit  resolutio    et    prudens. 

Quod  si  quis  adhuc  dubius  haerere  pergit, 
omissa  ulteriori  indag-atione,  certe  inutili  et 
in  materia  turpi  nonnunquam  sat  periculosa, 
se  de  tali  peccato  proxime  sub  dubio  accuset 
et  seposita  omni  anxietate  judicio  confessarii 
humiliter  acquiescat.  Quin  imo  ad  evitan- 
dam  scrupulosam  conscientiam  expedit,  quae- 
vis  dubia  et  anxietates  prima  vice  occurren- 
tes,  omissa  largiori  disquisitione,  suo  semper 
aperire  confessario,  praecipue  ubi  quis  jam 
semel,  adhibita  debita  dilig^entia,  confessio- 
nem  deposuit  g-eneralem. 

Quod  si  cui  forsitan  diabolus  sacrileg-am 
tentaret  injicere  verecundiam,  cogitet 

1.  imprudenter  se  ag-ere  reticendo  cum  pu- 
dore  coram  uno,  quod  sine  pudore  patravit 
forsitan  non  cum  uno; 

2.  se  confiteri  peccatori,  qui  scit  compati, 
homini,  qui  id  quod  per  confessionem  scit, 
minus  scit,  quam  id  quod  penitus  nescit, 
medico,  qui  per  candorem  aegroti  non  scan- 
dalizatur,  sed  aedificatur; 

3.  inutilem  esse  hanc  verecundiam,  quia 
hoc  ipsum  peccatum  non  jam  huic  tantum 
confessario,  sed  et  toti  mundo  in  extremo 
judicio  patefiet; 

4.  humili  hac  confessione  exting-ui  g-ehen- 
nam  et 

5.  fortitudinem  exerceri  plane  heroicam  et 
vel  ideo  maxime  g-loriosam.  Plane  his  serio 
consideratis  nemo  erit,  qui  nolit  pietati  Patris 
confiteri,  quae  fecit,  ne  severitate  Judicis 
cog*atur  exsolvere,  quod  tacuit. 


CAPUT   II. 

De  Modo  devote  et  fructuose  accedendi  ad  sacram 
Communionem. 

Ne  manducando  hunc  panem  judicium  nobis 
manducemus,  teste  Apostolo  (I.  Cor.  11,  28.) 
probare  nos  ipsos  debemus,  hoc  est,  rigide 
et  sollicite  ad  cibum  illum  coelestem  suscipi- 
endum  nos  disponere  debemus,  quia  pro  quan- 
titate  et  qualitate  dispositionis  etiam  major 
erit  fructus  ex  hoc  sacramento  perceptus. 

§  1.    De  Prseparatione  s.  Communioni  prsemittenda. 

Non  ag-itur  hic  de  dispositione,  quse  requi- 
ritur,  ne  communio  fiat  sacrileg^a,  quae  ex  parte 
animae  immunitatem  ab  omni  conscientia  pec- 
cati  mortalis,  ex  parte  corporis  autem  jejuni- 
um    naturale    a    media    nocte    importat,    sed 

potius  de  praeparatione  ad  fructuose  commu- 
nicandum  requisita,  quae  gemina  est,  remota 
scilicet  et  proxima. 

Dispositio  sive  praeparatio  remota  quinque 
conditionibus  absolvitur,  nempe: 

1.  puritate  vitae  non  solum  a  peccatis  tam 
mortalibus  quam  venialibus  sibi  caventis,  sed 
et  virtutum  studio  sedulo  incumbentis; 

2.  puritate  conscientiae  consistente  in  immu- 
nitate  ab  omni  rebelli  motu  amoris  et  odii, 
ab  omni  inordinata  appetentia  commoditatis 
et  honoris  seu  boni  sensibilis,  ab  omni  nimis 
tenera  adhaesione  ad  rem  quamcumque  crea- 
tam,  etiam  piam,  quae  sunt  tria  obstacula 
intimae  conjunctionis  cum  Christo,  quae  finis 
et  effectus  esse  solet  sanctae  communionis; 

3.  jugi  exercitio  mortificationis  tum  inter- 
nae  tum  externae,  sine  quo  nec  vitae  nec  con- 
scientiae  puritas  acquiri  aut  conservari  potest; 

4.  fervente  caritate  erga  Deum  et  sincera 
dilectione  proximi;  nam  est  sacramentum 
maximi  erg*a  nos  amoris  divini,  fig*ura  quoque 
et  ^ymbolum  unitatis;  denique 

5.  maxima  hujus  mysterii  aestimatione,  quam 
tum  intrinseca  hujus  sacramenti  dig*nitas  tum 
summa  et  ineffabilis  ejusdem  utilitas  nostris 
ing-enerare  debet  animis.  Prior  illa  in  triplici 
fundatur  titulo,  nempe  in  dignitate  personae, 
quae  ibi  latet;  in  intentione  finis,  ob  querh 
ibi  latet,  et  in  extensione  amoris,  quocum 
ibi  latet.  Posterior  comprobatur  effecti- 
bus,    quos    hoc    sacramentum    producit,    non 

solum  praestantissimis,  sed  et  multimodis, 
scilicet  remissione  peccatorum  venialium  ac 
per  accidens  etiam  mortalium  inculpabiliter 
ig*noratorum;  edomatione  malarum  praedomi- 
nantium  passionum,  praecipue  rebellis  concu- 
piscentiae;  exterminatione  teporis  et  acediae; 
aug-mentatione  et  corroboratione  donorum  S. 
Spiritus,  nimirum  sapientiae,  intellectus,  con- 
silii,  fortitudinis,  scientiae,  pietatis  ac  timoris 
Domini.  Etiam  hoc  sacramentum  quasi  com- 
mune  quoddam  g-azophylacium  est,  ex  quo 
omnia  bona  tam  animae,  quam  corporis  nobis 
et  offeruntur  et  conferuntur. 

Dispositio  proxima  id  omne  in  se  complec- 
titur,  quod  actuali  devotioni  seu  excitandae 
seu  promovendae  deservire  potest,  ac  proinde 
requiritur 

1.  bona  et  pura  intentio  mediante  hoc  Do- 
minicae  passionis  memoriali  manifestandi  ex- 
cessivam  Dei  erg-a  nos  caritatem  aliasque  quam 
plurimas  perfectiones  in  hoc  sacramento  la- 
tentes; 

2.  ardens  desiderium  et  fames  spiritualis 
hujus  coelestis  cibi;  nam  pro  quantitate  hujus 
famis  aut  desiderii  aug-ebitur  etiam  quantitas 
fructus.  Hoc  desiderium  excitandi  adminicu- 
lum  est  attentio  mentis  ac  fervor  devotionis. 
Prior  habetur  pe.r  breves  considerationes  de 
excellentia  et  utilitate  hujus  sacramenti,  pro- 
uti  in  dispositione  remota  explicatum  fuit. 
Posterior  per  pia  suspiria,  preces  jaculatorias 
et  amorosas  aspirationes,  quibus,  deposita 
jam  confessione,  a  nocte  praecedenti  usque  ad 

instans  tempus  sacrae  communionis  nos  dor- 
mituri  ac  vig-ilantes  exercere  debemus,  quas- 
que  vel  ex  Psalmis  vel  ex  aliis  libris  devoti- 
onis  sumere  aut  proprio  marte  componere 
possumus; 

3.  exercitium  variarum  virtutum  quarum 
actus  hisce  nostris  suspiriis  aut  permiscendi 
aut  subjung-endi  sunt,  praecipue  fidei,  spei  et 
caritatis.  Atque  huic  exercitio  hisque  suspi- 
riis  ut  ad  minimum  horae  quadrantem  impen- 
damus,  dignitas  sacramenti,  majestas  adven- 
tantis  hospitis  divini  ac  propria  nostra  exigit 
utilitas. 

§  2.  De  actuali  Susceptione  Eucharistise. 

Suscipienda  est  Eucharistia  summa  devoti- 
one  tum  externa  tum  interna.  Externa,  prae- 
ter  vestium  corporisque  munditiem,  ang-eli- 
cam  modestiam,  virilem  gravitatem  et  sum- 
mam  importat  reverentiam.  Interna,  praeter 
actualem  et  proximam  dispositionem  supra 
explicatam,  a  nobis  exigit  profundam  humili- 
tatem,  quae  proprietas  est  quasi  characteristica 
cujuslibet  dig-ne  communicaturi.  Atque  ad 
hanc  humilitatem  nos  provocat  Ecclesia  per 
sacerdotem  alta  voce  ter  nobis  acclamantem: 
Domine,  non  sum  dignus!  Nec  adeo  labori- 
osum  erit  hanc  in  corde  excitare  humilitatem, 
si  viva  fide,  quam  pariter  Ecclesia  in  nobis 
excitare  intendit  illis  verbis:  Ecce  Agnus  Dei, 
ecce  qui  tollit  peccata  mundi,  consideramus 
tum  pretium  rei,  quae  nobis  datur,  tum   vili- 

tatem  et  nihilum  personae,  cui  datur.  Suscepto 
cum  viva  fide  et  profundissima  humilitate 
divino  hospite  oportet,  ut  nos  totos  eidem 
uniamus  et  quasi  unus  cum  eo  spiritus  effici- 
amur,  quod  fit 

1.  eum  tenerrimis  g-audii  et  amoris  affecti- 
bus  quasi  animae  brachiis  amplectendo; 

2.  eumdem  viva  fide  intra  penetrale  cordis 
nostri  adorando; 

3.  affectuosissima  cum  Deo,  Reg-e,  Sponso, 
Medico,  Patre,  Fratre  et  Judice  nostro  collo- 
quia  instituendo.  Coram  Deo  nostro  in  pul- 
verem  nihili  nostri  humillime  nosmetipsos 
demerg-amus  eumque  profundissime  adoremus; 
Regi  nostro  nostram  ostendamus  subjectio- 
nem  et  plenissime  in  ipsius  voluntatem  et 
beneplacitum  nos  resig*nemus;  Sfionso  animse 
nostrse  iterato  fidem  oppigneremus,  eique 
speciale  quoddam  propositum  arrhae  loco  of- 
feramus;  Medico  nostro  sing-ula  animae  nostrae 
vulnera  fiducialiter  pandamus  dicentes  ei:  Do- 
mine,  si  vis  fotes  me  mundare;  Patrem  no»- 
strum  filiali  amore  complectamur  et  in  simplici- 
tate  cordis  cunctas  indig-entias  et  necessitates 
corporis  et  animae  eidem  cum  sancta  quadam 
importunitate  exponamus;  Fratrem  nostrum 
amore  amicitiae  prosequamur,  veram  cum  ipso 
morum  similitudinem  per  sedulam  divini  hu- 
jus  prototypi  imitationem  ardentissime  appe- 
tamus  et  efficacissime  proponamus;  denique 
Judicem  nostrum  nobis  placabilem  reddere  stu- 

deamus.     Haec    omnia   duobus   versiculis  con- 
tinentur: 

Crede,  dole,  spera,  gratesque  ag-e,  dilig-e,   adora, 
Vulnera  pande  animae  donaque  sancta  pete. 

Atque  haec  quidem  et  his  similia  colloquia 
larga  fluent  vena  tempore  consolationis  ac 
devotionis  sensibilis;  at  tempore  desolationis 
et  ariditatis  in  subsidium  vocandus  est  pius 
aliquis  libellus,  qui  praxim  devotae  communi- 
onis  continet,  affectus,  suspiria  aliaque  ibi 
contenta  ita  labiis  pronunciando,  ut  tamen 
magis  corde  proferantur  et  animo. 

Opportune  hic  afferri  debet  reg*ula  g-enera- 
lis,  quomodo  nos  g-erere  debeamus  tempore 
desolationis  et  ariditatis.  In  his  circumstan- 
tiis,  sat  frequenter  occurrentibus,  omissa 
inutili  afflictione  et  noxia  perturbatione,  in- 
quirendum  est  in  mali  originem.  Si  in  dis- 
positione  seu  remota  seu  proxima  aliqua  a 
nobis  commissa  fuit  neglig^entia,  aridi^as  pro- 
venit  a  nobis  eidemque  per  actum  doloris  de 
commissa  neg*lig*entia  et  firmum.  propositum 
occurrendum  est.  Si  sine  praevia  culpa  prae- 
ter  ariditatem  experimur  mag-nam  et  quasi 
specialem  aliquam  animi  inquietudinem  ac 
perturbationem,  erit  a  diabolo,  hac  ratione 
nauseam  et  fastidium  hujus  coelestis  cibi  nobis 
ing-erere  tentante,  qui  tamen  contemni  debet, 
nobis  in  humilitate  ac  patienti  hujus  infe- 
stationis  tolerantia  facere  perg*entibus,  quan- 
tum  invocato  Dei  auxilio  possumus.  Quodsi 
ejusmodi  ariditas  et  inculpabilis  est  et  quieta, 

erit  a  Deo,  qui  immissa  ejusmodi  amaritudine 
aut  punit  affectus  nimium  terrenos  aut  pur- 
gat  nos  a  quaesitu  proprii  commodi  aut  certe 
nos  perficit  et  ad  contemplationis  unionem 
disponit.  Ceterum  credamus  firmiter  ejus- 
modi  ariditatem  ut  poenam  aliquam  nobis 
immitti;  haec  enim  persuasio  et  ab  omni  su- 
spicione  superbiae  et  praesumptionis  est  remo- 
tior,  spectata  nostra  propria  tum  infirmitate 
tum  infidelitate  verisimilior  et  aptior  ad  ex- 
ercendos  actus  poenitentise,  resig-nationis  et 
oblationis  ad  quaevis  dura,  in  quibus  actibus 
tempore  desolationis  nos  vel  maxime  et  jug-iter 
exercere  debemus,  quia  et  praesenti  animae 
dispositioni  magis  quadrant  et  ad  obtinen- 
dam  consolationem  proxime  disponunt. 

^  3.    De  Agendis  post  Communionem. 

Ante  omnia,  ut  per  se  facile  patet,  Deo 
hospiti  rependendae  sunt  grates  ferventissimae 
ac  quantitati  collati  beneficii  commensuratae, 
quales  certo  certius  erunt,  si  quae  §§  1.  et  2. 
dicta  sunt,  sollicite  fuerint  observata  ac  in 
subsidium  adhibeatur  libellus  precum.  Prae- 
cipue  curandum  est,  ut  hunc  in  finem  selig-atur 
locus  a  strepitu  et  distractione  remotus,  et 
huic  negotio  tempus  impendatur  sufficiens, 
quod  unius  horae  quadrante  brevius  esse  non 
debet  unquam,  prout  urbanitas,  fides  et  ratio 
suadet,  quodque  sine  ullo  quorumcumque 
demum  neg-otiorum  ac  laborum  nostrorum 
dispendio,     imo     cum     eorundem     compendio 

impenditur,  quia  ab  eo,  quem  intra  nos 
prcesentem  habemus,  hunc  opportunissime 
neg-otia  nostra  bene  g*erendi  et  modum  edoceri 
et  necessariis  acl  id  gratise  auxiliis  fulciri 
possumus. 

Neque  tamen  sola  gratiarum  actione  omnis 
nostra  absolvi  debet  devotio.  Diutius  et  saltem 
per  totum  diei  illius  decursum  perdurare  debet, 
partim  frequentius  et  affectuose  recogitando 
mag-nitudinem  gratiae,  quae  nobis  obtigit, 
partim  singnlariter  modestiae,  silentio,  recol- 
lectioni  ac  compunctioni  studendo  et  quasvis 
inordinationes  sive  internas  sive  externas 
cautissime  devitando. 

Quare  aliquam  saltem  partem  illius  diei, 
quo  ad  sacram  communionem  accessimus, 
impendamus  serio  nobiscum  perpendendo,  num 
et  qualis  ex  tot  sacris  communionibus  repor- 
tatus  sit  fructus,  num  imminuta  sint  peccata, 
debilitata  vitia,  auctae  virtutes  earumque  ha- 
bitus,  amor  sasculi  restrictus  et  amor  Dei 
magis  accensus;  quod  si  nos  continuo  in  eo- 
dem,  ut  ajunt,  luto  haerere  conspiciamus, 
timeamus  ne  minus  bene  dispositi  com- 
municantes  forsitan  judicium  manducaveri- 
mus.  Unde  in  qualibet  sacra  communione 
quasi  in  gratiarum  actionem  pro  accepto  be- 
neficio  Deo  hospiti  offeramus  aliquod  propo- 
situm  saltem  per  illum  diem  sollicite  obser- 
vandum.  Materia  hujus  propositi  aptissima, 
utpote  ad  perfectam  animi  puritatem,  quae  pro 
digna  communione  praecipua  est  dispositio, 
summe  conducens,   erit,    si    quis    statuet    illa 

die  seipsum  una  alterave  vice  vincere  in  re 
aliqua  licet  minima,  erg*a  quam  tamen  ni- 
mium  et  quasi  inordinate  afficitur  et  vel  ideo 
rei  alicui  creatae  arctiori  g-lutine   alligatur. 


§  4.    De  Communione  Spirituali. 

Communio  Spiritualis  est  desiderium  ex 
viva  et  per  caritatem  operante  fide  concep- 
tum  suscipiendi  Christum  in  Ss.  Eucharistiae 
Sacramento,  cum  affectuosa  animae  cum  ipso 
unione. 

Tria  erg-o    involvit: 

1.  vivam  fidem  de  excellentia  et  utilitate 
hujus  «Sacramenti  ac  de  omnipotenti  bonitate 
Dei,  effectum  Sacramenti  etiam  sine  Sacra- 
menti  perceptione  conferre  volentis  et  potentis; 

2.  ardentem  caritatem  ac  consequenter  sta- 
tum  gratiae;  peccatum  enim  mortale  sicut  sa- 
cramentalis  sic  et  spiritualis  communionis  nos 
incapaces  reddit; 

3.  fervens  desiderium  Christum  suscipiendi 
sacramentaliter.  Primum  est  dispositio  pro- 
xima;  alterum  conditio  removens  prohibens; 
tertium  ipsa  communionis  spiritualis  essentia. 

Effectus  communionis  spiritualis  pene  idem 
est  ac  sacramentalis,  prout  docet  S.  Synodus 
Trid.  sess.  13.  cap.  8.  Qui  voto  profositum 
illum  ccelestem  panem  edentes,  fide  viva,  quce 
fer  dilectionem  ofteratur,  fructum  ejus  et  uti- 
litatem  sentiunt.  Proinde  facile  patet,  quod 
ad  eam  requiratur  eadem  praeparatio  ac   dis- 

positio,  quae  requiritur  ad  communionem  sa- 
cramentalem,  licet  nec  verbalis  nec  adeo  pro- 
lixa  requiratur,  sed  tota  res  pio,  humili, 
contrito  ac  amoroso  desiderio  ac  suspirio,  per- 
ficiatur,  qualia  suspiria  supra  in  §  1.  adduxi- 
mus  quaeque  passim  in  piis  libellis  inveniuntur 
nec  unquam  vere  ajnanti  deesse  possunt. 

Interim  utut  haec  communio  non  differt  a 
communione  sacramentali  quoad  effectum,  dif- 
fert  tamen  quoad  modum  conferendi  hunc 
effectum;  hunc  enim  non  producit  ex  opere 
operato,  sed  ex  opere  operantis,  adeo  ut 
pro  majori  vel  minori  caritatis  ac  desiderii 
intensione  etiam  majorem  vel  minorem  pro- 
ducat  effectum;  deinde  effectus  communionis 
spiritualis  nulli  aut  loco  aut  tempori  est  an- 
nexus,  sicut  nec  ipsa  communio  spiritualis; 
semper  erg-o  et  ubique  fieri  potest,  et  sic 
semper  et  ubique  uniri  possumus  cum  Deo 
nostro. 

O  quanta  haec  felicitas,  quantum  pro  qui- 
husvis  vitae  circumstantiis,  praecipue  in  ar- 
ticulo  mortis,  solatium!  Quis  detrectet  medi- 
ante  hoc  tam  facili  exercitio  jugiter  adhaerere 
Deo  suo  et  unus  spiritus  effici  cum  eo! 

CAPUT  III. 

De  Modo  celebrandi  devote,  assistendi  Missae  sacrificio, 
nec  non  de  modo  instituendi  devote 

visitationem  Sanctissimi. 

Inter  omnes  actus  religionis,  quibus  Deo 
debitum  exhibemus  cultum,  long-e  praestan- 
tissimus,  soli  Deo  conveniens  ejusdemque 
infinitse  majestati  commensuratus  est  Missae 
sacrificium;  quod  dum  simul  latreuticum, 
eucharisticum,  impetratorium  et  propitiatori- 
um  est,  omnes  omnium  Veteris  Testamenti 
sacrificiorum  differentias  ita  in  se  uno  conti- 
net,  ut  etiam  in  infinitum  superet,  sive  spec- 
tetur  offerens  principalis,  qui  est  ipse  Christus 
Dominus,  sive  hostia  oblata,  quae  est  natura 
Christi  humana  Verbo  divino  hypostatice 
unita,  sive  modus  sublimissimus  nullique 
creato  intellectui  pervius,  scilicet  transub- 
stantiatio  panis  et  vini  in  corpus  et  sang-uinem 
Christi,  remanentibus  duntaxat  speciebus, 
quod  non  tam  stupendum  divinae  omnipotentiae 
miraculum  est,  quam  plurium  miraculorum 
impervestigabilis  complexus. 

Quum  itaque  Relig-iosi,  spectata  sola  no- 
minis  etymolog-ia,  specialiter  sint  oblig-ati 
Deo  debitum  exhibere  cultum,  plane  conse- 
quens  est  eos  quotidiana  hujus  sacrificii  seu 
celebratione  seu  auditione  huic  suae  oblig-ationi 
satisfacere  et  posse  quam  aptissime  et  debere 
quam  maxime. 


36 


§  1.    De  Modo  celebrandi  Missam. 


Ad  Missae  celebrationem  quod  attinet,  id 
unum  hic  annotare  volo,  ut  quam  saepissime 
et  maxime  serio  perpendantur  a  singnlis  prae- 
stantia  et  excellentia  divinissimae  hujus  acti- 
onis,  ut  sic  se  praemuniant  contra  tepidorum 
exempla,  laxam  aliorum  doctrinam  et  futilia 
respectus  humani  terriculamenta,  ne  forsitan 
decursu  temporis  his  abrepti  tremenda  haec 
nostrae  religionis  mysteria  tepide,  irreverenter 
et  perfunctorie  tractent.  Plane,  irreligiosa 
ejusmodi  sacrificandi  ratione  non  solum  indu- 
ceretur  sacrileg-ae  irreverentiae  periculum,  sed 
et  calix  benedictionis  converti  posset  in  cali- 
cem  furoris  Domini,  non  tantum  sacerdoti, 
sed  et  universo  populo  fideli.  Si  enim  Deus, 
teste  D.  Prospero,  peccantibus  sacrorum  mi- 
nistris,  sic  olim  Israeli  iratus  fuit,  ut  etiam 
sacratis  locis  ac  vasis  non  pepercerit,  quas 
non  justissimas  irarum  flammas  concipiet,  ubi 
paria  irreverentiae  peccata  non  jam  in  umbris 
et*  fig-uris,  qualia  erant  Veteris  Testamenti 
sacrificia,  sed  in  ipsa  veritate  excellentissimi 
sacrificii  committuntur! 

Quare  nunquam  indevota,  mimica  ac  per- 
functoria  celebratione  haereticis  scandalo,  Ca- 
tholicis  offendiculo,  Ecclesiae  probro,  nobis  ac 
universo  populo  simus  praejudicio,  nunquam 
sine  devotissima  praeparatione  ad  altare  acce- 
damus,  nunquam  eidem  sine  profundissima 
humilitate,  sine  tenerrima  compunctione,  sine 
viva  fide  et  flagrantissima  caritate  assistamus, 

nunquam  ab  eodem  sine  exactissima  grati- 
arum  actione  recedamus,  et  quidquid  cap. 
praec.  de  praxi  devote  communicandi  dictum 
est,  id  omne  de  devota  quoque  celebratione 
dicendum  et  observandum  firmiter  credamus. 
Neque  causemur  unquam  hac  ratione  plus 
justo  temporis  nostris  subduci  neg-otiis.  Pro 
toto  hoc  negxrtio  devote  perag-endo  horae  unius 
spatium  sufficit  et  requiritur:  et  tantillum 
temporis  negxrtio  gravissimo  impendere  noli- 
mus,  quum  non  raro  inter  ipsas  officiorum  et 
laborum  molestias  plures  horas  male  ac  nihil 
ag-endo  perdimus! 

Multo  minus  timeamus,  ne  devota  Missae 
celebratione  aliis  nos  exosos  et  molestos  red- 
damus;  si  ultra  dimidiae  horae  spatium  sacri- 
ficiutn  non  protrahimus,  nemo  nisi  qui  omni 
fide  et  ratione  caruerit,  justam  conquerendi 
causam  habebit.  Quodsi  tamen  propterea  ali- 
orum  dicteria  et  sarcasmos  subire  nos  conti- 
g-erit,  cogrtemus  illud  D.  Pauli:  Si  adhuc  ho- 
minibus  placere?n,  Christi  servus  non  esse?n 
(Gal.  1,  10.).  Haec  de  celebratione  dicta  suf- 
ficiunt;  modo  quae  auditionem  Missae  spectant, 
pertractemus. 

§  2.    De  Modo  devote  assistendi  Missse 
sacrificio. 

Cum  sacerdos  nomine  populi  fidelis,  prae- 
cipue  Missae  assistentis  sacrificet,  plane  vix 
alia  devotio  magis  congrua  mag-isque  tum 
attentioni,    tum  fervori    excitando    opportuna 

erit,    quam   ut    idem   mente    volvamus,    quod 
sacerdos  ad  aram  operatur  aut  loquitur. 

Quum  itaque  sacerdos  in  initio  Missaer 
quod  ab  ingressu  ad  altare  usque  ad  offer- 
torium  extenditur,  exerceat 

1.    confessionem,    2.  petitionem,    3.  lectio- 
nem,  nos  illum  comitemur 

a)  intenso  actu  doloris  et  contritionis  de 
omnibus  peccatis  nostris; 

b)  ferventi  oratione,  per  infinita  Christi  me- 
rita  nobis  vel  aliis  speciales  deposcendo 
gratias; 

c)  gratiarum  actione  pro  vocatione  ad  veram 
fidem  jung-enda  professioni  verae  fidei  ac 
petitioni  fidei  vivae,  suspirando  cum  D. 
Augfustino:     Domine,    da    quod  jubes,    ei 

jube  quod  vis. 

Missae  medium  continet  consecrationem, 
quas  propriam  rationem  sacrificii  constituit, 
et  illas  orationes  et  actiones  liturgficas,  quae 
eam  immediate  praecedunt  vel  subsequuntur, 
quarum  praecipuae  sunt,  1.  oblatio,  2.  prae- 
fatio,  3.  oratio  Dominica. 

Hinc  offeramus  Deo 

a)  cor  contritum  et  humiliatum  in  sacri- 
ficium  propitiatorium; 

b)  sacrificium  eucharisticum  per  tenerrimam 
gratitudinem  pro  tot  beneficiis  tam  com- 
munibus  quam  particularibus  nobis  mini- 
me  meritis  a  Deo  collatis; 

c)  sacrificium  latreuticum,  Filium  Dei  jam 
realiter    praesentem    Deo    offerendo    inter 

vivos  adorationis,  fidei,  spei  et  caritatis 
actus; 
d)  denique  sacrificium  impetratorium  per 
illum,  quem  apud  Deum  Patrem  advoca- 
tum  habemus,  hujus  ipsius  verbis  ab 
auctore  omnis  boni  petendo  gratias  in 
oratione  Dominica  contentas. 

Missae  finem  imponit  sacerdos  1.  commu- 
nione,  2.  sumptione,  3.  gratiarum  actione. 
Eum  comitari  oportet 

a)  humili   petitione    veniae  per  Ag*num,    qui 
tollit  peccata  mundi; 

b)  communione  spirituali  ardentissima  ac 

c)  gratiarum  actione  pro  gratiis    hoc    sacri- 
ficio  nobis  collatis. 

Neque  tamen  haec  methodus  ita  congrua 
est,  ut  non  etiam  alia  congrue,  quin  et  for- 
sitan  fructuosius  adhiberi  possit,  praecipue 
ubi  quis  se  nimis  aridum,  siccum  et  ad  exer- 
citium  orationis  mentalis  parum  dispositum 
ac  quasi  ineptum  deprehendit.  Hic  enim  juvat 
infirmitati  nostrae  nonnihil  condescendere  et 
libello  precatorio,  qui  utique  in  hunc  finem 
veluti  subsidiarium  adminiculum  conscriptus 
est,  aut  oratione  vocali  uti,  miscendo  eidem 
illos  ipsos  actus,  quos  supra  tribus  Missae 
partibus  assignavimus,  eo  ferme  modo,  quo 
mysteria  vitae  et  passionis  Christi  rosario  im- 
miscere  consuevimus.  Hac  industria  non 
solum  orandi  taedium  evitabimus,  sed  et  ani- 
mum  ad  orationem  mentalem,  quin  imo  ad 
novum  fervorem  disponemus. 

Atque  illud  quidem,  quod  de  mysteriis 
Passionis  Dominicce  hic  dictum  est  vel  maxi- 
me  meditari  quis  poterit  sub  Missa;  cum  enim 
sacrificium  Eucharistiae  sit  memoriale  Passi- 
onis  Christi  et  in  altari  incruento  modo  pera- 
gatur  cruentum  illud  crucis  sacrificium,  sub 
eodem  contemplabunda  mente  omnes  tragicae 
istius  scenae  circumstantias  percurrere  et  opti- 
mum  erit  stabiliendae  phantasiae  frenum  et 
aptissimum  inflammandae  devotionis  flabellum. 

S  3.    De  Visitatione  Ss.  Sacramenti  Religiosis 
admodum  familiari. 

Cum  templum  et  in  eo  tabernaculum  sit 
quasi  palatium  et  thronus  regius  Dei  hominis, 
plane  convenit,  ut  Religiosis,  utpote  speciali- 
ter  in  sortem  filiorum  Dei  adlectis  ipsiusque 
veluti  aulicis,  cubiculariis,  quin  et  contuber- 
nalibus,  juxta  modum  aulicorum  terreno  prin- 
cipi  inservientium,  nihil  adeo  jucundum  et  fa- 
miliare  sit,  quam  illuc  ad  colloquium  et  con- 
sortium  Dei  nostri  se  conferre.  Certe  id 
g-enus  obsequii  Christo  Jesu  long-e  gratissi- 
mum  est,  utpote  cujus  delicice  sunt,  esse  cum 
jiliis  hominum  (Prov.  8,  31.).  Quibus  deliciis 
ut  potiri  et  nobiscum  esse  posset,  usque  ad 
consummationem  saeculi  (Matth.  28.  20.)  hoc 
ipsum  sacramentum  in  suis  asservare  templis 
suam  docuit  et  instruxit  Ecclesiam. 

Quare  ut  nec  £)eo  eucharistico  hasce  de- 
licias,  nec  nobis  tot  gratias  subtrahamus,  non 
solum    a    visitatione    Sanctissimi     ordinaria, 

quae  post  mensam  institui  solet,  nos  nunquam 
subtrahamus,  sed  potius  leg-itime  ab  ea  im- 
pediti  eandem  alio  tempore  suppleamus.  Imo 
leg*e  quadam  inviolabili  certa  statuamus  tem- 
pora  pro  speciali  et  extraordinaria  hujusmodi 
visitatione,  scilicet 

1.  mane  ac  vespere  prima  et  ultima  eidem 
deferamus  obsequia  nostra,  sive  deinde  id  fiat 
in  ecclesia,  quod  quidem  foret  long-e  conveni- 
entissimum,  sive  in  cella  facie  aut  certe  corde 
ad  ecclesiam  converso; 

2.  post  conversationem,  recreationem  aliudve 
solatium  corporale,  praecipue  long-ius  protrac- 
tum,  tum  excessuum  commissorum  veniam  pe- 
tendi,  tum  mentem  a  distractionibus  recolli- 
g*endi  gratia; 

3.  tempore  tentationum,  adversitatum,  afflic- 
tionum,  sive  hae  sint  publicae  sive  privatae, 
ad  illum  confug*iendo,  qui  nunquam  non 
paratissimus  est  ad  adjuvandum  nos,  imo  nos 
ipsos  ad  se  invitat  clamans:  Venite  ad  me 
omnes,  qai  laboratis  et  onerati  estis  et  ego 
rejiciam  vos  (Matth.   11,  28.); 

4.  ante  quodlibet  gravioris  momenti  negr>- 
tium,  ad  exemplum  Moysis  et  Davidis  consu- 
lentes  Dominum  et  in  eo  solo  omnem  nostram 
fiduciam  reponentes; 

5.  post  cujuslibet  neg*otii  bonum  successum, 
omnium  bonorum  fonti  gratias  ag-endo  sicque 
nova  gratiae  auxilia  nobis  promerendo. 

Maxime  tamen  curandum  est,  ut  haec  visi- 
tatio  nostra  semper  animetur  viva  fide  et 
mag-na  caritate;    unde  praemittenda   est   bona 

et  pura  intentio,  cujus  praecipuum  ac  princi- 
pale  motivum  debet  esse,  quia  hoc  devotionis 
g-enus  Deus  eucharisticus  non  solum  meretur, 
sed  et  veluti  suas  delicias  ardenter  exoptat. 
Kliciendi  sunt  actus  fidei,  adorationis,  spei 
et  petitionis,  caritatis  et  oblationis  sui  ipsius 
ad  omnem  Dei  voluntatem  et  gloriam,  con- 
tritionis  et  humilitatis  ac  communionis  spiri- 
tualis,  junctis  precibus,  quas  seu  devotio 
privata  seu  necessitas  specialis  dictaverit. 
Dictabit  autem  certe  ferventissimas,  si  qui- 
dem  non  ex  arida  ac  frigida  consuetudine, 
sed  prompto  ac  devoto  animo  et  cum  supra 
dicta  intentione  fiat  nostra  visitatio.  Hunc 
in  finem  etiam  quam  maxime  conducunt  distri- 
butae  in  libello  precatorio  pro  singulis  hebdo- 
madae  diebus  devotae  considerationes  ac  piae 
petitiones,  utpote  quae  actuali  visitationis 
exercitio  optime  quadrant. 


CAPUT  IV. 

Praxis  bene  ac  meritorie  instituendi  Orationem. 

Amplissima  est  capitis  hujus  materia, 
simul  autem  scitu  summe  necessaria,  quia 
oratio  occupatio  Monachorum  est  essentialis 
et  quasi  continua.  Accedit  quod  bona  ac  de- 
vota  oratio  clavis  coeli  sit,  quae  omne  g-enus 
gratiarum  nobis  confert  adeo  ut,  qui  sciverit 
bene  orare,  nullas  non  gratias  a  Deo  secure 
expectare   possit.    Itaque  materiam  hanc  tam 

pro  sua  amplitudine,  quam  pro  sua  necessitate 
in  tres  articulos  dividimus: 

I.     De  oratione  in  g-enere, 
II.     de  oratione  vocali, 
III.      de  oratione  mentali. 


ARTICULUS   PRIMUS. 

Dk  Oratione  ifGknere. 

§  1.  De  Notione  Orationis. 

Oratio  est  elevatio  mentis  ad  Deum.  Ipsa 
essentia  proinde  orationis  cousistit  in  ascensu 
sive  elevatione  mentis  ad  Deum;  est  enim 
oratio  internum  colloquium  cum  Deo,  quod 
fit  ab  intellectu  tamquam  ling-ua  et  interprete 
voluntatis;  quale  colloquium  certe  nec  dari 
nec  cogitari  potest  sine  elevatione  mentis  a 
terrenis  et  infimis  ad  Deum. 

Species  orationis  sunt:  petitio,  seu  obsecra- 
tio,  qua  Deum  per  suam  bonitatem  contesta- 
mur,  ut  peccatorum  venia  concessa  nos  exaudiri 
faciat;  gratiarum  actio,  utpote  novae  gratiae 
petitio,  ac  Dei  laudatio,  hoc  est  divinae  ex- 
cellentiae  honorifica  confessio;  prouti  has  partes 
requirere  videtur  D.  Paulus:  /;/  omni  oratione, 
et  obsecratione,  cmn  gratiarum  actione petitiones 
vestra*  innotescant  apud  Deum  (Phil.  4,  6.). 

§2.    De  Dignitate  et  Excellentia  Orationis. 

Per  orationcm,  prout  docet  D.  Thomas, 
homo    Deo    reverentiam   adhibet,    in    quantum 

scilicct  ei  se  subjicit  et  projitetur  orando  se  eo 
indigere,  sicut  auctore  suorum  bonorum  (2. 
2.  qusest.  83.  a.  3.)  Unde  manifestum  est,  quod 
oratio  est  proprie  religionis  actus;  religio  au- 
tem  est  inter  omnes  virtutes  morales  prima 
et  praecipua.  Praeter  hanc  praerogativam,  quam 
oratio  a  virtute  religionis,  cui  veluti  actus 
subordinatur,  mutuat,  alteram  habet  excel- 
lentiam  quandam  intrinsecam  et  quasi  natu- 
ralem,  quia  ex  sua  natura  est  colloquium  et 
conversatio  cum  Deo,  et  quidem  talis,  ut  ait 
D.  Ch^sostomus,  in  qua  postulamus  quidquid 
desideramus,  et  obtinemus  quidquid  postula- 
mus,  et  quidem  sine  metu  repulsae,  utpote 
Christo  ipso  fidem  suam  interponente  ac  di- 
cente:  Petite  et  accipietis  (Joan.  16,  24.).  Ex 
quibus  proinde  jure  concludimus  cum  D.  Chry- 
sostomo:  Iftsum  hoc  maximce  insipientice  si- 
gnum  est,  ignorare  magnitudinem  honoris  pre- 
cum,  neque  a?nare  ftreces,  neque  mortem  -putare 
animcB  non  adorare  Deum. 

%  3.    De  Utilitate  Orationis. 

Quantum  ab  excellentia  intrinseca,  tantum 
ab  utilitate  pariter  commendatur  oratio.  Uti- 
litatem  hanc  ex  fructibus  orationis  metiri 
oportet;  horum  est 

1.  meritum  non  solum  orationis,  sed  et 
virtutis  seu  actus  relig*ionis; 

2.  intimior  nostrae  naturae  cum  Deo  unio, 
quae  est  ipsissima  beatitudo  tam  viae  quam 
patriae; 

3.  acquisitio  scientiae  Sanctorum,  quae  unice 
ad  salutem  est  necessaria  et  orationi  adpro- 
missa  juxta  illud:  Si  qnis  autem  vestrum 
indiget  safiientia,  postulet  a  Deo,  qui  dat  om- 
nibus  affiuenter  (Jac.  1,  5.  ); 

4.  extirpatio  vitiorum,  victoria  tentationum 
et  effug"atio  daemonum  seu  aperta  vi  seu  oc- 
culta  fraude  nos  impug-nantium,  attestante  id 
ipso  Christo  Domino:  Hoc  autem  genus  nou 
ejicitur  nisi  per  orationem  et  jejunium  (Matth. 
17,  20.);  unde  etiam  monet  nos:  Vigilate,  etorate 
ut  non  intretis  in  tentationem  (Matth.  26,  41.). 
Nempe,  teste  D.  Laurentio  Justiniano,  et  for- 
sitan  propria  cujusque  experientia,  diabolus 
nihil  magis  timet,  quam  deftrecantiuni  devota 
suspiria;  nam  aque  orationis  quemadmodum 
genennce  crematur  incendio ; 

5.  aug*mentum  fervoris  spiritus  medianti- 
bus  copiosioribus  ac  efficacioribus  gratiis,  quas 
nobis  Deus  intuitu  orationis  confert,  adeo  ut 
verissimum  sit  illud  D.  Aug-ustini:  Recte  novit 
vivere,  qui  recte  novit  orare,  quia  scilicet,  teste 
D.  Joanne  Chrysostomo,  nulla  re  amplius  in 
sanctimonia  ftrojicimus,  quam  artebene  orandi. 
Tales  enim  cum  Deo  commercium  habent; 
hinc  sancti  non  esse  nequeunt. 

Oratio  est  medium  quoddam  universalis- 
simum  in  quacumque  seu  corporis  seu  ani- 
mas  necessitate  propter  promissiones  uni- 
versales  ac  illimitatas  a  Deo  orationi  fac- 
tas:  Petite,  et  dabitur  vobis;  qucerite,  et 
invenietis;  fulsate,  et  aperietur  vobis.  Om- 
nis    enim,    qui  petit,   accipit;    et  qui    qucerit, 

invenit;  et  pulsanti  aperietur  (Matth  7,  7. 
et8.).  Quapropter  bene  et  vere  quidam  dixit: 
Oratio  homines  quodammodo  omnipotentes  fa- 
cit,  quia  quod  Deus  potest  imperio,  hoc  orans 
precibus.  Etiatn  de  discretione  spirituum  ac- 
curate  disseruit  dicens:  Esse  aliquos  dczmones, 
qui  sequuntur  animi  motus,  et  nostras  affec- 
tiones  ad  malum  scepe  convertunt.  Quisquis 
ergo,  o  jilii,  dicebat  is  nobis,  vult  exigere 
dcemones,  frius  in  servitutem  redigat  affectio- 
nes  animi;  cujus  enim  quis  subjugaverit  affec- 
tus,  ejus  quoque  expellit  dcemones.  Oportet 
autem  vos paulatim  vincere  affectiones,  ut  earum 
expellatis  dcemones.  Si  quis  autem  gulam  su- 
peravit,  expellit  ejus  dcemonem. 

Ex  quo  plane  fluit  summam  esse  Religio- 
sorum  felicitatem,  utpote  quibus  datum  est 
utilissimaef  huic  occupationi  prope  omne  vitae 
tempus  impendere,  indeque  et  sibi  et  aliis 
ing-entia  meritorum  ac  spiritualiutn  emolumen- 
torum  lucra  acquirere;  id  quod  certe  illi  omnes 
perbene  norunt,  et  exinde  suam  vocationem 
amant  et  aestimant,  quicumque  ex  illorum 
numero  non  sunt,  quorum  Deus  venter  est,  et 
qui  toti  quanti  animales,  non  capiunt  ea  quae 
sunt  spiritus. 

§  4.    De  Necessitate  Orationis. 

Oratio  non  tantum  utilis  est  sed  etiam 
necessaria,  saltem  necessitate  praecepti,  et  qui- 
dem  tam  naturalis  quam  positivi  juris  divini. 
Naturalis  quidem,  quia  summa   ac    illimitata 

Dei  majestas  ex  una  parte  omnitnodam  subjec- 
tionem  et  dependentiam,  ex  altera  vero  parte 
nunquam  interrupta  ipsius  erg-a  nos  liberalitas 
summam  a  nobis  exig-it  gratitudinem,  et  qui- 
dem  utramque  in  leg-e  sive  jure  naturali  fun- 
datam:  erg*o  hoc  ipso  ex  eodem  jure  nos  ad 
orationem  oblig*at,  utpote  per  quam  maxime 
et  nostram  Deo  subjectionem  exhibemus  et 
gratitudinem. 

De  praecepto  juris  divini  positivi  abunde 
constat  ex  S.  Scriptura,  praecipue  Novi  Te- 
stamenti,  quod  plurimis  in  locis  orationem 
non  jam  consulit  tantum,  sed  et  praecipit, 
prouti  unanimi  ore  docent  Ecclesiae  Patres 
et  Concilia.  Catechismus  Romanus  de  oratione 
sic  dicit:  Igitur  docendum  est,  quam  sit  o?'atio 
necessaria,  cujus  prceceptum  non  solum  consilii 
causa  traditum  est,  sed  etiam  necessarii  jussi 
vim  habet  (part.  4.  cap.  1.),  quod  a  Christo  Do- 
mino  declaratum  est  illis  verbis:  Oportet  se?nper 
orare  (Luc.  18,  1.).  Hanc  orandi  necessitatem 
ipsa  etiam  illo  Dominicae  precationis  prooemio 
ostendit  Ecclesia:  Prceceptis  salutaribus  moniti 
et  divina  institutione  formati,  audemus  dicere. 
Hujus  autem  praecepti  oblig-atio  gravis  est  tum 
respectu  cujuscumque  Christiani,  quoties  scili- 
cet  urget  gravis  necessitas  sive  corporis  sive 
animae,  privata  vel  publica,  aut  periculum 
g-rave  honoris  divini,  religionis  aut  fidei, 
in  quibus  casibus  plerumque  indici  solent  ora- 
tiones  ac  supplicationes  publicae,  tum  vero  vel 
maxime  respectu  Relig*iosorumt  qui,  sicut  ad 
oblig-ationem  tendendi  ad  perf ectionis  consum- 

mationem  copiosiori  et  efficaciori  indig-ent  gra- 
tia,  sic  pariter  frequentiori  ac  ferventiori 
opus  habent  oratione,  sine  qua  proximum 
amittendae  tum  vocationis  tum  gratiae  pericu- 
lum  non  evadent;  quia  Relig-iosus  hac  oratio- 
nis  panoplia  destitutus,  teste  D.  Thoma  Aqui- 
nate  miles  est  inermis  et  faciliter  sufieratur. 

§.  5.    De  Conditionibus  bonae  Orationis. 

Cum  Deus  promissionem  suam  de  infalli- 
bili  orationis  effectu  nonnisi  certis  allig-averit 
conditionibus,  eas  perbene  scire  oportet.  Sunt 
autem  aliae  quae  orationem  praecedunt,  aliae 
quae  eam  comitantur,   aliae  quae  subsequuntur. 

Conditio  orationem  praecedens  est  unica, 
scilicet  praeparatio,  juxta  illud:  Ante  oratio- 
nem  fircefiara  animam  tuam;  et  noli  esse  quasi 
homo  qui  tentat  Deum  (Eccli.   18,  23.). 

Haec  autem  praeparatio  alia  est  remota 
alia  proxima.  Prior  consistit  in  probitate 
vitae,  puritate  cordis  et  recollectione  mentis. 
Posterior  involvit  brevem  sed  practicam  et 
affectuosam  considerationem  de  qualitate  seu 
gravitate  neg-otii  pertractahdi,  hoc  est  ipsius 
orationis.  Practica  autem  erit  et  affectuosa 
per  actum  fidei  vivae  de  majestate  illius  cui 
supplicamus,  et  per  humilem  ag-nitionem  vili- 
tatis  illius  qui  supplicat;  per  actum  firmae 
spei  de  bonitate  illius  qui  oratur,  et  viva  per- 
suasione  indig*entiae  summae  illius  qui  orat; 
per  actum  denique  caritatis  saltem  initialis 
junctum  actui    doloris   de  peccatis   commissis 

et  proposito  emendationis;  etenim  cor  con- 
tritum  et  humiliatum  Deus  non  despicit  (Ps. 
50,  19.),  et  oratio  humiliantis  se  penetrat 
nubes  (Eccli.  35,   21.). 

Conditiones  orationem  concomitantes  sunt 
quatuor,   scilicet: 

1.  attentio,  excludens  distractionem  volun- 
tariam; 

2.  petitio  in  nomine  Christi,  scilicet  omnia 
petendo  in  nomine  Salvatoris  et  nihil  petendo 
adversus  utilitatem  salutis; 

3.  fiducia  exauditionis  inconcussa,  cujus 
arg-umenta  sunt  omnipotentia  illimitata,  mise- 
ricordia  infinita,  fideiitas  fallere  nescia,  pro- 
missio  absoluta,  benig-nitas  inexhausta,  libe- 
ralitas  jam  toties  experta,  mediatio  D.  N.  J. 
Ch.  certissime  exaudienda; 

4.  resignatio  perfecta  sive  implicita  sive 
explicita,  tam  quoad  affectum  quam  quoad 
successum  orationis. 

Conditio  denique  orationem  subsequens  est 
perseverantia,  quae,  etiam  si  non  statim  exau- 
diatur  oratio,  orare  tamen  sive  ex  diffidentia 
^sive  ex  impatientia  non  intermittit;  imo,  quse 
semper  in  oratione  persistit,  si  non  formali 
et  explicita,  certe  virtuali  et  implicita,  dum 
omnia  recto  ordine  rectoque  fine  facit.  Sem- 
J>er  clamat  qui  semfier  amat. 

§  6.    De  Causis  impedientibus  devotam  Orationem. 

Devota  oratio  duo  involvit,  scilicet  atten- 
tionem  intellectus  et  fervorem  affectus;  quid- 

quid  erg*o  alterutrum  vel  imminuit  vel  de- 
struit,  devotae  orationis  impedimentum  audit. 
Attentio  orationis  est  voluntaria  animi 
applicatio  ad  sensum  orationis;  fervor  est  in- 
tensio  affectus  excludens  acediam  ac  teporem. 
Itaque  devota  oratio  excludit  voluntariam 
distractionem  et  importat  sedulam  animi  ad 
orandum  applicationem.  Et  haec  est  devotio 
substantialis  ad  orationem  necessaria  et  suffi- 
ciens,  quae  breviter  definitur,  quod  sit  prompti- 
tudo  voluntatis  et  fervor  affectus  ad  ea  quae 
sunt  cultus  divini.  Atque  haec  devotio  nun- 
quam  nisi  ex  nostra  culpa  nobis  deest,  pro7 
indeque  ne  unquam  nobis  desit,  tum  summia 
a  Deo  efflagitanda  est  precibus,  tum  nutrienda 
frequenti  meditatione  fidei  veritatum  praecipue 
illarum,  quae  acediam  exterminant,  bonorum 
operum  studium  inflammant  mentemque  a 
terrenis  ad  coelestia  avocant.  Quodsi  dictae 
voluntatis  promptitudini  accesserit  quaedam 
suavitas  et  g-ustus  ac  sapor,  sive  mere  inter- 
nus  et  in  sola  residens  anima,  sive  etiam 
redundans  in  ipsum  corpus  et  sensibilis,  tunc 
habetur  devotio  actualis,  integralis  et  affec-<< 
tiva,  quae  tamen  nec  ad  bene  oranduin  nec 
ad  perfectionem  est  necessaria,  licet  ad  utrum- 
que  multum  proficua.  Haec  devotio  etiam 
citra  omnem  culpam  nostram  nobis  deesse 
potest;  unde  propter  ejus  absentiam  non  de- 
bemus  perturbari,  sed  tantum  pro  ea,  in  quan- 
tum  devotionem  substantialem  perficit,  obti- 
nenda    humiliter    Deum    orare    ac    liberaliter 

prorsus  mortificationis  studio  ad  eam  obti- 
nendam  nos  praeparare. 

Quidquid  itaque  seu  destruit  seu  imminuit 
attentionem  intellectus  et  fervorem  affectus, 
illud  omne  et  solum  destruit  devotionem  sub- 
stantialem  orationis  seu  devotam  orationem. 
Jam  vero  hoc  duplici  tantum  ratione  contin- 
git,  nimirum  acedia,  quae  est  tepor  animi  re- 
fugientis  bona  laboriosa  inchoare  et  inchoata 
perficere,  et  distractione,  quae  est  evagatio 
quaedam  et  remotio  intellectus  a  materia  vel 
objecto  orationis,  dum  imaginatio  rebus  inu- 
tilibus  immoratur. 

Distractio  vel  contingit  nobis  plane  invitis 
ac  reluctantibus,  et  tunc  est  distractio  invo- 
luntaria,  quae  non  vitiat  orationem,  vel  con- 
tingit  nobis  cooperantibus,  et  tunc  dicitur 
voluntaria  distractio,  quae  non  solum  oratio- 
nem  vitiat,  sed  nonnunquam  omnino  destruit 
auferendo  attentionem  et  elevationem  mentis, 
quae  est  orationis  essentia. 

Distractio  voluntaria  denuo  duplex  est, 
nimirum,  voluntaria  in  se  et  directa,  aut  vo- 
luntaria  in  causa  et  indirecta.  Prior  datur 
si  libere  ac  deliberate  et  advertenter  immora- 
mur  cogitationi  vel  imaginationi  cum  oratione 
incompatibili;  posterior  dum  aliquid  vel  agi- 
mus  vel  omittimus,  unde  naturaliter  consequi 
solet  mentis  evagatio. 

Ad  eliminandas  ab  oratione  distractiones 
absolute  necessarium  est  removere  causas 
earundem  tam  remotas  quam  proximas.  Causae 
distractionum  remotae  sunt: 

1.  animi  inquies  et  perturbatio  ex  malis 
passionibus,  inordinatis  affectibus  et  immo- 
deratis  desideriis  ortae;  hae  enim  imag-inatio- 
nem  secum  abripiunt  et  in  objectis  sibi  corre- 
spondentibus  fig*unt; 

2.  sensuum,  oculorum  praecipue,  infrenata 
libertas  ac  curiositas,  quae  phantasiam  et  me- 
moriam  millenis  implent  imaginibus  tempore 
orationis  plerumque  importunius  recurrentibus; 

3.  curiositas  intellectus  nunquam  non  co- 
gitationibus  vanis,  curiosis  ac  parum  decen- 
tibus  libere  occupati,  qui  raro  recollectus,  suis 
cog-itationibus  ac  phantasiae  inhaerens  paula- 
tim  cor  g-enerat  prorsus  animale,  mundanum 
ac  saeculare,  quod  non  percipit  nec  sapit  ea, 
quae  sunt  spiritus; 

4.  inordinata  effusio  cordis  in  occupatio- 
nibus  exterioribus  sui  ofi&cii,  vel  nimia  neg-o- 
tiorum  multitudine  attentionem  obruens,  vel 
impetuosa  activitate  attentionem  fug-ans,  vel 
nimis  anxia  de  successu  sollicitudine  attenti- 
onem  et  devotionem  exsiccans. 

Causae  distractionum  proximae  sunt: 

1.  omissio  praeparationis  tum  proximae  tum 
remotae,   quae  parag\  praec.  fuit  explicata; 

2.  culpabilis  omissio  practicse  et  affectuosae 
recordationis  Dei  praesentis; 

3.  oris  et  oculorum  libertas; 

4.  habitualis  mentis  evag-atio  seu  neg*lecta 
recollectio; 

5.  voluntaria  in  resistendo  distractionibus 
neglig^entia,    aut  certe  resistentia  nonnisi   re- 

missa,  langmida  et  improportionata,  quae  ace- 
diae  et  tepiditatis  proles  est  infausta; 

6.  culpabilis  omissio  illorum  adminiculo- 
rum,  quae  pro  conservanda  mentis  attentione 
sub  sancta  psalmodia  praescribuntur  partim 
parag*.   sequenti,  partim  art.  2.   §  7. 

Denique  D.  Bernardus  addit  causam 

7.  remorsum  conscientiae  ob  commissam 
culpam.  Idem  D.  Doctor  causas  omnes  dis- 
tractionum  quatuor  veluti  verbis  concludit, 
dum  ait:  Sensns  egens,  cura  -pungens,  culfta 
mordens,  irruentta  phantasmata. 

Habent  quidem  distractiones  involuntariae 
etiam  suas  causas,  quas  tamen  ex  toto  remo- 
vere  minime  in  nostra  potestate  est;  sunt 
autem  tres,  videlicet:  intrinseca  nostrae  naturae 
corruptio,  unde  oritur  mentis  instabilitas; 
malitia  et  invidia  diaboli  orationem  vel  ma- 
xime  impedire  volentis;  benevola  Dei  probatio 
nos  aut  castig-antis  aut  a  scoria  amoris  pro- 
prii  mundantis. 

§  7.    Quid  tempore  distractionis  practice  agendum. 

Cum  oratio  juxta  §  4.  sit  necessaria  saltem 
necessitate  praecepti,  Deus,  qui  ad  impossibile 
aliquem  oblig-are  non  potest,  non  potest  nobis 
non  dare  gratiam  bene  orandi,  si  modo  faci- 
mus  hunc  in  finem  quod  in  nobis  est,  vide- 
licet  causas  distractionum  removendo  et  media 
devotae  orationis  adhibendo.  Hunc  in  finem 
opus  est  ante  omnia,  ut  attendamus,  num 
distractiones  nostrae  sint  voluntariae  vel  invo- 

luntariae.  Quodsi  deprehendimus  eas  esse 
voluntarias,  mox  in  earum  causas  et  radices 
indag-andum  est,  quae  parag*.  praec.  sunt  as- 
signatae,  eisque  detectis  media  opponenda 
sunt  apta,  scilicet: 

1.  tranquillitas  animi  ab  omni  inordinata 
passione  et  affectione  liberi,  quae  jugi  ac  libe- 
rali  mortificatione  et  abneg*atione  amoris  pro- 
prii  ac  constanti  renuntiatione  hujus  saeculi 
obtinetur; 

2.  exacta  et  rig-ida  sensuum,  oculorum 
prsecipue,  custodia; 

3.  jug*e  recollectionis  studium  et  frequens 
lectionis  spiritualis  exercitium,  ut  animus 
sanctioribus  ideis  impleatur  et  piis  aspiratio- 
nibus  adg-lutihetur; 

4.  dilig-ens  et  affectuosa  ad  orationem  prae- 
paratio  per  mentis  elevationem  mediantibus 
actibus  fidei  et  humilitatis,  spei,  contritionis, 
amoris  et  religfionis; 

5.  humilis,  fervens  ac  constans  oratio  ad 
Deum  pro  obtinendo  dono  devotae  orationis, 
jugiter,  praecipue  urg-ente  distractione,  suspi- 
rando:    Domine,  doce  nos  orare  (Luc.  11,  1.). 

Recollectionis  quum  tanta  sit  necessitas 
ad  bene  orandum,  oportet,  ut  brevis  ejusdem 
subministretur  notio  et  mediorum  illam  ac- 
quirendi  cog*nitio.  Collectio  seu  recollectio 
animi  nihil  aliud  est,  quam  assidua  attentio 
sive  exercitium  memorise  praesentis  Dei,  ex 
qua  oritur  ille  status  animae,  cujus  vi  inter 
quasvis  neg^otiorum  aut  hominum  turbas   illo 

interno  fruitur  silentio  ac  quiete,  qua  sibi  ipsi 
semper  invig-ilat  et  uni  Deo  jugiter  adhaeret. 

Hoc  exercitium  tres  animae  potentias  affi- 
cit  et  sic  totam  animam  cum  Deo  conjung-it. 
Memoria  enim  de  Deo  praesente  nos  admonet; 
intellectus  viva  fide  ac  simplici  intuitu,  absque 
omni  phantastica  imaginatione,  Deum  prae- 
sentem  attendit,  et  voluntas  in  Deum  prae- 
sentem  tendit  per  aspirationes  fervidas  prae- 
sertim  caritatis,  aut  etiam  per  alias  praesenti 
animae  statui,  neg-otio  quod  prae  manibus  estT 
vel  festo  quod  celebratur  congruas,  aut  triplici 
vitae  spiritualis  viae  correspondentes.  Hujus- 
modi  autem  aspirationes  semper  breves  esse 
debent,  nec  nimium  multae  et  diversae,  et  in 
Deum,  ut  intime  nobis  praesentem,  directae. 
Abundanter  vero  collig-i  possunt  tales  aspira- 
tiones  ex  materia  meditationis  et  examinis 
particularis,  ex  psalmis  vel  ex  aliis  libellis 
devotis,  praecipue  ex  Emo.  Card.  Bona,  in 
Via  Comp.   ad  Deum  cap.   6.   et  seqq. 

Ad  hujus  recollectionis  tum  actum  tum 
habitum  acquirendum  tria  dantur  adminicula, 
videlicet: 

1.  cura  silentii  quoad  tempus,  quod  obedi- 
entia,  prudentia  et  taciturnitas  determinant; 
quoad  materiam  loquendi,  quae  debet  esse  bona 
et  honesta,  ad  aedificationem  scilicet  et  veram: 
utilitatem  audientium;  quoad  modum,  qui 
debet  esse  circumspectus,  prout  explicat 
Petrus  Blosius  ep.  101:  Circumsficcte  loqui- 
mur,  si  charitas,  si  ncccssitas,  si  utilitas  loquen- 
dum  csse  suadeant;  si  de  Deo,  gloriose;  si  de 

uobis,  humiliter  et  modeste;  si  de  ftroximo, 
cedijicatorie;  et  si  quid  ad  animum  recreandum 
dicimus,  sit  id  sale  evangelicae  sapientiae  aut 
festiva  intelligentia  aut  ratione  conditum, 
prout  monet  D.  Basilius  de  Institut.  Reg*ul.; 
2.  custodia  cubiculi,  e  quo  nunquam  prod- 
eundum  nisi  justo  necessitatis,  utilitatis  aut 
caritatis  titulo  urgente,  animoque  ad  Deum 
elevato  pro  impetranda  cujusque  offendiculi 
fug-a;  nec  extra  illud  conversandum  nisi  auri- 
bus  ad  mala  et  vana  obduratis  ac  oculis  contra 
objecta  periculosa,    vana    et    curiosa  occlusis; 

3.  fug-a  occupationum  nimis  distrahentium, 
vitando  scilicet  nimiam  neg*otiorum  multitu- 
dinem,  quae  obruit;  nimis  praecipitem  in  ex- 
plendis  negxrtiis  solertiam,  quae  spiritum  effu- 
g*at,  quaeque,  dum  id  quod  agit,  deproperat, 
et  ad  id,  quod  nondum  agit  festinat,  nec 
praesenti  nec  futuro  satisfacit;  nimis  anxiam 
de  neg-otiorum  successu  sollicitudinem,  cui 
obviand^um  est  g-enerosa  fiducia  in  divinam 
providentiam,  virili  contemptu  humani  judi- 
cii  ac  practica  observatione  illius  s.  Reg*ulae, 
c.  43:     Nihil  operi  Dei  praefionatar. 

His  erg-o  mediis  acquiritur  et  nutritur  re- 
collectio,  quae  potissimum  et  ef&cacissimum 
adminiculum  est,  distractiones  imminuendi 
imo  paulatim  eradicandi. 

Distractiones  involuntariae,  cum  orationem 
non  corrumpant,  medium  per  se  nullum  exi- 
g-unt,  nec  proprie  admittunt,  quia  illarum 
causas  removere  in  nostra  haud  est  potestate. 
Quia  tamen  hujusmodi  distractiones  non  raro 

Novellos  inordinata  pusillanimitate  dejiciunt, 
et  adhibita  discreta  industria  imminui  possunt, 
hinc  etiam  de  his  breviter  ag-endum. 

Si  distractiones  involuntariae  oriuntur  a  na- 
tura  corrupta,  hoc  est,  ex  vivacitate,  instabili- 
tate  et  volubilitate  phantasiae,  supplicandum 
est  Deo,  ut  corruptam  naturam  sanet  per  gra- 
tiam;  mens  per  lectionem  spiritualem  meliori- 
bus  ideis  est  implenda,  et  per  sedulum  prac- 
ticae  et  affectuosae  divinae  praesentiae  recorda- 
tionis  exercitium  assuefacienda  ut  discat 
attendere  et  adhserere  Deo. 

Si  proveniunt  ex  speciali  permissione  Dei 
vel  nos  castig-antis  vel  nostram  fidelitatem 
probantis  vel  ab  amore  proprio  nos  purg-antis, 
manus  Domini  amoroso  osculo  excipienda  est 
inter  continuatos  actus  poenitentiae,  satisf  actio- 
nis,  patientiae,  humilitatis,  resig-nationis,  ob- 
lationis  etc.  Ab  hujusmodi  actibus  nunquam 
est  desistendum,  etiamsi  nobis  videantur  non 
tam  ex  corde  quam  ex  solo  ore  procedere;  sed 
tunc  de  hac  ipsa  cordis  nostri  duritia  nos 
humiliemus  coram  Deo,  eliciendo  simul  desi- 
derium  hos  aliosque  actus  cum  summa  affec- 
tuum  intensione  et  divinae  majestatis  bene- 
placito  perficiendi.  Semper  tamen  solliciti 
simus,  ut  animi  nostri  sinceritatem  constanti 
patientia  in  repellendis  distractionibus,  hoc 
est  animum  identidem  ad  orationem  revocando, 
comprobemus. 

Si  autem,  quod  plerumque  fit,  oriuntur 
a  diabolo,  resistamus  ei  fortiter  in  fide,  nec 
ob    frequentiam,    nec    ob    vehementiam,    nec 

etiam  ob  commissam  hinc  inde  in  resistendo 
neg-lig-entiam  animum  deponendo;  in  fide  seu 
inconcussa  fiducia  quod  Deus  non  patiatur 
nos  tentari  supra  id  quod  possumus,  et  quod 
distractiones  involuntariae,  nobis  reluctanti- 
bus,  cedant  ad  meritum,  interim  identidem 
humiliter  et  ardenter  ad  Jesum  suspirando 
clamantes:  Jesu,  Jili  David,  miserere  mei 
(Marc.   10,  47.). 

Quodsi  sub  oratione  diabolus  non  jam  dis- 
tractiones  tantum  sed  et  tentationes,  e.  g\ 
blasphemiae,  luxuriae,  infidelitatis  ing-erat, 
mox  ante  orationis  initium  contra  has  tenta- 
tiones  protestandum;  iis  actus  fidei,  adoratio- 
nis  et  amoris  sunt  opponendi,  adjecto  pacto, 
quod  hos  actus  velimus  habere  pro  repetitis, 
quotiescunque  diabolus  suum  repetierit  assul- 
tum,  vel  quoties  corde,  oculis  aliove  sig-no 
Deum  imploraverimus.  Praemissa  tali  prote- 
statione  tentationes  quaecunque,  exclusa  qua- 
vis  perturbatione  et  anxietate,  veluti  catelli 
in  via  latrantes  contemnendae  sunt,  et  nun- 
quam  iisdem  externe,  e.  g\  capite  abnuendo 
vel  screando  etc,  resistendum;  imo  ne  interne 
quidem,  saltem  ubi  animadvertimus  per  ejus- 
modi  positivam  resistentiam  illas  aug-eri  et 
invalescere. 

Prseter  ista  media  bonae  orationis  dantur 
etiam  quatuor  adminicula,  quae  haud  parum 
facilitant    exercitium    orationis. 

Primum  est  mortificatio  tum  interna  tum 
externa;  sunt  enim  recepta  inter  mysticos 
adagia:    Devotionem  obtinet,  conservatque  mor- 

tificatio,  cum  qua  fervescit  vel  tepidatur  qucevis 
oratio.  Qui  vult  ariditatem  superare  oportet 
pcenalia  opera  frequentare. 

Secundum  adminiculum  est  libertas  spiri- 
tus,  vi  cujus  nulli  certae  orationi  scrupulose 
addicti  simus,  quin  eam  exigente  sic  indispo- 
sitione  mutare  velimus  e.  g.  mentali  substi- 
tuendo  vocalem,  et  ipsam  orationis  mentalis 
materiam  vertendo  in  materiam  orationis  vo- 
calis.  Si  enim  quis  se  omnino  violenter  co- 
g-ere  vellet,  is  praeter  cerebri  ac  pectoris  de- 
bilitationem  ipsum  etiam  orationis  incurreret 
fastidium,  aut  omnino  de  obtinendo  orationis 
dono  desperaret.  Nec  enim  putetis,  ait  S. 
Theresia  in  Via  Perfect.  cap.  25.,  educi  parum 
profectus  orando  vocaliter  cum  perfectione; 
vobis  enim  dico  esse  valde  possibile,  quod  reci- 
tantibus  vobis  Pater  noster  vel  aliam  orationem 
vocalefti,  Domiims  vos  exaltet  ad  perfectam 
conte?npIatione?n . 

Tertium  adminiculum  est  variatio  modi 
orandi,  qui,  docente  D.  Ig-natio,  triplex  est, 
nempe 

1.  per  inspectionem  sui  ipsius; 

2.  per  ruminationem  obvii  textus; 

3.  per  suspiria  et  pausas.  Triplicis  hujus- 
modi  variationis  exempla  habentur  in  Via 
Co?npendii  cap.   8.   et  seqq.    (Card.  de  Bona). 

Quartum  adminiculum  est  brevis  reflexio 
cuilibet  orationi  subjungenda,  examinando 
orationis  successum  et  defectus  eorundemque 
radices,    has    exstirpandi    media,    juncto    de 

commissis  defectibus  dolore  et  emendationis 
proposito,  cum  peractse  orationis  oblatione  et 
pro  nova  oratione  bene  instituenda  gratiae 
petitione. 

Removeamus  itaque  devotae  orationis  im- 
pedimenta,  ut  semper  bene  oremus;  recte  enim 
novit  vivere,  qui  recte  novit  orare. 


ARTICULUS  SECUNDUS. 

De  Orationk  Vocali. 

§  1.    De  Notione  et  Diversitate  Orationis  Vocalis. 

Oratio  vocalis,  quae  prima  orationis  in  g-e- 
nere  species  est,  breviter  describi  potest,  quod 
sit  elevatio  mentis  ad  Deum,  qua  Deus  mente 
simul  et  ore  rogatur.  Proinde  oratio  vocalis 
praeter  attentionem  mentis  et  affectum  cordis, 
qui  cuilibet  orationi  essentialis  est,  insuper 
involvit  officium  oris  seu  vocis,  adhibendo 
scilicet  verba  vel  formalia  vel  virtualia,  hoc 
est  scripturam,  nutus,  lacr;>7mas,  tunsionem 
pectoris,  elevationem  oculorum  aut  manuum. 
Oratio  vocalis  est  vel  publica  vel  privata. 
Prior  est  quae  fit  a  communitate  vel  nomine 
communitatis  ab  ejus  ministro  publico  sive  ad 
id  designato,  sive  deinde  fiat  in  loco  publico 
sive  privato.  Posterior  est  oratio,  quae  fit  a 
persona  privata  vel  nomine  privato,  etiamsi 
fiat  publice  et  pro  ipsa  communitate.  Prior 
quoad    ipsa  verba    et    precandi    formulas    ita 

determinata  est  publica  auctoritate,  ut  privato 
arbitrio  eam  immutare  vel  in  minimo  nefas 
sit.  Posterior  cujuslibet  arbitrio  penitus  re- 
licta  est,   ita  ut  pro  libitu  immutari  queat. 

£2.    De  Antiquitate  Officii  canonici  seu  Psalmodiae 

sacrae. 

Sicut  ea,  quae  art.  1.  de  oratione  in  genere 
dicta  sunt,  tam  de  oratione  vocali,  quam  de 
oratione  mentali  intelligi  debent.  sic  pariter 
quae  in  hoc  articulo  de  oratione  vocali  publica 
sug^eruntur,  orationi  quoque  privatas  appli- 
cari  non  tantum  possunt  sed  et  debent. 

Agimus  autem  hic  de  oratione  tantum 
publiea.  quia  haec  vitae  monasticae  et  potis- 
sima  occupatio  est  et  gravissima  oblig*atio  in 
titulo  relig"ionis  et  nonnunquam  justitiae  fun- 
clata;  unde  praemissis  illis,  quaa  hujus  orati- 
onis  aestimationem  instillare  possunt,  ea  deinde 
explicabuntur,  quae  ipsius  praxin  tum  faci- 
liorem  tum  utiliorem  reddere  possunt.  Est 
autem  haec  oratio  publica,  statui  nostro  adeo 
necessaria,  omcium  canonicum  seu  psalmodia 
sacra;  pro  cujus  commendatione  vix  mag-nifi- 
centius  quidpiam  dici  poterit,  quam  quod  sit 
et  setatis  et  institutionis  apostolicae;  quod 
comprobare  adeo  non  est  operosum,  ut  illa 
D.  Augustini  regula  sufficiat,  scilicet:  Quod 
semper,  quod  ubique  servatum  fuit  in  Rcclesia, 
nec  a  conciliis  generalibus  aut  summis  Ponti- 
ficibus  legitur  institutum,  meritissimo  censetur 
esse  traditionis  apostolicce. 


62 

Jam  vero  constat  ex  monumentis  historiae 
ecclesiasticae,  quae  Em.  Card.  de  Bona  in  suo 
opere,  quod  De  Divina  Psalmodia  inscripsit, 
a  primo  Ecclesiae  saeculo  usque  ad  saeculum 
XVII.  collegit,  psalmodiam  (loquendo  de  psal- 
modia  quoad  substantiam)  in  utraque  Ecclesia 
communi  usu  fuisse  receptam,  quin  illius  orig-o 
seu  in  concilii  alicujus  canonibus  seu  in  Pon- 
tificum  decretalibus  inveniatur.  Sed  nec  de- 
sunt  in  rem  hanc  arg-umenta  positiva.  Sic 
leg-imus  (Matth.  26,  30.)  Christum  Dominum 
finita  coena  et  hymno  dicto  exiisse  in  montem 
Oliveti.  Iterato  in  actibus  Apostolorum  le- 
gitur,  Apostolos  ad  horam  orationis  sextam, 
nonam,  etc.  ascendisse  in  templum,  ubi  scili- 
cet  quasi  succedentibus  sibi  invicem  Levita- 
rum  et  Cantorum  choris,  prout  a  Davide  dis- 
positum  fuisse  scimus  (I.  Paral.  25.),  psalmi 
et  hymni  decantabantur.  Imo  D.  Paulus  prae- 
cipit,  ut  fideles  sese  jugiter  occupent  cultu 
Dei,  dicens:  Docentes  et  commonentes  vosmet- 
iftsos  ftsalmis,  hymnis  et  canticis  spiritualibus 
in  gratia  cantantes  in  cordibus  vesiris  Deo 
(Col.  3,  16.).  Unde  D.  Aug-ustinus  (epist. 
29,  num.  54.)  directe  asserit,  hymnorum  et 
^psalmorum  cantum  ex  Scripiuris  defendi  fiosse, 
cum  et  iftsius  Domini  et  Apostolorum  habea- 
?nus  documenta,  exempla  et  ftrczceftta. 

Neque  lex  ista  lapsu  temporis  abolita  est, 
ut  potius  II.  saeculo,  veluti  jam  communi  usu 
recepta,  in  ecclesia  Antiochena  introducta 
alternatim  cantandi  consuetudo  a  D.  Ignatio 
Martyre  in  meliorem  praecise    formam    fuerit 

commutata,  ac  saeculo  III.  per  constitutiones, 
ut  vocant,  Apostolicas  episcopis  ac  presbyteris 
ejusdem  legis  a  fidelibus  observandae  cura 
specialis  fuerit  demandata.  (L.  8.,  Cap.  14.) 
Putidissimum  proinde  mendacium  est,  psal- 
modiam  sacram  seu  officium  canonicum  mo- 
nachismo  antiquiorem  haud  esse,  cum  ex  ad- 
ductis  documentis  potius  inferendum  sit, 
legem,  quae  Ecclesiae  exordio  erat  universalis, 
defervescente  paulatim  fidelium  pietate,  fac- 
tam  fuisse  particularem  solisque  clericis  ac 
monachis  impositam,  utpote  hominibus  ad 
cultum  Dei  specialiter  destinatis  et  in  hunc 
finem  fidelium  oblationes  ac  eleemosynas  per- 
cipientibus. 

§  3.    De  Dignitate  et  Excellentia  Officii  canonici  seu 
Psalmodiae  sacrae. 

Omissis  iis,  quae  supra  art.  1.  §  2.  hujus 
capitis  de  dignitate  orationis  in  g-enere  dicta 
sunt,  nos  ex  innumeris  propemodum  encomiis, 
quibus  tum  sancti  Patres,  tum  ascetae  psal- 
modiam  praedicant,  paucas  tantum  easque  ve- 
luti  nativas  ac  soli  psalmodiae  proprias  prae- 
rogativas  hic  adducimus. 

Prima:  Psalmodia  propriissime  est  laus 
divina,  utpote  constans  ex  psalmis  et  canticis 
ab  ipsomet  Spiritu  Sancto  dictatis  in  hunc 
praecise  finem,  ut  deserviant  ad  laudandum  et 
g-lorificandum  Deum.  Quodsi  itaque  amica  et 
familiaris  oratio  est,  ut  ait  D.  Cyprianus, 
Deum  de  suo  rogare,  nonne  amica  et  famili- 

aris  ac  vel  ideo  gratissima  laus  erit,  Deum 
de  suo  laudare?  Vel  quis  cogitare  poterit  vel 
encomium  praestantius  illo,  quod  Deus  ipse 
dictavit,  vel  obsequium  gratius  illo,  quod  Deus 
ipse  imperavit  dum,  repudiatis  quasi  sacrificiis, 
praecepit:  Immola  Deo  sacrificium  laudis.  — 
Sacrificium  laudis  honorificabit  me  (Ps.  49,  14. 
23)? 

Secunda:  Officium  psallendi  est  munus 
et  officium  ang*elicum,  quia  Angelorum,  prout 
describit  Isaias  (6,  3.)  et  D.  Joannes  (Apoc. 
4,  8.),  unicum  exercitium  est,  Deum  orare, 
laudare,  glorificare  et  sic  colendo  amare.  Kt 
hinc  D.  Bonaventura  (1.  de  SexAlis  Seraph.) 
psalmodiam  appellat  imitationem  coelestis  con- 
centus;  et  jam  dudum  Tertullianus  (1.  1.  ad 
Uxorem)  asseruit  psallentes  de  familia  ang-e- 
lorum  esse.  Imo  D.  Bernardus  (serm.  7.  in  Can- 
tica)  non  dubitat  asserere,  Ang-elos  in  choro 
psallentibus  admisceri,  probans  hoc  ex  illo 
psalmistae:  Prcevenerunt  principes  conjuncti 
-psallentibus,  in  medio  juvencularum  tymftani- 
striarum  (Ps.  67,  26.). 

Tertia:  Psalmodia  est  oratio  devotissima 
et  affectuosissima,  quia  psalmi,  imo  non  raro 
plures  unius  ejusdemque  psalmi  versus,  pleni 
sunt  affectibus  diversissimis  non  minus 
quam  praestantissimis  virtutum  actibus  pro 
triplici  via  vitae  spiritualis,  imo  prope  pro 
quibusvis  vitae  mortalis  circumstantiis  animum 
afficientibus,  prout  jam  dudum  ostendit  D. 
Athanasius  in  sua  ad    Marcellinum   epistola, 

et  nuper  colleg-it  Em.  Thomasius  in  suo  Psal- 
terio  in  proleg-om.   post  praefationem. 

Quarta:  Psalmodia  est  oratio  efficacissi- 
ma,  quia  est  oratio  publica,  facta  nomine 
Ecclesiae,  quae  cum  sit  a  Christo  tenerrime  in- 
star  sponsae  (prout  ait  D.  Paulus  Ephes.  5,  25.) 
amata  et  ob  innumera  omnium  justorum,  qui 
fuerunt,  sunt  et  erunt,  merita  Deo  summe 
amabilis,  nihil  non  impetrabit  a  Sponso  suo, 

Fide  itaque,  quin  et  ratione  carent,  se- 
que  violatae  religionis  forsitan  etiam  laesae 
justitiae  reos  constituunt  clerici  illi  ac  mo- 
nachi,  qui  psalmodiae  sacrae  sese  aut  nonnisi 
inviti  et  sine  ulla  devotione  tum  interna  tum 
externa  impendunt,  aut  omnino  ex  levissimis 
causis  se  subtrahunt,  vel  omnino  contemnunt 
et  veluti  occupationem  distractionum  refer- 
tissimam,  taedii  plenam,  humanae  infirmitati 
minime  commensuratam,  temporisque  in  bonas 
litteras,  animorumque  lucra  sanctius  impen- 
dendi  male  prodig-am  traducunt.  Certe  tales 
suo  ex  ore  convincuntur,  quod  tanti  quanti 
animales,  plene  ad  exteriora  effusi,  corrupti- 
que  omnino  g-ustus  sunt,  dum  ibi  taedium, 
nauseam  ac  fastidium  sentiunt,  ubi  ad  nostra 
usque  tempora  viri  quique  piissimi  aeque  ac 
doctissimi  favum  mellis  g-ustarunt. 

Quodsi  studiis  quandoque  sat  noxiis,  quodsi 
lectionibus  ac  rumoribus  plerumque  vanis  per 
plures  horas  intense  studere  possunt,  cur  non 
pari  mentis  attentione  orare  possint  tempore 
longe  breviori    ac   impendio  conaminis   long^e 

minori,  dum  ad  psalmodiam  sufficiat  attentio 
virtualis,  ad  studia  vero  requiratur  actualis? 
Praejudicium  autem  illud,  quod  inde  sive 
scientiis  sive  animabus  pascendis  timent,  tan- 
tum  abest,  ut  potius  ex  psalmodia  sacra  utri- 
que  ing-ens  accedat  commodum,  dum,  mediante 
hac  oratione  efficacissima,  laboribus  tum  apo- 
stolicis  tum  litterariis  amplior  obtinetur  coeli 
benedictio,  ne  vel  in  istis  ultra  sobrietatem 
sapere  volentes  desipiamus  vel  in  illis  casso 
verborum  tinnitu  frustra  defatig-emur.  Quid 
amplius  dicam  quam  quod  per  tot  jam  saecula 
illi,  qui  choro  ac  officio  canonico  addicti 
fuerant,  nunquam  destiterunt,  seu  editis  doc- 
tissimis  lucubrationibus  eruditionem  seu  inde- 
fessis  in  vinea  Domini  laboribus  animarum 
promoverunt  salutem,  et  hoc  ipso  facto  com- 
probaverunt,  hoc  prsejudicium  nullibi  nisi  in 
cerebro  hominum  pietatis  ac  religionis  exper- 
tium  existere  ac  putidum  irrelig-iosae  acediae 
aut  impiae  malevolentiae  fig-mentum  esse. 

§  4.    De  Utilitate  Officii  canonici  sive  Psalmodiae 

sacrae. 

Gemina  est  sacrae  psalmodiae  utilitas,  pri- 
vata  una,  publica  altera,  utraque  in  iis,  quae 
parag*.  praeced.  attulimus,  praerog*ativis  fun- 
data;  etenim,  si  psalmodia  sit  actus  religionis 
Deo  gratissimus  et  oratio  praestantissimis  vir- 
tutum  actibus  referta,  plane  nunquam  sine 
ing-enti  ac  multiplici  merito  exerceri  potest. 
Quodsi  insuper,    ut  ait  Ven.  Blosius   (in  Me- 

dulla  Psalmodiae)  et  uti  tum  sua  experientia 
tum  suo  exemplo  comprobavit  rex  David,  psal- 
modia  inexhaustus  quidam  thesaurus  est,  nihil 
non  continens  eorum,  quae  ad  purg-ationem, 
sanitatem,  eruditionem,  ornatum,  vel  ad  con- 
solationem  animae  spectant;  et  si  anima,  quae 
palatum  internum  infectum  non  habet,  delicias 
inenarrabiles  in  psalmodia  deg-ustat,  plane 
consequens  est,  quod  sit  psalmodia  quoddam 
quasi  alexipharmacum  cuivis  hominum  con- 
ditioni,  omnibus  vitae  circumstantiis  ac  animae 
morbis  quam  utilissimum,  ut  adeo  certissime 
vitium  orantis  sit  et  non  orationis,  si  quis  in 
psallendo  taedio  laboret  et  fastidio. 

Utilitas  psalmodiae  publica  h.  e.  tum  in 
Ecclesiam  tum  in  rempublicam  redundans  po- 
liticam,  nec  minus  mag-na  nec  minus  certa 
est;  etenim  si  juxta  Tertullianum  publica 
fidelium  in  unum  coetum  coeuntium  oratio 
vis  Deo  grata  est,  nonne  vis  erit  Deo  long*e 
magis  grata  oratio  a  clericis  et  Religiosis 
facta  publica  auctoritate  et  nomine  totius 
Ecclesiae,  cujus  proinde  coadunata  non  vota 
tantum  sed  et  merita  non  poterunt  non  maxi- 
mum  addere  pondus?  Et  hinc  est,  quod  Ec- 
clesia  haeresibus,  schismatibus,  persecutionibus 
aliisque  quibuscunque  periculis  religioni  ac 
fidei  minitantibus  nonnisi  preces  publicas  ac 
communes  fidelium  opponere  consueverit.  Ad 
has  ipsas  preces  publicas  pariter  confug-ere 
consueverunt  principes,  easdem  suis  subditis 
imperando,  quoties  impendentes  calamitates 
reg*nis  suis  vastitatem  minitabantur.    Imo,  ut 

reg-nis  suis  ac  provinciis  jug-em  Dei  favorem 
ac  per  hunc  omnimodam  prosperitatem  procu- 
rarent,  tot  olim  ecclesias  et  monasteria  fun- 
daverunt,  prout  e  chartis  fundationum  ac 
dotationum  patet.  Quodsi  modo  alia  sint 
sensa  de  oratione  ac  hominibus  orationi  ad- 
dictis,  id  quidem  emortuae  fidei  indicium, 
nullatenus  vero  assertae  utilitatis  praejudicium 
est,  et  si  modo  viluit  prisca  pietas,  certe  etiam 
evanuit  antiqua  reg-norum  prosperitas. 

§  5.    De  necessaria  Intentione,  Devotione  et 
Attentione  ad  Psalmodiam  sacram. 

Quae  hucusque  dicta  sunt  efficere  possunt, 
ut  absque  taedio  psallamus,  modo  videndvtm 
quid  requiratur,  ut  cum  fructu  et  g-ustu  psal- 
lamus.  In  hunc  finem  tria  requiruntur:  In- 
tentio,  devotio,  atientio. 

Intentio  ad  psalmodiam  requisita  est  voli- 
tio  seu  voluntas  orandi  et  Deum  laudandi, 
eaque  vel  implicita  in  voluntate  satisfaciendi 
suae  oblig-ationi  et  Ecclesiae  praecepto,  vel  ex- 
plicita,  expresse  cog-itando  et  statuendo,  quod 
quis  velit  orare  et  laudare  Deum.  Utraque 
sufficit  et  alterutra  necessaria  est,  ut  psalmo- 
dia  de  se  ad  quamplurimos  et  diversissimos 
fines  indifferens  per  intentionem  determinetur 
et  elevetur  ad  rationem  orationis  et  laudis 
divinae. 

Devotio,  de  qua  art.  1.  §  6.  hujus  capitis 
plura  dicta,  et  hic  denuo  recollig-enda  sunt, 
quantum    ad    psalmodiam    spectat,    imprimis 

excludit  omnem  acediam,  pigritiam  ac  tepo- 
rem;  deinde  importat  piam  voluntatis  motio- 
nem  sive  affectum;  nam  Deus  audit  vocem 
co?'dis,  sine  qua  sonum  oris  contemnit^  quare 
videndum  est,  ut,  qui  spiritu  psallunt  i.  e. 
attente,  et  mente  psallant  i.  e.  devote  ac  affec- 
tuose  (Conc.  Trev.  a.  1549  can.  6.).  Quem 
in  finem  D.  Augnstinus  (in  Ps.  30)  auream 
suppeditat  reg-ulam,  ut  scilicet  quasi  induti 
personam  Davidis  et  translatis  in  nos  regii 
psaltis  sensibus  psalmos  veluti  ex  proprio  cere- 
bro  ac  corde  proferamus;  si  orat  psalmus, 
oremus;  si  g-emit,  g-emamus;  si  gratulatur, 
g-audeamus;  si  sperat,  speremus;  si  timet, 
timeamus.  Quae  quidem  industria  plurimum 
confert,  ut  minori  cum  difficultate  mentis  at- 
tentionem  conservemus,  dum  variando  iden- 
tidem  affectus  innatae  instabilitati  nostrae 
innocue  condescendimus,  et  quod  de  se  devo- 
tionis  solet  esse  impedimentum,  pia  industria 
in  ejusdem  convertimus  subsidium. 

Attentio  duplex  est,  interna  scilicet  et  ex- 
terna.  Prior  consistit  in  interiori  mentis  ad- 
vertentia  ad  id,  quod  ag*itur;  posterior  vero 
est,  quae  excludit  omnem  externam  actionem 
physice  cum  recitatione  incompossibilem,  ut 
fabulari,  scribere  etc.  Rursus  attentio  interna 
triplex  est,  scilicet: 

1.  sfiiritualis,  quae  est  ad  Deum  ipsum,  ut 
orationis  terminum; 

2.  literalis,  seu  ad  sensum  verborum,  et 
rerum  sig-nificationem; 

3.  materialis,  quae  fit  ad  verba  tantum,  ad 
ea  nempe  rite  proferenda. 

Ex  his  tribus  attentionis  speciebus  quae- 
libet  sufficit  ex  omnium  sententia  ad  bene 
orandum,  et  tantum  disputatur  inter  theolo- 
g*os,  utrum  aliqua  attentio  interna  sit  necessa- 
ria,  necne.  Hanc  litem,  quantum  ad  nos  Bene- 
dictinos  attinet,  jam  dudum  diremisse  videtur  s. 
Reg-ula  cap.  19.,  quae  nos  sic  stare  ad  psallen- 
dum  praecipit,  ut  mens  nostra  concordet  voci 
nostrae,  id  quod  sine  omni  attentione  interna 
non  solum  fieri  sed  vel  concipi  nequit. 

Auctoritati  s.  Reg-ulae  accedit  auctoritas 
Ecclesiae,  quae  dum  clericis  ac  monachis  obli- 
g*ationem  officii  canonici  imponit,  certe  cere- 
moniam  religiosam  adeoque  veram  orationem 
Deo  gratam  ac  fidelibus  utilem  requirit;  jam 
vero  sine  omni  attentione  interna  non  potest 
dari  vera  oratio,  cum  ad  eam  essentialiter 
requiratur  elevatio  mentis  ad  Deum;  nec  datur 
sine  illa  oratioDeo  grata,  utpote  quae,  testante 
id  ipsum  Christo  Domino  (Joan.  4,  23.),  debet 
fieri  in  spiritu  et  veritate,  ad  quod  requiritur, 
ut  anima,  prout  est  spiritualis  et  rationalis, 
concurrat  ad  orationem,  videlicet  per  memo- 
riam,  intellectum  ac  voluntatem,  et  ut  cor 
concordet  cum  motu  ac  sono  labiorum,  sine 
qua  concordia  non  datur  nisi  mera  orationis 
simulatio  et  judaica  hypocrisis,  jam  olim  a 
Christo  Domino  reprobata  (Matth.  12,  8.). 
Talis  autem  oratio  teste  D.  Aug-ustino  (in  Ps. 
118.)  inaniter  jit,    et  dicente  D.  Chrysostomo 

sic  oranti  nnlla  est  utilitas,  fortasse  autem  et 
major  condemnatio  (hom.  30.  in  Genes.).  At- 
que  hanc  suam  esse  mentem  Ecclesia  indubie 
manifestasse  videtur  in  g-emino  Concilio  oecu- 
menico  Lat.  IV.  et  Trid.,  in  quorum  priori 
(cap.  Dolentes  etc.  de  Celebr.  Miss.)  officium 
divinum  studiose  pariter  et  devote,  in  posteriori 
vero  reverenter,  distincte  et  devote  (sess.  24, 
c.  12.)  in  virtute  obedientiae  praecipit;  dum 
enim  utrobique  devotio  requiritur,  plane  at- 
tentio  mere  externa  reprobatur,  utpote  quae 
potius  devotionis  ac  orationis  simulatio  est, 
ipsis  etiam  hypocritis  familiaris. 

Itaque  ut  satisfiat  intentioni  ac  voluntati 
Ecclesiae,  oportet,  ut  sub  psalmodia  sacra  ob- 
servetur  exacte  devotio  tum  externa  tum  in- 
terna.  Attamen  ad  evitandos  scrupulos  et 
erroneam  conscientiam  bene  notandum  est, 
quod  attentio  haec  interna  non  debet  esse  ac- 
tualis  et  formalis,  quam  sub  oratione  saltem 
prolixa  continuare  plus  quam  moraliter  im- 
possibile  est,  sed  virtualis  tantum,  quae  est 
ipsissima  attentio  actualis  ab  initio  orationis 
formaliter  et  explicite  habita  et  exercita  et 
aliquo  sui  effectu  per  decursum  perseverans. 
Censetur  autem  tam  diu  perseverare,  quam 
diu  non  revocatur  vel  expresse,  nempe  ipso 
facto,  libere  et  deliberate  deponendo  attentio- 
nem,  vel  implicite  et  interpretative,  nempe 
distractionibus  neg-ligenter  resistendo  aut  ea- 
rundem  causas  non  removendo.  Proinde,  qui 
se  debite  praeparat,  qui  oculis  etc.  invigilat, 
reverentem  corporis   compositionem  observat, 

adminicula  infra  designanda  praecipue  art.  3. 
pro  modulo  suo  applicat  ac  mentem  avolantem 
studiose  revocat,  is  virtualem  attentionem 
habet,  nec  orationem  utut  distractionibus  ple- 
nam,  utpote  mere  involuntariis,  iterare  te- 
netur. 

§  6.    De  Attentione  interna. 

Praecedenti  paragrapho  triplicem  speciem 
attentionis  internae,  quae  ad  officium  canoni- 
cum  rite  persolvendum  requiritur,  adduximus. 
Illarum  equidem  quaelibet  sufficit,  ut  quis  suae 
oblig-ationi  satisfaciat,  una  tamen  altera  me- 
lior  et  tum  ad  conservandam  attentionem, 
tum  ad  excitandam  devotionem  aptior  est. 
Talis  est  attentio  ad  sensum  verborum,  tam 
literalem,  eumque  vel  grammaticalem  vel  hi- 
storicum,  quam  vel  maxime  mysticum,  qui  vel 
est  allegoricus  et  fidem  respicit  ac  Ecclesiam 
militantem,  vel  anagogicus,  et  spem  concernit 
et  Ecclesiam  triumphantem,  vel  troftologicus, 
et  mores  ac  caritatem  ordinat,  prout  notis 
hisce  versiculis  continetur: 

Litera  g-esta  docet:  quid  credas  alleg-oria; 
Moralis  quid  agas:  quo  tendas  anagogia. 

Uterque  hic  sensus,  literalis  scilicet  et  my- 
sticus,  ab  ipsomet  Spiritu  Sancto  positive 
est  intentus  et  quandoque  in  uno  eodemque 
versu,  imo  verbo  continetur.  Sic  vox  Jerusa- 
lem  in  sensu  literali  historico  est  urbs  Pale- 
stinae  metropolis,  in  sensu  alleg-orico  Ecclesia 
militans,   in  sensu  anag-ogico  Ecclesia  trium- 

phans,  in  sensu  denique  tropolog-ico,  anima 
justa  aut  etiam  peccatrix.  Datur  adhuc  et 
alius  S.  Scripturae  sensus,  accommodatitius 
vel  accommodatus,  qui  scilicet  S.  Scripturae 
tribuitur,  quoties  verba  sacra  ad  rem  quam 
divinitus  non  exprimunt,  transferuntur.  Sic 
quod  de  Noe  dicitur  in  Ecclesiastico  44,  17: 
Inventus  est  justus,  et  in  temfioi-e  iracundicR 
factus  est  reconciliatio,  Ecclesia  omnibus  Con- 
fessoribus  Pontificibus  accomodat. 

Patet  ex  his,  quod  ad  evitandam  distrac- 
tionem  excitandamque  devotionem  quam  ma- 
xime  deserviat  attentio  ad  sensum  mysticum, 
quae  tamen  psalmorum  intellig-entiam  minime 
superficialem  praesupponit.  Unde  quivis  atten- 
tae  ac  devotae  et  vel  ideo  sapidae  psalmodiae 
percupidus  subsicivas  temporis  particulas  li- 
benter  dilig-enterque  impendet  volvendis  com- 
mentariis  in  psalmos,  v.  g*.  Cartierii,  Calmeti, 
Thomasii  etc,  ac  quam  saepissime  compen- 
diosam  psalmorum  sj^nopsin  attento  oculo  per- 
curret,  ut  bonarum  cog-itationum  ac  devotorum 
affectuum  pabulum  sibi  comparet.  Laboris 
ac  industriae  hujus  praemium  erit,  quod  tunc 
psalmi  nobis  videbuntur  suavissimi,  ut  ait 
D.  Aug-ustinus,  et  divinissima  luce  perfusi, 
quia  in  iis,  mediante  notitia  sensus  mystici, 
caput  et  membra,  Christum  et  Ecclesiam  sive 
aperte  propalatos  sive  latenter  desig-natos  in- 
telligfemus.  Sic,  ut  idem  Aug.  ait  in  Ps.  18, 
humana  ratione,  non  quasi  avium  garritu, 
cantabimus;  et  verificabitur  de  nobis,  quod 
scriptum  est:     Beatus  pofiulus,    qui  scit  jubi- 


74 

lationem  (Ps.  88,  16.),  et  sequemur  illud 
Apostoli:  Orabo  spiritu,  per  intentionem  et 
devotionem,  orabo  mente,  per  intellig-entiam; 
psallam  sftiritu,fisallam  etmente  (I.  Cor.  14, 15.). 
Interim,  usquedum  ad  pleniorem  psalmorum 
intelligentiam  pertingamus,  si  quid  obscuri- 
tatis  occurrit,  cog-itemus  et  faciamus,  quod 
monet  D.  Augustinus:  Si  parum  intelligit 
populus  Christianus  ftsalmos,  quos  cantat,  credit 
bonum  esse  quod  cantat;  gradus  intellectus 
jides,  jidei  fructus  intellectus  (tract.  22.  in 
Joan.).  Sic  per  fidem  paremus  viam  intelli- 
gentiae  et  locis  psalmorum  apertis  pascamur, 
obscuris  et  fastidiosis  occurramus. 


§  7.    De  Adminiculis  conservandse  attentionis 
tempore  divini  officii. 

Huc  revocari  possunt  ac  debent  ea  omnia, 
quae  art.  1.  §  7.  de  oratione  in  g-enere  dicta 
sunt.  Hic  tamen  pauca  superaddimus  stabi- 
liendse  attentionis  media,  psalmodiae  magis 
accommodata. 

Primum  suppeditat  Cassianus  in  eo  con- 
sistens,  ut  psalmos  velut  a  nobis  editos,  et 
quasi  orationem  propriam  decantemus,  eorum 
sententias  quotidie  in  nobis  ipsis  g*eri  imple- 
rique  cognoscentes. 

Alterum  adminiculum  virtualiter  multiplex 
et  piorum  affectuum  sat  ferax  indigitat  Em. 
Card.  Bona  (Horolog-.  Ascet.)  suntque  ipsis- 
simi  Psalmi,  qui,  utpote  affectibus  referti, 
nobis    inexhauribilem  venam  praestantissimo- 

rum  actuum  aperiunt,  quos  velut  ex  propria 
persona  et  corde  elicientes  non  poterimus  non 
succendi,  praecipue  si  verbis  psalmorum  addi- 
mus  quaedam  adjectiva  vel  adverbia  energiam 
ut  plurimum  aug*entia;  si  affectus  pro  diver- 
sitate  vocabulorum  occurrentium  variantur; 
si  circumstantiis  ipsis  orationis  juxta  tritum 
illum  versiculum:  Quis,  quid  etc.  ac  praecipue 
si  festo  aut  mysterio,  quod  celebratur,  ac- 
commodantur. 

Tertium  adminiculum,  idque  teste  libello  de 
Imitatione  Christi  (1.  1.  c.  25.)  Religioso  omnia 
utilia  et  necessaria  abunde  subministrans,  est 
devota  contemplatio  mysteriorum  vitae  et  pas- 
sionis  Christi,  quorum  pleraque  in  psalmis 
praedicta  et  in  persona  Davidis  fuerunt  prae- 
fig*urata;  qua  in  re,  ne  sine  ordine  et  vel  ideo 
sine  utilitate  nos  occupemus,  bene  notanda 
sunt  hi  versiculi,  qui  singmlis  horis  canonicis 
singula  accommodant  mysteria: 

Haec  sunt  septenis  propter  quae  psallimus  horis: 
Matutina  lig"at  Christum,   qui  crimina  solvit. 
Prima  replet  sputis:  causam  dat  Tertia  mortis: 
Sexta  cruci  nectit:  latus  ejus  Nona  bipertit: 
Vespera  deponit:  tumulo  Completa  reponit. 

Quartum  adminiculum  pro  evitanda  quavis 
irreverentia,  tum  interna  tum  externa,  tam 
sub  oratione  quam  sub  aliis  quibuscunque 
pietatis  et  religionis  exercitiis  long-e  efficacis- 
simum  nobis  subministrat  s.  Regnla  (cap.  19.) 
de  Discijylina  Psallendi,  fidem  videlicet  vivam 
ac    practicam    memoriam    praesentis    Dei,    in 

cujus    et    Angelorum    conspectu    stamus    ad 
psallendum. 

Atque  ne  haec  practica  Dei  praesentis  re- 
cordatio  sub  repentibus  identidem  distractio- 
nibus  exting-uatur,  juvabit  in  qualibet  hora 
canonica  determinatis  intervallis,  v.  g\  ad 
doxologiam,  orationem  dominicam,  collectam, 
Deus  in  adjutorium  etc,  explicito  fidei  actu 
Dei  praesentis  recordari,  intentionem  Deum 
laudandi  renovare  et  sic  intepescentem  devo- 
tionem  adhibitis  piarum  aspirationum  flabellis 
resuscitare.  Quae  praxis  si  fideliter  continu- 
atur,  auctis  successive  pro  qualibet  hora  ca- 
nonica  ejusmodi  intervallis,  non  solum  de 
habita  attentione  virtuali  nos  securos  reddit, 
sed  et  ad  continuandam  diutius  attentionem 
actualem  nos  disponit. 

§  8.    De  exteriori  Gravitate,  Modestia  ac  Eeverentia 
tempore  psalmodiae  sacrse. 

Tam  ex  iis,  quae  art.  1.  hujus  capitis  §§ 
6.  et  7.  dicta  sunt,  quam  ex  illa  arctissima 
unione  corpus  inter  et  animam,  vi  cujus  dis- 
positio  vel  indispositio  alterutrius  in  alter- 
utrum  plurimum  influit,  patet,  quod  inter  ad- 
minicula  attentae  et  devotae  orationis  minime 
ultimo  loco  reponi  debent  exterior  gravitas, 
modestia  ac  reverentia;  quae,  sicuti  a  nulla 
oratione  ob  supremam,  quae  adoratur,  Numi- 
nis  majestatem  abesse  debent,  sic  vel  maxime 
ad  psalmodiam  requiruntur,  quia  haec  est  pub- 
licum  nomine  totius  Ecclesiae  Deo  exhibitum 

cultus  latreutici  obsequium,  ac  proinde,  uti 
in  politicis  quoque  observari  videmus,  majori 
solemnitate  omnique  possibili  decentia  Deo 
persolvendum. 

Devotio  haec  externa  quatuor  involvit  con- 
ditiones: 

1.  decentem  totius  corporis  compositionem, 
quae,  exclusa  omni  inurbanitatis  ac  rusticitatis 
umbra,  interni  fervoris,  profundae  humilitatis 
ac  submissae  reverentiae  indicium  possit  esse 
minime  dubium,  quaeque  ritus  ac  ceremonias 
omnes  seu  leg-e  praescriptas  seu  laudabili  con- 
suetudine  introductas    ad    amussim    observat; 

2.  arctam  sensuum,  oculorum  praecipue  oris- 
que  custodiam,  quae  sic  orationis  adminicu- 
lum  est,  ut  ejusdem  neg-lectus  ipsius  orationis 
sit  destructio,  utpote  proxima  distractionum 
causa  existens; 

3.  virilem  gravitatem  in  psallendo,  quae 
memor  illius  Davidici:  Psallite  sapienter 
(Ps.  46,  8.),  In  fioftulo  gravi  laudabo  te  (Ps. 
34,  18.),  divinae  laudis  pensum  sine  prsecipi- 
tatione,  syncopatione  ac  vocum  dissonantia 
ita  persolvit,  ut  simul  sancta  sollicitudine  ad 
opus  Dei,  cui  nihil  praeponit,  id  omne  studiose 
praecaveat,  quidquid  vel  publicam  efficere  con- 
fusionem,  vel  justam  aliorum  posset  provo- 
care  indig-nationem; 

4.  oris  vocisque  hilaritatem,  quae  serenata 
fronte  ac  debita  vocis  intensione  distincte, 
emphatice  ac  energice  psallit,  canit  ac  modu- 
latur  non  fractis  et  remissis  vocibus,  muliebre 

quoddam  balbe  de  naribus  sonando,  sed  virili, 
ut  dig-num  est,  et  sonitu  et  affectu  voces  S. 
Spiritus  depromendo. 

Atque  haec  quidem  de  oratione  vocali 
publica  dicta  sufficiant,  simul  tamen  etiam 
de  oratione  quacumque  privata  intellig-an- 
tur  et  observentur  ob  paritatem  rationis 
adaequatam.  Id  quod  sat  clare  innuit  s. 
Reg-ula  c.  50.  praecipiens,  ut,  qui  ab  ora- 
torio  absunt,  ag*ant  opus  Dei  cum  tremore 
divino,  h.  e.  devotione  interna,  flectentes 
g-enua,  h.  e.  observando  etiam  devotionem  seu 
reverentiam  externam;  atque  hoc  reg*ulare 
praeceptum,  olim  scrupulose  admodum  a  no- 
stris  Ss.  praedecessoribus  observatum,  sic  sal- 
tem  observemus,  ut  in  recitatione  Breviarii 
extra  casum  legitimi  et  minime  praevisi  im- 
pedimenti,  ordinem  temporis  nunquam  nota- 
biliter  invertamus,  et  saltem  intentionis  for- 
mulam  i.  e.  Afieri  etc.  ac  pro  commissis  sub 
oratione  defectibus  clausulam  i.  e.  Sacro- 
sanctce  etc.  flexibus  g-enibus  recitemus;  totum- 
que  servitutis  nostrae  obsequium  iterato  sanc- 
tissimae  Triadi  per  manus  B.  Virginis  omni- 
umque  Sanctorum  in  unione  meritorum  et 
orationum  Christi  Domini  offeramus. 

ARTICULUS  TERTIUS. 

De  Oratione  Mentali. 

Quidquid  supra  art.  1.  de  excellentia  ora- 
tionis  in  g-enere  dictum  est,  illud  omne  et 
quidem  per  eminentiam  de  oratione  mentali, 
utpote  long-e  meliori  et  ad  obtinendam  soli- 
dam  sanctitatem  ac  perfectiohem  long-e  effi- 
caciori  medio,  intellig-i  debet.  Certe  hoc  exer- 
citium  veluti  efficacissimum  servandae  legis 
divinae,  implendae  justitiae  ac  proinde  obti- 
nendae  perfectionis  medium  passim  inculcatur 
tam  S.  Scripturae  testimoniis  quam  Sanctorum 
exemplis.  Meditationem  D.  Paulus  discipulo 
suo  Timotheo  praescripsit,  ut  in  melius  pro- 
ficeret:  Hcec  meditare,  in  his  esto,  nt  profectas 
tuus  manifestus  sit  omnibus  (I.  Tim.  4,  15.). 
De  hac  asserit  D.  Aug-ustinus:  Non  potest 
fieri,  ut  habeat  mala  facta,  qui  habet  bonas 
cogitationes  (in  Ps.  148.).  Meditctur  ergo  qua> 
Dei  sunt,  inf ert  D.  Prosper,  fidelis,  citm  vacat, 
et  bene  operandi  substantiam  quarat,  ne  in 
actione  deficiat  (Serm.  218,  de  Medit.).  In  hac 
se  jug-iter  exercuit  David,  prout  testatur  Ps. 
118.;  Apostoli  expectantes  adventum  Spiritus 
Sancti  solitudini  vacabant  et  orationi,  et  ipsa 
B.  Virg-o  illa,  quae  ex  ore  Simeonis  audierat 
verba,  conservabat  conferens  h.  e.  ruminans 
ac  meditans  in  corde  suo.   (Luc.  2,  19.  51.) 

Horum  exemplis  instructi  Sancti  quilibet 
orationis  mentalis  exercitium  sibi  fecerunt  fa- 
miliarissimum,  praecipue  monachi,  utpote  per- 

suasi  cum  D.  Thoma  Aqu.:  Neminem  sine 
meditatione  in  monasteriis  vivere  aut  froficere 
fiosse;  et  quia  teste  S.  Theresia:  Meditatio 
est  initium  acquirendi  o?nnem  virtutem  (in  Via 
Perf.,  cap.  16.).  Quin  imo,  sicut  ait  Hugo 
Victorinus:  Orationi  vocali  sancta  meditatio 
sic  necessaria  est,  ut  omnino  perfecta  oratio 
esse  nequeat,  si  eam  meditatio  non  comitetur 
aut  -praecedat  (de  Modo  Orandi).  Plane  con- 
sequens  est,  eandem  esse  orationis  mentalis 
necessitatem,  quam  supra  art.  1.  §  4,  de  ora- 
tione  vocali  adstruximus. 

Enimvero  nonnisi  frequenti  meditatione, 
prout  tristis  docet  experientia  non  inter  laicos 
solum,  sed  etiam  inter  Religiosos,  acquiritur 
habitus  eliciendi  actus  fidei,  spei  et  caritatis, 
practicus  horror  peccati,  fug*a  vitiorum,  amor 
virtutis,  perseverantia  in  bene  coeptis,  aliaque 
id  g-eneris  salutis  ac  solidae  virtutis  admini- 
cula;  hinc  mirum  esse  non  debet,  Christum 
Dominum  totum  apparatum  acquirendae  salu- 
tis  necessarium  intra  unius  meditationis  exer- 
citium  inclusisse,  dum  de  S.  Mag-dalena  ad 
pedes  suos  sedente  et  doctrinam  auscultante 
dixit:  Porro  unum  est  necessarium.  Maria 
opti?nam  fiartem  elegit  (Luc.  10,  42.)« 

§  1.    De  Notione  Meditationis. 

In  sensu  latiori  ac  communi  loquendi  modo 
quidem  considerationis  ac  meditationis  quin 
et  contemplationis  vocabula  promiscue  usur- 
pantur;  a  parte  rei  tamen  et  in   sensu  stric- 

tiori  inter  se  omnino  differunt.  Conveniunt 
quidem  in  eo,  quod  sing-ula  haec  denotent  pro- 
fundiorem  quandam  alicujus  veritatis  perpen- 
sionem,  differunt  vero  modo,  quo  haec  perpen- 
sio  fit;  si  enim  fit  per  simplicem  veritatis 
intuitum  ardentissime  affectuosum,  exclusa 
quavis  tum  enucleatione  tum  ratiocinatione, 
vocatur  et  est  contemftlatio. 

Si  occupatur  non  tam  circa  probandam, 
quam  circa  clare,  distincte  et  adaequate  co- 
gnoscendam  veritatem  et  deducendas  ex  inde 
affectuose  practicas  sequelas,  erit  co7tsideratio. 

Quodsi  denique  tam  propositae  veritatis 
arg-umenta  ponderat,  quam  ea  practice  et  af- 
f ectuose  sibi  ipsi  applicat,  tunc  proprie  medi- 
tatio  est,  quae  describitur:  Determinatae  alicujus 
materiae  jam  fraeftaratae  affectuosa  et  practica 
expensio  7nediantibus  tribus  animae  pote^itiis, 
7ne7noria,  intellectu  ac  voluntate,  i7i  ordi^ie  ad 
extirpationem  vitiorum,  virtutum  acquisitio7ie7n 
ac  infundendum  Dei  amorem. 

Ad  meditationem  itaque  concurrunt  omnes 
tres  potentiae  animae,  quam  ob  causam  voca- 
tur  oratio  mentalis,  et  differt  ab  oratione 
vocali,  cum  nec  lingnae  nec  labiorum  nec  al- 
terius  sive  membri  sive  sensus  obsequium  re- 
quirat. 

Unde,  qui  in  sola  veritatis  seu  enucleatione 
seu  demonstratione  subsisteret,  quin  eam  con- 
gruis  affectibus  prosequeretur,  is  proprie  non 
meditaretur,  sicuti  nec  ille,  qui  contentus 
sterili  voluntatis  motione,  quid  practice  et  in 
individuo  sibi  ag-endum  fugiendumve  sit  nec 

inquireret  nec  decerneret,  quum  sine  hac  in- 
dustria  nec  solida  morum  conversio,  nec  solida, 
stabilis,  firma  ac  radicata  Dei  caritas  obtineri 
queat,  quorurri  tamen  prior  meditationis  finis 
proximus,  posterior  finis  ultimus  est. 

Utut  vero  ex  qualibet  veritate  practica 
fructus  haufiri  possit,  quia  tamen  pluribus 
simul  propositis  veritatibus  intellectus  obrui- 
tur  potius  quam  convincitur,  dissipatur  magis 
quam  aedificatur,  hinc  veritas  determinata 
assumi  debet,  eaque  jam  pridie  ante  cubitum 
disponi,  ne  illius  determinatio  altero  die  plus 
justo  temporis  suffuretur  exercitio  intellectus 
ac  voluntatis,  ex  quo  veluti  parte  praecipua, 
quin  et  substantiali,  meditationis  fructus  ut 
plurimum  dependet.  In  hac  tamen  determi- 
natione  nullatenus  curiositatis  pruritum  sed 
vel  s.  obedientiae  nutum  vel  propriae  indigen- 
tiae,  ac  spiritualis  necessitatis  experimentum 
consulamus  oportet. 

§  2.    De  Praeparatione  ad  Meditationem. 

Qualem,  inquit  D.  Bernardus,  te  paraveris 
Deo,  talis  tibi  apparebit  Deas  (serm.  69.  in 
Cant.);  necessaria  itaque  est  ad  quamvis  ora- 
tionem,  maxime  tamen  ad  orationem  menta- 
lem,  praeparatio,  eaque  tam  remota,  quam 
proxima.     Remota  tria  involvit: 

1.  materiae  praeelectionem; 

2.  ejusdem  ante  somnum  brevem  rumina- 
tionem; 

3.  ejusdem  primo  mane  recordationem. 

Praeelectio  in  eo  consistit,  ut  quis  pri- 
die  materiam  meditationis  determinet  una 
cum  fructu  seu  proposito  particulari  ac  tessera, 
brevi  scilicet  illa  sententia,  quae  meditationis 
materiam  ac  particulare  propositum  in  se 
complectitur. 

Praeparatio  proxima,  quae  in  ipso  loco  ac 
tempore  meditationis  exercitio  memoriae  imme- 
diate  praemittenda  est,  sequentes  complectitur 
actus  brevissime  quidem  sed  ferventissime 
eliciendos: 

1.  actum  fidei  de  praesentia  Dei;  atque  hic 
actus  solertissime  est  eliciendus,  utpote  om- 
nis  attentionis  ac  fervoris  in  quavis  oratione 
princeps  incitamentum,  mater  et  anima; 

2.  doloris  de  peccatis,  de  commissis  in 
oratione  defectibus  et  impedito  ejusdem  fructu; 

3.  fiduciae  in  divinum  auxilium  et  diffi- 
dentiae  in  propriis  viribus; 

4.  propositi  praesentem  meditationem  sine 
defectibus  perag*endi; 

5.  indifferentiae  sive  resignationis  in  divi- 
nam  voluntatem  tam  pro  statu  consolationis 
quam  desolationis. 

§  3.    De  Exercitio  Memoriae. 

Quod  in  concione  propositio,  hoc  in  medi- 
tatione  est  exercitium  memoriae,  cujus  est 
materiam  meditationis,  quantum  fieri  potest 
brevissime  intellectui  considerandam  propo- 
nere,  vel  simpliciter,  scilicet  veritatem  brevi 
aliqua    propositione    aut    sententia    complec- 

tendo,  vel  adhibita  etiam  phantasia  et  ima- 
ginatione,  singnla  puncta,  scilicet  rei  consi- 
derandae  adjuncta,  vivis  veluti  coloribus  in 
cerebro  depingendo,  nosque  eidem  rei,  quasi 
nunc  primum  sub  oculis  nostris  conting-enti 
praesentes  sistendo.  Priori  modo  procedendum 
est,  quando  vel  materia  meditationis  est  quid 
mere  spirituale  et  a  sensibus  prorsus  inde- 
pendens,  vel  quando  quis  tenuiori  imag*inandi 
vi  est  instructus.  Posterior  modus  habet  lo- 
cum  in  rebus  sensibilibus,  v.  g\  parabolis, 
factis  historicis  etc,  vel  in  casu  instabilioris 
phantasiae. 

Quodsi  conting-at,  ut  ipsa  mysterii  imagi- 
natio  vel  sola  veritatis  recordatio  in  voluntate 
pios  excitet  affectus,  tunc  eidem  inter  pios 
affectus  ac  congrua  proposita  tamdiu  inhae- 
rendum  est,  quamdiu  haec  voluntatis  motio 
perdurat;  nec  prius  ad  exercitium  intellectus 
est  transeundum,  quam  affectus  in  sicco  hae- 
reat.  Atque  hoc  reg-ulae  generalis  loco  tenen- 
dum  est,  ut  quotiescunque  et  in  quacunque 
meditationis  parte  sese  aliquis  pius  affectus 
vel  voluntatis  motio  cum  materia  et  scopo 
concordans  insinuaverit,  mox  in  eo  sistendum 
sit  et,  omissis  aliis  omnibus,  eidem  tamdiu 
inhaerendum,  quamdiu  in  voluntate  perdurat; 
quum  enim  omnes  et  sing-ulae  meditationis 
partes  nonnisi  propter  eliciendos  affectus  sive 
movendam  voluntatem  adhibeantur,  his  ob- 
tentis  sive  sua  sponte  oblatis,  reliqua  omnia 
superflua  sunt  et  plane  otiosa. 

§  4.    De  Exercitio  Intellectus. 

Ut  voluntas  aliquid  seu  prosequatur,  seu 
aversetur,  h.  e.  ut  moveatur,  indiget  ductu 
intellectus,  adeo  ut  sine  praeambulo  hoc  lu- 
mine  indifferens,  segnis  et  immota  haereat. 
Hanc  ipsam  tamen  voluntatis  motionem  intel- 
lectus  nunquam  aut  certe  nonnisi  difficillime 
et  lang-uide  extorquebit,  nisi  prius  fuerit  aptis 
convictus  argumentis.  Hocque  exercitium  in- 
tellectus  in  eo  consistit,  ut  materiam  medita- 
tionis  exacte  enucleando  perpendat  ac  con- 
gruis  argumentis  comprobet  per  ratiocinatio- 
nem,  eandem  praesenti  animae  suae  statui 
applicet  per  reflexionem,  ac  denique  practicas 
deducat  inde  conclusiones  per  resolutionem, 
haecque  omnia  veluti  orator  e  suggestu  con- 
scientiae  ad  suam  perorans  animam  clare, 
solide  et  delectabiliter  exsequatur. 

Ne  hoc  intellectus  exercitium  incipientibus, 
ut  passim  conqueruntur,  plus  justo  negotii 
facessat,  illud  pro  diversitate  materiae  consi- 
derandae  variandum  est. 

Si  materia  meditationis  est  factum  aliquod 
historicum,  v.  g\  mysterium  passionis  Christi 
etc,  simpliciter  expendi  debet  secundum  om- 
nes  vel  aliquas  circumstantias  noto  illo  ver- 
siculo:  Quis,  quid,  ubi  etc,  in  singulis  illis 
ad  fructum,  pridie  in  praeparatione  praefixum 
collineando. 

Si  in  meditatione  agitur  de  virtute  implan- 
tanda,  expendenda  erit  ejusdem  excellentia, 
dignitas,    utilitas,    necessitas,    adhibitis  hunc 

in  finem  arg-umentis  ex  verbo  Dei,  SS.  Patri- 
bus,  Ecclesiae  canonibus  aut  ascetarum  libris, 
urg-endo  simul  assensum  per  exemplum  Christi 
et  Sanctorum,  meriti  aug-mentum,  proximi 
aedificationem,  Ecclesiae,  Ordinis  et  reg*ularis 
disciplinae  conservationem,  aliaque  commoda 
et  emolumenta  spiritualia  seu  privata  seu 
publica  ex  hujuscemodi  virtutis  exercitio  pul- 
lulantia. 

Si  vero  de  vitio  extirpando  tractatur,  ex 
eisdem  prorsus  fontibus  vitii  natura,  partes, 
gradus,  malitia,  turpitudo,  stultitia  et  perni- 
ciositas  erit  expendenda,  haesitantem  intellec- 
tum  identidem  urg-endo  per  exempla  biblica, 
per  recordationem  quatuor  novissimorum,  ut 
in  bonum  propriae  animae  idem  statuat,  quod 
in  bonum  corporis  alteri  consuleret. 

Si  denique  materia  meditationis  est  aliquis 
Scripturae  textus  vel  aliqua  sententia  sive  dog*- 
matica  sive  moralis,  expendenda  erit  dicentis 
auctoritas,  doctrinae  sensus,  veritas,  aequitas, 
utilitas  ac  necessitas,  haec  omnia  evincendo 
ex  principiis  per  se  claris  sive  fidei  sive  ethices, 
sive  sanae  rationis  ac  prudentiae,  ex  sensu 
hominum  proborum  ac  doctorum,  ab  experi- 
entia  vel  propria  vel  aliena  etc. 

Interim  intellectus  in  ponderandis  hisce 
motivis,  ne  in  vanum  laboret,  sollicite  atten- 
dere  debet,  ut  in  hoc  suo   conamine    procedat 

1.  moderate,  sine  nimia  cerebri  intensione, 
quae  veritates  quasi  in  pleno  lumine  conspicere 
et  assensum  intellectus  quasi  persentiscere 
vult,    non    alio    commodo,    quam    quod    caput 

laedatur,  vires  exhauriantur  et  nos  vel  ad 
meditandum  inepti  vel  certe  pertaesi  efficiamur; 
quantam  itaque  industriam  ad  studia  et  ne- 
g-otia  seria  adhibere  solet  vir  dilig-ens,  tantam 
ad  meditandum  adhibuisse  sufficit; 

2.  sedate  et  tranquille,  sine  inordinata 
cupiditate  omnia  arg-umenta  ruminandi,  et 
sine  inutili  timore,  ne  forsitan  citius  ab  uno 
puncto  vel  exercitio  ad  aliud  transeamus. 
Finis  meditationis  est  motio  voluntatis,  quae 
si  mox  primo  puncto  aut  arg-umento  aut  eti- 
am  sine  omni  discursu  sola  lectione  obtinetur, 
eidem  insistendum  est  et  reliqua  vel  alio  tem- 
pore  leg-enda  vel  cessante  voluntatis  motione 
perpendenda  erunt; 

3.  simpliciter,  solam  veritatis  demonstratio- 
nem  ac  motionem  voluntatis  intendendo  ac 
nullatenus  sublimes  conceptus  aut  subtiles 
discursus  captando  vel  ornatae  dictioni  et  arti- 
ficiosae  arg-umentorum  connexioni  studendo; 

4.  non  nimis  praecipitanter,  arg-umenta  ex- 
tremis  tantum  labiis  delibando  et  ab  uno  ad 
aliud  transiliendo,  sed  iis  tamdiu  insistendo 
usque  dum  convincatur  intellectus; 

5.  non  nimis  prolixe,  ne  minutissima  quae- 
vis  adjuncta  et  arg-umentorum  recessus  exen- 
terando  amplius  tempus  detur  conceptibus, 
quam  affectibus,  et  meditatio  in  studium  tran- 
seat  cum  dispendio  plurium  graduum  gratiae 
et  g-loriae  nullo  alio  consequente  fructu,  quam 
quod  curiositati  aut  vanitati  litaverimus. 

Si  quis  seu  ob  materiae  sterilitatem,  seu 
ob  propriam  indispositionem  ad  quemvis  dis- 

cursum  et  prof undiorem  veritatis  indag-ationem 
se  ineptum  deprehenderit,  et  quasi  stupidum, 
is  adhibito  moderato  conamine  ac  seria  intel- 
lectus  applicatione  se  dispositum  reddere  stu- 
deat;  saepe  enim  ejuscemodi  indispositio  brevi 
ac  levi  conatu  dissipatur.  Quodsi  nihil  pro- 
ficit,  tunc  materiam  attente  legat  tantum, 
releg-atque  immixtis  affectibus  ac  congruis 
suspiriis  et  proposito  identidem  repetito;  sic- 
que  totum  tempus  ab  obedientia  praescriptum 
impendat,  hanc  suam  indispositionem  humili- 
ter  et  resigfnanter  ferendo,  ac  per  actus  amoris 
animum  praeparando  ad  diuturniorem  adhuc 
spiritus  affiictionem. 

Atque  hac  ratione  nemo  meritum  fructum- 
que  meditationis  amittet,  sed  potius  aug-ebit 
ob  maximam  voluntatis  et  amoris  proprii  ab- 
neg-ationem,  quae  in  his  circumstantiis  exer- 
cetur,  et  quam  Deus  remunerabitur  suo  tem- 
pore  in  memoriam  revocando  ejusmodi  medi- 
tationis  materiam  ac  copiosam  subministrando 
gratiam  conceptum  in  ea  propositum  exse- 
quendi. 

Utut  vero  ejusmodi  actus  plene  exsucci  e 
cerebro  potius  extorti,  quam  ex  corde  eliciti 
videantur,  omittendi  tamen  non  sunt;  ipsa 
enim  meditationis  continuatio  in  his  circum- 
stantiis  haud  parum  ardua  ipso  facto  com- 
probat  affectus  hujuscemodi  sinceros  esse  ac 
g*enuinos. 

Quodsi  quis  propria  sua  culpa  se  fecerit 
indispositum,  is,  elicito  actu  doloris,  causam 
culpabiliter  positam,    quantum  in   se  est,    re- 

vocet  ac  spiritus  ariditatem  mentisque  deso- 
latae  sterilitatem  veluti  justissimam  suae  ne- 
g-lig-entiae  poenam  patienter,  fortiter  ac  longa- 
nimiter  perferendo  sub  vindice  manu  Dei  se 
humiliet. 

§  5.    De  Exercitio  Voluntatis. 

Exercitium  voluntatis  duo  involvit,  nempe 
affectas  et  firoftositu?n.  Affectus  nomine  in- 
tellig-itur  motio  voluntatis.  Dicitur  autem 
voluntas  moveri,  quando  incipit  se  aliter  ha- 
bere  circa  aliquam  rem  vel  veritatem  ac  prius 
se  habuit,  nempe  vei  aversando  vel  prose- 
quendo  eam;  unde  affectus  omnes  adaequate 
in  prosecutivos  boni  atque  aversativos  mali 
dividuntur. 

Ne  in  hoc  exercitio,  unde  omnis  fructus 
meditationis  dependet,  affectuum  vena,  ut 
plerumque  FF.  Tyronibus  conting*ere  solet, 
dicto  citius  exarescat,  imprimis  exercitio  in- 
tellectus  statim  subjung-atur  reflexio  sive 
practica  applicatio  consideratae  veritatis  ad 
proprium  animae  suae  statum  per  notas  illas 
quaestiones:  Qualiter  hucusque  me  gessi  circa 
hanc  doctrinam?  qualiter  modo  ?ne  habeo? 
quantmn  mihi  profuissei  sic  vixisse?  quantmn 
obfuit  aliter  egisse?  qua?itmn  proderit  oberitve 
etiam  i?nposteru?n  veritati  cognitae  conformiter 
aut  diffonniter  agere?  Sic  enim  arg-umentis 
ab  utilitate  ac  necessitate  propria  ductis  vo- 
luntas  ad  humilitatem,  erubescentiam,  dolo- 
rem,    veniae    petitionem    etc.    disponetur,    qui 

affectus  quasi   naturaliter   in  exercitio  volun- 
tatis  primi  omnium  occurrunt. 

Praeter  hanc  reflexionem  ad  facilitandum 
exercitium  voluntatis  haud  parum  confert  sae- 
pius  relegere  ordinem  analyticum  affectuum 
prope  in  qualibet  meditatione  sese  invicem  et 
consequentium  et  producentium.  Sunt  autem 
isti  affectus  eliciendi: 

1.  animi  demissio,  erubescentia,  dolor  ac 
veniae  petitio; 

2.  propositum,  attamen  nonnisi  g*enerale, 
maximo  tamen,  quantum  fieri  potest,  volun- 
tatis  nisu  conceptum; 

3.  diffidentia  in  se  ipso  ob  notam  incon- 
stantiam  et  infirmitatem; 

4.  spes  et  fiducia  in  Dei  auxilio; 

5.  petitio  divini  hujus  auxilii; 

6.  animi  ad  perseverantiam  contra  emer- 
gentes  in  actuali  propositi  observatione  diffi- 
cultates  obfirmatio; 

7.  ac  denique  actus  caritatis  flagrantissimae 
ac  benevolae  ex  cujus  impulsu  ac  cujus  con- 
testandae  intuitu  propositum  particulare  hic 
formatur;  atque  huic  actui  caritatis  studiosius 
insistendum  est,  quia  propositum  ex  impulsu 
amoris  conceptum  fidelius  et  g*enerosius  obser- 
vabitur,   cum  amanti  nihil  sit  difficile. 

Unde  ad  hunc  actum  mag*is  intendendum 
expedit,  imo  oportet,  eum  quasi  in  plures  actus 
dividere,  videlicet: 

1.  Deum  ejusque  beneplacitum  praeferendo 

seu  utilitati    seu  difficultati,    quae  a  propositi 
observantia  nos  abducere  posset; 

2.  gaudendo  de  g-loria  extrinseca,  quae 
Deo  ex  nostra  fidelitate  accedit; 

3.  optando  ut  haec  gdoria    immensa    esset; 

4.  dolendo,  quod  hanc  ei  g-loriam  tamdiu 
simus  suffurati; 

5.  contestando  nostrum  erg-a  ipsum  amo- 
rem  fideli  propositi  observantia; 

6.  invitando  Beatos  ad  Deum  amandum, 
eorumque  amorem  offerendo  ad  supplendum 
frig-us  nostrum; 

7.  denique  nos  ipsos  perfectissime  resi- 
gnando  ad  omnia  perdenda,  ad  omnia  toleran- 
da,  ad  omnia  ag-enda,  ut  perfecta  hac  sub- 
jectione  et  conformitate  nostrae  voluntatis 
demus  Deo  g*ustum. 

Hi  affectus,  quos  his  verbis  memoriae  ju- 
vandae  causa  includo:  Erubesce,  dole,  propone, 
obfirma  animum,  time,  spera,  pete,  ama,  amo- 
rem  ipso  opere  comproba,  ita  praefixum  medi- 
tationi  tempus  implebunt,  ut  tamen  illud  ex- 
cedant  nunquam,  quia  non  in  multis  et  ornatis 
verbis,  sed  in  intimo  cordis  sensu,  motu  ac 
suspirio  consistunt.  Curandum  tamen,  ut  hi 
omnes  affectus  ad  conceptum  collineent  pro- 
positum,  itaque  iis  eliciendis  insistendum  est, 
ut  nec  inordinata  capitis  intensione  nec  pec- 
toris  contorsione  sensibilem  captemus  devotio- 
nem,  nostrum  potius  gustum  quaerendo,  quam 
Dei  beneplacitum,  quod  in  desolatione  long*e 
securius  invenitur;  neque  etiam  anxie  timen- 
dum,  ne  forsitan  uni  affectui  diutius  insista- 

mus  aut  e  contrario  totum  hoc  exercitium 
ante  tempus  finiamus;  nam  illud  prius  non 
obest  et  hoc  posterius  evitari  potest  eosdem 
aflFectus  denuo  repetendo. 

Interim  ne  hi  affectus,  utut  intensissimi, 
in  motione  voluntatis  mere  transitoria  ac 
sterili  consistant,  ad  practicam  et  permanen- 
tem,  hoc  est,  ad  actualem  morum  reformatio- 
nem,  qui  solus  genuinus  et  adaequatus  totius 
meditationis  fructus  est,  ordinari  debent  me- 
diante  proposito,  quod  nihil  aliud  est,  quam 
resolutio  voluntatis  ad  aliquid  omittendum 
vel  faciendum. 

Hujus  propositi,  ne  dicto  citius  in  auras 
abeat,  duae  praecipue  sunt  qualitates,  nempe 
ut  sit  serium  et  efficax. 

Serium  dicitur,  quando  sincero  fit  animo 
et  vero,  non  mere  apparenti  voluntatis  con- 
sensu.  Hanc  consentientis  voluntatis  inten- 
tionem,  ut  certius  obtineamus,  multum  pro- 
ducit 

1.  illud  concipere  coram  Deo  et  omnibus 
Ang-elis  ejus; 

2.  Sanctos  omnes,  praecipue  qui  illo  die 
coluntur,   invocare  ut  testes; 

3.  se  ipsum  oppignerare  ad  subeundam 
quamvis  poenam,  jacturam  etc.  in  casu  violati 
propositi; 

4.  illud  pretioso  Christi  sanguine  quasi 
obsignare  ac  in  aperto  ejusdem  latere  quasi 
in  archivo  includere,  aliquando  in  die  judicii 
in  testimonium  nostrae  infidelitatis  inde  pro- 
trahendum; 

5.  determinare  certam  poenitentiam  sponte 
nobis   imponendam  in  casu  violati   propositi. 

Kfficax  vocatur  propositum,  si  actu  obser- 
vetur  vel  certe  iis  vestitum  sit  qualitatibus, 
ut  de  actuali  ejusdem  observatione  prudenter 
timere  non  possimus.  Tres  sunt  ejusmodi 
qualitates: 

1.  propositum  debet  esse  sing-ulare,  non 
vero  multiplex,  indeterminatum  ac  g*enerale. 
Una  erg-o  tantum  aut  ad  summum  una  et 
altera  res  particulatim  est  proponenda,  deter- 
minando  simul  locum,  tempus  et  modum  pro- 
positi  exequendi  ac  selectis,  si  opus  est,  hunc 
in  finem  mediis; 

2.  debet  esse  practicabile  h.  e.  tale,  quod 
vel  ea  adhuc  die  vel  certe  proxima  observari 
et  in  praxin  deduci  potest.  Unde  quia  per- 
saepe  praeter  omnem  expectationem  deesse  po- 
test  occasio  actum  externum  in  meditatione 
propositum  ponendi,  semper  unum  alterumve 
actum  internum  per  diem  eliciendum,  deter- 
minato  ad  id  tempore,  statuamus;  hujus 
enim  eliciendi  nec  occasio  nec  tempus  deerit 
unquam,  simulque  per  frequentatos  ejusmodi 
actus  internos  acquiritur  habitualis  quaedam 
promptitudo  animi  ad  similes  actus  externos 
quavis  occasione  ponendos,  ac  vel  ideo  quaevis 
virtutes  citius  implantantur  et  solidius  fir- 
mantur; 

3.  debet  esse  nobis  accomodatum  h.  e. 
respicere  debet  necessitatem  spiritualem  pro- 
priam,  non  alienam,  praesentem  non  futuram, 
ac  denique  magis  ingentem,  quo  nomine  venit 

tum  vitium,  in  quod  frequentius  aut  propen- 
sius  labimur,  vel  quod  profectum  spiritualem 
mag-is  impedit  sive  plures  post  se  trahendo 
defectus  alios,  sive  proximius  nos  ad  confinia 
peccati  mortalis  adducendo;  tum  etiam  virtus 
aut  determinatus  alicujus  virtutis  actus  cor- 
ruptae  naturae  nostrae  magis  contrarius,  aut 
plus  conducens  ad  profectum  nostrum  spiri- 
tualem,  ad  aliorum  aedificationem,  aut  disci- 
plinae  reg-ularis  seu  conservationem  seu  restau- 
rationem,  vel  ad  quam  virtutem  Deus  nos 
frequentioribus  gratiae  impulsibus  excitat  et 
quae  plus  humilitatis,  abnegationis  et  nuditatis 
spiritualis  in  se  continet. 

Quia  tamen  ob  inevitabiles  laborum  et 
occupationum  distractiones  facile  concepti  pro- 
positi  oblivisci  possumus,  ne  id  fiat,  ejusdem 
recordatio  ssepius  per  diem  est  refricanda  me- 
diante  tessera,  sive  brevi  aliqua  sententia  vel 
meditationis  veritatem  vel  conceptum  propo- 
situm  synoptice  continente,  quae  schedae  in- 
scripta  atque  loco  apto,  pulpito  aut  scabello 
precatorio  affixa,  ac  toties  quoties  ad  illum 
locum  accedimus  aut  ab  eo  recedimus  inspecta, 
non  solum  oblivionem  impedit,  sed  etiam,  si 
per  modum  suspirii  aut  affectus  fuerit  con- 
cepta  et  sic  in  spiritu  compunctionis  iterata 
per  diem  ad  Deum  praesentem  directa,  con- 
ceptum  in  meditatione  fervoris  ig*nem,  ne 
refrig-escat,  identidem  suscitabit. 

Quodsi  idem  propositum  in  Missa  ad  ob- 
lationem  et  communionem,  in  visitatione 
sanctissimi  Sacramenti,  ad  sig-num  salutatio- 

nis  ang-elicae  etc.  renovemus,  Deoque  pro 
fideli  ejusdem  observantia  humiliter  suppli- 
cemus,  nulla  plane  dies  sine  linea  novae  re- 
formationis  et  amplioris  g-loriae  nos  praeteribit. 
Nam,  idque  hic  g-eneraliter  et  maxime  notari 
volo,  omnis  propositorum  nostrorum  firmitas, 
omnis  nostra  in  bono  perseverantia  etc.  ab 
humili  in  propriis  viribus  diffidentia,  a  firma 
in  Deo  fiducia  et  a  constanti  oratione  depen- 
det:  JVisi  Dominus  cedijicaverit  domum,  in 
vannm  laboraveriint,  qui  cedijicant  eam  (Ps. 
126,   1.). 

§.6.    De  Partibus  Meditationis  accessoriis. 

Partes  meditationis  accessorias  numera- 
mus  sex. 

Ex  his  tres  meditationis  quasi  epilog-um 
conficiunt: 

1.  colloquium,  in  eo  consistens,  ut  inter 
ardentes  affectus  concepta  in  meditatione 
proposita  offeramus  Sanctis  illius  diei,  patro- 
nis,  B.  M.  Virgini  aut  Christo  Domino  veluti 
ab  ipsis  obsignanda  et  confirmanda.  Atque 
hoc  quidem  colloquium,  praecipue  si  Sancti 
illi,  ad  quos  dirigitur,  veluti  nobiscum  collo- 
quentes  inducantur  ac  nos  ipsi  pro  diversitate 
materiae  consideratae  vel  moventis  intus  gratiae 
diversas  induamus  personas,  multum  valet  ad 
inflammandos  affectus,  ut  adeo  ipsum  volun- 
tatis  exercitium  hoc  modo  instituere  quando- 
que  expediat; 

2.  gratiarum    actio    pro     acceptis    gratiis 

illustrantibus  ac  moventibus  nec  non  pro  sug- 
gestis  propositis  ac  concessis  luminibus,  offe- 
rendo  nos  ipsos  totos  divino  servitio  ac  bene- 
placito  pro  tempore  ac  aeternitate  in  unione 
oblationis  Christi  in  cruce,  B.  M.  Virg-inis 
aliorumque  Sanctorum;  denique 

3.  totum  meditationis  exercitium  petitione 
ac  supplicatione  pro  obtinendis  gratiis  ad  re- 
portandum  ex  hac  meditatione  fructum  ne- 
cessariis  concludatur,  atque  haec  petitio  sicut 
et  praecedens  oblatio,  juxta  monitum  D.  Fran- 
cisci  Salesii  fieri  debent  cum  summa  humi- 
litate. 

Tres  reliquae,  quae  supersunt  meditationis 
partes  accesssoriae,  finita  meditatione  obti- 
nent,  nempe: 

1.  discussio  sive  examen,  num  meditati 
simus 

a)  f erventer,  quoad  applicationem  f acultatum 
ac   virium  animae; 

b)  reverenter,  quoad  situm  corporis; 

c)  integre,  quoad  moram  temporis  ab  obedi- 
entia  praescripti; 

d)  ordinate,  quoad  reg*ulas  meditandi; 

e)  studiose,  quoad  praeparationem; 

f)  fructuose,  quoad  lumina,  affectus  et  pro- 
positum;  cui  discussioni  statim  conjungitur 

2.  actus  brevis  doloris,  si  ex  nostra  culpa 
vel  defectus  irrepsit,  vel  meditatio  minus  suc- 
cessit,  ob  unum  ex  impedimentis  supra  art  1. 
§  6  et  seq.  determinatis  forsitan  a  nobis  po- 
situm;  vel  gratiarum  actio  annectitur,  si  me- 

ditatio  bene  successit,  si  ampliorem  ac  clari- 
orem  veritatis  cog-nitionem,  intensiores  affectus 
et  ef&caciora  habuimus  proposita  adeoque 
ariditatis  et  desolationis  fuimus  expertes; 

3.  annotatio  luminum,  quo  nomine  veniunt 
affectus,  qui  mag-is  ad  cor  penetrarunt,  item 
speciales  cognitiones,  quae  internum  animae 
statum  clarius  nobis  ob  oculos  ponunt,  radices 
vitiorum,  occasiones  et  pericula  lapsuum, 
industrias  sive  media  specialia  pro  implan- 
tandis  virtutibus,  eradicandis  vitiis,  repor- 
tandis  ab  amore  proprio  victoriis  aut  modum 
exactius  adimplendi  nutum  divini  beneplaciti 
demonstrant. 

Ejusmodi  autem  lumina  ordine  alphabetico 
in  adversaria  referre  omnino  expedit,  ut  sic 
quovis  tempore  facilius  possint  inveniri,  et 
seu  pro  examine  aliquo  particulari,  seu  pro 
suscitandi  fervoris  adminiculo,  seu  pro  dando 
aliis  consilio  queant  adhiberi. 

§  7.    De  Obstaculis  bonae  Meditationis  et  de 
Remediis  oppositis. 

Cum  bonus  meditationis  successus  non  ab 
humana  industria,  sed  a  gratia  Spiritus  Sancti 
dependeat,  Spiritus  autem  sapientiae,  teste 
S.  Scriptura  (Sap.  1,  4.),  non  introeat  in 
malevolam  animam,  nec  habitet  in  corpore 
subdito  peccatis,  facile  patet 

1.  obstaculum  ex  parte  animae  esse  peccata 
et  vitia,  praecipue  g-ulae  et  luxuriae,  utpote 
quae  vel  maxime  hebetant  et  excaecant   intel- 

lectum,  effeminant  ac  depravant  voluntatem 
hominemque  nimium  animalem  reddunt,  ut 
sic  non  possit  percipere  ea,  quae  sunt  spiritus. 
Haec  proinde  frequenti  detestatione  ac  jugi 
poenitentia  et  mortificatione  removeri  debent. 
Cum  vero  teste  eadem  S.  Scriptura:  Sfti- 
ritus  sanctus  disciplince  cffugict  fictum  ct 
aufcrct  sc  a  cogitationibus,  quce  sunt  sine  in- 
tellectu  (1.  c.  1,  5.),  hinc 

2.  obstacula  sunt  inordinatae  ac  praedomi- 
nantes  passiones,  animique  pacem  ac  tran- 
quillitatem  perturbantes  affectiones,  quas  pro- 
inde  jugis  mortificationis  ac  continuae  abne- 
g-ationis  cultro  rescindere  oportet; 

3.  obstaculum  est  ig-norantia  tum  praxis 
meditandi,  tum  mysteriorum  fidei,  veritatum 
supernaturalium  ac  principiorum  asceticorum; 
cui  malo  medendum  per  frequentem  lectionem, 
per  conferentias  spirituales  et  per  exactam 
observationem  eorum  omnium,  quae  in  hoc 
articulo  de  praxi  meditandi  dicta  sunt; 

4.  obstaculum  est  habitualis  lang-uor  volun- 
tatis,  sive  deinde  ex  fastidio  aut  modica 
aestimatione  rerum  spiritualium,  sive  ex  in- 
veterata  consuetudine,  rebus  ac  neg*otiis  qui- 
buscunque  seriis  nonnisi  remisse  admodum  se 
applicandi  nascatur;  huic  opponidebet  magna 
aestimatio  et  amor  rerum  spiritualium,  praeci- 
pue  orationis  mentalis,  frequens  exercitium 
piorum  affectuum  per  usum  precum  jaculato- 
riarum  aliorumque  suspiriorum  sive  e  psalmis 
sive  ex  aliis  devotis  libris  collectorum,  ac 
denique     laudabilissima     consuetudo    neg-otia 

quaevis  seria,  non  sacra  modo,  sed  et  profana, 
omni  possibili  animi  intentione,  attentione  ac 
fervore  perag*endi. 

Dantur  etiam  ex  parte  corporis  obstacula 
bonae  meditationis,  nempe: 

1.  phantasiae  vivacitas  ac  volubilitas,  quae 
sanari  potest  ac  debet  mediante  perfecta  sae- 
culi  renuntiatione  seu  melius  oblivione,  fug-a 
nempe  conversationum,  colloquiorum  ac  rumo- 
rum  saecularium;  studio  recollectionis,  vel  si 
materia  meditationis  patitur,  mediante,  ut 
supra  §  3.  dictum  est,  praeludio  sive  imag-inaria 
loci  mysterii  etc.  constructione; 

2.  curiositas  sensuum  praecipue  oculorum, 
per  quos  ideae,  distractionum  semina  aut  pro- 
ducuntur  aut  resuscitantur;  his  proinde  frenum 
injiciat  arcta  eorundem  custodia  jug*i  com- 
punctionis  studio  obtinenda; 

3.  amor  commoditatis,  laborem,  conatum, 
incommoditatem  ac  levissimam  quamque  diffi- 
cultatem  muliebriter  abhorrens,  cui  opponi 
debet  jug-e  studium  discretae  mortificationis, 
praecipue  in  rebus  minimis  et  obviis; 

4.  intemperantia  in  cibo  et  potu  praecipue 
ad  noctem;  ubi  vel  maxime  studendum  est 
temperantiae,  quia  sobriam  coenam  sobrius  ex- 
cipit  somnus  et  sobrium  somnum  sequuntur 
serenae  vigiliae; 

5.  denique  somnolentia,  sive  ex  immodera- 
tis  vigiliis,  sive  ex  intemperantia,  siv^e  ex 
naturali  corporis  constitutione,  sive  etiam  ex 
invidia  diaboli  oriunda,  cui  fortiter  et  con- 
stanter  resistendum  est,  nos  jugiter  excitando 

mediis  naturalibus  somnum  depellendo,  causas 
somnolentiae  removendo  et  si  nihil  proficimus, 
eidem  nunquam  cedendo;  quamdiu  enim  re- 
sistimus,  tamdiu  vincimus,  nec  male  oramus, 
quamdiu,  ne  male  oremus,  laboramus. 

§  8.    De  Precibus  Jaeulatoriis. 

Preces  jaculatorise  nihil  aliud  sunt  quam 
brevissimae  aspirationes  vel  sola  mente,  vel 
mente  simul  et  ore  ad  Deum  directae,  quarum 
familiarem  usum  veluti  viam  compendiosam 
ad  veram  devotionem  et  intimam  unionem 
cum  Deo  non  solum  vitae  spiritualis  magistri, 
sed  et  SS.  Patres,  imo  Sancti  quicunque  tum 
verbis  commendarunt  tum  factis;  nec  injuste, 
summa  enim  est  illarum  utilitas;  nam 

1.  sunt  tutissimum  contra  quasvis  tentati- 
ones  remedium,  quia  Deum  nobis  practice  et 
affectuose  praesentem  sistimus,  in  cujus  con- 
spectu  vix  impudentissimus    peccare  audebit; 

2.  sunt  opportunum  in  quibuscunque  an- 
gustiis  auxilium  aut  certe  solatium,  juxta 
illud:    Renuit    consolari   anima    mea,    memor 

fui  Dei,  et  delectatus  sum    (Ps.  76,  3.  4.); 

3.  sunt  actuale  exercitium  orationis  devo- 
tissimae,  utpote  ob  suam  brevitatem  a  distrac- 
tionis  et  teporis  periculo  remotae; 

4.  sunt  practica  observatio  illius  praecepti 
domftiici:  Oportet  semper  orare  et  non  deficere 
(Luc.  18,  1.),  quia  inter  quasvis  occupationes, 
quin  et  inter  ipsas  recreationes  exerceri  pos- 
sunt; 

5.  sunt  continuata  et  practica  recollectio, 
quia,  ut  ait  D.  Franciscus  Sal. :  Intra  Denm 
quis  se  recolligit,  dum  ad  Deum  aspirat,  et 
ad  Deum  aspirat,  ut  se  intra  Deum  recolligat, 
&deo  ut  ipsa  aspiratio  ad  Deum  et  recollectio 
spiritualis  sese  mutuo  producant  (II.  parte 
Introd.  ad  Viam  Dev.); 

6.  sunt  medium  universale,  cuncta  opera 
nostra  cum  excellentia  peragendi  seu  perfecte 
operandi,  in  quo  consistit  ipsa  perfectio;  unde 
idem  Sanctus  (1.  cit.)  ait:  Sine  hoc  exercitio 
vitcR  contcmplativa?  non  bene,  et  activa  non- 
nisi  cegre  admodtim  quis  se  dare  potest,  et  sine 
illo  quies  omnis  vita?  cotemplativa>  nonnisi  otio- 
sitas  est,  Jabor  vero  vita>  activa'  tantum  im- 
pedimentum  est  et  intricatio; 

7.  denique  sunt  ininterrupta  unio,  fami- 
liaritas  et  amorosa  conversatio  cum  Deo,  circa 
quem  occupatur  memoria  recordando,  intellec- 
tus  credendo,  voluntas  diligendo,  ut  adeo  tota 
vita  hominis  precihus  jaculatoriis  assueti  ni- 
hil  aliud  sit  quam  Deum  diligere,  seu,  quod 
idem  est,  Beatorum  in  coelis  et  aemulari  oc- 
cupationem  et  g*ustare  felicitatem. 

Unde  equidem  optandum,  quin  et  conan- 
dum  est,  ut  hae  preces,  utpote  divini  amoris 
et  indicium  et  exercitium  et  nutrimentum, 
continuae  quasi  sint  et  ininterruptae;  quia  ta- 
men  id  vix  in  perfectissimo  homine  ob  inevita- 
biles  laborum  ac  neg-otiorum  distractiones  pos- 
sibile  est,  hinc  eo  connitendum  est,  ut  sint 
quam  frequentissimae,  sicque  moraliter  saltem 

continuae,    quod    fit,    si    illae    fideliter     exer- 
ceantur 

1.  dum  evigilamus; 

2.  ante  quodvis  opus,  praecipue  longioris 
durationis  aut  gravioris  momenti; 

3.  sub  ipsis  opificiis  ac  occupationibus, 
prsecipue  profanis  et  tunc  vel  maxime  ubi 
aut  difficultas  occurrit  aut  inordinata  activi- 
tas  subrepit; 

4.  post  opera  et  occupationes; 

5.  ad  horologii  sonum; 

6.  tempore  cujuslibet  tentationis,  affiictio- 
nis,  tristitiae,  pusillanimitatis  aut  pertur- 
bationis; 

7.  sub  lectione  spirituali; 

8.  in  conversatione,  recreationibus  ac  animi 
relaxationibus; 

9.  sub  refectione  corporali. 

Fons,  ex  quo  piae  ejusmodi  aspirationes 
hauriri  debent,  cor  est  divini  amoris  ig-ne  suc- 
censum,  quodsi  enim  nos,  ad  certas  precum 
formulas  memorise  impressas  adstring*ere  vo- 
lumus,  facile  conting*et,  ut  eas  aut  solo  ore 
proferamus  aut  saepius  omittamus,  aut  illas 
primo  excog-itando  laboribus  nostris  ac  neg*o- 
tiis  remoramen  injiciamus. 

Discamus  proinde  ex  omni  re,  quam  vide- 
mus,  audimus  etc.  bonam  aliquam  efformare 
cogitationem;  ex  hoc  quasi  naturaliter  pias  in 
Deum  aspirationes  e  S.  Scriptura,  praecipue 
e  psalmis,  collig^ere,  item  saepius  et  attentius 
leg-ere  varios  libellos;  in  quibus  amplior  ejus- 

modi  aspirationum  apparatus  continetur*.  Quae 
tamen  industria  parum  proderit,  nisi  simul 
studeamus  obtinere  et  conservare  cordis  liber- 
tatem,  quod  fit  phantasiam  jugiter  purgando 
a  speciebus  terrenis,  cor  evacuando  a  curis 
inordinatis  et  appetitum  utcumque  cohibendo 
ab  inordinatis  desideriis  et  passionibus  tumul- 
tuantibus. 


CAPTJT  V. 

De  Lectione  Spirituali. 

Ut  faciliter  et  utiliter  meditemur,  viam 
nobis  sternit  planam  ac  adminicula  nobis  sup- 
peditat  copiosissima  lectio  spiritualis,  ut  adeo 
vel  ex  hoc  solo  titulo  instructioni  de  modo 
meditandi  instructio  de  modo  leg-endi  subjungi 
debeat. 

g  1.     De  Necessitate  Lectionis  Spiritualis. 

Ouum  vi  vocationis  nostrae  profiteamur 
vitam  activo-contemplativam,  lectio  spiritua- 
lis  non  potest  non  esse  singulis  nobis  summe 
necessaria.  Cardo  enim  vitae  contemplativae 
in  eo  vertitur,  ut,  extirpatis  vitiis,  expiatis 
peccatis  ac  implantatis  solidis  virtutibus,  ju- 
g-iter  ad  majorem  animi  puritatem,  spiritus 
iibertatem  et   intimiorem    cum    Deo    unionem 


*  Quales  simt  Bellecii  "Christianus  pie  moriens," 
Alvarez  de  Paz,  tom.  III.,  1.  4;  Card.  de  Bona,  "In 
Via  Comp.   ad  Deum,"   cap.  11  et  seq. 

enitamur.  Hunc  im  finem  non  jam  ea  solum, 
quae  vitanda  facieudave  praecipiuntur,  sed  et 
illa,  quae  mere  consuluntur  ac  suadentur, 
item  arcaniora  vitae  internae  principia,  aptio- 
ra  sanctitatis  requirendae  media,  effica- 
ciora  haec  omnia  fideliter  ac  fortiter  adim- 
plendi  motiva  sciri  debent;  paucis,  anima  am- 
plissima  spiritualium  rerum  notitia  ac  piorum 
affectuum  copia  instrui  debet,  quae  aliunde, 
quam  ex  piis  et  aedificatoriis  libris  hauriri 
nullatenus  possunt. 

Atque  haec  necessitas  long-e  major  est  in 
Relig-iosis  Tyronibus,  qui  plerumque  non  so- 
lum  crassa  laborant  rerum  spiritualium  ig-no- 
rantia,  sed  et  persaepe  perversissimis  infecti 
sunt  principiis  ac  laxis  dictaminibus  in  offi- 
cina  carnis,  mundi  ac  diaboli  excusis,  quse, 
nisi  solidioribus  sanctioribusque  principiis  eli- 
dantur  ac  eradantur,  eosdem  non  solum  vo- 
cationis  sed  etiam  aeternae  salutis  amittendae 
periculo  exponunt  proximo.  Denique  summa 
illa  quam  ordinarie  experiuntur  Novelli  in 
meditando  difficultas,  teste  S.  Theresia,  nullo 
citius  aptiusque  tollitur  medio,  quam  lectione 
spirituali,  qua  mediante  copiosa  ac  clara  veri- 
tatum  notitia  non  minus,  quam  efficacia  ad 
convincendum  arg-umenta  et  ad  movendum 
motiva  abunde  suppeditantur. 

Quanta  lectionis  spiritualis  sit  necessitas 
pro  vita  activa,  vix  probatione  indig-et.  In 
hac  agendum  cum  omnis  generis,  aetatis,  con- 
ditionis  ac  sexus  hominibus;  tractandum,  do- 
cendum,  consulendum,    instruendum  in  diver- 

sissimis  et  quandoque  sat  perplexis  casibus; 
terrendi  peccatores,  animandi  poenitentes,  ju- 
vandi  proficientes,  stabiliendi  perfecti;  paucis, 
omnibus  omnia  fieri  oportet,  ut  alii  lucrifiant. 
Sed  quo  ex  penu,  nisi  lectionis  spiritualis 
veluti  ex  thesauro  proferri  poterunt  nova  sem- 
per  et  vetera?  Unde  D.  Paulus  Timotheum, 
quem  episcopum  consecraverat,  monet:  Attende 
lectioni,  exhortationi  et  doctrinaz.  Hoc  enim 
faciens,  et  te  ifisum  salvttm  facies,  et  eos,  gtti 
te  audiunt  (I.  Tim.  4,  13.  16.).  Dum  e  contra 
animarum  pastores  hac  eruditione  spirituali 
destituti  homines  sunt,  ut  S.  Judas  ait:  Semet- 
ipsos  fiascentes,  nubes  sine  aqua,  qttce  a  ventis 
circwnferuntur,  arbores  atttttmnales,  infrttc- 
titosa?,  bis  morttta?,  eradicata,  flttctus  feri  maris, 
disfiumantes  sttas  confttsiones  (Jud.  1,  12.  13.). 

§  2.    De  Modo  instituendi  fructuose  Lectionem 
Spiritualem. 

Ut  uberes  hosce  producat  fructus  lectio 
spiritualis,  alia  ante  lectionem,  alia  sub  lec- 
tione,  alia  post  lectionem  observanda  veniunt. 

Ante  lectionem: 

1.  Praemittenda  est  pura  et  bona  intentio 
eo  spiritu  et  fine  legendi,  quo  spiritu  et  fine 
liber  scriptus  est,  scil.  ad  aug*endam  Dei  cog- 
nitionem  et  dilectionem  ac  piomovendam  hac 
ratione  nostram  aliorumque  salutem:  Qtta?- 
cunqite  enim  scripta  sttnt,  ad  nostram  doctrinarn 
scrrpta  sttnt  (Rom.  15,  4.).  Omnis  scrifitura 
divinitus  inspirata  utilis  est  ad  docendum,   ad 

arguendum,  ad  corriftienditm,  ad  erudiendum 
in  justitia,  ut  fterfectus  sit  homo  Dei,  ad  omne 
oftus  bonum  instructus  (II.  Tim.  3,  16.  17.). 
Kxcludi  proinde  debet  ab  animo  curiositas  et 
vana  jactabundae  eruditionis  cupiditas; 

2.  ad  lectionem  afferri  debet  spiritualis 
fames  et  ardens  scientiam  Sanctorum  augendi 
aviditas;  soli  enim  qui  esuriunt  et  sitiunt 
justitiam  saturabuntur,  nam  verbum  Dei,  quod 
cibus  animae  est,  eo  melius  nutrit  quo  avidius 
concupiscitur;  hinc  minime  leg-endum  cum 
taedio,  ex  tristi  necessitate  aut  temporis  dum- 
taxat  fallendi  gratia;  unde 

3.  praerequiritur  humilis  cognitio  et  sincera 
ag-nitio  propriae  suae  ignorantiae  in  rebus  qui- 
busque  divinis  ac  spiritualibus,  ita  ut  solus 
amor  purae  veritatis  trahat  ad  leg-endum,  et 
ideo  aeque  libenter  devotos  ac  simplices  libros 
leg-amus,  sicut  altos  ac  profundos,  utpote  sci- 
entes,  quod  Deus  arcana  et  sublimia  sapientiae 
suae  consilia  abscondit  a  sapientibus  et  revelat 
parvulis,  hoc  est  de  se  humiliter  sentientibus; 
his  enim  dat  gratiam,  superbis  autem  h.  e. 
de  sua  scientia  et  eruditione  praesumentibus 
ac  jam  stylum,  jam  methodum,  jam  materias 
temeraria  crisi  perstring-entibus  ac  nonnisi 
turg-idis  humanae  sapientiae  verbis  inhiantibus, 
f esistit,  ut  videntes  non  videant,  et  audientes 
non  intellig^ant,  prout  experientia  abunde 
constat;   hanc  humilitatem 

4.  consequitur  ardens  ac  fiducialis  divinae 
gratiae  imploratio,  ut  Deus,  qui  scientiarum 
Dominus  est,    a  quo   tamquam  a  Patre   lumi- 

num  omnis  scientia  descendit,  nobis  aperiat 
sensum  Scripturarum,  et  nos  efficiat  docibiles 
Deo. 

Sub  actuali    lectione    spirituali 
curandum,  ut  leg*amus 

1.  attente  et  tractim  sine  deproperatione, 
bene  ruminando  ac  iis  quae  nobis  utiliora 
occurrunt  diutius  immorando;  nec  enim  multa 
sed  multum  leg-endo  sapimus,  et  sicut  cibus 
nimis  avide  et  copiose  injectus  gravat  stoma- 
chum,  sic  lectio  nimis  deproperata  memoriam 
et  intellectum  obruit  potius,  quam  instruit; 

2.  reflexe,  veritates  et  doctrinas  nobis  ipsis 
ad  emendationem  vitiorum  et  implantationem 
virtutum  applicando; 

3.  devote,  immiscendo  preces  jaculatorias 
aliosque  affectus  materiae  lectas  congruos; 

4.  studiose,  formando  bona  proposita  hau- 
stas  doctrinas  quovis  tempore  in  opus  dedu- 
cendi,   ac  denique 

5.  ordinate,  scil.  observando  tum  selectum 
librorum  tum  libros  sing*ulos  a  capite  ad  cal- 
cem  usque  persolvendo;  lectio  enim  vag-a  et 
fortuita  non  tam  aedificat,  quam  dissipat,  nec 
pietatem,  sed  curiositatem  nutrit. 

Post  lectionem: 

1.  Lecta  in  synopsi  et  quoad  substantiam 
rememorentur,  ut  sic  profundius  memoriae 
impressa  et  eidem  inhaereant  tenacius  et  data 
quavis  occasione  refricentur  certius; 

2.  notabiliora  annotentur  et  in  adversaria 
ordine   alphabetico   redig-antur,    tum  ea  scil., 

quae  eruditioni  deserviunt,  tum,  et  quidem 
multo  magis,  illa,  quae  ad  propriam  et  aliorum 
aedificationem  conducunt;  denique 

3.  gratias  ag-antur  Deo  pro  illustratione 
intellectus  et  pia  motione  voluntatis,  una  cum 
humili  oratione  ad  concepta  proposita  fideliter 
firmiterque  observanda,  sicque  uberem  ex 
lectione  fructum  reportandum. 

§  3.    De  Libris,  qui  prae  caeteris  legendi  sunt. 

Prima  reg-ula  g-eneralis  est:  non  leg-antur 
nisi  libri  aedificatorii,  i.  e.  tales,  qui  ad  pro- 
curandam  morum  reformationem  partim  in- 
tellectum  solidis  principiis  instruendo,  partim 
voluntatem  efficacibus  motivis  impellendo, 
faciunt,  quod  ex  conceptu  formali  lectionis 
spiritualis  patet;  quia  hoc  nomine  venit  omnis 
et  sola  illa  lectio,  qua  renovamur  spiritu 
mentis  nostrae  et  deponimus  secundum  pristi- 
nam  conversationem  veterem  hominem,  qui 
corrumpitur  secundum  desideria  erroris  (Ephes. 
4,  22.);  unde.  inhaerendo  tam  litterae,  quam 
spiritui  s.  Reg*ulae  (cap.  6.  et  67.)  una  cum 
verbis  scurrilibus,  otiosis,  risum  moventibus, 
cum  rumoribus  et  saeculi  novitatibus,  aeterna 
clausura  e  monasterio  excludendi  sunt  libri 
vani,  profani,  curiosi,  multoque  magis  libri 
bonis  moribus  aut  religioni  praejudiciosi,  quo- 
rum  lectio  nunquam  non  exterminium  fuit 
omnis  spiritus  et  disciplinae  monasticae;  imo 
nequidem  libri  boni  ac  de  moribus  formandis 
tractantes  passim  leg*endi  sunt,  si  aut  nimium 

floscule  conscripti  aut  ab  heterodoxis  compo- 
siti  sunt;  nam  illi  cor  quasi  effeminatum  et 
ad  seria  serio  tractanda  ineptum  reddunt; 
isti  vero  principiis  falsae  religionis  characteri- 
sticis  innixi,  saltem  minus  cautos  minusque 
in  dogrnaticis  versatos  aut  pervertunt  aut 
perturbant. 

Reg-ula  secunda  g-eneralis  est:  ii  leg-antur 
libri,  quos  aut  superiores  praescripserunt  aut 
pater  spiritualis  consuluit.  Ratio  primi  est, 
quia  hi  sunt  leg*itimi  interpretes  divinae  circa 
nos  voluntatis,  ac  interveniens  hoc  in  puncto 
humilis  et  abneg-ationis  plena  obedientia, 
ampliorem  Dei  gratiam  et  vel  ideo  ampliorem 
e  lectione  fructum  nobis  confert;  quodsi  tamen 
a  parte  rei  aliquis  e  libro  per  superiorem  de- 
terminato,  non  obstante  quod  omnes  bene  et 
fructuose  legendi  conditiones  observaverit,  nul- 
lum  omnino  posset  haurire  fructum,  i.  e.  aedi- 
ficationem,  is  idipsum  fiducialiter  insinuare 
ac  pro  alio  libro  humiliter  supplicare  poterit, 
modo  id  faciat  animo  ad  quamvis  superioris 
dispositionem  indifferenti.  Ratio  secundi  est, 
quia  in  selectu  utilium  librorum  tum  leg*entis 
capacitas,  tum  spiritualis  necessitas  est  atten- 
denda,  quae  nemini  melius  quam  patri  spiri- 
tuali  est  perspecta;  quodsi  enim  in  hoc  puncto 
nostro  fidimus  judicio,  saepe  saepius  amoris 
proprii,  curiositatisve  iniquitas  mentietur  sibi. 

Praemissis  reg-ulis  hisce  g*eneralibus,  ad 
particularia  descendendo,  primum  et  dig*nitate 
et  utilitate  locum  sibi  vindicat  S.  Scriptura. 
Dig-nitate  quidem,  quia  verum  et  purum  ver- 

bum  Dei  est:  Non  enim  volnntate  humana 
allata  est  aliquando  prophetia,  sed  Sftiritu 
Sancto  insftirati  locuti  sunt  sancti  Dei  homines 
(II.  Petri  1,  21.);  utilitate  vero,  quia:  Vivus 
est  sermo  Dei  et  efficax  et  ftenetrabilior  omni 
gladio  anciftiti  et  ftertingens  usque  ad  divisio- 
nem  animce  ac  sftiritus,  compagum  quoque  ac 
medullarum  (Heb.  4,  12.);  ac  insuper  artificio 
plane  divino  et  nulli  hominum  imitabili,  mi- 
ram  sensuum  varietatem  ac  unctionis  abun- 
dantiam  cum  summa  styli  simplicitate  con- 
jungit.  Paucis,  ut  cum  SS.  Patribus  loquar, 
est  epistola  Dei  ad  nos  data,  ut  esset  infalli- 
bilis  ag-endorum  credendorumque  regula  ac 
mag*istra  veritatum  ad  obtinendam  salutem 
necessariarum,  seu  theoreticae  illae  sint  seu 
practicae,  quas  ratio  humana  sibi  sola  relicta 
vel  nullatenus  vel  nonnisi  imperfecte  atting-it. 

Interim,  ut  ex  lectione  S.  Scripturae  opta- 
tus  hauriatur  fructus,  praeter  conditiones  §  2. 
allatas  ante  omnia  legi  debet  cum  captivatione 
intellectus  in  theoreticis,  in  obsequium  divinae 
Omniscientiae  et  Omnipotentiae,  ac  cum  prom- 
ptissima  docilitate  voluntatis  in  practicis,  ob 
illimitatam  praecipientis  auctoritatem;  ratio 
vero  nonnisi  discrete  et  cum  humili  subjectione 
tam  erg*a  Deum  quam  erg-a  Ecclesiam  in  sub- 
sidium  vocanda  est. 

In  ipsis  quoque  Bibliorum  libris  haberidus 
est  selectus  ita,  ut  libris  historicis  ac  prophe- 
ticis  praeferantur  libri,  qui  praecepta,  promissa 
et  dog-mata,  seu  quod  idem  est,  instructionem 
ac    doctrinam   fidei    ac    relig-ionis    immediate 

continent,  quales  sunt  libri  Novi  Testamenti 
ac  libri  Morales  Veteris  Testamenti,  scil. 
Proverbia,  Ecclesiastes,  Canticum  Canticorum, 
Sapientia,  Kcclesiasticus  et  Psalterium. 

Alterum  post  S.  Scripturam  locum  sibi 
vindicant  s.  Reg-ula,  Statuta  Congreg-ationis 
et  scripta  ascetica,  quo  nomine  non  solum 
Tyrocinium  hocce,  sed  et  annotationes  medi- 
tationum  ac  lectionis  spiritualis  intellig-untur. 
Priora  enim  duo  immediate  continent  oblig-a- 
tionem  professionis  nostrae,  nobisque  volun- 
tatem  Dei  circa  nos  per  ordinationes  superio- 
rum  indubie  manifestant;  posteriora  vero  prima 
vitae  spiritualis  principia  fundamentalia  non 
solum,  sed  et  illam  conscientiae  teneritudinem 
ac  g-enerosam  fidelitatem,  qua  tum  in  Novi- 
tiatu,  tum  primis  monasticae  conversationis 
annis  erg-a  illa  affecti  fuimus,  nobis  identidem 
in  memoriam  revocabunt  sicque  in  fervore 
novitio  conservabunt,  aut  certe  incusso  salu- 
tari  rubore  non  minus,  quam  timore  ad  eun- 
dem  iterato  excitabunt. 

Tertius  denique  locus  tribuitur  libris  et 
operibus  SS.  Patrum  aliorumque  probatorum 
Theologiae  mysticae  et  asceseos  mag-istrorum, 
quorum  uti  ing-ens  est  numerus,  ita  nonnisi 
consulto  patre  spirituali  f  aciendus  est  selectus. 
Atque  haec,  quae  modo  de  libris  pro  lectione 
spirituali  assumendis  allata  sunt,  prope  eodem 
ordine  praescribit  s.  Reg-ula  (cap.  73.). 

Caeterum  haud  inutile  fore  arbitror,  si  hoc 
loco  apponam  distributionem  librorum  Veteris 
et   Novi  Testamenti    ita    concinnatam,    ut    si 

quis  quovis  die  mane  aliquot  versus  Novi  Te- 
stamenti  cum  unico  capite  ex  libris  moralibus 
vel  propheticis  Veteris  Testamenti,  vespere 
vero  unum  aut  duo  capita  librorum  histori- 
corum  Veteris  Testamenti  leg-at,  intra  unius 
anni  curriculum  totam  absolvere  possit  S. 
Scripturam. 

§  4.  De  Distributione  Librorum  utriusque  Testamenti 
in  singulos  menses  pro  lectione  spirituali 

Mense  Januario:  Leg-atur  Liber  Genesis  cum 
primis  duodecim  capitibus  Libri  Exodi, 
Liber  Proverbiorum  cum  primis  viginti  ca- 
pitibus  S.  Matthaei,  e  quibus  prolixiora  di- 
vidi  possunt. 

Mense  Februario:  Leg-atur  residuum  Libri 
Exodi  una  cum  Libro  Levitico,  Ecclesiastes, 
Canticum  Canticorum,  et  octo  prima  capita 
Libri  Sapientiae  cum  residuis  octo  capitibus 
S.  Matthaei  et  primis  decem  S.  Marci. 

Mense  Martio:  Leg-atur  Liber  Numerorum 
et  vig-inti  sex  priora  capita  Deuteronomii 
cum  undecim  ultimis  capitibus  Libri  Sa- 
pientiae  cum  viginti  primis  Libri  Ecclesia- 
stici,  sex  ultima  capita  S.  Marci  cum  qua- 
tuordecim  primis  S.  Lucae. 

Mense  Aftrili:  Leg*atur  residuum  Deuterono- 
mii,  Josue,  Judicum  et  Ruth,  residuum 
Ecclesiastici  cum  decem  ultimis  capitibus 
S.  Lucae  et  decem  primis  S.  Joannis. 

Mense  Majo:  Leg-antur  duo  primi  Libri  Re- 
gum,  priora  trig-inta  tria  capita  Isaiae,  un- 

decim  posteriora  S.  Joannis  et  octo  prima 
Actuum  Apostolorum. 

Mense  Junio:  Leg*antur  duo  posteriores  Libri 
Regiim,  trig-inta  tria  posteriora  capita  Isaiae, 
viginti  posteriora  capita  Actuum  Aposto- 
lorum. 

Mense  Julio :  Leg-atur  Liber  primus  Parali- 
pomenon,  triginta  priora  capita  Jeremiae, 
Epistola  ad  Romanos  et  octo  capita  prima& 
Epistolae  ad  Corinthios. 

Mense  Augusto:  Legatur  Liber  secundus. 
Paralipomenon,  viginti  duo  posteriora  capita 
Jeremiae,  Threni  et  Baruch,  octo  posteriora 
capita  primae  Epist.  ad  Corinthios  et  secunda 
Epistola  ad  eosdem. 

Mense  Septembri:  Legantur  Libri  Esdras, 
Nehemias  et  Tobias,  priora  trig*inta  capita 
Ezechielis  ac  Epistolae  ad  Galatas,  Ephesios, 
Philippenses,  Colossenses  et  Thessaloni- 
censes. 

Mense  Oetobri:  Leg-antur  Libri  Judith,  Esther,, 
cum  duodecim  capitibus  Libri  Job,  duode- 
viginti  posteriora  capita  Ezechielis  et  Da- 
nielis;  Epistolae  ad  Timotheum,  Titum,, 
Philemonem  et  Hebraeos. 

Mense  Novembri:  Leg"antur  triginta  poste- 
riora  capita  Job  Prophetia  Oseae,  Joelis, 
Amos,  Abdiae  et  Jonae;  septem  Epistolae 
canonicae. 

Mense  Decembri:  Leg-antur  duo  Libri  Ma- 
chabaeorum,  Prophetia  Michseae  et  reliqui 
Prophetae  minores,  et  Apocalypsis.  Psalmir 
quia    aliunde    quotidie    manibus    teruntur, 

in  hac  distributione  consulto  omissi  fuerunt. 
Quodsi  quis  omissis  libris  historicis  ac  mere 
propheticis  solos  libros  morales  juxta  datam 
superius  reg-ulam  leg-ere  voluerit,  substituto 
in  locum  librorum  pro  mense  Decembri 
assig-natorum  Psalterio,  huic  insistendo 
distributione  nec  materia  deerit  pro  lectione 
nec  tempus  pro  lectorum  practica  rumina- 
tione. 


CAPUT  VI. 

De  quotidiano  Conscientiss  Examine. 

Mors  certa,  incerta  mortis  hora,  calcar 
illud  est,  quo  ipse  Christus  Dominus  ad  per- 
petuam  nos  excitat  vigilantiam  dicens:  Vi- 
gilate,  quia  nescitis  diem  neque  horam  (Matth. 
25,  13.).  Vigilantia  autem  ista  in  eo  con- 
sistit,  ut  semper  parati  simus  ad  illud  terri- 
bile  instans,  quo  Nos  manifestari  oportet  ante 
tribunal  Christi,  ut  referat  unusquisque  ftro- 
ftria  corforis,  prout  gessit,  sive  bonum  sive 
malum  (II.  Cor.  5,  10.).  Jam  vero  optima 
hunc  in  finem  praeparatio  est,  si  nos  ipsos 
dijudicemus  juxta  illud  Apostoli:  Si  nos  iftsos 
dijudicaremus,  non  utique  judicaremur  (I.  Cor. 
11,  31.).  Hoc  ipsum  proinde  quotidie  fieri 
debet  in  examine  conscientiae,  et  hic  proprius 
hujus  exercitii  finis  est  et  scopus.  Et  forsitan 
vix  aptius  et  efficacius  in  hunc  finem  excogi- 
tari  poterit  medium;  mediante  enim  hoc  exer- 

citio  rite  instituto  acquiritur  sui  ipsius  cognitio, 
unde  oritur  sanctum  sui  ipsius  odinm  et  vili- 
fiensio,  quae  tria  fundamentum  vitae  spiritualis 
solidum  constituunt. 

Accedit  alterum  emolumentum,  scilicet 
quotidiana  defectuum  detestatione  et  deplo- 
ratione  praecaveri,  ne  peccata  infirmitatis  fiant 
peccata  malitiae  et  in  malos  transeant  habitus. 
Imo  ipsi  etiam,  si  in  anima  nidulantur  mali 
habitus,  citius  feliciusque  exstirpantur,  dum 
quotidie  in  eorundem  radices  inquiritur,  eae- 
demque  aptis  propositis  et  opportunis  mediis 
resecantur. 

Denique,  cum  in  hoc  exercitio  plures 
exerceantur  virtutum  actus,  multiplex  pariter 
quotidie  acquiritur  aug-mentum  gratiae  ac 
benedictionis  divinae,  ut  adeo  non  solum  de- 
clinare  a  malo,  sed  et  facere  bonum  edocti, 
quotidiano  justitiae  christianae  exercitio  sic 
poeniteamus,  ut  pro  commissis  satisfaciendo 
contra  committenda  nos  obarmemus  et  dignos 
poenitentise  fructus  faciamus.  Atque  haec 
quidem  ad  commendandum  hoc  exercitium 
abunde  sufficere  arbitror. 

Praxin  quod  attinet,  eandem  docebit  g-e- 
minus  articulus,  in  quorum  primo  de  examine 
generali,  in  altero  de  examine  particulari 
ag-etur. 

ARTICULUS  PRIMUS. 

Dk  Examinb  Consciknti,k  Gknkrau. 

Examen  conscientiae  g-enerale  est  quotidiana 
vitae  nostrae  et  omnium  actionum  ab  uno  exa- 
mine  ad  aliud  rite  instituta  expensio  seu  dis- 
cussio,  in  eum  finem,  ut  quas  discutiendo  de- 
teximus  culpas,  defectus  et  imperfectiones, 
earumque  radices,  contritione  de  praesenti 
deleamus  et  proposito  in  futurum  emendemus. 

Ex  hac  descriptione  facile  patet  differentia 
hujus  examinis  ab  examine  particulari  et  illo, 
quod  confessioni  sacramentali  praemittitur. 
Illud  enim  prius  circa  determinatos,  imo  in- 
dividuales  unius  tantum  vitii  aut  virtutis 
actus  versatur,  dum  hoc  e  contra  circa  omnia 
cordis,  oris  aut  operis  delicta  seu  commissione 
seu  omissione  perpetrata  occupatur.  Alterum 
discutit  cogitata,  dicta,  facta  et  omissa  totius 
illius  temporis,  quod  ab  una  ad  aliam  con- 
fessionem  intercedit,  hoc  vero  unius  tantum 
diei  limitibus  circumscribitur. 

Patet  quoque  ex  eadem  descriptione  hujus 
exercitii  scopus,  videlicet,  ut  commissa  peccata 
seria  contritione  delentes,  cum  Deo  reconcilie- 
mur,  et  ut  perspectis  quotidianorum  defectuum 
causis  et  occasionibus,  easdem  amputare  fir- 
miter  statuamus,  sicque  solidae  ac  stabili 
morum  conversioni  prospiciamus.  Geminum 
hunc  finem  certissime  consequemur,  modo 
exercitium  hoc  rite  instituatur  ac  singulae 
ejusdem  partes  exacte  observentur. 

Hujus  autem  exercitii  partes  sunt: 

1.  gratiarum  per  diem  acceptarum  brevis 
recordatio  et  humilis  pro  eisdem  gratitudo, 
ut  magis  palpabilis  fiat  nostra  in  Deum  tam 
liberalem   ingratitudo; 

2.  petitio  gratiae  tum  illustrantis  ad  cog-- 
noscendos  sing-ulos  defectus  eorumque  radices, 
tum  moventis  ad  eosdem  serio  detestandos 
ac  denique  adjuvantis  ad  eosdem  constanter 
emendandos; 

3.  actualis  conscientiae  discussio,  quae  debet 
esse: 

d)  ordinata,  observando  scilicet  certum  ordi- 
nem  ac  methodum,  qualis  sat  exacta  aeque 
ac  commoda  illa  est,  quse  habetur  in  li- 
bello  praecatorio,  quae  per  singulas  diei 
actiones  ac  horas  discurrendo  sollicite 
indag-at,  quid  in  singulis  earum  contra 
Deum,  proximos  ac  nos  ipsos  peccaveri- 
mus; 

b)  succincta,  ut  scilicet  intra  tempus  a  sancta 
obedientia  huic  exercitio  praescriptum  ita 
absolvatur  discussio,  ut  eliciendae  contri- 
tioni  formandoque  proposito,  unde  hujus 
exercitii  fructus  praecipue  dependet,  justum 
adhuc  relinquatur  spatium; 

c)  exacta,  scilicet  non  tepide  sed  industriose, 
non  praecipitanter  et  dimidiate,  sed  integre 
discutienda  sunt  omnia,  nec  in  fallaci 
amoris,  carnis,  mundive  statera  ponde- 
randa,  sed  in  pondere  sanctuarii,  juxta 
principia  Evang-elii,  s.  Reg-ulae  praecepta, 

purioris  asceseos  dogmata  ac  sanctorum 
praedccessorum  nostrorum  dicta  et  facta, 
libranda  sunt  eo  rig-ore,  quo  quis  in  ar- 
ticulo  mortis  suam  discuteret  conscien- 
tiam;  discussionem  excipit 

4.  contritio  quantum  fieri  potest  perfecta 
et  justificativa,  quae  proinde  saltem  in  genere 
ad  omnia  totius  vitae  nostrae  peccata,  praecipue 
occulta,  extendere  se  debet  atque  intenso  per- 
fectae  caritatis  motivo  animari; 

5.  dolorem  subsequitur  veniae  petitio  plena 
ruboris,  confusionis  et  profundae  humilitatis, 
ad  quam  sponte  quasi  sua  consequitur 

6.  propositum,  quod  particulare  et  indivi- 
duum  ac  omnibus  illis  vestitum  sit  qualitati- 
bus,  quas  supra  cap  IV.  art.  3.  §  5.  de  pro- 
posito  meditationis  attulimus;  denique 

7.  statuenda  est  mulcta  seu  arbitraria  pro 
peccatis  poenitentia,  v.  g-.  visitatio  Sanctissimi, 
lectio  spiritualis  aut  meditatio  extraordinaria, 
speciale  examen  particulare,  g-estatio  cilicii, 
abstinentia,  disciplina,  aliave  austeritas  cor- 
poralis,  quae  tamen  austeritates  nonnisi  cum 
consensu  superioris  vel  patris  spiritualis  sus- 
cipiendae  sunt;  sic  enim  vitia  magis  ac  citius 
eradicantur,  horror  peccati  practicus  implan- 
tatur,  ac  sancti  hujuscemodi  rigwis  metu 
anima  a  relapsu  fortius  retrahitur.  Atque 
mulcta  haec  arbitraria  uti  pro  grandioribus 
excessibus  necessaria  est  imponenda,  ita  nec 
pro  minoribus  defectibus  est  omittenda,  ut 
sic    curam  minimorum,    maximum  illud    soli- 

dandae  virtutis    adminiculum,    jugiter    suo  itt 


vig-ore  conservemus. 


ARTICULUS  SECUNDUS. 

Dk  Examink  Particulari. 
§  1.    De  Notione,  Utilitate  et  Praxi  hujus  Examinis. 

Examen  particulare  est  monomachia  sive 
certamen  sing-ulare  quotidiano  examine  ac 
proposito  certum  et  denominatum  vitium 
tamdiu  impugnans,  usquedum  radicitus  exstir- 
petur,  vel  conatus  quotidianus  certam  et  de- 
terminatam  virtutem  implantandi.  Nam  tum 
virtutes  tum  vitia  possunt  esse  objectum  hujus 
exercitii,  quod  SS.  Patres  ac  vitae  spiritualis 
magistri  veluti  medium  efficacissimum  ac 
quasi  unice  sufficiens  ad  exstirpanda  vitia  et 
implantandas  virtutes  nunquam  non  commen- 
darunt.  Sicuti  enim  nemo  unus  de  repente 
aut  optimus  aut  pessimus  evadit,  sic  neque 
vitia  uno  ictu  amputantur,  nec  virtutes  uno 
actu  implantantur:  sed  sicut  natura  per  gradus 
incedit,  sic  et  gratia  ordinarie  nonnisi  succes- 
sive  hominem  purg-at  et  sanctificat. 

In  hoc  proinde  exercitio  eo  collineare  debet 
nostra  industria  et  solertia,  ut  nunquam  nimis. 
generaliter  sed  quantum  fieri  potest  particu- 
larissimi  et  individualiter  procedamus,  pro 
ejusdem  objecto  selig-entes  actus  individuos, 
h.  e.    omnibus    circumstantiis    loci,    temforis^ 

fiersoncp,  modi  numerique  determinatos,  et  sic 
ab  una  circumstantia  ad  alteram,  ab  uno 
actu  ad  alterum,  ab  uno  gradu  ad  alterum 
gressum  promoveamus. 

Praxin  quod  attinet,  illa  a  praxi  exami- 
nis  generalis  non  differt,  ac  omnes  ejusdem 
partes  eodem  prorsus  ordine  involvit;  unam 
tamen  superaddit  scilicet  defectuum  ac  pro- 
fectuum  collationem,  quae  huic  exercitio 
essentialis,  characteristica  et  veluti  consti- 
tutiva  pars  est;  hac  enim  mediante  nobis 
innotescit,  utrum  et  quantum  de  septimana 
in  septimanam,  de  anno  in  annum  proficiamus 
aut  deficiamus,  aut  saltem  in  eodem  luto  hae- 
reamus,  id  quod  scire  vel  maxime  oportet,  ut 
sic  de  mali  orig*ine,  occasionibus,  illiciis,  de 
mediorum  efficacia  aut  inefficacia,  de  propo- 
sitorum  nostrorum  firmitate  aut  infirmitate 
securius  solidiusque  judicare  possimus. 

Hunc  in  finem  valde  juvat  ipsos  defectus 
et  prof ectus  annotare,  exacte  tamen  et  ordinate, 
adeo  ut  si  examen  particulare  versatur  circa 
vitium  exstirpandum,  annotentur  defectus  sive 
actus  vitiosi  commissi,  sin  vero  agitur  de  im- 
plantanda  virtute,  profectus  sive  actus  virtuosi 
exercitii  annotari  debeant;  actus  etiam  reflexi, 
h.  e.  illi  qui  fiunt  aut  omittuntur  cum  expli- 
cita  recordatione  propositi  in  hoc  examine 
facti,  specialiter  notandi  sunt,  quia  ex  his 
omnium  facillime  de  fructu  ex  hoc  exercitio 
hausto  concludi  potest. 

Ex  his    facile  patet    fructum  exercitii   vel 

maxime  dependere  a  proposito,  quod  sequentes 
debet  habere  proprietates: 

1.  debet  serium  et  firmum  esse,  h.  e.  non 
obiter  ac  perfunctorie,  sed  mag-no  fervore  et 
intenso  seu  virtutis  implantandae  amore,  seu 
vitii  exstirpandi  odio  conceptum,  quia  Secun- 
dum  jbroposituni  nostrum  est  cursus  frofectus 
nostri  (Imit.  Chr.,  1.  1.  c.  19.).  Quod  si 
fortiter  proponens  saepe  deficit,  quid  ille,  qui 
raro  aut  minus  fixe  aliquid  proponit?  Unde 
oportet  ut  primaevum  propositi  f ervorem  jugiter 
conservemus,  si  non  quotidie,  saltem  frequen- 
tissime  aliquid  leg*endo  aut  meditando  de  illo 
vitio  vel  virtute,  circa  quam  versatur  examen 
particulare; 

2.  forte  et  longanime*  ut  nec  difficultatum 
mag-nitudine  nec  laboris  impendendi  diuturni- 
tate  labefactetur  unquam; 

3.  frudens  et  discretunu  ut  nec  nimis  multa 
nec  nimis  ardua  nec  nimis  g*eneralia,  sed 
particularia  et  quasi  individualia  proponamus, 
per  gradus  a  facilioribus  ad  difficiliora  ascen- 
dendo  caveamus,  ne  imprudens  et  vel  ideo 
inutilis  conatus  reportandi  fructus  spem  suf- 
focet,  et  sic  hujus  exercitii  tasdium  animo 
nostro  ing-eneret; 

4.  denique  debet  esse  conjunctum  cum 
vigili  et  sollicita  cura,  quae  hoc  propositum 
per  diem  saepius  in  memoriam  revocat,  ejus 
violandi  pericula  caute  prospicit,  sollicite  de- 
clinat,  contra  eadem  animum  praemunit,  occa- 
siones  illud  observandi  fideliter  apprehendit, 
quin  et  studiose  inquirit,  def ectus  amare  deflet, 

severe  punit,  de  novis  et  efficacioribus  mediis 
identidem  cogitat,  ac  pro  felici  conatus  suc- 
cessu  illius  auxilium  et  gratiam  humili  ac 
fervente  prece  quotidie  efflagitat,  qui  docet 
manus  nostras  ad  praelium  et  dig-itos  nostros 
ad  bellum. 


§  2.    De  Electione  Materiae  hujus  Examinis. 

Ex  iis  quse  paragr.  praeced.  dicta  sunt, 
facile  patet  in  hac  monomachia  spirituali 
opus  esse  electione  prudenti  sive  vitii  exstir- 
pandi  sive  virtutis  implantandae.  Unde  hunc 
in  finem  assignare  has  reg*ulas  oportet: 

1.  pro  materia  examinis  particularis  assu- 
matur  vitium  vel  passio  praedominans,  unde 
videlicet  reliqua  vitia  vel  omnia  vel  certe 
potissima  orig-inem  trahunt; 

2.  si  quis,  ut  saepe  fit,  pluribus  vitiis  aut 
passionibus  aequaliter  infestatur,  selig^atur 
passio  et  vitium  perniciosius,  quod  scilicet 
profectui  spirituali,  solidae  morum  conversioni, 
caritati  Dei  aut  proximi  majora  et  frequen- 
tiora  ponit  obstacula; 

3.  qui  pluribus  vitiis  aequaliter  nocivis  im- 
pug*natur,  primitus  vitia  externa  exstirpet, 
quae  cum  oculis  aliorum  patent,  g-enerando 
scandalo,  evertendae  disciplinae,  laedendae  paci 
ac  caritati  magis  apta  sunt,  ac  bonae  aesti- 
mationi  tum  privatae  tum  ipsius  communitatis 
magis  periculosa,  qualia  sunt  in  Religioso 
morum  immodesta  dissolutio,  mundana  levitas 

ac  incompositio,  contentio,  detractio,  murmu- 
ratio,   hypocrisis; 

4.  exstirpatis  hisce  vitiis  exterioribus  ad 
eliminanda  vitia  interna  convertatur,  implan- 
tando  scilicet  illas  virtutes,  quae  statui  ac 
vocationi  nostrae  sunt  characteristicae  et  fun- 
damentales,  videlicet:  excellentia  in  operibus 
quotidianis,  profunda  humilitas,  ceeca  ac 
prompta  in  omnibus  obedientia,  constans 
mortificationis  et  abneg-ationis  studium,  terre- 
norum  contemptus,  invicta  patientia  ac  per- 
fecta  in  voluntatem  Dei  resig-natio. 

Sed  hoc  ipsum  determinare  quodnam  sit 
vitium  vel  passio  praedominans,  res  est  mag-nae 
artis  et  multae  indag"inis,  cui  sublevandae 
haud  parum  deserviunt  regulae  sequentes: 

1.  saepius  indag-are  in  causam  proximam 
leetitiae  et  tristitiae  solito  majoris,  qua  subinde 
cor  afficitur;  ab  hac  enim  causa  uno  alterove 
passu  retrogradiendo  facile  in  passionem  prae- 
dominantem  offendemus; 

2.  sollicite  attendere  undenam  oriantur 
quotidiani  defectus  nostri  ac  peccata  illa,  in 
quae  frequentius  prolabimur; 

3.  invig-ilare  de  qua  re  saepius  veluti  inviti, 
certe  indeliberate,  cogitemus,  illam  vel  desi- 
derando  vel  metuendo;  denique 

4.  vigili  oculo  observare  indicia  illa,  quibus 
passio  praedominans  ab  aliis  se  disting-uit; 
sunt  autem  sequentia: 

d)  in  omnes  prope  actiones,  intentiones,  ne- 
g-otia  sese  insinuat; 

b)  ubi  conting-it  cor  a  diversis  affectibus  in 
diversas  trahi  rapique  partes,  affectio  sive 
passio  praedominans  palmam  semper  re- 
portat; 

c)  sese  studiosissime  occultat,  eloquentissime 
excusat,  nihilque  cegrius  tolerat,  quam 
si  in  suspicionem  trahatur  aut  nobis  ob- 
jiciatur; 

d)  utut  hoc  vitium  oculos  plerumque  proprios 
fallat,  alienos  tamen  facile  offendit;  unde 
illud,  quod  nobis  ab  aliis,  praecipue  si 
erg-a  nos  commotioris  sunt  animi,  expro- 
bratur,  communiter  aut  certe  saepius  in 
nobis  reprehenditur,  tuto  veluti  vitium 
praedominans  respicere  possumus,  quin  et 
debemus. 

Detecto  semel  per  has  industrias  vitio,  in 
eodem  impugnando  iste  servetur  modus,  ut 
scilicet  per  actus  virtutis  oppositae  illud  im- 
pug-nemus;  sic  enim  citius  expugnabitur  et 
utilius,  dum  una  eademque,  ut  loqui  solemus, 
fidelia  et  malum  oblitteramus  et  bonum  in- 
duimus.  Actus  autem  isti  non  solum  externi 
sed  vel  maxime  interni  sint;  his  enim  exer- 
cendis  nec  tempus,  nec  locus,  nec  occasio 
deest  unquam,  prouti  tamen  externis  quam 
frequentissime  deesse  solent.  Insuper  per 
actus  internos  acquiritur  citius  profundiusque 
cordi  imprimitur  habitus,  sive  animi  propensio, 
qua  acquisita  actus  externi  quasi  sponte  sua 
et  veluti  connaturaliter  sequuntur.  Accedit 
quod  per  actus  internos  homo    interior  refor- 

metur,  sine  cujus  reformatione,  quantacunque 
demum  exterior  reformatio  nec  multum  pro- 
derit  nec  diu  durabit.  Ceterum  huic  pio  co- 
natui  tamdiu  insistendum  est,  donec  vitium 
non  solum  infirmetur  sed  omnino  exstirpetur. 
Censetur  autem  vitium  infirmatum,  quando 
quis  occurrentes  etiam  graviores  tentationes 
ad  actus,  tali  vitio  proprios  impellentes  facili 
neg*otio  vincit.  Quodsi  quis  occurrente  tali 
tentatione  vel  omnino  sola  cogitatione  de 
actibus  tali  vitio  propriis  incidente  statim 
perhorrescit,  et  ad  aversionem  movetur,  talis 
de  vitio  exstirpato  g-audere  potest  in  Domino. 


CAPUT  VII. 

De  Manifestatione. 

Manifestationis  nomine  intellig-itur  candida 
et  exacta  declaratio,  qua  vel  superiori  nostro 
vel  patri  spirituali  fidelissimam  reddimus  ra- 
tionem  de  statu  animae  nostrae.  Non  solum 
s.  Reg-ula  iterato  tum  cap.  4.  instrumento  51. 
tum  cap.  46.  hanc  manifestationem  praescribit, 
sed  et  SS.  Patres  ac  vitse  spiritualis  magistri 
eandem  veluti  ing*ens  spiritualis  profectus 
adminiculum  consono  ore  depraedicant.  Et 
certe,  communi  naturae  nostrae  vitio  ita  com- 
parati  sumus,  ut  cum  festucas  in  oculis  nostri 
fratris  videmus,  trabes  in  propriis  ne  palpe- 
mus   quidem,    et    ab  amore    proprio    excaecati 

morbos  ac  vulnera  animae  nostrae  non  ag-nos- 
camus,  imo  et  occultemus,  atque  etiam  ame- 
mus;  glaucomati  huic  absterg-endo  soli  illi 
pares  sunt,  quos  Deus  imposuit  super  capita 
nostra;  nam  sicut  illis  Deus  injunxit  oblig-a- 
tionem  officium  patris,  mag*istri,  consiliarii 
ac  medici  spiritualis  erg*a  suos  subditos  obe- 
undi,  sic  vicissim  subditos  oblig-avit  id  omne 
observare,  quidquid  patri  filius,  mag-istro  dis- 
cipulus,  consiliario  dubius  ac  medico  debet 
aegrotus,  h.  e.  amorem,  confidentiam,  docili- 
tatem  ac  candoris  plenam  sinceritatem;  unde 
eo  prorsus  modo,  quo  quilibet  corporaliter 
aegrotans  vulnera,  morbos,  morborumque  ra- 
dices  candide  deteg*ere  in  conscientia  ex  jure 
oblig-atur,  quilibet  subditus  superiori  ac  patri 
suo  spirituali  morbos  animae  deteg-ere  obli- 
gatur. 

Quae  quidem  oblig*atio  in  FF.  Tyronibus 
long-e  est  maxima;  hi  enim  quantum  hospites 
et  peregrini  sunt  in  scientia  Sanctorum,  tan- 
tum  plerumque  turg-ent  sapientia  hujus  mundi, 
h.  e.  perversissimis  principiis,  laxissimis  dic- 
taminibus,  periculosissimis  praejudiciis,  quibus 
dementati  virtutem  parvi  pendunt,  solidissi- 
ma  asceseos  principia  suspecta  habent,  ju- 
g*um  relig*ionis  aut  subdole  declinant,  aut  in- 
fideliter  portant,  aut  veluti  intolerabile  cum 
summo  aeternae  felicitatis  praejudicio  excutiunt, 
nisi  in  tempore  sincera  manifestatione  virus 
evomant  et  meliora  edoceri  satag-ant.  Unde 
S.  Dorotheus  directe  asserit:  Dicunt  aliqui, 
ideo  cecidit  hic,   hac  de  causa  egressus  est  ille 

e  monasterio,  nam  morbus  eum  compulit  exire, 
vel  parentes;  at  ego  dico,  nec  hoc,  nec  illud 
in  causa  fuisse,  sed  quod  ipse  jam  inde  ab 
initio  se  non  detexit,  nec  locum,  nec  rationem 
superiori  dare  voluit.  Nec  mirum,  subdola 
enim  hujusmodi  sui  ipsius  occultatio  effectus 
est  superbiae  occultae,  prout  asserit  D.  Basilius: 
Intolerabile  est  superbia?  argumentum  existi- 
mare  nullizis  se  egere  consilio,  sed  sibi  uni 
contentum  esse,  quasi  solus  posset  sibi  consilio 
decernere,  qua?  optima  sunt. 

Unde  tales  sapientissimae  Providentiae  suae 
inversores  Deus  punit  caecitate  mentis  et  ob- 
duratione  cordis,  ut  videntes  non  videant  et 
audientes  non  intellig-ant  datique  in  reprobum 
sensum  evanescant  in  cogitationibus  suis. 
Qui  enim  se  sibi  magistrum  constituit,  stulto 
se  discipulum  subdit  (D.  Bern.   ep.  37.). 

Denique,  seu  ad  superandas  tentationes, 
seu  ad  eludendas  antiqui  serpentis  fraudulen- 
tas  machinationes  praesentissimum  et  effica- 
cissimum  remedium  est  sincera  manifestatio; 
princeps  enim  tenebrarum  latebras  amat,  et 
ideo,  ut  ait  Cassianus:  E  tenebroso  specu 
virtute  confessionis  protractus  ad  lucem  et  tra- 
ductus,  dehonestatus  abscedit. 

Manifestatio  haec  aut  ordinaria  est  aut 
extraordinaria.  Prior  fit  exig*ente  ipsamque 
manifestationis  materiam  praescribente  supe- 
riore  aut  patre  spirituali.  Posterior  fit  pro 
cujuslibet  arbitrio  aut  necessitate,  nulli  tem- 
pori  allig-ata  nullisque  materiae  limitibus  cir- 
cumscripta,  utpote  complectens  id  omne,  quod 

ad  statum  animae  tum  internum  tum  externum 
spectat,  videlicet  tentationes,  perplexitates, 
adversitates,  affectus,  propensiones,  inclinatio- 
nes,  passiones,  spiritualis  profectus  tum  ob- 
stacula  tum  adminicula,  frequentiores,  quas 
in  anima  quis  experitur  inspirationes,  incli- 
nationes  speciales  ad  certas  quasdam  virtutes, 
res  spirituales  et  pias  materias,  intentiones, 
quae  in  operando  primatum  tenent,  aestimatio- 
nem  vocationis,  studium  pia  desideria  in  se 
suscitandi  et  alendi,  donum  denique  ac  gra- 
dum  orationis. 

De  his  proinde  omnibus  in  manifestatione 
reddenda  est  ratio 

1.  mature,  ne  mala  per  longas  invalescattt 
moras; 

2.  humiliter,  cum  abneg-atione  judicii  pro- 
prii  ac  heroica  victoria  superbiae,  naevos  ac 
vitia  sua  occultare  solitae; 

3.  breviter  et  succincte,  evitatis  otiosis  et 
ad  rem  non  pertinentibus  narratiunculis; 

4.  fideliter  ac  sincere,   nihil  occultando; 

5.  clare  et  distincte,  nihil  terminis  aequi- 
vocis  et  amphibologicis  involvendo; 

6.  dociliter,  consiliis  acquiescendo,  monitis 
obtemperando,  mediis  praescriptis  fideliter 
utendo. 

Manifestatio  hujusmodi  semper  quidem 
fieri  potest  Abbati,  utpote  qui  per  eminentiam 
pater  spiritualis  est  omnium  suorum  subdi- 
torum;  communiter  tamen  fieri  consuevit  se- 
nioribus  spiritualibus,  quos  in  partem  sollici- 

tudinis  pastoralis  vocat  Abbas,  h.  e.  direo 
toribus  et  confessariis;  de  his  verificatur  illud 
Christi  Domini:  Qui  vos  audit,  me  audit  (Luc. 
10,  16.).  Hi  sunt,  quos  imposuit  Deus  super 
capita  nostra  (Ps.  66,  12.),  ut  ex  eorum  ore 
requiramus  leg-em,  quorum  labia  custodiunt 
scientiam  (Malach.  2,  7.).  Proinde  licet  et 
homines  sint,  et  fortasse  hinc  inde  aliquid 
humani  patiantur,  confidentiam  tamen  erg-a 
eos  amittere  debemus  nunquam,  memores 
illius,  quod  nobis  s.  Regula  inculcat:  Prce- 
cefitis  Abbatis  in  omnibus  obedire;  etiam  si 
ipse  aliter  (quod  absit)  agat,  memores  illius 
Dominici  prcecepti:  "Sufler  catkedra?n  Moysis 
sederunt  Scriba  et  Phariscei:  quce  dicunt  facite, 
quae  autem  faciunt,  facere  nolite'''1  (cap.  4, 
instr.  61;  Matth.  23,  2.).  Vel,  quid  demum 
interest  per  quos  ad  se  nos  velit  dirig-ere 
Deus,  cujus  omnipotentia  ac  sapientia  nulli 
seu  scientias  seu  dexteritati  seu  probitati  cre- 
atae  est  allig-ata?  Procul  erg*o  absint  quaevis 
suspiciones,  judicia  temeraria,  et  quidquid 
seu  aversionem  seu  amaritudinem  erg*a  patrem 
spiritualem  animae  instillare  potest.  Imo 
quidquid  in  superiore  aut  patre  spirituali  nos 
offendit  et  ab  ejus  monitis  ac  consiliis  quo- 
modocunque  avertit,  id  candide  et  sincere 
eidem  aperiamus;  hic  ipse  filialis  candor  ac 
minime  fucata  sinceritas  nobis  honori,  ipsi 
solatio  erit.  Paucis,  indubitate  credamus, 
quod  Deus  in  paterna  providentia,  in  qua 
statuit  homines  per  homines  docere  ac  diri- 
gere,    possit  perficere,    ut  quisquis  sincere  et 

candide  agit  cum  moderatore  conscientiae  suae, 
is  optime  manuducatur,  etiam  si  ille  nec  pietate 
nec  scientia  emineat.  K  contra  illud  aeque 
firmissime  nobis  persuadeamus,  quod  Deus, 
cui  abominatio  est  illusio  omnis  (Prov.  3,  32.) 
vindici  sua  justitia  efficiat,  ut  quisquis  sub- 
dole  et  fraudulenter  cum  suo  se  g*erit  direc- 
tore,  eundemve  suae  commoditati,  suaeque  vo- 
luntati  obsequentem  vel  quaerit  vel  amphibo- 
tog*ica  subreptione  seducit,  is  etiam  a  piissimo 
ac  doctissimo  viro  male  manuducatur,  quia 
Deus  deludet  illusores  (Prov.  3,  34.). 


CAPUT  VIII. 

De  Modestia  ac  Gravitate  religiosa. 

Ex  instructionibus  hucusque  subministratis 
didicimus  hominem  reformare  interiorem; 
superest  ut  discamus  exteriorem  pariter  ad 
recti  normam  dedolare;  ad  utrumque  enim 
nos  oblig-amus  dum  in  sacra  professione  so- 
lemni  juramento  conversionem  morum  nostro- 
rum  promittimus.  Totum  prope  reformationis 
hujus  exterioris  neg*otium  unico  verbo  com- 
prehenditur,  videlicet  Modestia,  cujus  proinde 
naturam,  necessitatem  ac  reg*ulas  tum  g*ene- 
rales,  tum  particulares  distinctis  paragraphis 
succincte  enucleabimus. 

§  1.    De  Notione  Modestiae  ac  Gravitatis  religiosae. 

Unanimi  Patrum  ac  celebriorum  ascetarum 
sententia  describitur  modestia,  quod  sit  virtus 
moralis,  quae  verba,  actiones  ac  motus  exte- 
riores  totius  corporis  debite  moderatur,  quem- 
admodum  in  sua  Reg-ula  (p.  3.  c.  40.)  prse- 
scribit  D.  Augnstinus:  In  omnibus  moribus 
nihil  fiaty  quod  cujusquam  offendat  asfiectum, 
sed  quod  nostram  deceat  sauctitatem.  Unde 
et  Card.  Bona  partes  actusque  modestise  sic 
describit:  Vestes  habere  semfter  mundas,  quie- 
tas  manus,  faciem  hilarem,  frontem  serenam, 
oculos  demissos,  gravem  incessum,  sermonem 
ftlacidum,  risum  discretum*  mores  ingenuos 
totumque  corpus  ita  disftositum,  ut  nihil  aftfta- 
reat,  quod  vel  in  minimo  offendere  ftosset  ocu- 
los  intuentium  (in  Horol.  Asc). 

Modestia  itaque  quam  latissime  patet  nec 
tam  virtus  simplex  est,  quam  plurium  virtu- 
tum  moralium  complexus;  involvit  enim  ho- 
nestatem,  verecundiam,  humilitatem,  mansue- 
tudinem,  veracitatem,  sinceritatem,  pruden- 
tiam  ac  civilem  humanitatem. 

His  si  destituta  sit  comitibus  aut  fucata 
tantum  aut  certe  brevi  disparitura  erit. 

Ex  quo  ulterius  patet  fundamentum  reli- 
giosae  gravitatis  esse  sanctum  quemdam  timo- 
rem  ac  laudabilem  pudorem,  qui  ex  recollec- 
tione  p'ractica  et  affectuosa  Dei  ubique  prae- 
sentis  recordatione  nascitur,  et  per  preces 
jaculatorias  ac  pia  suspiria  nutritur.  Unde 
S.  Pater    hanc   practicam  Dei    recordationem 

iterato  commendat,  non  solum  veluti  effica- 
cissimum  virtutum  ac  bonorum  operum  instru- 
mentum  (c.  4.  instr.  49.),  sed  et  veluti  vitio- 
rum  et  peccatorum  exterminium  ac  humilitatis 
tum  internas  tum  externae,  quas  est  ipsissima 
modestia  religiosa,  fundamentum  (c.  7.). 

§  2.    De  Necessitate  Modestiae  ac  Gravitatis 
religiosae. 

Necessitas    hsec     triplici    fundatur     titulo 
videlicet: 

Professionis  christianae,  vocationis  religiosae 
ac  odoris  bonae  famae. 

Primum  quod  attinet,  sufficit  dicere  quod 
modestia  sit  virtus  Christiani  characteristica; 
hanc  enim  veluti  capitale  ac  fundamentale 
dogma  suis  sequacibus  inculcavit  ipsemet 
Christus  illis  verbis:  Discite  a  me,  quia  mitis 
sum  et  humilis  corde  (Matth.  11.  29.),  quam- 
que  suo  exemplo  ita  luculenter  comprobavit, 
ut  D.  Paulus  monitis  precibusque  suis  ab 
eadem  pondus  et  energ*iam  petere  haud  dubi- 
taverit  dicens:  Obsecro  vos  fer  mansuetudi- 
nem  et  modestiam  Christi  (II.  Cor.  10,  1.); 
unde  idem  Apostolus  pluribus  in  locis  fideles 
ad  hujus  virtutis  studium  adhortatur:  Induite 
vos  ergo  sicut  electi  Dei  benignitatem,  mode- 
stiam,  humiiitatem  (Col.  3,  12.);  Rogamus 
vos  fratres,  ut  honeste  ambuletis  ad  eos,  qui 
foris  sunt  (I.Thes.  4, 11.);  Honore  invicem  prae- 
venientes  (Rom.  12,  10.);  ac  denique  simpli- 
citer  praecipit:  Modestia  vestra  nota  sit  omni- 
bus  hominibus  (Phil.  4,  5.). 

Hujus  praecepti  rationem  adaequatam  Doctor 
g-entium  illis  verbis  compiexus  fuisse  videtur: 
P?'ovide?ites  bona  non  tantum  coram  Deo.  sed 
etiam  cora?n  omnibus  hominibus  (Rom.  12,  17.). 

Sic  enim  mentem  Apostoli  interpretatur 
D.  Bernardus  dicens:  Debet  quisqae  quantum 
potest  se  irreprehensibilem  exhibere,  primu?n 
quidem  coram  Deo,  deinde  etiam  coram  homi- 
nibus.  Tribus  quidem  coram  hominibus  bona 
provideamus :  habitu,  ne  sit  notabilis:  actione, 
ne  sit  reprehensibilis ;  sermone,  ne  sit  con- 
temptibilis.  Hoc  adeo  verum  indubitatumque 
censuit  D.  Joannes  Chrysostomus,  ut  asseru- 
erit:  Fidem  mundi  luminare  ac  solem  esse 
congruum  est  et  ex  omnibus  partibus  mani- 
Jestum  esse,  ex  incessu,  ex  aspectu,  ex  habitu, 
ex  voce.  Hoc  autem  dixi,  non  ut  ad  ostenta- 
tione?n,  sed  ad  videntium  utilitatem  nos  ipsos 
disponamus  (Hom.  ad  Pop.  Antioch.). 

Quae  si  vera  sunt  de  quolibet  Christiano, 
certe  multo  magis  vera  sunt  de  quolibet  Re- 
lig-ioso.  Religiosis  enim  veluti  supra  cande- 
labrum  positis  et  per  dignitatem  sacerdotalem 
supra  montem  ponendis,  propriissime  in  per- 
sona  Apostolorum  dictum  est  illud:  Vps  estis 
lux  mundi  (Matth.  5,  14.).  Sic  luceat  lux 
vestra  coram  homi?iibus,  ut  videant  opera  vestra 
bona,  et  glorificent  Patrem  vestrum,  qui  in 
ccelis  est  (Matth.  5,   16.). 

Hinc  nullam  est  invenire  regulam  alicujus 
Ordinis,  nullas  constitutiones  monasticas, 
quge  gravitatem  et  tnodestiam  religiosam  non 
inculcarent  summopere;    haec  enim  verae  con- 

versionis  et  principium  est  et  criteriicm:  prin- 
cipium  quidem,  quia,  ut  ait  D.  Bonaventura: 
Dum  corpus  per  disciplinam  stringit  modestia, 
animits  ad  constantiam  solidatur,  et  paulatim 
intrinsecus  mens  ad  quietem  componitur,  cum 
per  disciplinae  custodiam  mali  motus  foras 
ruere  non  sinuntur;  criterium  vero,  quia  teste 
eodem  Doctore:  Desertio  exterioris  disciplinae, 
quae  pro  decore  religionis  et  habilitatione  pro- 
fectus  spiritualis  statuta  est,  signum  est  neg- 
lectae  conscientiae  et  interioris  levitatis  (in  libr. 
de  6.  Alis  Seraph.  c.  4.).  Ex  visu  cognoscitur 
vir,  et  ab  occursu  faciei  cognoscitur  sensatus. 
Amictus  corporis,  et  risus  dentium,  et  ingressus 
haminis,    enuntiat  de  illo  (Kccli.   19,  26.  27.). 

Unde  D.  Bernardus  veluti  regnlam  statuit 
indubitatam: 

Si  videris  monachum,  de  quo  prius  bene 
confidebas,  ubicunque  stat,  ambulat,  sedet,  ocu- 
lis  incipientem  vagari,  caput  erectum,  aures 
portare  suspensas,  e  motibus  exterioribus  homi- 
nis  interiore?n  immutatuni  agnosce;  vir  quippe 
perversus  annuit  oculis,  terit  pede,  digito  lo- 
quitur,  et  ex  insolenti  corporis  motu  recens 
animae  morbus  deprehenditur ;  ac  demum  ex- 
presse  asserit:  Sine  modestia  forma  quidem 
conversionis  est,  non  veritas,  vacua  virtute 
gerit  speciem  pietatis. 

Unde  sequitur  monachum,  praecipue  Bene- 
dictinum,  sine  modestia  esse  sacrilegnm  trans- 
gressorem  suae  professionis,  in  qua  Deo  solem- 
niter  promisit  conversionem  morum  suorum; 
quin  imo  etiam  effrenis  esse  suae  Regulae  con- 


135 

temptor  agptioscitur,  utpote  quae  modestiam 
ac  g-ravitatem  relig-iosam  graphice  adeo  de- 
scribit  et  non  minus  energice  praecipit  cap.  7. 
grad.  9.,  10.,  11.,  12.,  ac  cap.  73.  generaliter 
asserit  Ss.  Pater:  Regula^n  totam  ideo  scri- 
ptam  esse  itt  eam  observantes  in  monasteriis 
aliquatenus  vel  konestatem  morum,  aitt  initium 
conversationis  nos  demonstre?nus  habere,  ne 
videlicet  morum  incomposita  levitate  servantes 
saeculo  fidem  mentiri  Deo  per  tonsuram  nos- 
camur  turpes  sarabaitae.  Quodsi  immodesta 
hominis  exterioris  conversatio  internae  inordi- 
nationis  criterium  est  minime  dubium,  plane 
Religiosi  immodesti  famae  suae  pessime  con- 
sulunt,  seque  haud  parum  in  oculis  ipsius 
etiam  saeculi  prostituunt,  hisce  praecipue  tem- 
poribus,  quibus  vitae  monasticae  osores  levissi- 
mos  quosvis  Religiosorum  naevos  lyncea  sag*a- 
citate  detegunt  et  satyrica  dicacitate  exag^g-e- 
rant. 

Imo  quum  de  facto  pessima  arg-umentandi 
ratione  vitia  privatorum  integris  imputentur 
communitatibus,  Religiosi  immodesti  non  jam 
seipsos  tantum,  sed  et  Monasterium  ac  Ordi- 
nem  suum  prostituunt,  adeo  ut  de  ipsis  idem 
cum  proportione  dici  quidem  possit,  quod  de 
malis  sacerdotibus  olim  scripsit  D.  Gregx)- 
rius  M. :  Nullum  puto  ab  aliis  majits  praeju- 
diciuni,  quam  a  sacerdotibits  (dicamus  a  Reli- 
g-iosis  immodestis)  tolerat  Deits  (status 
Religiosus),  quando  eos,  qitos  ad  aliorum 
correctionem  (aedificationem)  posuit,  -dare  de 
se  exempla  pravitatis  cernit;  qitando  ipsi  pec- 

camus,  qui  comfiescere  (deflere)  fieccata  debe- 
mus,  et  qui  locum  sanctitatis  accefiimus,  terrenis 
actibus  (vanis,  scurrilibus  et  scandalosis  sae- 
cularium  moribus)  imfilicamur  (Hom.  12.  in 
Luc).  Nam  nihil  amabilius  est  verecundo 
adolescente  teste  D.  Bernardo:  Quam  fiulchra 
enim  haec  et  quam  sfilendida  gemma  vere- 
cundia  7norum  in  vita  et  vultu  adoleseentis? 
quam  vera  et  minime  dubia  bonae  nuntia  sfiei, 
bonae  indolis  index,  virga  disciftlinae,  ex- 
fiunctrix  malorum  et  firofiug7iatrix  fiuritatis 
innatae,  sfiecialis  gloria  conscientiae  et  famae 
custos*  vitae  decus,  virtutis  sedes,  virtutum 
firimitiae,  naturae  laus  et  insigne  totius  honesti 
(Serm.  86.   sup.  Cant.). 

E  contrario,  asserente  D.  Bonaventura: 
Religionis  confusio  est  juvenis  firaesumtuosus 
et  effrons  (In  Spec.  p.  I.  c.  8.). 

Hinc,  quia  quilibet  bonum  famae  et  hono- 
ris  suae  communitatis,  cujus  membrum  et  pars 
existit,  tueri  debet,  jam  non  consilium,  sed 
praeceptum  est  illud  D.  Pauli:  In  omnibus 
te  ifisum  firaebe  exemfilum  bonorum  ofierum: 
in  doctrina,  in  integriiate,  in  gravitate,  verbum 
sanum,  irrefirehensibile ;  ut  is,  qui  ex  adverso 
est,  vereatur,  nihil  habens  malum  dicere  de 
nobis  (Tit.  2,    7.). 

Nemo  enim  nobis  nocebit,  si  boni  semula- 
tores  fuerimus,  et  vix  alia  ratione  melius 
obturabimus  calumniatorum  nostrorum  ora 
quam  religiosa  gravitate  et  modestia. 


137 

§  3.    Regulae  generales  Modostiae  ac  Gravitatis 
religiosae. 

Reg-ulas  g*enerales  et  communes  dicimus 
illas,  quae  quibuscunque  circumstantiis  parti- 
cularibus  facile  acccmmodari  possunt.  Eas 
D.  Bonaventura  paucis  hisce  verbis  conclusit: 

Mornm  discifilina  in  Religiosis  triplici  co- 
lore  sit  decorata:  sint  maturi,  sint  humiles, 
sint  benigni.  Maturitas  prohibet  ne  simus  Ic- 
ves  in  incessu;  ftroni  et  excussi  in  risu;  ver- 
bosi  et  garruli  in  discursu;  protcrvi,  audaces 
et  vagabundi  in  visu;  nugivenduli,  histriones 
ac  mimi  in  communi  consortio;  incomfiositi. 
inquieti,  sordidi  ac  inurbani  in  corporis  et 
membrorum  situ.  Humilitas  cervicem  depri- 
fnit,  oculos  humi  defigit.  gestus  omnes  ad  vcre- 
cundiae  et  honestatis  normam  componit;  amat 
simfilicitatem  in  vestitu,  prensat  extremam  vili- 
tatem  in  viciu  et  habitatione.  locum  quaerit 
ultimum,  ostentationem  in  vcrbis  et  moribus 
hoi'ret,  co7ite7npta  tacet.  honorata  erubescit.  re- 
fugit  ministrari,  cufiit  ministrare,  omnibus 
obsequi  et  etiam  in  rebus  vilissimis  servire. 
Benignitas  denique  nos  facit  ad  bona  consilia 
tractabiles,  ad  aliorum  beneplacitum,  '  etiam 
ciim  proprio  incommodos  fiexibiles,  communi- 
cativos  nost7'i  et  nostrorum,  jucundos  et  hilares 
in  Do7nino,  affabiles  et  sociales,  fidos  et  secreti 
te^iaces,  aeque  firo7)ifttos  in  dandis  et  reddendis 
gratiis,  07nnia  in  meliorem  partem  inteirpre- 
tantes,  07nnes  ho7iore  praevenienies,  neminem 
C07ite7)i7ie7ites,  nullum  temere  judicantes  (De 
Profect.  Rel.  lib.  II.  c.   11.).    Et  hac  7'atione, 

ut  ait  idem  Sanctus,  hnmilitas  reddet  conver- 
sationem  nostram  imitabitem,  benignitas  ama- 
bilem,  maturitas  venerabilem:  maturitas  tem- 
perabit  benignitatem,  ne  degeneret  in  levitatem; 
benignitas  moderabitur  ntaturitatem,  ne  tran- 
seat  in  morositatem;  ipsamque  dirigit  humili- 
tatem,  ne  aui  adulationis  aut  abjectae  affectio- 
nis  incurrat  suspicionem. 

§  4.    De  Modestia  ac  Gravitate  religiosa  in  specie. 

Ne  in  materia  nimis  ampla  justos  compen- 
dii  limites  excedam,  speciales  modestise  re- 
g-ulas  ad  quinque  circumstantias  particulares 
restring-o,   videlicet: 

I.     In  Conversatione  cum  aliis  re- 
gulae  sequentes  observandse  sunt: 

1.  Nunquam  accedendum  ad  conversatio- 
nem  nisi  prsemissa  bona  intentione  animi 
contra  quosvis  defectus  per  firmissima  propo- 
sita  obfirmata,  et  materiae  pro  utili  et  aedi? 
ficatorio  discursu  praeparatione; 

2.  sub  conversatione  animus  per  preces 
jaculatorias  ad  Deum  elevetur,  et  sic  practica 
et  affectuosa  Dei  praesentis  recordatione  in- 
epta  ac  carnalis  laetitia,  quae  omnis  dissolu- 
tionis  radix  est  primaria,  praecaveatur; 

3.  nunquam  ad  conversationem  accedamus 
facie  tristi,  caperata,  melancholica  aut  tae- 
diosa,  sed  experrecta  ac  hilari,  ne  quod  ad 
aiiorum  exhilarationem  conceditur,  nostro 
vitio  in  iustum  taedium  convertatur; 

4.  liic  vel  maxime  obtinet  illud  s.  Regmlae: 
Honore  invicem  fircevenientes  (c.  63.);  ita  vi- 
delicet  cum  quovis  conversando,  ut  reverentia, 
observantia  et  honor,  quo  illum  in  animo 
prosequimur,  ex  tota  nostra  ag-endi  et  loquendi 
ratione  eluceat,  tuizatione  aut  alia  inurbani- 
tate  exclusa; 

5.  exclusa  item  quavis  familiaritate,  quae 
communitatum  praecipue  religiosarum  pestis 
est,  ac  amicitia  privata,  quae  nec  Deum,  nec 
animae  salutem  pro  objecto  habens,  in  carne 
fundatur  et  in  carnem  desinit,  erg-a  omnes 
simus  aequales  i.  e.  urbani,  humiles,  benig-ni, 
affabiles,   obsequiosi; 

6.  hinc  absit  omnis  machiavellica,  dolosa, 
subdola,  astuta,  vulpina  ac  simulata  ag-endi 
et  loquendi  ratio;  sed  veritatem  in  corde  et 
ore  cum  sale  prudentiae  proferentes,  colum- 
binam  sectemur  simplicitatem; 

7.  maxima  habeatur  cura  observandae 
pacis  ac  mutuae  concordiae,  sine  qua,  teste 
D.  Hieronvmo,  monasteria  sunt  vera  tartara, 
ubi  alter  alteri  est  diabolus. 

Hinc  saepius  recolamus  et  quotidie  practice 
observemus  characteristicas  verae  caritatis 
notas,  quas  D.  Paulus  recenset: 
Caritas  patiens  est,  benigna  est;  caritas  non 
aemulatur,  non  agit  perperam,  non  inflatiu\ 
non  est  ambitiosa,  non  quaerii  quae  sua  snnt, 
non  irritatur,  non  cogitat  malum,  non  gaudet 
sufer  iniquitate,  congaudet  autem  veritati: 
omnia  suffert,  omnia  crcdit,  omnia  sfterat, 
omnia  sustinet  (I.   Cor.   13,  4.   et  seqq.); 

8.  hac  caritate  instructi,  quaecunque  ab 
aliis  aut  dicuntur  aut  agimtur,  simplici  ac 
recta  intentione  accipiemus  et  in  partem  me- 
liorem  interpretabimur,  de  omnibus  bene  sen- 
tiendo,  neminem  judicando,  nullum  contem- 
nendo; 

9.  hinc  ulterius  in  conversatione  juxta 
exemplum  D.  Pauli  omnibus  erimus  omnia, 
nimirum  quantum  salva  conscientia,  salva  s. 
Regula  aliisque  constitutionibus  et  oblig-atio- 
nibus  status  nostri  fieri  potest,  nos  in  omni- 
bus  accommodando  omnibus,  omnibus,  etiam 
inferioribus  cedendo,  ac  amore  pacis  judicium, 
voluntatem,  commoditatem  ac  amorem  pro- 
prium  libenter  abneg^ando,  idque  vel  maxime, 
ubi  cum  discolis,  superbis,  contentiosis,  sciolis 
et  ultra  crepidam  sapientibus  ag-endum  est; 
cum  talibus  enim  pacifice  posse  conversari 
virtutis  est  et  perfectionis. 

Haec  sunt  onera  a  communitatibus  insepa- 
rabilia,  quas  tamen  facilius  portabimus,  si 
cog"itemus  nec  nobis  deesse  sphalmata,  quae 
ab  aliis  patienter  portanda  sunt.  Proinde 
alte  cordi  nostro  insculpamus  illud:  Si  vis 
fiortari,  ftorta  (Imit.  Chr.  1.  2.  c.  3.); 

10.  denique  modestiae  memores  ac  studiosi 
corpus  totum  ad  reg*ulas  urbanitatis  et  humi- 
litatis  componamus,  a  clamoribus,  cachinnis, 
scurrilitate  et  petulantia  nobis  sollicite  cavea- 
mus,  praecipue  si  cum  saecularibus  aut  publice 
conversamur. 

II.     Tempore    et    occasione    Collo- 
quii  sequentes  reg-ulae  sunt  observandae: 

1.  Suppeditatur  haec  a  D.  Bonaventura: 
Modestiam  decet  habere  gestus  loquentis,  ut 
nec  inordinate  nec  turbulenter  inter  loquendum 
membra  moveat,  nec  oculorum  nutibus,  labio- 
ru?n  contractione  vel  altero  non  decenti  altera- 
tionis  modo  vultus  honestate?n  deformet,  sed 
in  eadem  vultus  constantia  semper  permanens 
severitate?n  benignam  et  constantem  benigni- 
tatem  -praete?idat  (tom.  VII.  p.  I.  c.  20.  Spec. 
Disc). 

Nunquam  igitur  plus  manibus  quam  ore 
loquendum  est,  ne  contra  civilitatis  politicae 
leg-es  imping-amus  et  nos  latentis  superbiae  ac 
morum  levitatis  reos  faciamus; 

2.  non  loquendum  nisi  de  rebus  seriis, 
utilibus  aut  necessariis,  verba  enim  otiosa, 
scurrilia  ac  risum  moventia  damnat  tum  s. 
Regula  (c.  6.)  tum  status  nostri  sanctimonia, 
cui  ejusmodi  histrones  ac  nugivendiculi  haud 
parum  praejudicant.  Equidem  ad  se  aliosque 
exhilarandos  licet  aliquando  uti  eutrapelia, 
sed  cavendum  ne  quid  nimis,  curandum  ut 
si  quid  ad  animum  recreandum  dicimus,  id 
sale  evang-elicae  sapientiae  sit  conditum  aut 
festiva  intelligentia  aut  ratione.  Sales  sint 
sine  de?tte  (D.  Basil.),  satyrice  irridendo,  mi- 
mice  repraesentando,  amarulenter  pung*endo; 
hinc 

3.  omnis  locutio  nostra  sit  considerata, 
matura    ac    parca,    prout   praescribit    s.    Reg*. 


142 

(c.  7.  grad.  11.).  Sapiens  enim,  ut  ait  D. 
Bonaventura,  quando  loquendum,  quando  ta- 
cendum  prudenter  considerat,  ac  verba  semfier 
bis  ad  limam  vocat  priusquam  ad  linguam 
admittit,  dum  e  contra  stultus,  quidquid  juve- 
nilis  levitas  aut  -praevalens  -passio  dictat  im- 
provide  effutit; 

4.  a  colloquiis  nostris  absit  amphibologia, 
restrictio  mentalis,  duplicitas,  simulatio,  fal- 
sitas  aut  adulatio:  ubique  eluceant  sancta 
sinceritas  et  candida  simplicitas.  Ante  omnia 
oftera  verbum  verax  praecedat  te  (Eccli.  37, 
20.); 

5.  absit  pariter  omnis  detractio,  calumnia, 
contumelia,  irrisio,  murmuratio,  aculeata 
dictio  et  quidquid  alium  aut  confundit  aut 
offendit,  et  vel  maxime  caveamus,  ne  de  ab- 
sente  aliquid  dicamus,  quod  ipso  praesente 
diceremus  nunquam.  Potius  absentium  famae 
consulamus,  eorum  delicta  aut  teg-endo  aut 
certe  excusando; 

6.  fug-iamus  vel  levissimam  umbram  su- 
perbiae,  jactantiae,  ostentationis,  ne  et  apud 
Deum  amittamus  meritum  et  hominum  incur- 
ramus  despectum;  potius  de  nobis  et  nostris 
alte  sileamus; 

7.  pari  humilitate  declinemus  omnem 
irreligiosam  contentionem,  clamorosam  ac 
pertinacem  disputationem,  verbosam  litig*atio- 
nem;  opiniones  nostras  modeste,  humiliter  ac 
caritative  proponamus,  ne  forsitan  de  lana 
caprina  altercantes  laedamus  caritatem  et 
disputatio    nostra   fiat  mutua  cavillatio.     Sa- 

pientis  est  cedere,  insipientis  nolle  acquiescere, 
mulieris  obgannire;  e  contra:  Honor  est  ho- 
mini,    qni   se£ci7'at   se    a  contentionibus  (Prov. 

20,  3.);  m 

8.  sive  cum  magno  sive  cum  parvo  loqua- 
mur,  semper  in  ore,  prout  docet  D.  Bonaven- 
tura,  verba  dulcedinem  habeant,  et  omnem 
ad  omnes  mansuetudinem  ostendamus; 

Hinc  sine  impetuositate  e  latenti  nonnisi 
indignatione  et  impatientia  oriunda  loquamur: 
quaesiti  quiete,  pacate  ac  serena  semper  fronte 
respondeamus  sine  ullo  sig*no  perturbatae 
mentis,  commotae  bilis,  inordinatae  passionis, 
taedii  aut  aversionis; 

9.  vitemus  cautissime  omnem  umbram 
rusticitatis  et  inurbanitatis,  et  eos  quibuscum 
loquimur,  pro  suo  quolibet  statu  ac  dig*nitate 
congTuo  honore  prosequamur; 

10.  nunquam  denique  in  aliorum  verba 
et  discursus  immodeste  nos  ing-eramus,  eos 
interrumpendo  aut  inepta  ac  insulsa  sive 
narratiuncula,  sive  crisi,  sive  contradictione 
intercipiendo.  Imo  praesentibus  senioribus, 
viris  spectatis  aut  doctis  usque  ad  interrog-a- 
tionem  taceamus  juxta  pra?scriptum  s.  Reg\ 
(c.  7.  grad  9.). 

III.  In  Refectione  corporali  se- 
quentes  observandi  sunt  canones  modestiae, 
quos  omnes  synoptice  complectitur  illa  D. 
Pauli  reg-ula: 

1.  Sobi'ie,  et  juste,  et  ftie  vivamus  in  hoc 
saeculo  (Tit.  2.  12.);    sobrie,    quoad  quantita- 

tem  et  qualitatem,  quam  utramque  nunquam 
g-ulae  voluptas,  sed  sola  vitam  viresque  ad 
servitium  divinum  conservandi  necessitas 
mensuret; 

juste,  non  solum  cuilibet  portionem  suam 
relinquendo,  sed  sibi  semper  viliora  selig-endo 
ac  in  solatium  pauperum  hinc  inde  aliquid 
sibi  subtrahendo; 

ftte,  per  meritoriam  mortificationem  ac 
bonam  intentionem  toties  sub  refectione  reno- 
vandum  quoties  sese  cibi  potusque  delectatio 
subdole  insinuat; 

2.  nunquam  accedamus  ad  refectionem 
corporalem,  quin  saltem  transeundo  salutemus 
aug-ustissimum  Altaris  Sacramentum,  ab  hoc 
pane  supersubstantiali  effiagitando  supernam 
benedictionem  contra  g-ulae  illecebras; 

3.  ante  et  post  mensam  in  summo  silentio, 
corpore  ad  omnes  religiosae  modestiae  ac  hu- 
militatis  leg-es  composito,  in  compunctione 
cordis  conversemur  in  refectorio; 

4.  mensae  assideamus  semper  corpore  nec 
nimis  elato,  nec  nimis  depresso,  ex  omni  parte 
libero,  cubitis  aut  brachiis  mensae  non  inni- 
tentes,  nec  pedes  aut  g-enua  ad  invicem  im- 
ponentes,  ac  praecipue  rig^orosam  oculorum 
ac  oris  custodiam  observemus  ita,  ut  nullius 
musitatio  aut  vox  nisi  solius  leg^entis  audiatur 
(s.  Reg-.  c.  38.); 

5.  cibos  capite  detecto  et  inclinato  in 
sig-num  gratitudinis  et  rev^rentiae  debitae  in- 
servientibus,  in  quibus  Ang-elos  vel  ipsum 
Ang-elorum  Dominum  respicimus,  accipiamus, 

nec  in  eos  statim  involemus,  sed  interposita 
repetitae  intentionis  mora;  nunquam  utamur 
digitis,  ubi  cochleari,  fuscinula  aut  cultro 
uti  possumus;  atque  haec  ipsa  instrumenta 
mensalia  ad  praecavendam  proxime  assiden- 
tium  nauseam  et  observandam  munditiem 
exteriorem,  sedulo  purg*emus  primitus  quidem 
pane,  tum  vero  mantili,  nunquam  tamen 
mappa; 

6.  caveamus  ne  nimis  ardenter,  avide  et 
festinanter,  sonore  aut  nimis  diducto  ore 
manducemus:  tractim,  tarde  ac  modeste  come- 
dendum  est,  et  dum  adhuc  masticamus  pro 
alio  bolo  manum  extendere  signum  est  vora- 
citatis  Religiosum  maxime  dedecentis; 

7.  dum  corpus  reficimus  animam  pascamus 
lectione  mensali,  communione  spirituali,  re- 
petita  intentione  ac  precibus  jaculatoriis; 

8.  si  quis  defectus  adsit  vel  in  quantitate 
vel  in  qualitate,  praecipue  si  is  rarius  con- 
ting-at,  caveamus  nobis  a  murmuratione,  sed 
veluti  operarii  mali  et  inutiles  omni  vilitate 
et  extremitate  simus  contenti,  memores  juratae 
paupertatis  ac  tam  necessariae  mortificationis; 

9.  vel  maxime  autem  temperantiae  studea- 
mus,  ubi  cum  aut  coram  saecularibus  reficimur, 
nec  aliorum  seu  exemplis  seu  principiis  eo 
nos  adduci  patiamur,  ut  in  nos  quadret  illud: 
Sacerdos  et  propheta  (i.  e.  confessarius  et 
parochus)  nescierunt  prae  ebrietate,  absorpti 
sunt  a  vino,  erraverunt  in  ebrietate,  nescierunt 
videntem,  ignoraverunt  judicium  (Is.  28,  7.); 

11 

proh!  quale  hoc  foret  scandalum  in  cculis  sae- 
cularium. 

IV.     In    Dormitorio     sequentia     sunt 
servanda  regularis  disciplinae  puncta: 

1.  In  eodem  observetur  strictissimum  si- 
lentium  tum  erg*a  saeculares  tum  erg-a  con- 
fratres,  prouti  expresse  praescribit  s.  Reg*. 
(c.  42.);  contra  quam  leg-em,  utpote  pro  con- 
servanda  disciplina  regnlari  absolute  necessa- 
riam,  nullus  dari  potest  validus  superiorum 
consensus  sive  tacitus  sive  expressus,  multo 
minus  aliqua  praescriptio  aut  consuetudo. 

Quin  imo  taciturnitatis  hujus  violatio  vix 
unquam  a  peccato  veniali  excusari  potest,  et 
si  sit  frequens,  valde  proterva,  ac  notabili 
tempore  continuata,  ob  intervenientem  virtu- 
alem  s.  Reg-ulae  contemptum,  ne  a  peccato 
quidem  mortali  immunis  erit; 

2.  propter  hujus  taciturnitatis  gravitatem 
aeque  ac  caritatem  fraternitatis,  quae  alteri 
qualecunque  incommodum  causari  perhorrescit, 
in  dormitorio  evitetur  omnis  strepitus  in  clau- 
dendis  et  aperiendis  januis,  in  ascendendo  et 
descendendo  per  scalas,  et  juvenilis  cursus, 
etiam  tunc  quum  festinandum  est,  ne  unquam 
scurrilitas  inveniat  fomitem; 

3.  in  eodem  aeque  ac  quibuslibet  claustri 
ambulacris  cura  habeatur  maxima  munditiei; 
ejuscemodi  enim  patulae  sordes  jure  suspectos 
reddunt  superiores  quidem  neg-lig-entiae,  sub- 
ditos  vero  incuriae; 

V.     Denique  iti  Cella    sequentes  prae- 
scribit  leges  disciplina  reg*ularis: 

1.  Cella  sit  munda  et  nullibi  sputis  vel 
aliis  faecibus  maculata;  in  illa  supellex,  vestes, 
libri  ordinate  et  concinne  sint  dispositi,  lectus 
decenter  compositus  et  tam  cellae  janua  quam 
cistae  et  arculae  adposita  clavi  superiori  pate- 
ant  semper; 

2.  in  cella  etiam  remotis  arbitris  deg-entes 
ob  reverentiam  praesentis  Numinis  decentissi- 
mum  ac  modestissimum  semper  observemus 
corporis  situm; 

3.  in  cella  nihil  omnino  habeatur,  nisi 
quod  superior  expresse  dederit  aut  concesserit, 
nihilque  quod  vanitatem,  superfluitatem  aut 
sensibus  blandientem  commoditatem  redoleat, 
utpote  cum  statu  paupertatis  et  poenitentiae, 
quam  profitemur,  minime  compatibile; 

4.  in  lecto  semper  bene  tecti,  caste  et 
verecunde  compositi  et  saltem  sacro  scapulari 
induti  jaceamus,  et  plus  semper  castitati 
quam  commoditati  tribuamus; 

5.  sine  expressa  superioris  licentia  nullus 
alterius  cellam  unquam  ingrediatur,  multo 
minus  in  cellis  privata  instituantur  conventi- 
cula  et  omnium  minime  scandalosae  compota- 
tiones,  quae  obedientiam,  paupertatem,  silen- 
tium  disciplinamque  reg-ularem  penitus  ever- 
tunt,  saeculares  scandalizant,  pacem  et 
concordiam  dissipant,  et  pretiosissimum 
tempus  pessime  dilapidant; 

6.  si  quid  ab  alio  petere  necesse  est,  id 
fiat  paucis  verbis,  submissa  voce  et  aperta 
janua,  praemissa  salutatione:  Laudetnr  Jesus 
Christus  ac  si  superior  est:     Benedicite. 

Hae  sunt  regulas  quibus  nota  fieri  debet 
modestia  nostra  omnibus  hominibus,  ut  simus 
spectaculum  jucundum  Deo,  gratum  ang-elis, 
aedificatorium  hominibus. 

Nihil  proinde  quod  in  hac  secunda  Tyro- 
cinii  parte  dictum  est,  utut  vobis,  FF.  Tyro- 
nes,  minimum  videatur,  protervo  supercilio 
despicite,  nihil  laxa  conscientia  neglig-ite. 

Grandi  oblig-ationi  tendendi  ad  religiosam 
perfectionem  aliter  satisfacere  poteritis  nun- 
quam,  nisi  in  operibus  vestris  quotidianis 
fueritis  praecellentes.  Tales  eritis  si  omnia, 
quae  in  hac  parte  edocti  estis,  pereg-eritis; 
has  si  neg*lig*itis,  omnia  agfendo  nihil  agitis, 
quia  Deus  non  tam  pensat  verba,  quam  ad- 
verbia,  nec  multa  eg*isse,  sed  omnia  bene 
fecisse  sanctitatis  compendium  est. 


PARS  TERTIA. 

CAPUT  I. 

De  Statu  Heligioso. 

§  1.    De  Notione  Status  Eeligiosi. 

Status  relig-iosus  est  status  hominum  ad 
perfectionem  acquirendam  perpetuo  tenden- 
tium  et  quidem  per  tria  vota  fiaufiertatis, 
castitatis  et  obedientiae,  emissa  secundum  re- 
g-ulam  quandam  determinatam  in  religione 
approbata  ab  Ecclesia. 

Dicitur: 

1.  Status,  i.  e.  stabilis  quaedam  vitae  ratio 
fundata  in  votis  perpetuo  oblig-antibus; 

2.  hominum  utique  fidelium;  etenim:  Sine 
jide  impossibile  est  placere  Deo  (Hebr.  11,  6.); 

hinc  infidelium  irrita  esset  professio; 

3.  ad  ferfectionem  acquirendam  tenden- 
tinm,  quae  est  finis  principalis  status  relig*iosi; 
status  relig-iosus  nondum  est  status  perfectio- 
nis  acquisitae,  qualis  est  status  episcopalis, 
sed  status  acquirendae  perfectionis; 

4.  pe?'petuo  tendentium:  In  eo  enim  in- 
stanti,  ait  D.  Bernardus,  quo  Religiosus  non 
progreditur  in  via  fierfectionis,  regreditur; 

5.  per  tria  vota  paupertatis,  castitatis  et 
obedientiae;  vel  unico  ex  his  votis  deficiente 
status  religiosus  non  habetur.  Apte  haec  tria 
vota  nuncupantur,  nam  per  haec  tria  praecipua 
impedimenta  perfectionis  removentur;  Omne 
quod  est  in  mundo,  concupiscentia  carnis  est, 
et  concupiscentia  oculorum  et  superbia  vitae 
(I.  Joh.  2,   16.). 

Per  concupiscentiam  oculorum  communiter 
Patres  intellig-unt  cupiditatem  inordinatam 
rerum  temporalium;  certe  quanta  haec  infe- 
rat  obstacula  et  salutis  pericula  patet  ex 
Matth. :  Amen,  dicovobis:  quia  dives  diffi- 
cile  intrabit  in  regnum  coelorum  .  .  .  Faci- 
lius  est  camelum  per  foramen  acus  transire, 
quam  divitem  intrare  in  regnum  coelorum 
(/<?,  23.  24.);  Vae  vobis  diviiibus,  quia  ha- 
betis  consolationem  vestram  (Luc.  6,  24.). 

Ex  concupiscentia  carnis  quanta  pericula 
salutis!  Magis  fier  luxuriam  humanum  ge- 
nus  subditur  diabolo,  quam  fier  cetei'a  vitia 
(S.  Isidorus  lib.  2.  Sent.  c.  39.).  Hoc  fiec- 
catum  luxurice  laetifcat  infernum  et  quasi 
totum  mundttm  trahit  ad  supplicium  (S. 
Bernardinus  Serm.  4.  21.  de  Lux.).  Dem- 
ptis  parvulis  ex  adultis  propter  camis  vitium 
pauci  salvantur  (S.  Remigius  in  epist.  ad 
Rom.  relata  a  S.  Thom.  de  Villanova). 

Per  superbiam  vitae  intellig-itur  voluntas 
propria,  de  qua  ait  D.  Bernardus:  Cesset 
voluntas  propria  et  infernus  non  erit  (Serm. 
3.  in  Pasch.). 

Jatn  vero  concupiscentiae  oculorum  oppo- 
nitur  paupertas;  concupiscentiae  carnis,  ca- 
,stitas;  superbiae  vitae,  humilis  subjectio  et 
obedientia;  ideoque  vota  religiosa  ex  sua 
natura  ad  perfectionem  conducunt.  Dispu- 
tabatur  olim  num  vota  haec  substantialia 
status  religiosi  solemnia  esse  debeant,  an 
sufficiant  vota  simplicia,  dummodo  ex  parte 
voventis  veram  importent  immobilitatem, 
ut  sponte  sua  non  possit  recedere  a  pro- 
missione  sua,  etiamsi  ex  parte  religionis 
acceptantis  omnimodo  talis  immobilitas  non 
adsit,  quae  proprie  est  differentia  inter  vota 
simplicia  et  solemnia.* 

(Talia  vota  simplicia  sunt  prima,  quae 
emittuntur  a  nostris  FF.  Clericis  et  secunda 
FF.  Laicorum); 

().  seciindiim  regulam  quamdam  determi- 
natam,  hinc  nomen  regulares;  Religiosi  con- 
stituunt  integram  aliquam  communitatem, 
quae  stare  non  potest  sine  reg-ula,  sicut  neque 
respublica  sine  leg-ibus.  Hinc  Trid.  praecipit, 
ut  omnes  reg*ulares  ad  regfulam  quam  professi 
sunt,  praescriptam  vitam  instituant  (sess.  25, 
c.   1.  De  Reg-.  et  Mon.). 

Ideo  S.  Benedictus  c.  1.  Sarabaitas  repre- 
hendit,  qui  nulla  reg*ula  approbati  mentiri 
Deo  per  tonsuram  noscuntur; 


*  Greg"orius  XIII.  hanc  quaestionem  solvit  in 
Bulla  Ascendente  Domino,  in  qua  declaravit  eos  vere 
esse  Religiosos  qui  vota  simplicia  emittunt. 

7.  in  religione  approbata  ab  Ecclesia.  In 
Concil.  Lateran.  IV.  Innocentius  III.  pote- 
statem  hanc  Sedi  Apostolicae  reservavit,  licet 
antiquitus  fuerit  sufficiens  approbatio  mediata 
et  tacita,  prout  patet  in  religiosis  ordinibus 
antiquioribus  S.  Aug-ustini,  S.  Benedicti  etc. 

Corollarium : 

Religiosi  nomen  sine  dubio  a  religione 
derivatur:  sunt  nempe  Religiosi  vi  professio- 
nis  suse  perpetuo  oblig-ati  ad  opera  religionis 
exercenda,  ad  exactam  votorum  observantiam, 
laudes  divinas  die  noctuque  cantandas  aliaque 
pia  opera  et  jug*e  virtutum  exercitium.  Hinc 
sequitur,  quod  Religiosi  adhuc  operibus  ser- 
vantes  saeculo  fidem  mentiri  Deo  (et  homini- 
bus)  per  tonsuram  (et  nomen)  noscuntur.  (s. 
Reg.  c.   1.). 

§2.    De  Dignitate  et  Excellentia  Status  Religiosi. 

Statui  religioso  et  quidem  soli  proprium 
est,  sua  vivendi  ratione  imitari  vitam  non 
solum  Apostolorum  sedet  ipsius  Christi  Do- 
mini.  Hinc  D.  Hieronymus  ait,  Christum  et 
Apostolos  primos  fuisse  religiosos  (Ep.  contra 
Iovin.).  Item  D.  Chr)rsostomus  (p.  1.  c.  3. 
contra  Monast.  Vit.  Vituperat.). 

Porro  finis  status  religiosi  est  praestantis- 
simus,  media  hunc  finem  assequendi  sunt 
efficacissima;  finis  enim  est  Deo  perfecte  ser- 
vire,  eum  perfecte  amare,  continuo  laudare; 
media  sunt  vota  religiosa. 

Beatorum  conditionem  aemulatur  vita  reli- 
giosa;  quemadmodum  illi  divinis  laudibus  et 
obsequiis  semper  et  toti  sunt  intenti,  ita  quan- 
tum  fert  fragilitas  humana  etiam  Religiosi 
ferventes.  In  rebns  humanis,  inquit  S.  Lau- 
rentius  Just.,  et  in  hac  peregrinatione  nihil 
tam  efficaciter  gerit  in  se  coelestis  patriae  ima- 
ginem,  quam  monastica  conversatio  et  congre- 
gatio  divino  cnltui  dicata  (De  Monte.  Perf. 
c.  6.).  Cellae  et  coeli  habitatio  cognata  sunt, 
quia  sicut  ccelum  et  cella  ad  invicem  habent 
cognationem  nominis  sic  et  pietatis  (D.  Ber- 
nardus  ad  Fratres  de  Monte  Dei).  Idem  melli- 
fluus  Doctor  (in  hom.  de  Quaerent.  Bon.  Marg\ 
c.  7.),  religionem  aliquem  approbatum  statum 
vocat:  ///  quo  homo  vivit  purius,  cadit  rarius, 
surgit  velocius,  incedit  cautius,  irroratur  fre- 
quentius,  quiescit,  securius,  purgatur  citius, 
moritur  conjidentius,  rcmuneratur  copiosius. 
Sententia  fecundissima  et  consideratione  dig- 
nissima. 

Corollaria: 

1.  Deo  gratias  debemus  maximas,  quod 
nos  ad  statum  relig-iosum  vocavit:  Ouis, 
quem,   ad  quid  vocavit? 

2.  gratitudinem  nostram  erga  Deum  me- 
lius  demonstrare  non  possumus,  quam  sancte 
i.  e.  secundum  statum  nostrum  religiosum 
vivendo; 

3.  quam  indig-ne  de  statu  suo  Religiosi 
illi    sentiunt,     qui    jug-um    religionis    crucem 

putant  intolerabilem;    vivunt  ideo  male    cotl- 
tenti  et  evadunt  tandem  apostatae; 

4.  status  religiosi  dig-nitatem  et  emolu- 
menta  saepe  perpendamus,  ut  amore  erga  eum 
accendamur.  Hunc  amorem  etiam  opere 
ostendere  juvat 

a)  vestem  religiosam  reverenter  osculari, 
quoties  induitur  vel  exuitur; 

b)  ex  horis  canonicis  unam  desig-nare  ad 
ag-endas  Deo  gratias  pro  beneficiis  voca- 
tionis  item  ad  impetrandum  donum  per- 
severantiae; 

c)  vota  relig-iosa  nuncupata  saepius  renovare; 

d)  exactissime  vivere  secundum  observantias 
reg-ulares,  utut  exig-uae  nobis  videntur; 
nam  a  cura  minimorum  plerumque  maxi- 
ma  status  relig-iosi  incrementa  dependent. 

§  3.    De  Impedimentis  Status  Religiosi. 

Impedimenta  haec  alia  sunt  dirimentia, 
quae  professionem  invalidam  reddunt,  alia 
impedientia,  quae  eam  illicitam  et  g-raviter 
peccaminosam  efficiunt.  Impedimenta  porro 
alia  sunt  juris  divini,  alia  juris  ecclesiastici, 
alia  juris  privati  ipsius  Ordinis. 

In  professione  relig-iosa  contractus  quidam 
intercedit,  inter  Relig-iosum  et  relig-ionem 
cum  mutua  oblig*atione;  quemadmodum  enim 
Relig-iosus  vi  professionis  se  omnino  tradit 
religioni,  ita  vicissim  religio  se  oblig-at  ad 
novum  Religiosum  imposterum  alendum  et 
sustentandum.    Jam  vero  sicut  in  contractibus 

civilibus  quibuslibet  privatis  licet  certas  ap- 
ponere  conditiones  honestas,  a  quibus  depen- 
deat  valor  contractus,  ita  integro  Ordini  licet 
impedimenta  statuere,  quibus  stantibus  religio 
non  intendit  talem  acceptare  in  membrum 
congreg-ationis;  ideoque  poterit  irritare  pro- 
fessionem,  ubi  noverit  se  fuisse  deceptam, 
vel  per  subdolam  et  culpabilem  vel  etiam  in- 
culpabilem    occultationem  talis    impedimenti. 

Impedimenta  dirimentia  Juris  Divini  naturalis. 

1.  Defectus  perpetuus  usus  rationis.  Si 
quis  ad  tempus  hoc  defectu  laboraret,  praeci- 
pue  si  long-iora  haberet  rectae  rationis  inter- 
valla,  valide  profiteretur,  dummodo  tempore 
professionis  et  per  annum  probationis  eumque 
continuum  sui  compos  fuerit,  licet  minime 
congruum  sit,  hujusmodi  homines  ad  profes- 
sionem  admittere,  sicut  etiam  nimium  melan- 
cholicos,  hypochondriacos,  furiosos  et  eos, 
qui  modico  haustu  vini  statim  usu  rationis 
privantur,  utpote  qui  homines,  experientia 
teste,  bono  communitatis  plurimum  obsint; 

2.  impotentia  ad  servanda  praecipua  re- 
g-ularia  statuta.  Hoc  impedimento  laborant 
senes  nimis  decrepiti  vel  adeo  infirmi,  ut  spes 
nulla  affulg-eat  sanitatis; 

3.  conditio,  si  quis  nempe  non  est  sui 
juris,  sed  titulo  quocumque  oneroso  justitiae 
est  obstrictus  alteri.  Ingressus  enim  in  reli- 
g-ionem,  et  multo  magis  professio,  debet 
essentialiter  esse  de  bono  meliori^  qualis  non 

esset,  si  cum  damno  tertii  esset  conjuncta. 
Porro  professio  est  libera  sui  oblatio;  jam 
vero  nemo  potest  libere  se  offerre,  qui  de  se 
libere  disponere  non  potest. 

Corollaria: 

1.  Conjug*es,  consummato  matrimonio, 
sine  consensu  alterius  religionem  neque  in- 
gredi  neque  profiteri  possunt.  Matrimonio 
rato,  sed  non  consummato,  bimestre  conce- 
ditur  ad  deliberandum,  intra  quod  tempus 
unus  conjug-um  religionem  ingredi  et  profiteri 
potest,   altero  non  consentiente,  imo  invito; 

2.  sponsalia,  quibus  tacita  conditio  ad- 
jecta  praesumitur:  nisi  statum  religiosum  am- 
ftlexus  fuero,  non  constituunt  impedimentum. 
Pariter  prohibentur  a  susceptione  habitus 

3.  aere  alieno  gravati,  si  in  sseculo  per- 
manentes  per  brevius  tempus,  puta  infra 
biennium  vel  triennium,  oblig*ationi  suae  satis- 
facere  possint.  Sin  autem  nec  actu  habeant, 
nec  probabiliter  in  futuro  sint  habituri,  unde 
solvere  debita  possint,  tenentur  facere  quod 
possunt;  erg*o  cedere  bona  sua  creditoribus, 
et  sic  licite  religionem  ingredientur,  eximente 
eos  impossibilitate  ad  ulteriora  (cfr.  D.  Thom. 
2.  2.  q.  189  art.  6  ad  3.).  Ex  Constitutione 
tamen  Sixti  V.  non  possunt  licite  admitti 
ingenti  aere  alieno  gravati; 

4.  prohibentur  ii  quibus  oblig-atio  incum- 
bit  sublevandi  eg-estatem  parentum.  Est 
communis  sententia  Doctorum  non  esse  lici- 
tum  filio  patrem  aut  matrem  in  extrema  aut 

etiam  in  gravi  necessitate  relinquere,  ut  mo- 
nasterium  ingrediatur.  imo  docent  teneri  fili- 
um,  etiam  professione  facta,  monasterium 
relinquere,  sive  beneficium  saecularizationis 
petere,  si  ejus  parentes  in  extrema  necessitate 
inveniuntur,  ac  desit  aliud  medium  ill-is  sub- 
veniendi.  Similiter  dicendum  est  si  fratres 
aut  sorores  aut  filii  in  extrema  necessitate 
versentur,  nec  alium  quemquam  habent,  qui 
eisdem  succurrere  ex  justitia  teneatur.  Se- 
clusa  tali  inopia  parentum  filii  post  annos 
pubertatis,  vel  invitis  parentibus  impediri 
non  possunt,  quominus  relig-ionem  amplec- 
tantur; 

5.  qui  voto  ingrediendi  ordinem  severiorem 
oblig-atus  est;  ideo  in  mitiore  invalide  profi- 
teretur,  quia  professio  esset  in  praejudicium 
voti  praecedentis,  ideoque  non  esset  de  bono 
meliori. 

Impedimenta  dirimentia  Juris  Ecclesiastici. 

1.  Episcopatus;  episcopus  scilicet  non  po- 
test  ingredi  religionem  sine  consensu  Summi 
Pontificis; 

2.  defectus  aetatis;  nemo  censetur  habilis 
ad  vota  simplicia  emittenda  ut  Clericus,  nisi 
annum  aetatis  suae  decimum  sextum;  neque 
ut  Conversus  ad  vota  perpetua,  nisi  annum 
vig-esimum  primum  expleverit; 

3.  defectus  Hbertatis  sufficientis;  tollitur 
autem  haec  libertas  vi,  dolo  vel  metu  gravi 
injuste  incusso.     Novitiatus  tamen  hoc  modo 

absolutus  validus  est.  Valide  ergx>  talis  No- 
vitius  poterit  profiteri,  si  independenter  a 
metu  vel  dolo  sponte  sua  admissionem  ad 
professionem  petat. 

Ut    metus    sit    impedirnentum  dirimens    re- 
quiritur 

a)  ut  sit  gravis,  cadens  in  virum  con- 
stantem; 

b)  injuste  ab  extrinseco  incussus; 

c)  incussus  in  hunc  finem,  ut  alter  ingre- 
diatur  religionem;  secus  metus  gravis  esset 
occasio  professionis,  non  vero  causa  necessaria 
impellens  ad  eam.  Etiam  metus  reverentialis, 
si  gravis  sit  et  conjunctus  cum  verbis  vel 
sig*nis  grave  malum  comminantibus,  irritat 
professionem,  non  vero  simplex  metus  reve- 
rentialis,  ne  facilior  aperiatur  via  tepidis  Re- 
lig-iosis  et  male  contentis  Monialibus  recla- 
mandi  contra  professionem,  cum  maximo  pro- 
priae  conscientiae  detrimento. 

Religiosus  ex  metu  gravi  vel  cum  alio 
impedimento  dirimente  prof essus  intra  quin- 
quennium  a  die  professionis  causas  nullitatis 
coram  superiore  et  Ordinario  afferre  potest, 
quo  tamen  tempore  elapso,  quin  reclamaverit, 
licet  potuisset,  non  audietur  amplius.  Tali 
Religioso  nihil  restat,  nisi  ut  liberum  praestet 
consensum  in  professionem  relig-iosam,  vel 
dispensationem  obtineat,  quod  etiam  ab  illo 
Relig-iosQ  faciendum  esset,  qui  voluntarie  pro- 
fessionem  suam  fecisset  nullam  ob  defectum 
consensus,  quem  ipse  tamen  pro  f oro  externo 

probare  non  posset;  in  utroque  enim  casu  pro 
foro  externo  professio  praesumitur  valida 
(Trid.  sess.  25.  cap.  19,' De  Reg*ul.  etMonial.). 


Impedimenta  impedientia,  imo  ex  parte  dirimentia, 

in  Congregatione  nostra  ex  tacito  saltem 

consensu   et  consuetudine 

hactenus  recepta. 

1.  Sponsalia  carnaliter  consummata; 

2.  ecclesiastica  censura; 

3.  orig-o  ex  thoro  illegrtimo; 

4.  crimen  publicum  et  infamans; 

5.  defectus  corporis  notabilis,  vel  infir- 
mitas  gravis; 

6.  omne  id,  per  quod  monasterio  grave 
damnum  evenire  potest. 

Admittuntur  ergo  Novitii  ad  professionem 
tacita  hac  conditione,  si  nullum  intercedat 
hujusmodi  impedimentum.  Habent  ergo  No- 
vitii  gravem  oblig-ationem  hujusmodi  impedi- 
mentum  mature  manifestandi,  ne  monasterium 
damnum  capiat  et  professio  nullitatis  periculo 
exponatur.  In  dubio  standum  erit  judicio 
relig-ionis,  quae,  si  velit  esse  contenta  membro 
laboranti  defectu  aliquo,  dummodo  non  sit 
impedimentum  substantiale  et  irritans  ex  jure 
communi,  qucd  religio  mutare  non  potest, 
valida  erit  professio. 

Ut  revalidetur  professio,  quae  ab  initio  ex 
aliquo  defectu  fuit  nulla,  requiritur  ut  qui 
novum  praestet  consensum,  sciat,  professionem 
primam    fuisse    invalidam,    vel    certe    ita    sit 

animo  comparatus,  ut  professionem  suam  velit 
esse  validam,  etiamsi  fortasse  ob  aliquam 
causam  ab  initio  non  fuisset  valida. 

§  4.    De  Intentione  amplectentibus  Statum 
religiosum  necessaria  vel  perutili. 

Duplicem  finem  Religiosi  disting-uere  opor- 
tet,  alterum  principalem,  qui  est  Deo  in  hac 
vita  perfecte  servire  et  in  altera  vita  ad  bea- 
tificam  Dei  visionem  pervenire,  alterum  minus 
principalem,  qui  varius  esse  potest,  e.   g\ 

1.  ut  Religiosus  poenitentiam  ag*at  et  pro 
peccatis  prseteritis  congrue  satisfaciat;  si  enim 
peccata  eleemosynis  redimuntur  (Dan.  4,  24.) 
quanto  magis,  si  quis  statum  religiosum  am- 
plectens  omnibus  renuntiat; 

2.  ut  scandala,  quse  male  vivendo  praebuit, 
tollat  et  reparet; 

3.  ut  non  solum  perfectioni  suae  sed  et 
aliorum  hominum  saluti  aliis  conjunctus  cer- 
tius  et  efficacius  prospicere  possit. 

Corollaria: 

Hinc  peccant  contra  religionem  et  justitiam, 

1.  qui  ex  respectu  et  inordinato  amore 
parentum,  consang-uineorum,  ex  desiderio  vi- 
tam  commodam  deg*endi,  ex  sollicitudine  circa 
victum  et  vestitum,  ex  ambitione  officia  hono- 
rifica,  dignitates  etc.  adipiscendi,  religionem 
ingrediuntur;  ag*unt  enim  contra  finem  status 
religiosi   et   contra    intentionem  fundatorum; 

2.  Novitii,  qui  sine  ulla  spiritus  renova- 
tione  circa  id  unum  sunt  solliciti,  ut  exterius 

Novitiatum  peragant,  sicque  correctiones  sui 
superioris  effugiant,  et  ad  professionem  ad- 
mittantur,  in  re  gravissima  Ordinem  et  su- 
periorem  decipiunt.  et  aliquando  sibi  et  aliis 
erunt  onus  intolerabile. 


CAPTJT  II. 

De  Perfectione  Religiosa. 
§  L    De  Essentia  Perfectionis  Religiosae. 

Perfectio  christiana  in  vera  Dei  caritate 
est  constituenda.  Super  omnia  autem  haec, 
caritatem  habete,  qnod  est  vinculnm  perfectio- 
nis  (Col.  3,  14.).  Finis  autem  praecepti  esl 
caritas  (I.  Tim.  1,  5.);  sed  finis  caritatis  est 
perfectio;  ergo  perfectio  in  caritate  consistit. 
Plenitudo  legis  est  dilectio  (Rom.  13,  10.)» 
Hinc  D.  Thomas:  Secundum  caritatem  sfte- 
cialiter  attenditur  perfectio  christianae  vitae 
(2.  2.  qu.  184.  art.  1.  in  corp.).  Ita  sentiunt 
communiter  SS.  Patres  et  vitae  spiritualis 
magistri.  Dixi  perfectionem  in  caritate  con- 
sistere,  utique  habituali  sed  non  illa  sola  quae 
per  modum  habitus  per  Spiritum  Sanctum  in 
cordibus  nostris  diffunditur  et  parvulis  etiam 
in  Baptismo  infunditur,  quin  ex  eo  perfecti 
denominentur;  sed  perfectio  potius  consistit 
in  incremento  illius  habitus  caritatis  infusae, 
quod  per  repetitos  actus  caritatis  et  aliarum 
virtutum  vel  elicitos  vel  imperatos  successive 

comparatur  et  voluntatem  inclinat  et  roborat 
ad  similes  actus  per  gratiam  actualem  pro- 
ducendos.  Ab  hac  perfectione  communi,  per- 
fectio  religiosa  in  hoc  tantum  differt,  quod 
ad  hujusmodi  augmentum  caritatis  infusae  ac- 
quirendum,  media,  quae  statui  relig-ioso  sunt 
propria,   adhibentur. 

Corollaria : 

1.  Perfectio  religiosa  nequaquam  in  altis 
illuminationibus  aut  raptibus  nec  in  affec- 
tuum  suavitate  vel  solatiis  spiritualibus  con- 
sistit;  neque  hi  affectus  sunt  semper  effectus 
inhabitantis  alicujus  solidae  caritatis,  sed  po- 
tius  sensibilis  teneritudinis  ac  suavitatis, 
quam  amor  proprius  ssepe  affectat,  ut  sibi 
satisfaciat,  quod  tunc  certe  accidit  quum,  sub- 
tractis  ejusmodi  solatiis,  in  exercitiis  spiritua- 
libus  et  bonis  operibus  neg-lig-entes  evadimus. 
Contra,  relig-iosa  perfectio  consistere  potest 
cum  habituali  ariditate  ac  desolatione  (ab 
acedia  bene  distingnenda)  ut  Sanctorum  pro- 
bant  exempla,  quod  bene  notent  homines  pu- 
sillanimes  et  scrupulosi.  Verus  amator  prae- 
cipue  ex  operibus  propriae  voluntati  contrariis 
dig-noscitur. 

2.  Perfectio  relig-iosa  non  consistit  in 
castig-atione  corporis,  abneg-atione  sui  ipsius 
et  austeritate  vitae,  nec  in  desiderio  multa 
sustinendi  adversa  pro  Deo,  licet  ordinarie 
sint  effectus  et  sig*na  caritatis  et  perfectionis; 
e  contra  nullam  vel  tenuissimam  caritatem 
se  habere   probant    illi    delicatuli,    qui  amore 

Dei  nihil    subire  volunt   difficultatis    et  mini- 
mam  fug*iunt  sui  abnegationem. 

3.  Perfectio  religiosa  denique  non  con- 
sistit  in  multis  et  prolixis  precibus  et  exer- 
citiis  piis,  licet  sint  media  ad  acquirendam 
perfectionem  aptissima  et  omnino  necessaria. 
Quodsi  cum  judicii  et  voluntatis  pertinacia 
conjuncta  sint  et  aliis  tum  officii  tum  obedi- 
entiae  operibus  praeferantur,  perfectionem  im- 
pediunt  plurimum  et  inter  opera  religionis 
spuriae  sunt  ablegfanda.  Melior  est  obedientia 
quam  victimce  (I.  Reg*.   15,  22.). 

§  2.    De  Natura  Caritatis,  in  qua  consistit  Perfectio 

Religiosa. 

Caritas  duplici  sensu  accipi  potest,  inten- 
sive  et  extensive  aut,  ut  alii  dicunt,  intrinsece 
et  extrinsece.  Per  caritatem  intensive  per- 
fectam  intelligitur  caritas  fervida,  quae  quo 
plures  gradus  fervoris  habet  (veluti  aquae  ca- 
lor)  eo  erit  intensive  perfectior;  haec  caritas 
efficit,  ut  quaelibet  opera  virtutis  facile, 
ftromftte  ac  delectabiliter  faciamus.  Caritas 
extensive  perfecta  denominatur  ab  adminiculo 
virtutum,  quas  habet  concomitantes,  quse  quo 
plures  et  excellentiores  fuerint  eo  extensive 
perfectior  caritas  supponitur.  Caritas  in  quo- 
cunque  gradu  minimo  vel  intensa  vel  extensa 
est  donum  Dei  supernaturale.  Haec  tamen 
caritas,  utpote  quae  cum  mag-na  in  bonis  ope- 
ribus  exercendis  difficultate  multis  imperfec- 
tionibus  et  habitibus  pravis  conjuncta  esse 
possit,    hominem  non  denominat  vere  perfec- 

tum.  Perfectio  religiosa  non  requirit  cari- 
tatem  intensive  perfectam,  sed  sufficit  ad 
illam  caritas  appretiative  et  aliquo  modo  ex- 
tensive  perfecta.  Quis  ergo  nos  separabit  a 
caritate  Christi?  tribulatio?  an  angustia?  an 
fames?. .  . .  Certus  sum  enim,  quia  neque  mors, 
neque  vita, . .  .  .poterit  nos  separare  a  caritate 
Dei  (Rom.  8,  35.).  En  caritatem  appreciative 
perfectam!  et  Caritas  patiens  est,  benigna  est; 
caritas  non  cemulatur,  non  agit  perperam,  non 
infiatur,  etc.  (I.  Cor.  13,  4.).  En  caritatem 
extensive  perfectam! 

Corollaria: 

1.  Ad  perfectam  caritatem  religiosam  per 
gradus  ascenditur;  hinc  alia  est  caritas  inci- 
pientium,  quae  movet  ad  extirpanda  peccata 
per  poenitentiam  et  eliminanda  vitia  per 
mortificationis  exercitium;  alia  est  caritas 
proficientium,  quse  sollicitum  reddit  de  virtu- 
tibus  excolendis;  alia  caritas  perfectorum, 
quae  excitat  ad  Deum  summe  amandum  eique 
adhaerendum  continuo  per  actus  caritatis  tum 
imperatos  tum  elicitos. 

2.  Tepiditas  habitualis  non  est  compati- 
bilis  cum  perfectione  religiosa  et  cum  fine 
status  religiosi,  ideoque  graviter  est  peccami- 
nosa. 

3.  Long-e  absunt  a  perfectione,  qui  peccata 
quidem  mortalia  evitant,  de  venialibus  vero 
parum  sunt  solliciti  et  tentationibus  neg*li- 
genter  resistunt. 

CAPUT  III. 

De  Grrayi  Obligatione  Beligiosorum  tendendi  ad  Perfectionem. 
§  1.    Num  Religiosi  debeant  esse  actu  perfecti. 

Consentiunt  ascetae  Relig-iosos  non  esse 
oblig-atos,  ut  actu  sint  perfecti.  D.  Thomas 
expresse  dicit:  Ille,  qui  statum  religionis 
asswnit,  non  tenetur  habere  perfectam  carita- 
tem,  sed  tenetur  ad  hoc  tendere  et  dare  operanu 
ut  habeat  caritatem  perfectam  (2,  2,  qu.  186. 
art.  2.  in  corp.).  Et  merito;  nam  status  re- 
lig-iosus  est  schola  perfectionis:  Constitiienda 
crgo  est  a  nobis  dominici  schola  servitii  (s. 
Reg-ula  in  Prolog-.);  sicut  erg*o  qui  scholam 
ingreditur  philosophise  non  debet  actu  possi- 
dere  scientiam  philosophiae,  sed  ei  operam 
dare,  ita  et  in  casu  nostro.  De  hoc  conatu 
perfectionis  acquirendce  SS.  Patres  loqui  pu- 
tandum  est,  cum  supponere  videntur  Religio- 
sum  actu  debere  esse  perfectum.  Ita  enim 
scribit  D.  Bernardus:  Indefessum  proficiendi 
studium  et  jugis  conatus  ad  perfectionem  per- 
fectio  reputatur.  D.  Aug-ustinus  dicit  perfec- 
tum  illum,  qui  ad  ipsam  perfectionem  irre- 
prehensibiliter  currit. 

Corollaria: 

1.  Aliud  est,  esse  in  statu  perfectionis, 
aliud  actu  esse  perfectum;  primum  cuivis  Re- 
lig-ioso  convenit,  nam  nihil  aliud  est  quam 
talem  eleg-isse  vivendi  rationem  seu  talem 
statum,  cui  annexa  est  oblig*atio  perpetuo  ad 

perfectionem  tendendi  per  evang-elica  consilia; 
alterum  vero  supponit  habere  aliquam  actu 
caritatem  appreciative  et  extensive  perfectatn. 
2.  Pusillanimes  et  scrupulosi  non  habent 
quod  de  obligatione  hac  anxii  sint. 


§  2.    Utrum  Religiosi  sub  peccato  gravi  ad 

Perfectionem  Religiosam  tendere 

obligati  sunt. 

In  genere   affirmandum  videtur,    ut  elucet 

1.  ex  auctoritate  SS.  Patrum.  D.  Hiero- 
nymus:  Monachum  in  via  sua  perfectum  esse 
non  posse;  perfectum  autem  esse  nolle  delin- 
quere  est  (Epist.  ad  Heliodor.).  (Verbum  de- 
linquere  apud  Patres  peccatum  grave  signifi- 
cat.)  D.  Caesarius:  Venire  quidem  ad  eremum 
(seu  ad  statum  religiosum)  summa  perfectio 
est,  non  ferfecte  in  eremo  vivere  summa  dam- 
natio  est  (hom.  29.); 

2.  ex  communi  sententia  Theolog-orum, 
quos  recenset  Sanchez  1.  6.  Decalog-. ; 

3.  ex  ratione.  Perfectio  est  finis  status 
religiosi;  sed  quisque  oblig-atur  tendere  ad 
finem  status  sui  assequendum,  haec  enim  est 
summa  officiorum  sui  status.  Porro,  vota  re- 
ligiosa  servare  est  tendere  ad  perfectionem; 
hinc  Christus:  Si  vis  -perfectus  esse,  vade, 
vende  quce  habes  etc.  (Matth.  19,  21.);  sed  ad 
servanda  vota  Religiosus  graviter  oblig*atur, 
erg-o  etiam  ad  perfectionem  acquirendam. 
Sub  professione  monastica  scandere  perfectio- 
nis    excelsa  promisimus    (D.    Bernard.).      Tu 

perfectum  te  fore  pollicitus  es;  Dominum  fe- 
fellisti,    si  perfectus    non    es    (D.  Hieron.    ad 
Heliod.). 

Corollaria: 

1.  Tendentia  perfectionis  acquirendae  de- 
bet  esse  seria  et  ejjicax,  ideoque  omnino  reji- 
cienda  sunt  laxa  quorundam  dictamina,  qui 
sibi  aliisque  persuadere  videntur,  quod  sterilis 
quaedam  intentio  ac  animus  otiosus  tendendi 
ad  perfectionem  sufficiat,  ita,  ut  tamdiu  Re- 
lig-iosum  suae  conscientiae  satisfacere  putent, 
quamdiu  retineat  animum  tendendi  ad  per- 
fectionem,  etsi  nunquam  vel  certe  perraro 
tantum  manus  operi  admoveat. 

2.  Ad  excitandum  in  nobis  fervorem  spi- 
ritus  valde  conducit  quotidiana  hujus  gravis 
oblig-ationis  consideratio  vel  illius  D.  Bernardi 
effati  recordatio:     Bernarde,   ad  quid  venisti? 

3.  Gravis  porro  datur  oblig^atio  cog-nos- 
cendi  non  solum  finem  status  religiosi,  sed 
etiam  media  ad  hunc  consequendum  necessa- 
ria  vel  opportuna.  Ideoque  Novitii  doctrinam 
asceticam  bene  addiscant  et  practice  exerceant, 
secus  ig-norantia  utpote  culpabilis  eos,  votis 
aliquando  nuncupatis,   minime  excusabit. 

g  3.    In  quo  consistat  gravis  Obligatio  tendendi 
ad  Perfectionem. 

Oblig-atio  ista  in  hoc  consistit,  ut  Relig-io- 
sus  continuo  efficacia  et  opportuna  seu  pro- 
fessioni  seu  reg-ulae  suae  conformia  media  ad- 
hibeat  ad  finemstatus  religiosi  consequendum. 

Ideoque  oblig-atio  tendendi  ad  perfectionem 
non  est  proprie  distincta  ab  oblig-atione  ser- 
vandi  vota  et  observantias  regulares.  Ita  di- 
cunt  plerique  Theolog-i  contra  paucos.  D. 
Thomas:  Status  religiosus  est  exercitium  ad 
perfectionem  perveniendi,  ad  quam  aliqui  per- 
venire  nituntur  diversis  exercitiis  (2,  2.  q.  186. 
art.  2.).  In  fine  asserit  Religiosum  non  te- 
neri  ad  omnia,  quibus  pervenitur  ad  perfec- 
tionem,  sed  ad  illa,  quce  determinate  sunt 
taxata  secundum  regulam,  quam  professus  est. 
Christiani  saeculares  oblig-antur  ad  perfectio- 
nem  statui  suo  convenientem;  omnibus  enim 
dictum  est:  Estote  ergo  vos  perfecti,  sicut  et 
Pater  vester  ccelestis  perfectus  est  (Matth.  5, 
48.);  sed  saeculares  huic  obligationi  satisfaci- 
unt  servando  praecepta  Dei;  erg-o  a  pari  Reli- 
giosus  satisfacit  prsecepto  tendendi  ad  perfec- 
tionem  servando  vota  et  reg-ulam;  secus 
Relig-iosus  votum  violans  duplex  peccatum 
committeret,  contra  votum  nempe  et  contra 
perfectionem,  quod  nemo  dixerit. 

Corollaria : 

1.  Profectus  noster  et  perfectio  in  eo 
consistit,  ut  opera  nostra  quotidiana  et  exer- 
citia  spiritualia  bene  perfecteque  perag-amus. 
Haec  est  differentia  inter  bonum  et  perfectum 
Religiosum  et  inter  tepidum,  non  quod  ille 
plura  vel  alia  ag*at,  quam  hic,  sed  quod  per- 
fectius  opera  sua  peragat. 

2.  Relig-iosus  non  tenetur  ad  opera  super- 
erog-atoria,  attamen  bonus  Religiosus  non  est 

contentus  operibus  stricte  praeceptis,  sed  ad 
instar  boni  filii  Deo  placere  studet  operibus 
extraordinariis  juxta  mensuram  caritatis  ma- 
g*is  vel  minus  intensae,  quae  nequit  constringi 
inter  limites  strictae  oblig*ationis. 

3.  Gravis  haec  oblig-atio  tendendi  ad  per- 
fectionem  utpote  essentialis  status  relig-iosi, 
urg-et  quovis  tempore  et  loco,  in  quocunque 
cfficio  vel  dig*nitate.  Imo  Religfiosi  ad  officia 
publica  deputati  multo  mag*is  oblig-antur  ad 
fervens  studium  perfectionis,  utpote  qui  saepe 
cum  hominibus  saecularibus  diversi  sexus  et 
conditionis  conversari  debeant.  variis  implicati 
sint  neg-otiis  etiam  saecularibus,  multis  di- 
stractionibus  et  periculis  expositi;  quare  mag-is 
in  spiritu  debent  esse  solidati  et  perfecti. 
Ideo  Ludov.  de  Ponte  suadet,  ut  nunquam 
ad  curam  animarum  assumantur,  nisi  qui 
perfectionem  actu  sunt  assecuti  vel  certe 
eidem  sunt  proxime  et  in  sanctitate,  quam 
alios  docere  debent,  quasi  perfecti  (1.  2,  de 
Christ.  Homin.   Perfect.). 

4.  Peccata  Relig-iosorum  multis  de  causis 
long-e  sunt  graviora,  quam  peccata  saecula- 
rium,  quia  plures  habent  obligationes,  sed 
plures  etiam  gratias  et  media  perfectionis 
plura.  Hinc  D.  Aug-ustinus:  Ex  qno  Deo 
servire  ccepi,  quemadmodum  difficile  sum  cx- 
fertus  meliores  quam  qui  in  claustris  profece- 
runt,  ita  non  sum  expertus  pejores  qua?n  qui 
in  monasteriis  ceciderunt  (epist.  ad  Plebem 
Hipp.). 


170 

5.  Ut  vero  superfluis  et  scrupulosis  anxie- 
tatibus  via  praecludatur,  notandum  Relig-io- 
sum  non  teneri  ut  continuo  et  quotidie  per- 
fectiora  opera  suscipiat,  sed  sufficit  ut  exer- 
citia  sua  et  opera  quotidiana  praescripta  recte 
perficiat;  nam  hoc  ipso  quotidie  tnagis  in 
nobis  confirmatur  caritas. 

6.  Si  non  statim  et  continuo  incrementum 
perfectionis  sentimus,  non  est  quod  timeamus; 
saepe  enim  Deus  occultat  profectum  nostrum, 
imo  majoribus  nos  probat  tentationibus,  ut 
humiles  nos  reddat  et  ad  majores  vires  exer- 
cendas  nos  excitet.  Quodsi  vero  notabili 
tempore  nullum  perfectionis  incrementum  ex 
ordinariis  nostris  exercitiis  experimur,  argu- 
mentum  est  satis  probabile,  culpam  nostram 
esse;  facienti  enim  quod  est  in  se  Deus  non 
denegat  gratiam.  In  hoc  casu  proinde  radi- 
cem  mali  investig-are  debemus. 

7.  Non  habent  quod  de  peccato  mortali 
sibi  timeant  Religiosi  illi,  qui  ex  frag-ilitate 
humana  hinc  inde  regmlam  aliquam  violant, 
per  aliquod  tempus  in  exercitiis  spiritualibus 
et  fervore  proficiendi  tepescunt,  sed  timeant 
vere  et  habitualiter  tepidi  Relig*iosi. 


PARS  QUARTA. 


De  Triplici  Via  seu  de  Mediis  perveniendi 
ad  Finem  Status  religiosi. 

Asceticae  vitae  magistri  ex  D.  Thoma  tri- 
plicem  viam  perfectionis  statuunt,  nempe 
fturgativa?n  seu  incipientium,  illuminativam 
seu  proficientium  et  unitivam  seu  perfectorum. 


DISSEKTATIO   I. 

De  Via  Purgativa. 

In  via  purg-ativa  dicitur  nobis:  Declina 
a  malo  (Ps.  36,  27.).  In  ea  removentur  ob- 
stacula  quae  cum  firma  et  stabili  caritate  con- 
sistere  non  possunt.     Haec  obstacula  sunt: 

1.  Peccata  et  quidem  mortalia,  quae  cari- 
tatis  substantiae  cujuscumque  gradus  omnino 
opponuntur  et  hominem  penitus  a  Deo,  fine 
ejus  ultimo,  avertunt;  peccata  vero  venialia, 
quae  imminutionem  fervoris,  intensionis  et 
extensionis  caritatis  inducunt,  caritati  firmae 
ac  stabili  opponuntur; 

2.  vitia,  seu  pravi  habitus,  cum  hominem 
ad  peccandum  propensum  reddant    cum  cari- 


172 

tate  firma  et  stabili,  quae  facilitatem  et 
promptitudinem  importat,  consistere  non  pos- 
sunt.  Duplici  huic  malo  duplex  opponitur 
remedium;  peccatis  vera  poenitentia,  vitiis 
continuum  mortificationis  exercitium. 


CAPUT  I. 

De  Vera  Foenitentia  ad  exstirpanda  peccata  necessaria. 
§  1.    De  Notione  verse  Poenitentiae. 

Non  ag-imus  hic  de  poenitentiae  sacramento, 
de  quo  supra,  pag-  10.,  sed  de  virtute,  quae 
sacramenti  poenitentiae  pars  est  materialis 
potissima. 

Poenitentia  est  virtus  moralis  infusa  seu 
supernaturalis,  inclinans  peccatorem  ad  do- 
lorem  et  detestationem  peccati  proprii,  qua- 
tenus  est  offensa  Dei,  cum  efficaci  emendatio- 
nis  ac  satisfactionis  proposito.  Igitur  ad  ve- 
ram  poenitentiam  requiritur: 

1.  Dolor  et  detestatio  peccati  proprii;  non 
sufficit  ut  Protestantes  ex  Graeco  p&ravoia 
inferunt,  simplex  resipiscentia.  Patet  hoc,  ut 
etymologiam  vocabuli  Poenitentice  omittam, 
ex  compluribus  S.  Scripturae  locis,  ubi  poeni- 
tentia  cum  voluntaria  quadam  animi  afflictione 
et  dolore  conjungitur,  e.  g\ :  Citm  qncesieris 
ibi  Dominum  Deum  tuum,  invenies  eum:  si 
tamen  toto  corde  qucesieris,  et  tota  tribulatione 

animcz  tuce  (Deut.  4,  29.).  D.  Paulus  (II. 
Cor.  7,  10.)  poenitentiam  vocat  tristitiam  se- 
cundum  Deum;  adde  exemplum  Ninivitarum 
etc.  (Trid.  sess.  14.  cap.  4.)  D.  Greg-orius 
M.:  Pcenitentiam  agere,  est  fterftetrata  mala 
ftlangere  et  ftlangenda  non  fterftetrare.  Acce- 
dit,  quod  nemo  potest  vere  poenitentiam  agere, 
quin  recogitet  se  Deum  per  peccatum  mortale 
amisisse  et  inferni  poenis  obnoxium  esse,  vel 
si  venialiter  peccavit,  Deum  offendisse  et 
poenas  temporales  gravissimas  meruisse,  et 
sic  animi  dolore  et  amaritudine  afficiatur. 
Certum  quoque  est,  neminem  de  peccato  serio 
posse  dolere,  quin  implicite  saltem  sancto 
quodam  odio  in  illud  peccatum  feratur; 

2.  dolor  et  detestatio  peccati  quatenus  est 
offensa  Dei;  non  enim  quilibet  dolor  sufficit 
ad  veram  poenitentiam,  v.  g\,  dolor  ob  turpi- 
tudinem  naturalem  peccati,  poenas  temporales, 
sed  debet  respectus  haberi  ad  Deum,  seu  ini- 
tium  aliquod  dilectionis  Dei  saltem  implicite 
in  dolore  illo  includi; 

3.  serimn  et  efficax  emendationis  ftrofto- 
situm;  S.  Scriptura  fere  semper  utrumque 
conjungit,  odium  vitae  veteris  et  novae  pro- 
positum,  e.  g\,  Si  autem  imftius  egerit  ftceni- 
tentiam  ab  omnibus  fteccatis  suis,  quce  ofteratus 
est,  et  custodierit  omnia  ftrczceftta  ?nea. .  . . , 
omnium  iniquitatum  ejus,  quas  ofteratus  est, 
non  recordabor  (Ezech.   18,  21.  22.)- 

Porro  per  se  patet,  aliquem  delicti  poeni- 
tere  non  posse,  quin  habeat  animum  serium 
illud  in  posterum  emendandi,  i.  e.  media  ne- 

cessaria  adhibendi,  ne  in  peccatum  rursus 
incidat; 

4.  satisfactionis  firopositum  conjunctum 
dolori;  David,  licet  ex  Nathan  audissit  pro- 
pheta:  Dominus  quoque  transtulit  peccatum 
tuum  (II.  Reg-.  12,  13.),  tamen  peccata  sua 
flevit  jug*iter,  jejunavit  etc.  Ita  docent  SS. 
Patres.  D.  Cyprianus:  Putasne  Deum  cito 
ftosse  placari?  putasne  facile  eum  misereri  tui? 
orare  oftortet,  impensius  justis  operibus  incum- 
bere,  ut  crimen  et  culfia  diluatur  (lib.~  De 
Laps.). 

Poenitentiaa  SS.  Patribus  laboriosus  bafttis- 
mus  nuncupatur.  Trid.  declarat:  Ad  quam 
tamen  novitatem  et  integritatem  per  sacramen- 
tum  ftcenitentice,  sine  magnis  nostris  fetibus  et 
laboribus,  divina  id  exigente  justitia,  ^pervenire 
nequaquam  possumus  (sess.   14,  c.  2.)- 

Hac  de  causa  Ecclesia  primis  saeculis  diffi- 
cilia  opera  poenitentiae  injunxit.  Non  potest 
quidem  homo  Deo  satisfacere  ad  aequalitatem, 
faciat  erg-o  saltem  id,  quod  potest  divina  ad- 
jutus  gratia.  Si  nemo  potest  Deo  gratias 
debitas  agere,  quis  ideo  eximit  hominem  ab 
oblig-atione  exhibendi  Deo  gratiarum  actionem 
possibilem? 

Inferes  ex  his: 

1.  Quae  sit  facies  g-enuina  verae  poeniten- 
tiae,  nimirum  ex  fructibus  cognoscendum 
utrum  vera  sit  an  spuria.  Fructus  verae  poe- 
nitentiae  est  stabilis  morum  conversio,  mutatio 
opinionum    et   praejudiciorum,  mutatio    affec- 

tuum  et  actionum;  superbiae  et  ambitioni  suc- 
cedat  humilitas,  liberrima?  sensuum  ac  mentis 
evag*ationi  cauta  sensuum  custodia,  recollectio 
et  cordis  compunctio,  superfluis  g"arrulitatibus 
solitudo,  acediae  dilig*entia  et  amor  rerum 
spiritualium,  g-ula?  temperantia,  libidini  ab- 
neg-atio  sui  et  corporis  castig-atio; 

2.  quid  sentiendum  de  illorum  poenitentia 
et  conversione,  quorum  vita  est  continua  vi- 
cissitudo  poenitendi  et  peccandi?  Praeclare 
hac  de  re  loquitur  D.  Augoistinus  in  Soliloq. : 
Inanis  est  ficenitentia  quam  sequens  coinquinat 
culfia.  nihil  ftrosunt  lamenta,  si  refilicantur 
pcccata:  nihil  valet  a  malis  veniam  posccre. 
rt  mala  dc  novo  itcrarc.  Hi  nimirum  ipso 
facto  comprobant,  nec  dolorem  nec  proposi- 
tum  ad  cor  penetrasse,  sed  potius  inter  Dei 
illusores  esse  numerandos  quam  inter  vere 
poenitentes. 

§  2.    De  Necessitate  verae  Poenitentiae. 

Poenitentia  alia  intcrna  est  consistens  in 
dolore  de  peccato  tamquam  offensa  Dei  cum 
efficaci  proposito  emendationis  et  satisfactio- 
nis  possibilis;  alia  externa,  quae  in  afflictione 
corporis  consistit  sive  sponte  sua  suscepta. 
sive  in  sacramento  poenitentiae  a  sacerdote  in- 
juncta.  Communis  est  omnium  sententia, 
peccatori  adulto  poenitentiam  internam  in  re, 
poenitentiam  externam  in  voto  saltem  esse 
necessariam.  Prima  pars  patet  ex  Luc.  13,  3: 
JVisi  ftcvnitentiam    habueritis*    omnes    similiter 

fteribitis.  Trid.  sess.  14,  c.  4:  Fuit  autem 
quovis  temftore  ad  imftetrandam  veniam  ftec- 
catorum  hic  contritionis  motus  necessarius;  et 
merito,  nemo  eninr  se  potest  efficaciter  ad 
Deum  convertere,  nisi  prius  se  averterit  a  pec- 
cato  per  illius  detestationem.  Altera  pars 
patet  ex  dictis  §  praec.  de  satisfactione.  Ali- 
qui  Theologi  contendunt,  hominem,  qui  pec- 
catum  grave  commisit,  statim  obligari  ad 
eliciendam  contritionem,  saltem  si  peccatum 
memoriae  occurit;  hoc  vero  inter  omnes  Theo- 
logos  constat,  praeceptum  poenitentiae  non 
solum  in  articulo  mortis,  sed  etiam  in  quo- 
libet  probabili  periculo  vitae,  ante  administra- 
tionem  vel  perceptionem  sacramentorum  et 
alias  oblig-are,  licet  tempus  certum  nequeat 
determinari.  Qui  enim  diu  in  statu  peccati 
mortalis  perseverat,  Deum  contemnere  videtur 
et  periculo  alia  peccata  gravia  committendi 
se  exponit.  Ideo  nos  hortatur  Scriptura:  Non 
tardes  converti  ad  Dominum,  et  ne  differas 
de  die  in  diem:  subito  enim  venit  ira  illius, 
et  in  temftore  vindictce  disfterdet  te  (Eccli.  5, 
8.  9.).  S.  Isidorus:  Festinare  debet  ad  Deum 
ftcenitendo  unusquisque,  dum  ftotest,  ne  si, 
dum  ftotest,  noluerit,  quum  tarde  voluerit,  om- 
nino  non  ftossit  (1.  II.  Sent.  c.  13.  n.  42.)- 
Proinde  propheta  ait:  Qucerite  Dominum, 
dum  inveniri  ftotest;  invocate  eum,  dum  ftrofte 
esi  (Is.  55,  6.),  et  alibi:  Quceretis  me,  et  non 
invenietis  (Joan.  7,  36.).  In  fteccato  vestro 
moriemini  (ib.  8,  21.).  Si  haec  cuivis  Chri- 
stiano    etiam    laico,    inculcanda    sunt,     quid 

de  Religiosis  dicendum,  quorum  est,  teste  D. 
Hieronymo  ad  Rusticum,  plangere,  et  sua 
aliorumque  peccata  deflere?  Status  enim  re- 
ligiosus    essentialiter    est ,  status   poenitentiae. 

§3.    De  Qualitate  verse  Poenitentise. 

De  fide  tenendum  est  (contra  Protestantes) 
cum  culpa  non  semper  omnem  etiam  poenam 
temporalem  tolli;  haec  ergo  tollenda  est  per 
satisfactionem,  quae  est  poenae  temporalis. 
afflictivae  voluntaria  perpessio  vel  sponte  sus- 
cepta  vel  a  confessario  injuncta,  tum  ad  com- 
pensandam  injuriam  Deo  illatam,  tum  ad  re- 
lapsum  in  peccatum  cavendum  (vid.  Trid. 
sess.  14,  c.  8.).  Opera  ista  satisfactoria  sunt 
oratio,  jejunium  et  eleemosyna.  Ad  orationem 
referuntur  quaevis  opera  quae  ad  cultum  Dei 
pertinent;  ad  jejunium  referuntur  omnia  opera 
quae  afflig-unt;  ad  eleemosynam  pertinent  om- 
nes  actus  misericordiae  tum  spirituales  tum 
corporales.  Quartum  denique  modum  supper- 
addit  Trid.  dum  dicit:  Tantam  esse  divince 
munijicentice  largitatem,  ut  non  solum  pcenis 
sfionte  a  nobis  pro  vindicando  peccato  suscefttisy 
aut  sacerdotis  arbitrio  firo  mensura  delicti  im- 
fiositis,  sed  etiam,  quod  maximum  amoris  ar- 
gumentum  est,  temporalibus  jlagellis  a  Deo 
inflictis,  et  a  nobis  patienter  toleratis,  aftud 
Deum  Patrem  per  Christum  Jesum  satisfacere 
valeamus  (sess.  14.  c.  9.).  Debent  ergo  sacer- 
dotes  Domini  quantum  spiritus  et  j>rudentia 
suggesserit,  ftro  qualitate  criminum,    et  ficeni- 

13 

tentium  facultate,  salutares  et  convenientes 
satisfactiones  injungere ;  ne,  si  forte  fteccatis 
conniveant,  et  indulgentius  cum  ftcenitentibus 
agant,  lcevissima  qucedam  oftera  ftro  gravissi- 
mis  delictis  injungendo,  alienorum  fteccatorum 
ftarticiftes  efficiantur  (sess.  14.  c.  8.).  Quaenam 
poenae  criminibus  sint  convenientes  ex  Eccle- 
siae  disciplina  patet;  et  licet  Ecclesia  propter 
infirmitatem  nostram  multum  remiserit  et 
publicam  satisfactionem  fere  omnino  sustule- 
rit,  non  sustulit  naturalem  oblig-ationem  de 
peccatis  pro  viribus  satisfaciendi.  Dices:  ad 
quid  erg-o  sunt  indulg-entiae?  Respondeo:  Ad 
abolendas  poenas  facere  debes,  quod  moraliter 
potes,  et  Ecclesia  per  indulg-entias  faciet, 
quod  tu  non  potes.  Haec  est  verior  Theolo- 
g-orum  sententia,  quae  est  ad  mentem  Trid: 
Ad  remissionem  plenam  et  integram  pecca- 
torum  sine  mag-nis  fletibus  nostris  et  labore 
pervenire  non  possumus  (sess.  14.  c.  2.). 
Porro  Trid.  definivit  esse  ■  in  Ecclesia  pote- 
statem  indulg-entias  impertiendi,  et  illarum 
usum  esse  salutarem  (sess.  25.  decr.  de  In- 
dulg-.).  Sed  non  esset  salutaris,  si  tam  facile 
poenas  pro  peccatis  gravissimis  et  plurimis 
debitas  tollere  possemus. 

§  4.    De  Motivis  excitantibus  ih  nobis  veram 
Pcenitentiam. 

Primum  est  peccati  mortalis  g*ra- 
vitas. 

Peccatum  mortale,  a  morte  animae  sic  dic- 

tum,  est  libera  transgressio  leg-is  Dei  graviter 
oblig*antis.  Peccatum  mortale  est  malum, 
quo  majus  et  horribilius  cog*itari  non  potest 
sive  in  se  consideretur  sive  in  suis  effectibus. 

1.  In  se  consideratum  peccatum  mortale 
est  libera,  plene  deliberata  transgressio  leg*is 
divinae;  homo,  vermiculus  terrae,  Omnipotentis 
ordinationi  resistit,  erecto  collo  dicit  saltem 
facto:  Non  serviam  (Jer.  2.  20.);  est  Dei 
Legislatoris  nostri  offensa,  eaque,  cum  crescat 
pro  dig-nitate  personae  offensae,  moraliter  in- 
finita.  Peccatum  mortale  est  totalis  aversio 
a  Deo  et  inordinata  ad  creaturas  conversio; 
creatura  Deo  praefertur,  proh!  quanta  injuria! 
Porro  peccatum  mortale  est  summa  in  Deum 
ingratitudo;  quot  enim  et  quanta  beneficia 
recepimus  in  creatione,  redemptione,  sancti- 
ficatione!  Est  perfidia  maxima,  qua  solemniter 
Deo  in  baptismo  juratam  fidem  frang-imus. 
Est  aut  stultitia  inexplicabilis  aut  nequitia 
intolerabilis,  qua  odio  habemus,  quod  unice 
amari,  et  amamus,  quod  unice  odio  haberi 
meretur. 

2.  In  suis  effectibus  consideratum,  per 
peccatum  mortale  homo  multa  bona  perdit 
eaque  maxima.  Perdit  gratiam  sanctificantem; 
ex  filio  Dei  fit  filius  diaboli;  perdit  facultatem 
aliquid  de  condig*no  meritorii  faciendi;  perdit 
omnia  merita  virtutum  hucusque  sibi  compa- 
rata;  perdit  jus  ad  hereditatem  coelestem: 
Si  aiitem  averterit  se  justus  a  justitia  sua,    et 

fecerit    iniquitatem, ....  omnes    justitiae     ejus, 

quas  fecerat,    non  7'ecordabuntur   (Ezech.    18, 
24.). 

Ecce  haec  est  immensa  jactura  illa,  quam 
per  unum  peccatum  grave  incurrimus!  Quanta 
mala  invenit  peccator!  Fit  mancipium  diaboli, 
filius  irae  Dei;  vermis  conscientiae  nascitur; 
homo  impotens  est,  ut  sine  ope  gratiae  coe- 
lestis  ex  hoc  statu  egrediatur,  inde  aeternae 
damnationis  principium  et  fundamentum! 

Corollaria: 

a)  Nulla  opera  utut  perfecta  Sanctorum, 
etiam  omnium  simul  sumptorum,  vel  ad 
unum  peccatum  mortale  delendum  aut 
condigne  pro  eo  satisfaciendum  sufficiunt; 
hinc  pro  statu  praesentis  providentiae,  in 
quo  Deus  supponitur  ex  rig-ore  condignam 
exegisse  satisfactionem  pro  peccato,  in- 
carnatio  divinae  personae  fuit  omnino  ne- 
cessaria. 

b)  Pessimae  istae  qualitates  et  effectus  pec- 
cati  mortalis  perpendendi  sunt  ad  veram 
et  supernaturalem  contritionem  elicien- 
dam  et  firmum  emendationis  et  satisfac- 
tionis   propositum  concipiendum. 

c)  Sicut  utilissimum,  imo  necessarium  est 
sancto  quodam  timore  concuti  ob  gravi- 
tatem  et  turpitudinem  peccatorum  morta- 
lium,  ita  periculosum  est  cum  inordinata 
pusillanimitate  et  pene  desperatione  huic 
contemplationi  nimium  inhaerere.  Hinc 
mox  intellectus  a  peccati  horribilitate  ad 
Dei  bonitatem  et  misericordiam  infinitam 

convertendus  est.  Saepe  ig-itur  cum  D. 
Aug*ustino  suspirandum:  Domine,  etsi 
commisi,  ande  me  damnare  ftotes,  tn  tamen 
non  amisisti,  nnde  salvare  ftotes. 

Secundum  est  peccatorum  venia- 
liumgravitas. 

1.  Licet  peccata  venialia  hominem  non 
omnino  a  Deo  avertant,  et  gratia  sanctificante 
ac  caritate,  ac  proinde  jure  ad  g-loriam  coe- 
lestem,  non  privent,  et  cum  peccatis  mortali- 
bus  comparata  levia  dicantur,  nihilominus 
secundum  se  considerata  tantae  sunt  malitiae, 
ut  ab  iis  veluti  a  facie  colubri  merito  fugia- 
mus.  Peccatum  veniale,  secundum  se  consi- 
deratam,  pejus  quid  est  omnibus  malis  phy- 
sicis  collective  sumptis,  ipsa  etiam  morte. 
Videtur  hoc  ipse  Aristoteles  solo  lumine  ratio- 
nis  ag-novisse;  nam  lib.  3,  Eth.  dicit:  Melius 
est  mori,  quam  facere  aliquid  contra  bonum 
virtutis;  quod  idem  est  ac  dicere:  Melius  est 
mori  quam  peccare  venialiter. 

Peccatum  veniale  est  offensa  Dei;  minima 
autem  offensa  Dei  sine  comparatione  majus 
malum  est,  quam  maxima  injuria  omnium 
creaturarum;  unde  potius  totus  mundus  inte- 
rire  permittendus  esset,  quam  unico  mendacio 
Deus  offendendus.  Quodlibet  peccatum  veniale 
tantae  est  malitiae,  ut  nulla  creatura  utut 
perfecta  neque  omnes  simul  illud  expiare 
possint,  sed  et  ipsum  Christi  passione  expiari 
debuit.  Quemadmodum  ergx)  de  iis;  qui  mo- 
taliter  peccant,    dici    potest     Rursum  crucifi- 

gentes  sibimetipsis  •  filium  Dei,  et  ostentui  ha- 
bentes  (Hebr.  6,  6.),  sic  qui  venialiter  peccant 
saltem  multura  ad  passionem  Christi  con- 
ferunt. 

2.     In     eflfectibus     considerata,      gravitas 
peccatorum   venialium   etiam  magis   apparet. 

a)  Omnia  enim  corrumpunt  virtutum  opera, 
etiamsi  sint  nobilissima,  imo  omne  iis 
meritum  non  raro  detrahunt.  Testatur 
D.  Hieronymus:  Quod  martyrium  ipsum, 
si  ideo  fiat,  ut  admirationem  et  laudem  a 

fratribus  habeamus,  frustra  sanguis  effu- 
sus  est.  Constat  idem  ex  Matth.  6,  1.: 
Attendite,  ne  justitiam  vestram  faciatis 
coram  hominibus,  ut  videamini  ab  eis: 
alioquin  mercedem  non  habebitis  aftud 
Patrem  vestrum,  qui  in  ccelis  est.  Est 
axioma:  Bonum  ex  integra  causa,  malum 
ex  quolibet  defectu. 

b)  Peccata  venialia,  quo  saepius  iterantur, 
eo  mag*is  minuunt  fervorem  caritatis,  cri- 
ticum  quendam  in  Deo  servitio  lang-uorem 
inducunt,  cui  rerum  spiritualem  conse- 
quitur  insolens  fastidium,  fastidium  ex- 
cipit  successive  status  habitualis  tepidita- 
tis,  qui  cordi  divino  nauseam  movet  et 
os  ad  vomitum  provocat. 

c)  Venam  gratiarum  actualium  obstruunt; 
in  dies  Deus  mag-is  a  nobis  recedit,  ut 
tristis  et  forsitan  propria  probat  experi- 
entia. 

d)  Etsi  peccata  venialia  hominem  gratia 
habituali  et  caritate  non  privent,  reddunt 
eum  tamen  in  oculis  Dei  admodum  foedum 
et  detestabilem.  S.  Catharina  Genuensis 
maluit  se  vivam  in  fornacem  succensam 
injici,  D.  Anselmus  in  orcum  demergi, 
D.  Chrysostomus  a  cacodaemone  possideri, 
quam  vel  minimo  peccato  veniali  se  con- 
taminari;  et  nos  tam  facile  quavis  oblata 
occasione  turmatim  ejusmodi  peccata  ad- 
mittimus! 

e)  Peccata  venialia  disponunt  ad  gravia: 
Qui  spernit  modica,  paulatim  decidet 
(Kccli.  19,  1.);  et  D.  Bernardus:  A  mi- 
nimis  incipiunt,  qui  in  maxi?na  proruunt. 
Crescunt  enim  successive  tentationes,  ha- 
bitus  pravi  mag-is  invalescunt,  propter 
subtractionem  gratiarum  in  dies  evadimus 
infirmiores  et  ideo  lapsui  propinquiores; 
supervenit  gravior  tentatio,  et  in  pecca- 
tum  grave  lapsi  sumus,  quia  conscientia, 
peccatis  levibus  saepe  iteratis,  hebetata 
et  quasi  insensibilis  effecta  ne  animad- 
vertit  quidem  peccatum  grave  esse  com- 
missum. 

f)  Meretur  quodvis  peccatum  veniale  poenam 
temporalem  vel  in  hac  vita  vel  in  pur- 
g-atorio  gravissimam.  S.  Caesarius  Arel. : 
Ille  purgatorius  ignis  durior  erit,  quam 
quidquid  ftotest  in  hoc  sceculo  pmnarum 
videri  aut  cogitari  aut  sentiri.  D.  Aug*u- 
stinus:  Hic  ignis  etsi  non  sit  ceternus, 
miro  tamen  modo  gravis  est;  superat  enini 

omnem  ftcenam,  quam  homo  unquam  fias- 
sus  est  in  hac  vita  vel  fiati  ftotest  (sermo 
de  Ig-ne  Purg*at.). 

Nihil  inter  se  differunt  tormenta  infernalia 
ab  iis,  quce  sunt  in  purgatorio,  quia  eadem 
sunt  magnitudine ;  sed  unum  est,  quo  differe 
jyossunt,  quia  infernales  finem  non  expectant 
et  purgatorii  ftoencz  sunt  cum  fine  (S.  Cyrillus 
epist.  ad  Aug-ust.).  Sed  cur  tam  parvi  pen- 
dimus  peccata  venialia?  Quia  ex  una  parte 
de  ejusmodi  motivis  vel  raro  vel  tantum  spe- 
culative  et  obiter  cogitamus;  ex  altera  vero 
parte  inordinata  concupiscentia  et  objecta 
sensibilia  maximam  vim  in  nos  habent. 

Ad  peccata  venialia  cavenda  adhibe: 

1.  considerationem  seriam  motivorum, 
quae  modo  exposuimus; 

2*  examen  conscientiae  quotidianum  tum 
g*enerale  tum  particulare; 

3.  continuam  vigilantiam  et  exactissimam 
sensuum  custodiam; 

4.  promptam  in  occasionibus  peccaiidi 
resistentiam; 

5.  humilis  orationis  fervorem; 

6.  considerationem  novissimorum:  In  om- 
nibus  operibus  tuis  memorare  novissima  tua, 
et  in  ceternum  non  fieccabis  (Eccli.  7,  40.). 
De  his  passim  in  libris  meditationum. 

CAPTJT  II. 

De  Mortificatione. 

Non  sufficit  cum  Deo  reconciliari  per  poe- 
nitentiam  et  obtinere  remissionem  peccatorum; 
debet  securis  ad  radicem  eorum  poni,  i.  e. 
pravi  habitus  quicunque  extirpandi  sunt,  quia 
vertutem  caritatis  variis  et  praesentissimis 
periculis  exponunt  vel  certe  ejus  perfectionem 
maxime  impediunt;  sunt  veluti  spinae,  quae 
plantis  recentibus  succum  subtrahuut.  Quare 
incipientium  studium  ex  una  parte  in  eo  ver- 
sari  debet,  ut  peccata,  praecipua  perfectionis 
obstacula    removeant,    ex  altera    parte    in    eo 

consistit,  ut  carnem   suam   crucifig~ant   conti- 
nuo  cum  concupiscentiis  suis. 


ARTICULUS  PRIMUS. 

Dk  Mortificationk  in  gknkrk. 
§  1.    De  Notione  Mortificationis. 

Quemadmodum  mors  naturalis  hominem 
privat  vita  naturali,  ita  mortificatio  privat 
eum  vita  sensuali  et  inordinata  seu  leg-ibus 
morum  opposita.  est  erg-o  mortificatio  vis 
quaedam  virtuosa,  qua  nos  ipsos  adig-imus  ad 
ag*endum  vel  patiendum,  quod  perversae  no- 
strae  naturae  ejusque  inordinatis  affectibus  con- 
trarium  est,  et  ad  omittendum  id  quod  eisdem 

gratum  est.  Finis  mortificationis  est,  carnem 
rationi,  rationem  Deo  plene  subjicere^,  quae 
subjectio  peccato  orig-inali  perdita  fuit.  Non 
sunt  erg-o  passiones  eradicandae;  nec  enim  ex 
natura  sua  malae  sunt,  utpote  quae  Deum  auc- 
torem  habent,  et  etiam  in  statu  innocentiae 
fuissent,  sed  emendandse  et  recte  dirigendae. 

§  2.    De  Divisione  Mortificationis. 

Totum  hominem  dividimus  in  spiritualem 
et  animalem,  seu  in  interiorem  et  exteriorem. 
Ad  hominem  interiorem  pertinent  intellectus, 
voluntas  et  memoria;  ad  hominem  exteriorem 
referimus  quinque  sensus,  quia  in  his  homo 
multa  habet  communia  cum  animalibus.  Quum 
per  peccatum  orig-nale  totus  homo  sit  corrup- 
tus,  scilicet  pars  interior  et  pars  exterior,  hinc 
dublex  requiritur  mortificatio:  interna,  quae 
intellectum  et  voluntatem  legi  divinae  subjicit 
et  inordinatos  affectus  et  inclinationes  cor- 
rig-it;  externa,  quse  versatur  circa  refraenandos 
sensus  externos.  Alii  mortificationem  insuper 
dividunt  in  activam,  quam  libere  suscipimus, 
ipsimet  nobis  vim  inferentes;  et  passivam, 
qua  adversitates  et  molestias  ab  aliis  nobis 
illatas  et  Deo  disponente  vel  permittente 
quocunque  modo  occurrentes  aequo  animo 
amplectimur. 

g  3.    De  Necessitate  Mortificationis. 
Necessitas  haec  probatur: 
1.     Ex  S.  Litteris:  Post  concupiscentias 

tuas  non  eas,  et  a  voluntate  tua  avertere  (Eccli. 
18,  30.).  Si  quis  vult  ftost  me  ve?iire,  ab?ie- 
get  semetipsum,  et  tollat  crucem  suam  quo- 
tidie,  et  sequatur  me  (Luc.  9,  .23.).  Fratres, 
debitores  sumus  non  cami,  ut  secundum  car- 
nem  vivamus.  Si  enim  secundmn  carnem  vix- 
eritis,  moriemini:  si  autem  spiritu  facta  carnis 
mortijicaveritis,  vivetis  (Rom.  8,  12.  Matth. 
11,   12.  Col.  3,  5.). 

2.  Ex  SS.  Patribus:  Tota  vita  C/iri- 
stiani  hominis,  si  secundum  Evangelium  vivat, 
crux  est  et  ?nartyrin?n  (D.,  Aug*ust.)„  Hoc  est 
oftus  nostrum  in  hac  vita,  actiones  carnis  sfti- 
ritu    mortijicare    quotidie,    affiigere,     minuere^ 

frcznare,     interimere.      Hcec    est    actio    nostra, 
hcec  ?nilitia  ?tostra  (S.   Climacus). 

3.  Ex  exemplis  Christi  et  Sancto- 
rum:  Tota  vita  Christi  continua  fuit  morti- 
ficatio;  sed  quos  Deus  vocavit,  hos  praedes- 
tinavit  conformes  fieri  imag-inis  filii  sui  (Rom. 
8,  29.).  Si  commortui  su?nus,  et  convivemus: 
si  sustinebi?nus,  et  conregnabimus  (II.  Tim.  2, 
11.  12.).  Exempla  Sanctorum  nominatim  af- 
ferre  superfluum  est;  pro  omnibus  sufficiat 
D.  Paulus  Castigo  co?ftus  meum,  et  in  servi- 
tute?n  ?'edigo,  ?ieforte,  cum  aliis  ftrcedicaverim, 
iftse  reprobus  efficiar  (I.  Cor.  9,  27.). 

4.  Ex  ratione:  Quid  magis  necessa- 
rium  et  consentaneum,  quam  ut  pars  inferior 
hominis  subordinetur  parti  superiori,  i.  e.  ap- 
petitus  senstivus  rectae  rationi?  Quemadmo- 
du?n  ?nagna  est  abusio,  ait  D.  Bernardus, 
dominam  ancillari  et  ancilla?n    do??ii?iari,    ita 


188 

■pugnat  contra  omnia  sanae  rationis  dictamina, 
si  homo  inferior  jam  non  detrectat  solum  sub- 
esse  sufieriori,  sed  dominium  affectat  in  sufie- 
riorem  desfioticum.  Praecipua  ratio  necessi- 
tatis  hujus  deducitur  ex  intrinseca  corruptione 
naturae,  nam  Sensus  et  cogitatio  humani  cor- 
dis  in  malum  firona  sunt  ab  adolescentia  sua 
(Genes.  8,  21.)  et  Caro  concufiiscit  adversus 
sfiiritum  (Galat.  5,  17.)  et  quotidiana  docet 
experientia;  accedunt  malae  consuetudines,  per- 
versa  aliorum  exempla  et  dictamina,  daemonis 
mille  fraudes.  Quis  ad  perfectam  Dei  cari- 
tatem  perveniet  per  exactam  votorum  substan- 
tialium,  s.  Reg*ulae  et  Constitutionum  obser- 
vantiam,  nisi  prius  removerit  impedimenta 
hujus  observantiae  maxima,  inordinatum  scil. 
appetitum  honorum,  divitiarum,  voluptatum 
etc?  Quis  in  parvis  aeque  ac  in  magnis  rebus 
humiliter  superiori  obediet,  nisi  continuo  sci- 
verit  abneg-are  judicium  et  voluntatem  propri- 
am?  Ergo  mortificationis  exercitium  Relig-iosis 
maxime  est  necessarium. 

§  4.    De  Utilitate  et  Jucunditate  Mortificationis. 
Fructus  mortificationis  nobilissimi  sunt: 

1.  Pax  et  tranquillitas  animi.  Omnis 
perturpatio  et  inquietudo  a  rebelli  concupis- 
centia  et  natis  inde  inordinatis  passionibus 
oritur;  hoc  patet  in  homine  ambitioso,  invido, 
rixoso,  iracundo,  lascivo  etc. :  propria  testatur 
conscientia;  jam  vero  cessante  causa  cesset 
oportet  effectus.      Quandocunque  homo  aliquid 

inordinata  afifietit,  statim  in  se  inquietus  jit, 
. .  .  .si  autem  firoseculus  fuerit  quod  concufiis- 
cit,  statim  ex  reatu  conscientiae  gravatur; .... 
7'esistendo  ergo  fiassionibus  invenitur  fiax  vera 
cordis,  non  autem  eis  serviendo  (Imit.  Chr.  1. 
1.  c.  6.).  Qui  perfectum  in  se  dominium  exercet, 
in  quibuscunque  adversitatibus  et  tentationi- 
bus  cum  Propheta  dicere  potest:  Si  consistant 
adversum  me  castra,  non  ti?nebit  cor  meinn 
(Ps.  26,  3.).     Exemplo  sunt  Sancti. 

2.  Facilitas  in  virtutum  exercitio,  quia 
per  morificationem  impedimenta  virtutum  re- 
moventur.  In  tentationes  homo  mortificatus 
raro  incidit,  quia  per  continuam  sensuum 
custodiam  occasiones  vitat,  tum  proximas  tum 
remotas;  exortas  vero  tentationes  facile  su- 
perat-  quia  in  resistendo  cupiditatibus  bene 
est  exercitatus;  qui  res  licitas  saepe  sibi  dene- 
gat,  ab  illicitis  facile  abstinebit.  Recte  Imit. 
Chr.  Tantum  firojicies,  quantum  tibi  ifisi  vim 
intuleris  (1.  1.  c.  25.). 

3.  Decora  hominis  exterioris  compositio; 
si  enim  voluntas  bene  est  affecta,  hoc  ipso 
etiam  omnes  motus  exteriores  bene  erunt 
compositi  propter  arctam  inter  corpus  et  ani- 
mam  connexionem.  Ex  hac  decora  hominis 
exterioris  compositione  consequitur  vitas  et 
actionum  nostrarum  exemplum  optimum  et 
adimplebimus  illud  Lucae  12,  35:  Sint  lumbi 
vestri  firaecincti,  et  lucernae  ardentes  in  mani- 
bus  vestris.  Lucemas  ardentes  in  manibus 
tenemus,  ait  S.  Gregwius,  cum  fier  bona  ofiera 
firoximis    nostris    lucis    exemfila    monstramus 

(hom.  13  in  Ev.).  Et  sane  exempla  trahunt. 
Quod  saepe  in  petulante  Religioso  afficere 
non  poterant  exhortationes,  meditationes  etc, 
quandoque  bonum  exemplum  confratris  potest. 
Bono  exemplo  praeluceant  maxime  conciona- 
tores,  confessarii,  superiores,  ne  dicatur  ipsis: 
Dicunt  et  non  faciunt  (Matth.  23,  3.)  et  Me- 
dice,  cura  te  ipsum  (Luc.  4,  23.). 


ARTICULUS  SECUNDUS. 

Dk  Mortificationk  in  spkcik. 

A.    DE  MORTIFICATIONE  INTEENA. 

§  1.    De  Mortificatione  Intellectus  et  Abnegatione 
proprii  Judicii. 

Necessitas  mortificationis  intellectus  pa- 
tet;  nam  voluntas  utpote  caeca  in  omnibus 
dependet  a  directione  intellectus;  hihil  voli- 
tum  quin  praecog-nitum  ideoque  perversitatem 
intellectus  consequitur  inordinatio  voluntatis, 
inordinationem  voluntatis  sequitur  inordinatio 
ceterarum  potentiarum  executricium.  Tria 
sunt  intellectus  vitia  praecipua,  quae  mortifi- 
catione  tolli  debent:  curiositas,  temeritas,  per- 
tinacia. 

I.     Curiositas. 

1.     Hoc  vitio  laborat  homo  in  iis  penetran- 
dis,  quae  captum  hominis  superant  e.  g*.  mys- 

teria  fidei.  Altiora  te  ?ie  qnaesieris,  et  fortiora 
te  ne  scrutatus  fueris:  sed  quae  praecepit  tibi 
Deus,  illa  cogita  se?nper,  et  in  pluribus  ope?'i- 
bus  ejus  ne  pueris  curiosus.  Non  est  enim  tibi 
necessa?'iu?n,  ea  quae  abscondita  sunt,  videix 
oculis  tuis  Kccli.  3,  22.  23.).  Inde  enim  oriun- 
tur  ssepe  ientationes,  imo  errores  circa  fidem. 
2.  Qui  inordinate  scire  appetit,  quae  pro- 
ximum  attinent,  mordacem  censorem  actionum 
confratrum  se  costituit,  superiores  oculo  lyn- 
ceo  observat:    quot  inde  judicia  temeraria! 

//.      Te?neritas. 

Ne  ex  indiciis  dubiis  vel  rationibus  levis- 
simis  judices  de  vita  et  moribus  proximi. 
Quod  tibi  non  vis  fieri,  alteri  ne  feceris.  Quis 
te  constituit  judicem?  Rerumque  temerarii 
hujusmodi  judices  hoc  ipso  pejores  se  ipsos 
esse  probant;  plerumque  enim  alios  tales  esse 
judicant,  quales  ipsi  sunt,  juxta  illud:  /;/ 
quo  enim  jttdicas  alte?m?n,  te  ipsum  condemnas : 
eadem  enim  agis,  quae  judicas  (Rom.  2,  1. 
Eccles.  10,  3  et  Matth.  7,  1.).  Quaecunque 
audis  vel  vides,  puta  bo?ia  intentione  dici  vel 
fieri,  etiamsi  contraria  videantur.  (D.  Bernard.) 
Si  malum  adeo  est  apertum,  ut  excusari  nul- 
latenus  possit,  compatere  infirmatibus  alio- 
rum,  tibi  invig-ila;  qui  enim  stat  videat  ne 
cadat;  si  Deus  gratiam  tibi  subtraheret,  nonne 
quovis  peccatore  esses  deterior? 

///.     Perti?iacia. 
Laborant    hoc    vitio,    qui    mordicitus    suae 

inhaerent  opinioni.  Pertinacia  haec  est  filia 
superbiae.  Homines  proprio  suo  judicio  per- 
tinaciter  inhaerentes  nocent  sibi,  dum  saepe 
gravissimis  se  exponunt  periculis;  nocent 
communitatibus,  in  quibus  factiones  et  dis- 
sidia  excitant,  sunt  flag-ella  superiorum  et  con- 
fratrum.  Quasi  peccatum  ariolandi  est,  re- 
pugnare:  et  quasi  scelus  idololatriae,  nolle 
acquiescere  (I.  Reg*.  15,  23.)*  Praecipue  radici- 
tus  ab  intellectu  sunt  eliminanda  laxa  quae- 
vis  conscientiae  dictamina. 

Actus  Mortificationis  Intellectus. 

1.  Cogitationis  statui  tuo  parum  conveni- 
entes,  sollicitudines  de  parentibus  et  amicis, 
recordationem  eorum  quae  in  saeculo  vidisti 
vel  audisti,  cogitationes  de  cibis,  de  recrea- 
tionibus,  de  muneribus  tibi  injung-endis  et 
similes  statim  repelle.  Pro  parentibus  amicis- 
que  preces  funde  quotidie,  ceterum  sine  mor- 
tuos  sepelire  mortuos;  non  solum  corpore  sed 
maxime  affectu  mundum  relinquere  debemus; 

2.  caveas,  ne  unquam  leg*endo  schedias- 
mata  hujus  saeculi,  etiam  in  materia  religionis, 
periculosissimis  intellectum  tuum  praejudiciis 
repleas;  semper  aliquid  haeret.  Libros  ad 
tempus  terendum  vel  curiositatem  fovendam 
ne  legas,  praecipue  neg*lectis  libris  piis  vel 
theolog-icis  vel  aliis  tibi  utilioribus; 

3.  ne  sis  praeceps  in  judicando  vel  sen- 
tentia  ferenda;  rationibus  tuis  modeste  expo- 
sitis  humiliter  aliis  cede; 

4.  alienis  neg-otiis  importunus  ne  te  im- 
misceas,  aliorum  et  praecipue  superiorum 
modum  ag-endi  eorumque  ordinationes  noli 
examinare  et  dijudicare;  quid  ad  te? 

5.  novitates  audire,  epistolas  recipere  etc» 
ne  desideres. 


§2.    De  Mortificatione  Voluntatis  proprise  et 
inordinati  Amoris  proprii. 

Voluntatem    dico  propriam,    ait    D.   Bern* 

serm.  3.  de  Resurrectione  Domini,  qnae  non 
est  communis  cu?n  Deo  et  hominibus,  sed  nostra 
tantum,  quando  quod  volumus,  non  ad  hono- 
rem  Dei,  non  ad  utilitatem  fratrum,  sed  prop- 
ter  nosmetipsos  facimus.  Benedictino  neque 
voluntatem  licet  habere  in  propria  potestate; 
per  votum  obedientiae  jus  omne  in  superiorem 
transtulit  (s.  Reg\  c.  33.).  Voluntatem  ftro- 
priam  odire  (s.  Reg\  c.  4.  Instr.  60.).  Radix 
omnis  peccati  est  voluntas  propria  et  amor 
sui.  Cesset  voluntas  propria  et  infernus  non 
erit  (D.  Bern.  serm.  3.  de  Resurr.  Dom.). 
Sicut  totum  hominis  bonum  est  amare  Deum, 
ita  totum  hominis  malum  est  amare  seifisum, 
scil.  inordinate  (D.   Aug\). 

Per  peccatum  originale  voluntas  corrupta 
est  et  ad  malum  inclinatur:  nitimur  in  veti- 
tum.  Hinc  saluberrimum  illud  attendamus: 
Post  concupiscentias  tuas  non  eas,  et  a  volun- 
tate  tua  avertere.  Si  praestes  animae  tuae 
concupiscentias  ejus,  faciet  te  in  gaudium  ini- 
micis  tuis  (Eccli.  18,  30.  31.).    Hinc  necessaria 

est  tnortificatio  voluntatis  propriae,  quae  in 
eo  consistit,  ut  voluntas  ab  omni  inordinato 
amore  sui  et  creaturarum  retrahatur.  Con- 
traria  contrariis  curantur.  Qui  odit  animam 
suam  in  hoc  mundo,  in  vitam  aeternam  cus- 
todit  eam  (Joan.  12,  25.). 

Actus  Mortificationis  Voluntatis  proprise. 

1.  Nihil  velle  facere,  omittere,  recusare, 
nisi  quod  volunt  superiores  voluntate  expressa, 
tacita  vel  prudenter  praesumpta.  Nisi  efficia- 
mini  sicut  parvuli  etc.  (Matth.  18,  3.).  Deus 
reprobat  opera  etiam  religionis  praestantissima, 
in  quibus  reperitur  voluntas  propria; 

2.  dfetributionem  temporis  et  omnes  su- 
periorum  ordinationes  quasi  dispositiones  di- 
vinas  accuratissime  observare; 

3.  nunquam  agere  aliquid  ideo,  quia  sibi 
placet,  sed  quia  Deo; 

4.  desiderare  nunquam,  ut  res  quaecunque 
secundum  nostrum  proprium  desiderium  eve- 
niant,    sed   ut    in  omnibus  Dei  voluntas    fiat. 

Signa  propriae  Voluntatis  adhuc  praevalentis. 

1.  Ea  solum  prompte  et  diligenter  facere, 
quae  placent,  in  ceteris  taedio  affici; 

,  2.     sing-ularia  atnare,  in  exercitiis  commu- 
nibus  langiiere; 

3.  difficulter  aliorum  imperio  se  subdere, 
vel  aliis  se  accommodare; 

4.  contra  superiorum  monita  et  correctio- 
nes  indig-nari,  murmurare; 

5.  exemptiones  a  communibus  oneribus 
efflagitare  et  molesta  in  alios  rejicere; 

6.  quae  desideramus,  importune  a  superio- 
ribus  extorquere,  fugere  rerum  inopiam  et 
vilitatem; 

7.  propter  difficultates,  incommoditates, 
mores  superiorum  vel  confratrum,  desiderare 
mutationem  monasterii,  officii  etc; 

8.  pro  favoribus,  recreationibus  etc.  acri- 
ter  contendere  aliosque  ad  similia  defendenda 
animare; 

9.  amicitiam  particularem  fovere. 

§  3.    De  Mortificatione  Memoriae. 

Memoriae  officium  est,  ideas  ex  objectis 
externis  per  sensus  in  anima  excitatas  reci- 
pere,  conservare  et  suo  tempore  intellectui 
iterum  repraesentare.  Intellectus  molae  com- 
paratur,  quae  conterit,  quidquid  memoria 
affuderit;  sive  bonum  sive  malum  est,  inde 
concupiscentia  et  inordinatio  voluntatis  exo- 
ritur.  Patet  erg-o  necessitas  mortificationis 
memoriae,  quae  in  eo  consistit,  ut  memoria  a 
reminiscendis  rebus  inutilibus,  periculosis  vel 
nocivis  cohibeatur  et  ad  res  utiles  vel  neces- 
sarias  reminiscendas  adig*atur. 

Actus  Mortificationis  Memoriae. 

1.  Imag-inationi  circa  res  vanas  non  in- 
dulg-ere.  Parva  scintilla  saepe  mag*num  ex- 
citat  incendium,  a  vanis  ad  obscoena  facile 
fit  transitus; 

2.  peccata  praeterita,  confessione  sacra- 
mentali  expiata,  non  secundum  particulares 
circumstantias,  sed  solum  in  g-enere  recordari 
ad  humilitatem,  poenitentiam  etc.  fovendam; 
praecipue  in  re  turpi  hoc  observandum  et  ho- 
minibus  anxiis  valde  inculcandum; 

3.  nunquam  sibi  imag-inari  honores,  tem- 
poralium  bonorum  possessionem  etc,  quia 
affectum  erg*a  hujusmodi  res  inordinatum  ex- 
citant  et  aug-ent  mag*nopere; 

4.  tempore  orationis  non  admittere  cogi- 
tationes  ceteroquin   utiles  v.  g.    circa   officia; 

5.  nunquam  recordari  injurias  ab  aliis 
illatas; 

6.  cog*itationes  pias  et  proposita  (ex  me- 
ditatione  matutina)  in  mentem  sibi  saepius 
revocare; 

7.  in  praesentia  Dei  ambulare. 

§  4.    De  Mortificatione  Passionum  malarum. 

Passio  g-enerice  sumpta  quaevis  vehemens 
animi  propensio  vel  aversio  dicitur;  quodsi 
objectum  passionis  malum  vel  modus  inordi- 
natus  est,  passio  evadit  mala.  Passiones 
malae  pace  interna  nos  privant  et  inconstantes 
nos  reddunt,  nunc  timidos,  nunc  iratos,  nunc 
inordinate  g*audentes;  virtutes  suffocant,  in 
peccata  gravissima  praecipitant.  Actum  erg*o 
erit  de  perf ectione  christiana,  nedum  religiosa, 
nisi  passiones  mortificemus.  Habitus  et  ton- 
sura  modicum  conferunt,  sed  mutatio  morum  et 
integra  mortijicatio  ftassionum  verum  faciunt 
Religiosum  (Imit.  Chr.  1.  1.  c.  17.). 

Mortificatio  passionum  consistit  in  virtuoso 
(ex  motivo  nempe  virtutis  praesertim  caritatis 
erga  Deum,  secus  est  sine  meritoj  quodam  et 
efficaci  conatu  per  frequentes  actus  tum  in- 
ternos  tum  externos  ea  tantum  et  eo  modo 
prosequendi  vel  fugiendi,  quae  et  quomodo 
recta  ratio  prosequenda  vel  fugienda  dictat. 
Ut  hanc  passionum  mortificationem  strenue 
et  cum  successu  aggrediamur,  ope  meditatio- 
nis,  lectionis  spiritualis,  examinis  conscientiae, 
naturam,  turpitudinem,  radices,  pravos  effec- 
tus  singularium  passionum  et  media  ad  eas 
eradicandas  opportuna  cognoscamus  necesse 
est. 

Praecipua  Media  et  generalia  hic  suppeditamus. 

1.  Meditationem,  lectionem  spiritualem, 
examen  conscientiae,  praecipue  particulare, 
secundum  methodum  pag.  119.  hujus  tyroci- 
nii  expositam,  perage; 

2.  saepius  per  diem  actus  virtutum  tum 
internos  tum  externos  passionibus  contrarios 
exerce:     Consuetudo  consuetudine  vincitur; 

3.  sollicite  occasiones  peccandi  praevide, 
et  declina  vel  saltem  te  obarma;  minus  enim 
feriunt  tela,  quae  praevidentur; 

4.  principiis  obsta;  sero  medicina  paratur, 
quum  mala  per  longas  invaluere  moras; 

5.  patri  spirituali  tanquam  medico  sincere 
te  manifesta  et  religiose  obedi; 

6.  in  te  diffide,  sed  in  Deo  confide;  gra- 
tias  ad  resistendum  tentationibus  necessarias 


198 

humili  oratione,  frequenti  et  dig-na  sacramen- 
torum  perceptione,  Sanctorum  intercessione 
tibi  compara. 


§5.    De  Mortificatione  Respectus  humani. 

Respectus  humanus  est  inordinata  cupidi- 
tas  placendi  hominibus,  eisque  displicendi 
metus  vilis,  qui  proinde  nos  impellit  ad  plu- 
rima  mala  agenda  ac  plurima  bona  omittenda, 
ut  aliorum  gratiam  aucupemur,  aliorum  vitu- 
perium  evitemus.  Opera  in  se  bona  prava 
intentio  corrumpit.  Originem  habet  a  super- 
bia,  qua  aestimari  cupimus,  vilipendi  fug-imus. 

1.  Respectus  humanus  injuriosus  est  Deo, 
quia  homines  magis  timentur,  quam  Deus; 
eorum  gratia  majoris  fit,  quam  amicitia  Dei. 
Quicunque  voluerit  amicus  esse  saeculi  hujus, 
inimicus  Dei  constituitur  (Jac.  4,  4.).  Si  ho- 
minihus  ftlacerem,  Christi  servus  non  essem 
(Gal.  1,  10.).  Nemo  jyotest  duobus  dominis 
servire  (Matth.  6,  24.). 

2.  Respectus  humanus  homini  valde  est  no- 
civus;  maxime  in  religiosis  communitatibus 
ejus  effectus  pessimi  apparent;  facit  hominem 
ad  quasvis  transgressiones  regulares  paratum, 
opera  pietatis  erubescentem,  ut  torvum  vultum 
confratrum  fugiat.  Qui  timet  hominem,  cito 
corruet  (Prov.  29,  25.).  Praecipue  relig-iosis 
juvenibus  hic  scopulus  periculosissimus. 

3.  Respectus  humanus  opera  quae  homo 
facit,  utut  in  se  praestantissima  ob  defectum 
purae    intentionis  corrumpit,    quin   imo  homo 

respectu  humano  affectus  nullam  habet  vir- 
tutem  solidam;  arundini  comparatur,  quae 
vento  quovis  levissimo  agitatur,  erubescit  se 
palam  pro  Deo  declarare,  erg*o  erubescet  eum 
Filius  hominis.  Qui  non  appetit  hominibus 
ftlacere,  nec  timet  displicere,  multa  ferfruetur 
pace  (Imit.  Chr.  1.  3.  c.  28.).  - 

Actus  Mortificationis  Respectus  humani. 

1.  Non  curare,  multo  minus  investigare, 
quid  de  nobis  dicant  homines,  ipsi  etiam  su- 
periores.  Deum  solum  respice;  recte  faciendo 
non  habes,   quod  quemquam  timeas; 

2.  sarcasmis,  dicteriis  etc,  quibus  nostra 
religiose  vivendi  ratio  traducitur,  non  moveri; 

3.  non  laxa  confratrum  dictamina  et 
exempla,  sed  s.  Reg-ulam  et.  Statuta  sequi  et 
exempla  Sanctorum,   etiam  in  rebus  minimis; 

4.  nemini  adulari,  et  familiaritates  par- 
ticulares  fug*ere,  a  nemine  serviliter  et  tur- 
piter  dependere; 

5.  humilitati  studere,  qua  vilipensiones 
quascunque  non  timebimus. 

B.     DE  MORTIFICATIONE  EXTERM. 

§  1.    De  Mortificatione  Visus. 

Per  visum  excitantur  in  nobis  ideas  long*e 
vivaciores,  quam  per  alios  sensus,  ideo  visus 
periculosissimus.  Vestigia  terrent:  David, 
Samson  etc.  Nequius  oculo  quid  creatum  cst 
(Eccli.  31,   15.)?     Vulnera  per  incautam  ocu- 

lorutn  evag-ationem  animae  illata  saspe  post 
long-um  tempus  erumpunt  et  tentationes  pa- 
rant  gravissimas.  S.  Benedictus.  Quot  inde 
cog-itationes  inutiles,  distractiones,  judicia 
temeraria,  desideria  prava! 

Praxis  hujus  Mortificationis. 

1.  Non  aspicere  partes  inhonestas  in  pro- 
prio  vel  alieno  corpore  vel  in  picturis; 

2.  mulieris,  praesertim  junioris,  faciem 
vel  nunquam  vel  saltem  non  fixe  aspicere. 
Virginem  ne  conspicias,  ne  forte  scandalizeris 
in  decore  illius  (Eccli.  9,  5.).  Muliermn  con- 
spectus  est  sagitta  veneno  illita,  quae  ferit 
animum  et  venenum  immittit,  et  quo  diutius 
manet,  eo  magis  vulnus  putrescit  (S.  Nilus, 
orat.  2.   adv.   Vitia); 

3.  oculos  avertere  etiam  a  splendido  mu- 
lierum  vestitu; 

4.  neque  pueros  fixe  adspicere  vel  juvenes 
decoros; 

5.  oculos  custodire  in  choro,  in  ecclesia, 
in  deambulatione  etc. ;  g-eneratim  nullibi  cu- 
riose  circumspicere; 

6.  oculos  saepius  cohibere  etiam  ab  ob- 
jectis  per  se  indifferentibus,  quotiescunque 
ad  ea  videnda  specialem  sentimus    pruritum; 

7.  aspectum  rerum  indifferentium  per 
piam  quandam  contemplationem  sibi  reddere 
utilem. 

§  2.    De  Mortificatione  Auditus. 
Nisi  auditus  mortificetur,  mens  innumeris 

impletur  cogitationibus,  quibus  distrahitur, 
in  oratione  turbatur,  variae  passiones  exci- 
tantur,  peccatorum  alterius,  praecipue  detrac- 
tionum,  particeps  fit.  Hinc:  Sefti  aures  tuas 
sftinis  (Eccli.  28,  28.).  Nec  ftraesumat  quis- 
qaam  aliis  refei're,  quaecnnqiie  foris  monaste- 
rium  viderit,  aut  audierit,  quia  ftlurima  de- 
structio  est  (s.   Reg\   c.   67.). 

Praxis  hujus  Mortificationis. 

1.  Verba  obscoena,  etiam  ex  joco  dicta, 
non  audire,  sed  sermonem  alio  divertere,  vel 
discedere,  vel  saltem  displicentiam  quandam 
ostendere,  inferioribus  vel  aequalibus  in  fa- 
ciem  resistere; 

2.  aures  avertere  a  graviter  vel  leviter 
detrahentibus  famse  alterius,  etiamsi  res  vera, 
occulta  tamen  esset; 

3.  aures  avertere  a  murmurationibus  con- 
tra  superiores,  officiales  vel  confratres,  imo 
illorum  defensionem  vel  excusationem  susci- 
pere; 

4.  nunquam  curiose  attendere,  multo  mi- 
nus  indagare,  quae  alii  secreto  loquuntur; 

5.  pronus  non  esse  ad  percipiendos  saeculi 
rumores,  novellas,  et  quaecunque  mentem  ex 
naturali  etiam  compassione  vel  affectu  anxiam 
et  inquietam  reddere  possent,  quia  mag*num 
sunt  recollectionis  et  rerum  spiritualium  im- 
pedimentum. 

6.  libenter  audire  et  continuare  colloquia 
pia.  Laxorum  enim  Relig^iosorum  est  hujus- 
modi  sermonem  fastidire,  contemnere,  irridere; 

7.  libenter  audire  superiorum  exhortatio- 
nes,  monita,  correctiones.  Pravi  enim  Reli- 
giosi  hujusmodi  monita  impatienti  animo 
audiunt,  arg-uunt,  sugillant,  flocci  faciunt. 

§  3.    De  Mortificatione  Gustus. 

Quo  delicatius  caro  nutritur,  eo  fit  inso- 
lentior,  aug-entur  humores  maligni  et  ideo 
morbi;  caro  magis  concupiscit  adversus  spiri- 
tum,  anima  ag-gravatur,  et  ad  negotia  minus 
fit  apta  juxta  illud:  Plenus  venter  non  studet 
(nec  orat)  libenter.     Peccatur 

1.  quoad  quantitatem; 

2.  quoad  qualitatem; 

3.  quoad  modum  sumendi. 

Cibi  et  potus  quantitas  ex  corporis  consti- 
tutione  et  genere  laborum  dimetienda  et  pro- 
pria  cujusvis  experientia  exploranda  est. 
Ceterum,  natura  paucis  contenta  est,  ut 
exempla  probant.  Edacitas  et  potandi  libido 
ex  educatione  et  consuetudine  prava  repeten- 
dae,  et  contraria  consuetudine  vincendae  sunt. 
Si  quis  post  mensam  majorem  quam  alias 
sentit  torporem,  somnolentiam  et  pigritiam, 
intemperantiae  se  accuset,  multo  magis  si 
mane  multas  experitur  eructationes,  sig*na 
cibi  nondum  concoti. 

Praxis  hujus  Mortificationis. 

1.  Nunquam  ex  solo  appetitu  naturali 
pecudum  more  in  cibum  et  potum  involare, 
sed  prius  piam  intentionem  praemittere; 

2.  si  plures  cibi  quam  necessarii  sunt, 
apponuntur,  unum  alterumve  relinquere  amore 
paupertatis,  poenitentise  etc.  Non  te  effun- 
das  snfter  omnem  escam:  in  mnltis  enim  escis 
erit  infirmitas, ....  qui  autem  abstinens  est,  ad- 

jiciet  vitam  (Eccli.  37,  32.   et  seqq.); 

3.  cibis  communibus  esse  contentum,  nec 
unquam  propterea  murmurare  contra  officiales, 
famulosetc,  multo  minus  alios  ad  hoc  excitare; 

4.  a  cibo  grato  ex  parte  vel  ex  toto  ab- 
stinere; 

5.  extra  tempus  ordinarium  non  mandu- 
care  sine  necessitate  et  petita  licentia,  multo 
minus  cupedia  sibi  procurare; 

6.  reg*ulas  urbanitatis  et  modestiee,  prae- 
sertim  inter  saeculares,  observare; 

7.  lectioni  mensali  attendere. 

§  4.    De  Mortificatione  Odoratus. 

Per  odoratum  peccamus,  si  solum  delecta- 
tionem  intendimus;  mortificatur  odoratus,  si 
nares  cohibemus  a  percipiendis  sine  justa 
causa  rebus  odoriferis  et  ad  sustinenda  inter- 
dum  ingrata  applicamus. 

Praxis  hujus  Mortificationis. 

1.  Linteola  et  alias  vestes  balsamo  odo- 
rifero  etc.  inuncta  non  circumferre;  viros 
enim,  multo  magis  Relig-iosos,  dedecet; 

2.  flores  non  decerpere  et  circumferre; 

3.  suffitu  exquisito    in  sua  cella  non  uti; 

4.  a  tabacco  omnino  abstinere,  vel  saltem 
moderate  eo  uti; 

5.  graveolentiam  e.  g\  apud  aegrotos, 
patienter  sustinere. 

§  5.    De  Mortificatione  Tactus. 

Hic  sensus  castitati  est  periculosissimus. 
Cog-itemus  corpus  nostrum  esse  templem  Spi- 
ritus  Sancti.  In  quolibet  angulo,  ait  D.  Ber- 
nardus,  angelo  tutelari  debitam  habeamus  re- 
verentiam.  Mortificatio  hujus  sensus  in  eo 
consistit,  ut  abstineamus  a  mollibus  rebus  et 
sensui  huic  blandientibus  et  amplectamur 
aspera,  molesta,  corpus  afflig-entia. 

Praxis  hujus  Mortificationis. 

1.  Partes  corporis  sui  inhonestas  nunquam 
sine  necessitate  tang*ere,  multominus  alterius; 

2.  etiam  partes  honestas  e.  g\,  faciem 
alterius  cujuscunque  sexus  non  tang*ere,  nec 
manum  comprimere  et  similia; 

3.  neque  animalia,  e.  g\  canes  libere 
tangere; 

4.  modestum  corporis  situm  in  sedendo, 
jacendo  etc.  servare. 

5.  frig-us,  aestum,  morbos  etc.  patienter 
ferre; 

6.  lecto  duro,  cilicio,  flag-ello  discrete  et 
ex  consilio  patris  spiritualis  uti. 

§  6.    De  Mortificatione  Linguae. 

Si  quis  ftutat  se  religiosum  esse,  non  refrae- 
nans    linguam  suam,    hujus   vana    est    religio 

(Jac.  1,  26.),  et  c.  3,  6.  ling-uam  vocat  uni- 
versitatem  iniquitatis.  Os  lubricum  operatur 
ruinas  (Prov.  26,  28.).  Kt  merito;  quot  enim 
verba  vana,  adulatoria,  mendacia,  detractoria, 
scurrilia,  caritatem  laedentia,  murmurantia, 
minus  casta  etc. !  En  quantae  ruinae!  Atqui, 
Omne  verbum  otiosum,  quod  locuti  fuerint 
homines,  reddent  rationem  de  eo  in  die  judicii 
(Matth.  12,  36.).  Inter  saeculares,  ait  D.  Ber- 
nardus,  nugaenugae  sunt,  in  ore  sace7'dotis  b/as- 
fthemiae.  Consecrasti  os  tuum  Evangclio,  tali- 
bus  jam  afte7'ire  illicitum,  assuefacere  sacri/e- 
gium  est  (De  Consideratione.).  Quanto  magis 
de  Religioso  hoc  dicendum  est.  Omnes  SS. 
Ordinum  institutores  silentii  observantiam 
valde  inculcarunt;  nam  vir  ling-uosus  non  po- 
test  esse  recollectus  et  orationi  deditus,  ac 
proinde  in  perfectione  non  proficiet.  Ling-ua 
erg*o  est  mortificanda,  i.  e.  a  verbis  otiosis 
et  quomodocunque  peccaminosis  abstinendum, 
neque  loquendum  nisi  de  rebus  utilibus  et 
piis.  Fabri  fabrilia  tractant,  nautce  navalia 
narrant,  ait  proverbium;  quis  erg*o  Relig-iosum 
dixerit,  qui  nihil  horret  mag*is,  quam  de  ma- 
teria  religionis  disserere! 

Praxis  hujus  Mortificationis. 

1.  Sing-ularem  semper  adhibere  vigilan- 
tiam,  ne  ex  impetu  et  ex  dominante  quadam 
passione  loquamur; 

2.  cum  bona  intentione  et  proposito  ad 
colloquia  accedere; 

3.  non  loqui  locis,  temporibus  et  cum 
personis  prohibitis; 

4.  cavere  loquacitatem:  In  multiloquio 
non  deerit  feccatum  (Prov.   10,  19.); 

5.  nunquam  dicere  quod  factiones  in  com- 
munitate  excitare,  auctoritatem  superiorum 
minuere,  famam  vel  caritatem  laedere  vel 
quomodocunque  peccaminosum  esse  posset; 

6.  reg-ulas  modestiae  (Parte  II.  cap.  8. 
Tyroc).  in  loquendo  servare; 

7.  interdum  etiam  a  licitis  sermonibus 
abstinere. 

DISSERTATIO   II 


De  Via  IUuminativa. 

Declina  a  malo  (Ps.  36,  27.),  hoc  primum 
est,  sed  non  sufficit;  et  fac  bonum,  hoc  alte- 
rum  est  et  in  via  illuminativa  seu  in  secundo 
perfectionis  gradu  faciendum.  Magis  satagite, 
ut  per  bona  oftera  certam  vestram  vocationem, 
et  electionem  faciatis  (II.  Petr.  1,  10.).  De 
virtutibus  igitur  ag-endum. 


CAPTJT  I. 

m 

De  Virtute  in  Genere. 

§  1.    De  Notione  Virtutis. 

Virtus  est:  Habitus  perfciens  substantiam 
rationalem  ad  bonam  ofterationem  inclinans  ac 
facilitans.  Alii  ita  definiunt:  Habitus  seu 
firjna  et  efficax  animi  dispositio  legem  divinam 
adimplendi.  Qui  mag-nam  difficultatem  in 
virtute  exercenda  experitur,  virtutem  nondum 
acquisivit,  sed  is  tantum,  qui  virtutis  actus 
ftromfite,  facile  et  cum  voluptate  exercet.  Ha- 
bitus  (acquisitus)  actibus  repetitis  acquiritur. 
Ut  actus  aliquis  virtuosus  sit,  debet  esse 

1.  in  se  bonus  seu  leg*i  divinae  conformis; 

2.  deliberatus  et  liber; 

3.  ex  motivo  honesto  elicitus  vel  impe- 
ratus; 

4.  nulla  circumstantia  prava  vitiatus; 
nam  bonum  ex  integra  causa,  malum  ex  sin- 
g-ulis  defectibus.  Ut  iste  actus  etiam  meri- 
toi'ius  sit  de  condig-no,  debet  porre  poni  ope 
gratiae  supernaturalis  et  in  statu  gratiae 
sanctificantis. 

§2.    De  Divisione  Virtutum. 

Aliae  virtutes  dicuntur  theologicae,  quarum 
objectum  immediatum  est  ipse  Deus,  nempe 
fides,  spes  et  caritas;  motivum  formale  earum 
est  perfectio  qusedam  Dei  essentialis,  scil. 
f  i  d  e  i  :  infinita  Dei  scientia  et  veracitas:  s  p  e  i : 
infinita  ejus  potentia,  misericordia  et  fidelitas; 
caritatis:  infinita  ejus  bonitas  absoluta; 
ideo  hae  virtutes  omnium  sunt  nobilissimae  et 
maxime  necessariae.  Aliae  virtutes  dicuntur 
morales,  quarum  est  hominum  actiones  juxta 
dictamen  rectae  rationis,  leg-em  divinam  et 
humanam  dirig-ere.  Inter  virtutes  morales 
aliquae  dicuntur  cardinales,  quibus  ceterae  in- 
nituntur  et  in  iis  omnis  vitae  honestas  quasi 
ostium  in  cardine  vertitur.  Virtutes  cardi- 
nales  ex  communi  sententia  sunt;  ftrudentia, 
justitia,  fortitudo,  temperantia. 

§  3.    De  Modo  excolendi  Virtutes. 
Omnes    quidem    habitus    supernaturalium 

virtutum  simul  cum  gratia  sanctificante  inf un- 
duntur,  nostrum  autem  est  eos  excolere  et 
perficere  et  sic  acquirere  facilitatem  ponendi 
actus  conformes  ipsis  habitibus  virtutum. 
Media  fortissima  excolendi  virtutes  sunt  ?ne- 
ditatio,  exercitimn  et  exanien,  praecipue  par- 
ticulare.  Sine  cog-nitione  utilitatis,  excellen- 
tiae  et  necessitatis  alicujus  virtutis  ipsa  non 
perficitur;  nam  ig-noti  nulla  cupido,  i.  e.  quod 
non  cupimus  et  amamus  id  comparare  nobis 
non  laboramus.  In  meditatione  vero  talis 
cog-nitio  acquiritur  ex  qua  deinde  veluti  na- 
turaliter  amor  virtutis  oritur. 

Sine  actuali  exercitio  seu  frequentatione 
actuum  nuilus  habitus  eliciendi  actus  vir- 
tutum  acquiritur;  habitus  enim  repetitis  acti- 
bus  acquiritur,  quod  etiam  ex  inductione 
habituum  quorumvis  naturalium  patet. 

Ex  hoc  colliges,  quam  insipienter  ag*ant, 
qui  perfectioni  intendentes  anxii  fiunt,  a  Deo 
se  derelictos  arbitrantur,  cum  in  varias  ten- 
tationes  et  virtutis  exercendae  occasiones  inci- 
dunt.  Patientia  sine  tribulationibus,  humi- 
litas  sine  vilipensionibus  et  confusionibus, 
temperantia  sine  abstinentia  etc.  acquiri  nullo 
modo  possunt. 

Examen  conscientiae  quantum  conferat  ad 
vitia  extirpanda  et  virtutes  acquirendas  ex 
ipsius  natura  patet;  prascipue  commendandum 
examen  particulare;  nam  pluribus  intentus 
minor  est  ad  sing-ula  sensus.  Per  continuam 
vigilantiam  et  fidelem  propositorum  executio- 
nem  virtus  in  dies  magis  firmatur.     Hoc  ex- 

15 

amen  particulare  tamdiu  est  continuandum, 
donec  incipiamus  actus  virtutis  cum  ftromftti- 
tudine,  facilitate  et  delectatione  perficere.  Quse 
tamen  facilitas  et  delectatio  interdum  non  ex 
virtute  jam  acquisita,sed  ex  fervore  devotionis 
transeuntis,  ex  felici  successu  peracti  alicujus 
neg*otii,  sig^nificato  superioris  favore  etc.  pro- 
venit;  ordinarie  haec  inferunt  transeuntem 
tantum  voluntatis  promptitudinem,  nequa- 
quam  firmam  ac  stabilem;  facilitas  ergo  in 
ipso  habitu  et  frequentatione  actuum  sit  fun- 
data  oportet;  nimirum  virtus  etiam  tempore 
desolationis  et  afflictionis  firma  persistat. 


CAPUT  II. 

De  Virtutibus  in  Specie. 


ARTICULUS  PRIMUS. 

De    SoivKRTIA    in    ritk    obkundis    opkribus 

COMMUNIBUS   KT    QUOTIDIANIS. 

§  1.    De  Natura  et  Necessitate  hujus  Solertiae. 

Solertia  haec  est  virtus,  qua  quis  acediam 
f ugiens,  labores  et  neg*otia  quaecunque  ex  of- 
ficio  vel  ex  obedientia  vel  ratione  status  in- 
cumbentia  debito  tempore,  modo  et  ordine 
dilig*enter  et  pro  viribus  peragit.  Quantae  sit 
necessitatis  haec  virtus  facile  patet,  cum  tota 

fere  Relig-iosi  perfectio  in  ea  consistat.  Certe 
ille  Religiosus  perfectus  est,  qui  constanter 
et  perfecte  Dei  voluntatem  exequitur;  nam 
is  ipso  opere  perfectam  erg-a  Deum  caritatem 
ostendit.  Opera  extraordinaria  et  heroica  non 
ab  omnibus  Deus  exigit  vel  raro  occasio  se 
offert,  sed  Qui  fidelis  est  in  minimo,  et  in 
majori  fidelis  est:  et  qui  in  modico  iniguus 
est,  et  in  majori  iniquus  est  (Luc.  16,  10.). 
Porro  qui  in  parvis  et  quotidianis  rebus  fi- 
delis  non  est,  neque  in'  majoribus  erit;  nam 
ipsa  fidelitate  illa  in  rebus  minutis  gratias 
speciales  ad  res  majores  perag-endas  acquiri- 
mus.  Bene  notat  S.  Ephrem:  Non  ad  actio- 
nem  respicit  Deus,  sed  ad  propositum  volun- 
tatis,  et  non  intuetur,  quod  fit,  sed  quo  studio 
et  propensione  peragatur  (1.  3.  serm.  de  Poe- 
nit.)- 

§  2.    De  pura  Intentione  Operibus  nostris  quotidia- 
nis  praemittenda. 

Intentio  pura  ea  est,  qua  soli  Deo  placere, 
sanctissimam  ejus  voluntatem  exequi  et  sic 
g-loriam  ejus  extrinsecam  aug^ere  cog-itamus. 
Intentio  vel  est  actualis,  qua  hic  et  nunc 
aliquid  ad  Deum  referimus;  vel  virtualis,  quae 
quidem  jam  praeteriit,  sed  in  sua  efiicacia 
adhuc  remanet,  ita  ut  quis  vi  et  virtute  in- 
tentionis  antea  habitee  id  modo  faciat  quod 
facit;  e.  g\  si  quis  peregrinatur  in  aliquem 
locum,  intentio  peregrinandi  virtualiter  per- 
severat.  Intentio  habitualis  est  intentio  ac- 
tualis  prseterita    et   nondum    per    actum   con- 

trarium  revocata,  tamen  non  amplius  influens 
in  actiones.  Haec  intentio  habitualis  non  suf- 
ficit,  ut  actio  sit  bona  et  meritoria.  Ut  ac- 
tiones  nostrae  supernaturaliter  bonae  et  meri- 
toriae  sint,  eas  immediate  vel  saltem  mediate 
ad  Deum  referre  debemus;  Qui  reliquerit  do- 
mum . .  .  .ftroftter  nomen  meum,  centuplum  ac- 
ciftiet  (Matth.  19,  29.).  Sive  ergo  manducatis, 
sive  bibitis,  sive  aliud  quid  facitis:  omnia  in 
gloriam  Dei  facite  (I.  Cor.  10,  31.).  D.  Am- 
brosius  dicit:  Christianus  debet  omnia  in  lau- 
de?n  Dei  referre  (sup.  Verba  Malach.  1,  6.). 
D.  Bernardus:  Quidquid  facimus,  jubemur 
facere  in  gloriam  Dei.  Benedictinorum  sym- 
bolum  (ex  s.  Reg-nla  c.  57.)  semper  erat:  Ut 
in  omnibus  glorificetur  Deus;  et  S.  Ignatii: 
Ad  majorem  Dei  gloriam.  Omnis  actus  hu- 
manus  i.  e.  deliberatus,  ut  sit  bene  ordinatus, 
proinde  moraliter  bonus,  debet  procedere  ex 
motivo  finis  ultimi;  per  hoc  enim  discernitur 
hominis  actio  a  modo  operandi  brutorum;  at- 
qui  hominis  finis  ultimus  est  Deus,  nempe 
ut  ei  serviat  in  hac  vita  et  in  altera  eum 
possideat;  erg*o  omnes  actiones  saltem  mediate 
ad  Deum  referri  debent. 

Propter  ultimam  hanc  rationem  multi  theo- 
log*i  contendunt,  non  esse  actum  humanum 
(i.  e.  deliberatum)  in  individuo,  qui  sit  indif- 
ferens  seu  neque  bonus  neque  malus;  dicunt 
enim,  vel  refertur  actio  in  Deum  et  est  mora- 
liter  bona,  vel  non  refertur  (saltem  mediate) 
in  Deum,  et  est  inordinata,  ideoque  mala. 
Hoc  saltem  certissimum  est,  per  intentionem 

puram  minimas  quascunque  actiones  altiorem 
gradum  gloriae  coelestis  in  seternum  duraturae 
nobis  comparare,  sine  illa  intentione  laborem 
et  operam  perdi.  Deus  cor  et  non  substantiam 
pensat,  nec  perpendit  qiiantmn,  sed  ex  qnanto 
proferatnr  (D.  Greg-orius  hom.  5.  in  E}v.). 
Magnum  hoc  solatium  afferre  debet  iis,  qui- 
bus  officia  vilia  committuntur,  et  commissa 
infeliciter  succedunt. 

Corollaria: 

1.  Intentio  matutina  ad  singulas  diei  ac- 
tiones  se  extendens  Deo  quidem  acceptissima 
et  nobis  utilissima  est,  ideoque  quotidie  sum- 
mo  cum  caritatis  fervore  elicienda;  sua  tamen 
facile  privabitur  efficacia,  nisi  saepius  per 
diem  ante  actiones  majoris  momenti  renoye- 
tur;  secus  in  habitualem  intentionem  desinit, 
unde  fit,  ut  actiones  partim  ex  sola  tepida 
consuetudine,  partim  ex  motivis  pravis  nempe 
respectu  humano,  vana  gloria,  amore  proprii 
commodi  etc.  peragantur. 

2.  Non  sufficit  opus  intentione  pura  prse- 
missa  inchoare,  sed  eadem  intentione  conti- 
nuari  debet  et  finiri.  Astutia  diaboli  est,  ut 
opus  corrumpat  in  principio,  quum  intentio- 
nem  puram  omittimus  vel  pravam  habemus: 
si  hoc  non  obtinet,  sub  ipso  opere  varia  in- 
g*erit  motiva  prava,  vel  saltem  in  fine  vanam 
complacentiam  et  inordinatum  laudis  appeti- 
tum  instillat. 

3.  Valde  utile  est,  plures  intentiones  su- 
pernaturales  specifice  diversas  actionibus  prae- 

mittere,  e.  g\  jejunare  ex  motivo  temperantiae, 
castitatis,  poenitentiae,  obedientiae,  humilitatis 
etc. ;  nam  eo  magis  Deus  honoratur,  meritum 
muliplicatur,  intentio  perficitur. 

Facile  tamen  contingit,  ut  operibus  no- 
stris  intentiones  pravae  se  insinuent.  His  au- 
tem  signis  cognoscuntur: 

1.  si  de  felici  aliorum  in  suis  muneribus 
successu  tristitiam  vel  invidiam  sentimus; 

2.  si  neg-otio  infelici  successu  peracto 
valde    dejicimur; 

3.  si  exercitia  spiritualia  propter  aridita- 
tem,  desolationem  neg-lig-imus  vel  abbrevia- 
mus; 

4.  si  ad  officia  vilia  a  superiore  commissa 
minus  prompte  nos  accingimus; 

5.  si  officia  languide  et  cum  taedio  con- 
tinuamus  quia  a  superiore  propter  ea  in  ali- 
quibus  reqrehensi  sumus. 

§  3.    De  Modo  rite  et  perfecte  obeundi  Opera  nostra, 

Ad  opus  bonum  perfecte  peragendum  non 
sufficit  pura  intentio,  debet  etiam  modo  de- 
bito  fieri,   et  quidem: 

1.  tempore  debito;  hoc  maxime  in  reli- 
giosa  communitate  propter  ordinem  necessa- 
rium  est.  Omnia  tempus  habent  (Eccles.  3, 
1.).  Opera,  quae  horis  praescriptis  non  fiunt, 
nisi  excuset  necessitas  vel  causa  rationabilis, 
partus  sunt  proprii  judicii  et  voluntatis,  Deo- 
que  displicent  vel  saltem  minus  placent.  Huc 
pertinet  quod  S.  Benedictus  c.  5.  de  prompti- 

tudine  obedientiae  dicit.  Exercitia  praecipue 
spiritualia  dilata,  vel  festinanter  vel  negli- 
g-enter  liunt,  vel  omnino  omittuntur; 

2.  integre  et  diligenter.  Contra  hanc  con- 
ditionem  peccant,  qui  passim  ad  communia 
obedientiae  opera  sero  veniunt,  ante  tempus 
sine  nec^ssitate  discedunt,  ex  fastidio  opera 
sua  inconpleta  relinquunt,  vel  a  neg-otiis  vo- 
cationis  mae  perfunctorie  absolutis  ad  occu- 
pationes  tiinus  utiles  festinant,  opera  injuncta 
lang-uide  ct  nauseabunde  perag-unt.  Maledic- 
tus,  qui  faiit  opus  Domini fraudulenter  (Jerem. 
48,   10.);  ^ 

3.  hihviter.  Non  ex  tristitia,  aut  necessi- 
tate;  hilaren  enim  datorem  diligit  Deus  (II. 
Cor.  9,  7.).  Serenitas  in  vultu,  inquit  D.  Ber- 
nardus,  duhedo  in  sermonibus  multum  colorant 
obedientiam  obsequentis  (de  Virt.  Obed.).  Oui 
sub  onere  gemit,  illud  non  diu  portabit.  Quis 
non  libente:  servit  ei,  quem  sincere  amat? 
Domino  tan  nobili?  tam  benig-no?  pro  tanto 
praemio? 

4.  attene  et  unice,  sine  inordinata  sollici- 
tudine  aut  listractione  ad  alia  vel  jam  acta 
vel  mox  ag*eida.  Age  quod  agis.  Ne  in  mul- 
tis  sint  actu  tui  (Eccli.  11,  10.); 

5.  modste,  ad  aedificationem  aliorum,  et 
ob  reverentam  Dei  praesentis  et  Ang-eli  cus- 
todis; 

6.  pacde,  sine  inordinato  desiderio  homi- 
nibus  placeidi,  et  sine  timore  iis  displicendi; 
simus  resigiati  quoad  eventum  operis;  Deus 
cor  respicii  et  conatum  praemiat. 

§  4.    Media  perfecte  peragendi  Opera  quotidiana. 

1.  Ejficax  voluntas  et  desiderium  cuncta 
perfecte  peragendi.  Pro  majori  vel  minori 
hoc  desiderio  major  vel  minor  eritj  virium 
intensio,  vig-ilantia  applicandi  media^  solertia 
impedimenta  removendi. 

2'  Diffidentia  sui.  Superbis  et  jiraesump- 
tuosis  Deus  resistit  et  gratias  suas  ^ubtrahit, 
ut  vel  sic  confusi  resipiscant.  / 

3.  Conjidentia  in  Deo.  ScitoteJ  quia  nul- 
lus  speravit  in  Domino,  et  confususest  (Eccli. 
2,  11.).     Infirma    mundi  elegit  Dets,  ut  con- 

fundat  fortia. .  .  .ut  non  glorietur pmnis  caro 
in  canspectu  ejus  (I.  Cor.  1,  27.  29i.  Hcec  est 
voluntas  Dei,  sanctificatio  vestra  fc.  Thes.  4, 
3.);  erg*o  dabit  etiam  gratias  tiecessarias. 
Christus  in  segrotis,  quos  sanatuius  erat  con- 
fidentiam  excitare  studebat  (MatHi.  9,  2.  22.). 

4.  Humilis  oratio.  Vult  enim  Peus  rogari, 
ait  D.Greg-orius,  vult  cogi,  vult  \uadam  im- 
portunitate  vinci.  Oratio  igitur  r^umtur  hu- 
milis,  fervens,  constans,  vera  fid4  et  caritate 
formata.  Omnia  qucecunque  or&tes  petitis, 
credite,  quia  accipietis  (Marc.  11,(24.). 

5.  Actuale  exercitium.  Debemusgratiae  stre- 
nue  cooperari:  Qui  fecit  nos  sink  nobis,  non 
vult  salvare  nos  sine  nobis,  certisjima  est  D. 
Aug*ustini  sententia. 

6.  Quodvis  oftus  ita  faciamus  ac  si  po- 
stremum  totius  vitae  foret;  neque  \frivola  est 
imag-inatio,  quia  neque  diem  scjnus  neque 
horam.  I 

7.  Medinm  denique  universalissimum  est 
exercitium  divince  prcesentice,  quod  etiam  S. 
Benedictus    consulit  s.  Reg*.  c.  7.,  gr.   1. 


ARTICULUS  SECUNDUS. 

Dk  Humiutate. 

§  1.    De  Notione  Humilitatis. 

Humilitas  alia  cognitionis,  alia  affectionis 
est,  illa  ad  intellectum  pertinet,  haec  ad  vo- 
luntatem. 

Humilitas  cog-nitionis  est  cog-nitio  suae  om- 
nimodae  a  Deo  dependentiae  et  infirmitatis; 
humilitas  affectionis  est  contestatio  suae  in- 
firmitatis  coram  Deo  et  hominibus  actibus 
tum    internis    tum    externis  expressa. 

Nos  utrumque  conjung-imus  et  sic  defini- 
mus:  Humilitas  est  virtus  moralis,  qua  homo 
verissima  omnimodae  suae  a  Deo  dependentiae 
et  infirmitatis  cog-nitione  sibi  ipsi  vilescit  et 
ab  aliis  hominibus  se  parvipendi  sinit  imo 
g-audet. 

Itaque  humilitas  non  in  eo  consistit,  ut 
bona  a  Deo  nobis  concessa  nesciamus,  sed  ut 
quidquid  accepimus  divinae  benig-nitati  adscri- 
bamus.  Quid  aiitem  habes,  quodnon  accepisti? 
Si  aute?7t  acceftisti,  quid  gloriaris,  qnasi  non 
acceperis  (I.  Cor.  4,  7.)? 

§2.    De  Necesitate  Humilitatis. 

1.  Christus  Apostolis  de  principatu  con- 
tendentibus  dixit:  Nisi  conversi  fueritis,  et 
efficiamini  sictit  ftarvuli,  non  intrabitis  in  re- 
gnum  coelorum.  Quicunque  ergo  humiliaverit 
se  sicut  parvulus  iste,  hic  est  major  in  regno 
ccelorum  (Matth.   18,  3.  4.). 

2.  Communis  est  SS.  Patrum  sententia 
humilitatem  esse  fundamentum  totius  christi- 
anae  perfectionis.  Fundamentum  sanctitatis 
semper  fuit  humilitas  nec  in  coelo  stare  potuit 
superba  sublimitas  (S.  Cj^prianus,  in  Nativ. 
Domini).  Cogitas  magnam  fabricam  constru- 
ere  celsitudinis?  de  fundamento  prius  cogita 
humilitatis  (D.  August.  de  Verb.  Dom.  serm. 
10.).  Qui  sine  humilitate  virtutes  congregat^ 
quasi  in  ventum  ftulverem  -portat  (D.  Greg*. 
super  Psalm.  Poenitent.). 

3.  Non  datur  virtus  supernaturalis,  nisi 
gratia  divina  nos  praevenerit  et  comitari  per- 
g*at;  atqui  Deus  superbis  resistit,  humilibus 
autcm  dat  gratiam  (Jac  4,  6.);  unde  sine  hu- 
militate  virtus  neque  acquiri  neque  acquisita 
conservari  potest. 

4.  Nos  Benedictini  promittimus  obedien- 
tiam  secundum  Reg-ulam  S.  Benedicti;  atqui 
in  hac  nihil  magis  commendatur,  quam  vera 
humilitas;  duodecim  gradibus  humilitatis,  quos 
cap.  7.  statuit,  ascensis,  ad  perfectam  carita- 
tem,  ad  quam  Religiosi  omnes  tendere  debent, 
pervenitur. 

5.  Necessitatem  hanc  ostendit  ipsa  ratio 
ex  consideratione  naturae  nostrse  a  Deo  om- 
nino  dependentis,  infirmae,  peccatis  inquinatae. 

§  3.    Cetera  Motiva  persuadentia  veram 
Humilitatem. 

1.  Exemplum  Christi  et  Sanctorum.  Dis- 
cite  a  me,  qnia  mitis  sum  et  humilis  corde 
(Matth.  11,  29.).  Post  lotionem  pedum  Chris- 
tus  dixit:  Exemplum  dedi  vobis  etc.  (Joan. 
13,  15.).  Sed  frustra  sumus  Christiani,  ait 
D.  Bernardus,  si  Christum  non  sequimur. 

2.  Deo  et  hominibus  nos  reddit  acceptos: 
Excelsus  Domiuus  et  humilia  resfiicit,  et  alta 
a  longe  cognoscit  (Ps.  137,  6.).  Qui  autem  se 
exaltaverit.  humiliabitur.  et  qui  se  humiliaverit, 
exaltabitur   (Matth.  23.    12.  . 

3.  Humilitatem  consequitur  pax  et  tran- 
quillitas  animi,  sicut  superbia  potissima  causa 
confusionis  et  inordinatas  tristitiae  est:  Discite 
a  me,  quia  mitis  sum  et  humilis  corde,  et  iu- 
venietis  requiem  auimabus  vestris  (Matth.  11, 
29,).  Ouodsi  in  mundo  pax  est,  hanc  certe 
possidet  humilis  cordis  homo. 

£  4.    Praxis  verse  Humilitatis. 

A.    EROA  DBUM. 

1.  Profundissime  se  humiliare  coram  im- 
mensa  majestate  divina  in  visitatione  Sanc- 
tissimi,  cum  divino  officio  assistimus,  in  me- 
ditatione  etc; 

2.  ob  sua  peccata  indig-num  se  reputare 
omni  favore,  consolatione,  exauditione  etc; 
hic  actus  utillissime  exercetur  tempore  deso- 
lationis  et  afflictionis.  Dicamus  cum  Davide: 
Cognovi,  Domine,  quia  cequitas  judicia  tua, 
et  in  veritate  tua  humiliasti  me  (Ps.  118,  75.). 

3.  sibi  ipsi  in  omnibus  diffidere,  et  in 
solo  Dei  auxilio  confidere; 

4.  in  nulla  re  proprium  honorem,  sed  Dei 
beneplacitum  et  majorem  Dei  gloriam  quae- 
rere  et  intendere; 

5.  bona,  quae  habemus,  ing-enii  dotes,  suc- 
cessum  in  operibus,  Dei  gratiae  tribuere. 

B.    ERGA  PROXIMUM. 

1.  In  omnibus  se  inferiorem  reputare;  et 
merito,  nam  si  Deus  aliis  tot  gratias  contu- 
lisset,  quot  nobis,  forte  long-e  meliores  essent, 
quam  nos;  si  nos  in  talibus  occasionibus  et 
tentationibus  fuissemus,  in  quibus  alii  fue- 
runt,  forte  pejores  ipsis  essemus;  erg*o  si  tam 
mali  non  sumus,  quam  alii,  Dei  miserentis  est; 

2.  officiis  honorificis  indig-num  se  putare 
eaque  quantum  salva  obedientia  et  caritate 
fieri  potest,   fug-ere; 

3.  officia  humiliora  sponte  elig-ere  et  ala- 
criter  perag-ere; 

4.  humiliter  et  patienter  pati,  si  alii  nos 
parvi  pendunt,  defectus  nostros  irrident,  pro- 
palant,  ab  officio  aliquo  honorifico  directe 
vel  indirecte  nos  arcent;  si  aliorum  virtutes, 
opera   etc.    laudantur,    de   nobis    alte    siletur; 

si  alii  nos  adversantur,  nostram  conversatio- 
nem  et  praesentiam  fugiunt;  si  aliis  meliora, 
nobis  ubique  viliora  et  deteriora  assig-nantur; 
si  humanitatis  et  urbanitatis  signa,  aliis  co- 
miter  exhibere  solita,  nobis  deneg-antur; 

5.  si  coram  aliis  erramus,  vel  aliquid 
committimus,  ex  quo  confusio  nostri  oritur, 
dolere  quidem,  quod  Deum  et  proximum  of- 
fendimus,  simul  tamen  interne  laetari,  quod 
superbia  nostra  humilitata  sit:  Bonum  mihi, 
quia  humiliasti  me  (Ps.  118,  71.).  Defectus 
minime  excusare,   potius  incusare; 

6.  defectus  naturales,  ing-enii  tarditatem, 
parentum  inopiam,  non  erubescere; 

7.  non  quaerere  familiaritatem  cum  per- 
sonis  aitioris  dignitatis. 

§  5.    De  Criteriis  Humilitatis  spuriae. 

Est  qui  nequiter  humiliat  se  (Eccli.  19,  23.). 
De  hujusmodi  hominibus  D.  Ambrosius  ait: 
Multi  habent  humi/itatis  sfteciem,  sed  virtutem 
non  habcnt,  multi  eam  joris  praetendunt  et 
intus  impugnanL 

Signa  spurise  Humilitatis. 

1.  Coram  aliis  se  peccatorem,  idiotam  etc. 
praedicare  et  aegre  ferre,  imo  indig-nari,  si 
alii  idem  de  nobis  dicunt,  vel  ut  tales  nos 
condemnant.  Sic  saepe  Deo  mentimur  in  me- 
ditationibus,  orationibus  nos  humiliando,  sfed 
prima  humiliationis  occasione  oblata  indig-- 
namur; 

2.  demissis  oculis,  inclinato  capite  ince- 
dere,  leniter  loqui,  quamdiu  omnia  bene  suc- 
cedunt,  sed  irasci,  resistere,  cum  ab  aliis 
offendimur.  Tange  montes,  et  fumigabunt 
(Ps.   143,  5.); 

3.  ea  negotia,  res  etc.  abhorrere,  quae  ab 
hominibus  non  considerantur,  vel  ex  quibus 
humiliatio  et  confusio  oritur,  nullus  successus 
expectatur;  contra  vero  officia  publica  et  ho- 
norifica  appetere; 

4.  tristari  vel  aegre  ferre,  si  ab  aliis  res 
praeclare  geruntur; 

5.  propter  defectus  publicos  valde  turbari, 
de  occultis  vix  leviter  tangi. 


ARTICULUS  TERTIUS. 

Dk  pkrfkcta  Conformitatk  VoivUNTATIS 

NOSTR^K    CUM   Voi,UNTATK    DIVINA. 

§  1.    De  Notione  hujus  virtutis. 

Hsec  conformitas  est  virtus,  qua  homo  in- 
finita  Dei  omnipotentia,  sapientia  et  bonitate 
confisus  suam  voluntatem  cum  sanctissima 
Dei  voluntate  perf ecte  unit,  ita  ut  id  omne 
et  solum  velit  vel  nolit,  ag*at  vel  omittat  vel 
patiatur,  quod  Deus  vult,  quomodo  et  quia 
Deus  vult. 

§  2.   De  Excellentia  et  Necessitate  hujus  virtutis. 

Hcec  conformitas  hominem  ad  intimam 
cum  Deo  unionem  et  amicitiam  promovet, 
ideoque  caritatem,  quae  in  unione  consistit, 
maxime  perficit;  in  caritate  autem,  ut  supra 
diximus,  perfectio  hcminis  consistit.  Mulio 
propinquiores  Deo  sunty  ait  S.  Chrysostomus, 
qui  voluritatem  ejus  faciunt,  quatn  qui  sum- 
ma  carnis  necessitate  junguntur  <hom.  45.  in 
Matth.).  Comprobavit  id  Christus  quum  nun- 
tianti  ipsi:  Ecce,  mater  tua  et  fratrcs  tui 
foris  stant  quaerentes  te,  respondit:  Quicun- 
que  fecerit  voluntatem  Patris  mei,  qui  tn  ccelis 
est,  ipse  meus  frater,  et  soror,  ct  maier  cst 
(Matth.  12,  47.  50.).  Haec  conformitas  est 
criterium  certissimum  amoris  Dei.  Qui  habet 
mandata  mea,  et  servat  ca,  illc  cst*  qui  diligit 
me  (Joan.  14,  21.).  Haec  conformitas  unica 
actionum  reg-ula  Christo  fuit.  Mcus  cibus  est, 
ut  faciam  voluntatem  ejus,  qui  niisit  mc  (Joan. 
4,   34.). 

Necessitas  hujus  conformitatis  facile  patet; 
ad  nutum  divinae  providentiae  et  sapientiae 
sese  subjiciunt  creaturae  quaevis  inanimes  et 
irrationales;  numquid  solus  homo  ratione  prae- 
ditus  collum  servituti  subtrahat?  Titulo  crea- 
tionis,  redemptionis,  sanctiricationis,  imo  li- 
berae  electionis  Deus  absolutus  dominus  est; 
ideoque  voluntatem  nostram  ejus  voluntati 
sanctissimae  conformemus  oportet.  Caritas 
sine  hac  conformitate  voluntatis  consistere 
non  potest.     Idcm  vclle    atquc    idem   nolle   ea 

demum  firma  amicitia  est  (SalusK  Catil.  20.). 
Amor  similes  aut  invenit  aut  facit. 

§  3.  Motiva  ad  hanc  Conformitatem  comparandam. 

1.  Afflictiones  quaevis  sive  corporis  sive 
animi,  sive  per  naturae  vires  sive  per  mali- 
tiam  hominum  accidentes  a  voluntate  Dei  vel 
positive  decernente  vel  justis  de  causis  per- 
mittente  et  sapientissime  ad  salutem  nostram 
universa  ordinante  proveniunt:  Si  erit  malum 
in  civitate,  quod  Dominus  non  fecerit  (Amos 
3,  6.)?  Bona  et  mala,  vita  et  mors,  fiaufter- 
tas  et  honestas  a  Deo  sunt  (Eccli,   11,   14.); 

2.  etiam  ad  minimum  Dei  providentia  se 
extendit.  Et  caftillus  de  caftite  vestro  non 
fteribit  (Luc.  21,   18.); 

3.  adversitates  quascunque  ad  nostram 
utilitatem  Deus  dirigit,  nempe: 

a)  ut  pro  peccatis  in  hac  vita  satisf aciamus; 

b)  ut  ab  inordinato  amore  creaturarum  nos 
retrahat; 

c)  ut  a  peccatis  nos  praeservet; 

d)  ut  virtus  probetur  et  perficiatur; 

e)  ut  merita  et  gloria  major  acquirantur: 
Non  sunt  condignae  -passiones  hujus  tem- 
ftoris  ad  futuram  gloriam,  quae  revelabitur 
in  nobis  (Rom.  8,  18.).  Confirmatur 
Sanctorum  exemplis  et  propria  cujusvis 
experientia.  Hinc  adversitates  sig-na  sunt 
divini  erg-a  nos  amoris.  Ego,  quos  amo, 
arguo,  et  castigo  (Apoc.  3,  19.):  Job,  Jo- 
seph,   Tobias; 

4.  Deus  homini  non  majores  immittit 
aerumnas,  quam  quibus  cum  divina  gratia 
ferendis  par  est.  Fidelis  Deus  est,  qui  non 
patietur  vos  tentari  sufira  id,  quod  potestisy 
sed  faciet  etia?n  cum  tentatione  firoventum,  ut 
fiossitis  sustinere  (I.   Cor.   10,   13.). 

Fructus  hujus  conformitatis  sunt  praeter 
supra  recensitos  nobilissimi: 

1.  praecaventur  peccata  plurima,  quae  ex 
impatientia   et  desperatione    consequi    solent; 

2.  adversitates  minus  graves  evadunt  et 
cavetur  illa  inordinata  tristitia,  quae  semper 
torquet  magis  quam  malum  ipsum  quod  pati- 
mur; 

3.  animi  tranquillitas. 

Insuper  haec  conformitas  est  sig*num  prae- 
destinationis:  Haercdes  quidem  Dei,  cohae- 
redes  autem  C/iristi,  si  tamen  compatimur,  ut 
et  congiorificemur  (Rom.  8,  17.).  Quos  firae- 
scivit  et  ftraedestinavit  conformes  Jieri  imaginis 
Filii  sui  (Rom.  8,  29.). 

g  4.    Praxis  et  Gradus  hujus  Conformitatis. 

1.  Saepe  considerare,  nihil  fieri  sine  vo- 
luntate  Dei,  et  quod  Diligentibus  Deum  om- 
nia  cooperantur  in  bonum  (Rom.  8,  28.); 

2.  nihil  agere  sine  praevia  consideratione 
quae  sit  voluntas  Dei; 

3.  de  futuris  non  esse  anxie  sollicitum, 
praecipue  in  negotiis  commissis; 

4.  tempore  adversitatis  implorare  quidem 

16 

divinum  auxilium,    sed    cum  perfecta    sui    re- 
signatione  secundum  Christi  exemplum; 

5.  ex  vera  conformitate  cum  voluntate 
Dei  indifferentem  esse  ad  omnia  officia  et  ne- 
gfotia  committenda. 

Gradus  hujus  conformitatis  sunt: 

1.  Sine  externo  signo  impatientiae  nos 
subjicere;  quo  major  vis  adhibenda,  quo  plures 
difficultates  superandae  sunt,  eo  g-loriosior  est 
victoria; 

2.  sine  interna  repugptiantia  et  animi  per- 
turbatione  nos  subjicere.  Ubi  amatur,  non 
laboratur  (S.   Aug\); 

3.  cum  gaudio  et  animi  exultatione  nos 
subjicere  Dei  voluntati  etiam  in  maximis  tri- 
bulationibus,  imo  eas  ardenter  desiderare: 
Amftlius,  Domine,  exclamabat  S.  Franciscus. 


ARTICULUS  QUARTUS. 

Db  viriu  in  bono  Pkrsevkrantia. 

Qui  -perseveraverit  usque  in  finem,  hic  sal- 
vus  erit  (Matth.  10,  22.)-  Nemo  mittens  nia- 
num  suam  ad  aratmim,  et  resficiens  retro,  afitus 
est  regno  Dei  (Luc.  9,  62.).  Non  est  magnum 
bonum,  inchoare  quod  bonum  est,  sed  consum- 
mare,  hoc  solum  perfeclum  est  (D.  Aug\ 
serm.  8.).  Axioma  erat  S.  Joannis  Berch- 
mans    e  S.  J. :     Parum   sed  constanter.     Haec 

perseverantia  praecipue  junioribus  Religiosis 
commendanda  est,  ne  pravis  aliorum  exemplis 
seducantur.  S.  Reg-ula  et  Statuta,  item 
Christi  et  Sanctorum  exempla  sint  norma, 
ad  quam  vitam  instituere  debemus.  Diabolus, 
ait  S.  Bernardus,  soli  perseverantiae  invidet, 
utpote  quam  solam  novit  a  Domino  coronari; 
hinc  profiosita  nostra  sancta  injirmare  nititur 
et  perseverantiam  in  bono  labefactare.  Hoc 
vero  efficit  vehementibus  tentationibus  et  sub- 
dolis  illusionibus. 

Contra  hanc  virtutem  peccatur 

1.  neg*lectu  exercitiorum  spiritualium; 

2.  pusillanimitate  et  horrore  difficultatum; 

3.  dissolutorum  laxe  vivendi  ratione; 

4.  nimia  exteriorum  occupatione; 

5.  indiscreto  fervore; 

6.  nimia  de  se  suisque  viribus  prsesump- 
tione; 

7.  defectu    vig-ilantiae    et    neg*lectu    mini- 
morum.     Contraria  vero   contrariis    curantur. 

ARTICULUS  QUINTUS. 

BrEVIS    CONSPKCTUS   AUQUARUM   AUARUM 

VlRTUTUM    AD    VlAM   IIvUJMINATlVAM 

PKRTINKNTIUM. 

§  1.    De  virtute  Religionis. 

Per  virtutem  religionis,  quae  inter  ceteras 
virtutes  morales  praestantissima  est,  intelli- 
gimus  illam,  qua  Deo,  tamquam  nostro  Crea- 
tori  ac  Domino  cultum  debitum  exhibemus. 
Cum  spiritu  et  corpore  homo  constet,  et  utri- 
usque  principium  sit  Deus,  etiam  actibus 
internis  externisque  nostram  erga  Deum  ex- 
hibeamus  reverentiam.  Virtus  religionis  in- 
primis  Religiosis  propria  est,  utpote  qui  a 
religione  Religiosi  nuncupantur. 

Actus  hujus  virtutis. 

1.  Adoratio,  quae  est  contestatio  summae 
et  absolutae  excellentiae  Dei  atque  omnimodae 
dependentiae  nostrae  ab  ipso.  Vocatur  ado- 
ratio  cultus  latriae  et  soli  Deo  debetur; 

2.  oratio,  tum  mentalis  tum  vocalis.  Huc 
spectat  psalmodia  sacra,  ad  quam  non  solum 
titulo  religionis,  sed  etiam  nonnunquam  titulo 
fundationis    Religiosi    specialiter .  oblig-antur; 

3.  sacrificium,  quod  consistit  in  oblatione 
rei  sensibilis  facta  a  legitimo  ministro  ad 
contestandum  supremum   dominium  Dei  cum 

aliqua  rei  oblatae  vel  immutatione  vel  destruc- 
tione; 

4.  devotio,  quae  sita  est  in  pia  quadam 
promptitudine  et  inclinatione  ad  ea  otnnia, 
quae  Dei  cultum  et  honorem  attinent. 

§  2.    De  virtute  Prudentise  prima  inter  virtutes 
cardinales. 

Prudentia,  vel  ut  alii  dicunt,  discretio, 
est  virtus  intelletus,  monstrans  quid  in  omni 
actu  sing-ulari  ad  recte  operandum  fieri  aut 
omitti  debeat,  unde  actionum  moralium  direc- 
trix  vocatur.  Est  ergo  discretio  non  tam  vir- 
tus  quam  moderatrix  et  auriga  virtutum.  Tolle 
hanc  et  virtus  vitium  erit  (D.  Bern.  serm  49. 
in  Cant.). 

Peccatur  contra  prudentiam: 

1.  Per  defectum: 

a)  praecipitatione,  ut  conting-it  iis,  qui  pas- 
siones    suas    domare    nondum    didicerunt; 

b)  inconsideratione,  qui  ex  pigritia  vel  in- 
ordinato  affectu  de  neg-otii  suscepti  na- 
tura,  circumstantiis,  mediis,  difficultati- 
bus  non  cogitant; 

c)  inconstantia,  si  sine  sufficiente  ratione 
mutatur  consilium  et  propositum  ex  taedio, 
vano  timore  etc; 

d)  neg*lig-entia,  si  intellectus  vires  suas  non 
exercet  omnes. 

2.  Per  cxcessum: 

a)   prudentia  carnis,  quae  nonnisi  terrena  vel 

fines  omnitio  turpes  prosequitur,  vel  me- 
dia  inhonesta  adhibet,  de  qua  Rom.  8,  6. : 
Prudentia  carnis,  mors  est;  ftrudentia 
autem  sftiritus,  vita,  et  ftax,  guoniam  sa- 
ftientia  camis  inimica  est  Deo;  legi  enim 
Dei  non  est  subjecta,  nec  enim  ftotest; 

b)  astutia,  quae  iniqua  solet  excogitare  me- 
dia  ad  decipiendum  subdole  proximum; 
ordinarie    includit  pessimam  artem  simu- 

.landi  et  dissimulandi.      Vae  duftlici  corde 

(Eccli.  2,   14.); 

c)  nimia  sollicitudine  et  anxietate  in  rebus 
omnibus  sive  ad  salutem  animae  sive  cor- 
poris  necessariis.  Martha,  Martha,  solli- 
cita  es,  et  turbaris  erga  ftlurima.  Porro 
unum  est  necessarium  (Luc.  10,  41.  42.). 
Etiam  quoad  animae  salutem  peccatur 
nimia  anxietate,  ut  patet  in   scrupulosis; 

d)  pertinacia,  quae  est  vitium  dans  animo 
inordinatam  firmitatem  et  persistentiam, 
ubi    non  oportet    aut    plus  quam  oportet. 

§  3.    De  religiosa  Simplicitate. 

Non  intelligimus  hic  per  simplicitatem 
quandam  ing*enii  hebetudinem  et  defectum 
prudentiae,  sed  virtutem  qua  quis  sine  dolo, 
simulatione,  adulatione,  se  verbis  talem  ex- 
terius  exhibet,  qualis  revera  est;  et  ita  cum 
sinceritate  convenit.  Simplicitas  haec  Deo  et 
hominibus  gratos  nos  reddit.  Cum  simftlicibus 
sermocinatio   ejus  (Prov.  3,  32.).     Scio,  Deus 

meus,  quod  -probes  corda,  et  simplicitatem  di- 
ligas  (I.  Paral.  29,  17.).  Sine  hac  virtute 
monasteria  essent  insidiatorum  latibula,  hy- 
pocritarum  et  deceptorum  congregatio. 

Quare: 

1.  Absit  in  sermone  omnis  amphibologia, 
restrictio  praecipue  mere  mentalis; 

2.  neminem  captiose  interrogemus,  ita  ut 
proximus  sincere  respondens  verbis  capiatur, 
secretum  eliciatur; 

3.  neminem  praesentem  laudemus  eique 
adulemur,  absentem  non  contemnamus; 

4.  ne  coram  alio  amici  tui  inimico  te 
pariter  inimicum  simules  contra  eum  murmu- 
rando  eo  fine,  ut  quid  aiter  dicat  et  oblo- 
quatur,   amico  tuo  referre  valeas; 

5.  nemini  praesenti  auxilium  e.  g\  in  mu- 
nere  consequendo  promitte,  ita  ut  deinde 
secrete  impedias; 

6.  ne  aliis  placere  cupiens,  eorum  opinio- 
nibus  in  omnibus  assentiaris. 

§  4.    De  religiosa  Mansuetudine. 

Mansuetudo  est  virtus  moralis,  quae  secun- 
dum  rectam  rationem  iras  moderatur,  scilicet 
ne  levibus  ex  causis,  ne  nimis  vehementer, 
ne  ex  passione  aiiqua  prava  irascamur.  Quare 
mansuetudo  non  omnem  indig-nationem  ex- 
cludit,  sed  eam  ad  rectam  rationem  refraenat. 
Si  enim,  ait  S.  Greg-orius,  sic  proximos  ut  nos 
amare  firaeciftimiir,  rcstai,   itt  sic  eorum  erra- 

tibus  sicut  nostris  vitiis  irascamur  (Moral.  1. 
5,  c.  30.).     Heli.     Christus. 

Haec  virtus  valde  necessaria  est,  etenim 
immediate  opponitur  iracundiae  saepe  subito 
excandescenti,  quae  quanta  mala  et  saepe  scan- 
dala  publica  etiam  in  communitatibus  reli- 
giosis  excitet,  experientia  docet;  nam  etiam 
Religiosis  saepe  accidunt,  quae  jam  inclinationi 
propriae,  jam  opinioni  privatae,  jam  expecta- 
tioni  et  desiderio  ardenti  adversantur,  quae 
sunt  iracundiae  incitamenta  frequentia. 

Ad  amplectendam  ergo  mansuetudinem, 
ejus  necessitas  nos  moveat,  sed  etiam  ejus 
utilitas.  Facit  enim  nos  I)eo  et  hominibus 
acceptos.  Fili,  in  mansuetudine  opera  tua 
perfice,  et  super  hominum  gloriam  diligeris 
(Eccli.  3,  19.).  Humilium  et  mansuetorum 
semper  tibi  placuit  deprecatio  (Judith  9,  16.). 
Alterum  mansuetudinis  emolumentum  est  pax 
et  tranquillitas  animi.  Mansueti  delectabuntur 
in  multitudine  pacis  (Ps.  36,  11.).  Discite  a 
me  etc.  (Matth.  11,  29.).  Nihil  animum  ita 
in  tranquillitate  et  quiete  esse  facit,  ut  man- 
suetudo  et  modestia  (S.  Chrysostomus  hom. 
33  in  Genes.).  Imo  et  alios  pacatos  reddit: 
Responsio  mollis  frangit  iram  (Proverb.  15,  1.). 

Utilissima,  imo  necessaria  est  superioribus, 
Relig-iosis  ad  curam  animarum  vel  erudiendam 
juventutem  destinatis.  Fratres,  et  si  praeoc- 
cupatus  fuerit  homo  in  aliquo  delicto,  vos, 
qui  spirituales  estis,  hujusmodi  instruite  in 
spiritu  lenitatis;  considerans  te  ipsum,  ne  et 
tu  tenteris  (Galat.  6,   1.). 

S.  Laurentius  Just.  serio  hortatur  rectores 
animarum,  ut  mentem  habeant  a  passionibus 
liberam,  et  corripiendos  ut  pater  arg-uant, 
alioquin,  ait:  Vulnus  superadditur  vulneri, 
et  passione  passio  cumulaiur.  Sed  cavendum 
etiam  a  vitio  opposito:  nimia  indulg-entia,  ex 
timiditate,  respectu  humano,  partium  studio 
vel  alia  inordinata  affectione  proveniente. 
Observetur  quod  S.  Benedictus  Abbatibus 
praescribit:  Miscens  temporibus  tempora,  ter- 
roribus  blandimenta,   (c.  2.). 

Subsidia  ad  hanc  virtutem  acquirendam 
in  diss.  de  via  illuminativa  c.  1,  §  3.  g-ene- 
ratim  indigitata  sunt;  specialem  modum 
mansuetudinis  conservandae  insinuat  S.  Gre- 
g*orius:  Cum  alienos  excessus  aspicimus,  nostra 
quibus  in  alio  cxcedimus  delicta  cogitemus. 
Considerata  quififie  infirmitas  propria,  mala 
nobis  excusat  aliena  (Moral.  1.  5,  c.  20.). 

Actus  Mansuetudinis. 

1.  Subito  et  inadvertenter  excitatum 
indig-nationis  motum  verbo  vel  sig*no  non 
prodere; 

2.  amaras  cog*itationes  de  afflictionibus 
vel  injuriis  praesentibus  vel  praeteritis  non 
ruminari,  potius  mentem  alio  divertere  et 
imag-inationem  coercere; 

3.  non  praecipitanter  vel  nimis  fervide 
ag-ere,  vel  loqui,  sed  pacate; 

4.  etiam  infimos  modeste  et  humaniter 
alloqui,  aures  eorum  petitionibus  vel  interro- 

g-ationibus    praebere,    licet    neg-otia    urg-eant, 
difficultates  et  molestiae  occurrant; 

5.  cum  nullo  verbis  contendere  sed 
rationibus  placite  expositis  cedere  et  acquies- 
cere; 

6.  nullum  erroris,  mendacii,  inscitiae  ar- 
gnere,  sed  errorem  dissimulare  vel  modeste 
alterum  monere; 

7.  pacem  inter  confratres  conservare  vel 
laesam  restituere. 

§  5.    De  religiosa  Amicitia  et  Affabilitate. 

Per  religiosam  amicitiam  hic  mutuam  inter 
confratres  dilectionem  intellig-o.  Quae  quantae 
sit  necessitatis  ex  sexcentis  S.  Scripturse  locis 
patet  (Joan.  13,  35.  etc).  Haec  necessitas 
maxime  urg*et  Religiosos,  qui  non  per  baptis- 
mum  tantum  fratres  sunt,  sed  etiam  per 
eandem  professionem  relig-iosam  arctissimo 
quodam  propinquitatis  vinculo  conjuncti  sunt. 
Sine  mutua  hac  dilectione  monasteria  spe- 
luncae  essent  latronum.  .  Mutua  hsec  dilectio 
valde  juvatur  affabilitate,  seu  suaviter  et 
modeste  cum  aliis  colloquendi  promptitudine. 
Affabilitati  opponitur  morositas,  cum  ex  indole 
quadam  melancholica  vel  ex  affectu  quodam 
inordinato  aliorum  colloquium  fugimus  vel 
verbis  paucis  iisque  asperis  respondemus. 
Hujusmodi  homines  indolem  quidem  non 
avertere,  sed  per  continuum  virtutis  contrariae 
exercitium  emendare  possunt  et  debent,  nisi 
sibi  et  aliis  gravi  oneri  esse  velint. 

Amicitia  seu  dilectio  frateraa  supernaturalis 
et  universalis  sit  oportet;  hinc  amicitia  spuria 
est  inter  Relig-iosos  amicitia  particularis, 
quam  propterea  nonnisi  inter  tepidos,  otiosos, 
male  contentos,  discolos  homines  intercedere 
videmus.  Suspiciones,  murmurationes,  de- 
tractiones,  factiones,  dissidia  pessimi  sunt 
amicitiarum  particularium  effectus.  Ne  sub 
specie  verae  amicitiae  turpiter  decipiamur, 
sig-na  spuriae  hujus  amicitia^  indicabimus. 

1.  Vitio  laborant  pravae  familiaritatis, 
qui  loco  secreto,  tempore  prohibito  passim 
conveniunt; 

2.  qui  convenientes  jam  contra  confratres, 
jam  contra  superiores  suspiciones  suas,  mo- 
lestias  acceptas,  murmurationes  contra  illorum 
ordinationes  vel  ag*endi  modum  sibi  commu- 
nicant; 

3.  qui  ab  aliis  audita  amicis  suis  referunt, 
unde  odium  et  discordia  excitantur,  pax  tur- 
batur.  Susurrones  tales  pestis  sunt  commu- 
nitatis; 

4.  qui  ceterorum  confratrum  conversatio- 
nem  fugiunt,  pauca  cum  iis  loquuntur,  contra 
vero  cum  amico  frequenter,  diu  et  cum  volup- 
tate  colloquuntur. 

DISSERTATIO  III. 


De  Via  Unitiva. 

Sicut  in  via  purgativa  nobis  dicitur: 
Declina  a  malo,  et  in  via  illuminativa:  Fac 
bonum,  ita  in  via  unitiva  dicitur:  Et  inhabita 
in  sceculum  sceculi  (Ps.  36,.  27.).  Finis  enim 
hominis  est  habitare  cum  Deo  seu  unio  cum 
Deo.  In  via  purgativa  removentur  obstacula 
ad  hujusmodi  unionem,  nempe  peccata,  vitia, 
pravi  habitus  etc.  In  via  illuminativa  adhi- 
bentur  media  quae  animam  recte  disponunt 
ad  hujusmodi  unionem,  virtutes  etc.  In  via 
denique  unitiva  jam  hac  in  vita  anima  incipit 
frui  caritativa  unione  cum  Deo  juxta  illud: 
Qui  autem  adhaeret  Domino,  unus  spiritus 
est  (I.  Cor.  6,   17.). 


CAPTJT  I. 

De  Unione  Memoriee  cum  Deo. 

§  1.    De  Notione  Unionis  Memorise  cum  Deo. 

Haec  unio  consistit  in  jugi  quadam  et 
affectuosa  divinae  praesentiae  recordatione, 
quam  recordationem  omnes  vitae  spiritualis 
magistri   tamquam  medium  ad   intimam  cum 

Deo  unionem  per   caritatem  praestantissimum 
commendant. 

Kxercitium    praesentiae  Dei    tria    requirit: 

1.  actualem  et  frequentem  recordationem 
Dei  praesentis  non  per  repraesentationem  spe- 
ciei  alicujus  corporalis,  quod  caput  fatigat 
et  illusionibus  aditum  praebet,  sed  per  sim- 
plicem  actum  fidei  Deum  intime  nobis  esse 
praesentem; 

2.  actus  voluntatis  seu  potius  affectus 
huic  recordationi  convenientes  pro  varietate 
perfectionum,  quas  in  Deo  intime  nobis  prae- 
sente  cogitamus,  ut  adorationis,  si  immensae 
ejus  majestatis,  coram  qua  Ang-eli  contremis- 
cunt,  recordamur;  confidentiae,  si  ipsius  boni- 
tatem  infinitam,  gratitudinis,  si  ejus  benefi- 
centiam  summam  etc.  perpendimus.  Ouae 
varietas  affectuum  exercitium  illud  suave 
reddit,  et  taedium  animae  arcet; 

3.  actiones  istiusmodi  affectibus  confor- 
mes,  qui  sunt  finis  hujus  exercitii  principalis, 
ut  nimirum  intuitu  Dei  intime  nobis  praesentis, 
et  cog-itationes,  verba  et  actiones  omnes  no- 
stras  attente  considerantis,  perfecte  agamus 
quidquid  ag-imus. 

§  2.    Emolumenta  hujus  exercitii. 

Hoc  exercitium  efficit: 

1.  Ut  tentationes  facilius  vincamus,  tum 
pravas  cogitationes  submovendo,  tum  saluta- 
rem  timorem  incutiendo,  tum  Dei  auxilium 
comparando.    Sic  Susanna  gravissimas  illusit 

innocentiae  insidias  dicens:  Melius  est  mihi 
absque  opere  incidere  in  manus  vestras,  quam 
peccare  in  conspectu  Domini  (Dan.  13,  23.). 
Contra  vero:  Non  est  Deus  in  conspectu  ejus: 
inquinatae  sunt  viae  illius  in  omni  tempore 
(Ps.   10,  S.); 

2.  ut  perfectionem  assequamur:  Ambula 
coram  me,  et  esto  perfectus  (Gen.  17,  1.), 
Deus  Abrahamo  dicit.  Ratio  est,  quia  hoc 
exercitium  movet  hominem,  ut  opera  sua 
quotidiana  intentione  pura  et  perfecte  perag-at; 

3.  ut  semper  oremus,  juxta  illud  Christi 
effatum:  Oportet  semper  orare  et  non  dejicere 
(Luc.   18,    1.); 

4.  ut  mag*nam  cum  Deo  familiaritatem, 
pacem  et  consolationem  consequamur:  Fre- 
quens  illi  visitatio  cum  homine  interno,  dulcis 
sermocinatio,     grata    consolatio,     multa    pax, 

familiaritatas  stupenda  nimis  (Imit.  1.  2.  c.  1.). 
Renuit  consolari  anima  mea;  memor  fui  Dei, 
et  delectatus  sum  (Ps.  76,  3.  4.); 

5.  ut  Ang-elos  et  Sanctos  imitemur,  qui 
Deum  intuentur,  et  hac  intuitione  in  ejus 
amorem  rapiuntur;  ut  Ang-eli  etiam  in  terris 
deg-entes  coelum  secum  circumferunt,  divinam 
majestatem  ubique  contemplantes,  sic  etiam 
interni  hujusmodi  homines  qualibuscunque 
neg-otiis  occupati  vel  tribulationibus  affecti 
pace    ac    consolatione    fruuntur    inenarrabili. 

§  3.    Media  et  Praxis  hujus  exercitii. 

Media  in  hunc  finem  certe  efficacissima 
praescribit  Imitat.  Chr.   (1.   1.  c.  20.). 

Sunt  vero  sequentia: 

1.  custodia  cellae;  Si  vis  corde  tenus 
comfiungi,  intra  cubile  tuum  et  exclude  tumul- 
tus  mundi,  sicut  scriftum  est:  "In  cubilibus 
vestris  comftungimini  (Ps.  4,  5.)-"  In  cella 
invenies  quod  de  foris  saefte  amittes.  Cella 
continuata  dulcescit  et  male  custodita  taedium 
generat  etc. ; 

2.  cura  silentii:    ///  silentio  ct  quiete  p?'o- 
ficit  anima  devota,    et  discit  abscondita  Scrift- 

turarum,   ibi  invenit  jluenta  lacrymarum  etc; 

3.  fuga  nuntiorum,  rumorum  etc.  Si  non 
exiisses  nec  quidquam  de  rumoribus  audiisses, 
melius  in  bona  ftace  ftermansisses.  Ex  quo 
nova  delectat  aliquando  audire,  opo?'tet  te  ex- 
inde  turbationem  cordis  tole?'a?'e  (Imit.  1.  1. 
c.  20.); 

4.  cautio  in  neg-otiis,  ne  nimis  multis, 
alienis  vel  minus  necessariis  impliceris.  /;/- 
ternus  ho??io  sui  ipsius  curam  omnibus  curis 
a?itefto?iit,    et   qui  sibi  ipsi  diligenter  i?itc?idit, 

facilitcr  de  aliis  tacet  (Imit.   1.   2.   c.   5.); 

5.  humilis  oratio; 

6.  constantia  in  exercitio  praesentiae  Dei; 

7.  mortificatio  passionum  inordinatarum: 
Ubi  e?ii??i  thesaurus  vester  est,  ibi  et  cor  ve- 
strum  erit  (Luc.  12,  34.).  Beati  ??iu?ido  corde, 
quo?iia??i  iftsi  Dcu??i  videbunt  (Matth.  5,  8.). 
Recordemur  erg*o  Dei  intime  nobis  praesentis 
in  principio  orationis,  neg-otiorum,  ad  sonum 
horologii,  tempore  tentationis,  quum  aspicimus 
Christi    imaginem,     etc.       Recordationi    huic 

affectus  seu  preces  jaculatorias  sive  ex  S. 
Scriptura  desumptas,  sive  a  nobis  compositas 
et  perfectionis  nostrae  gradui  vel  peculiaribus 
necessitatibus  respondentes  conjung-amus,  iis- 
que  Deum  velut  amicum  praesentem  alloqua- 
mur.  Caveamus,  ne  unquam  nos  cog*amus 
ad  percipiendum  hac  occasione  devotionem 
aliquam  sensibilem,  sed  ad  opera  nostra  quo- 
tidiana  perfectius  exequenda  exercitium  hoc 
dirig-amus. 


CAPUT  II. 

De  Unione  Intellectus  per  Fidem. 
§  1.    De  Notione  Fidei. 

Fides  divina  est  virtus  theologica  a  Deo 
infusa,  qua  veritatibus  a  Deo  revelatis  et  ab 
Ecclesia  propositis  propter  summam  Dei  auc- 
toritatem  firmissime  assentimur.  Quodsi  haec 
fides  cum  caritate  Dei  (cum  statu  gratiae 
sanctificantis)  conjungitur,  seu  si  correspon- 
deant  opera  fidei,  fides  viva  dicitur,  secus 
mortua  est.  Sicut  enim  corpus  sine  spiritu 
mortuum  est,  ita  et  jides  sine  operibus  mortua 
est  (Jac.  2,  26.).  Tu  credis,  quoniam  unus 
est  Deus:  bene  facis;  et  daemones  credunt,  et 
contremiscunt  (ib.  2,  19.).  Vera  jides,  ait  S. 
Greg*orius  M.,  est,  quae  hoc,  quod  verbis  dicit, 
moribus  non  contradicit  (hom.  36  in  Ev.). 

Haec  est  recta  fidei  mensura,  frequenter 
eam  applica. 

§  2.    De  Necessitate  Fidei. 

Qui  crediderit,  et  baptizatus  fuerti,  salvus 
erit:  qui  vero  non  crediderit,  condemnabitur 
(Marc.  16,  16.).  Sine  ' fide  autem  i?npossibile 
est  placere  Deo.  Credere  enim  oportet  acce- 
dentem  ad  Deum,  quia  est,  et  inquirentibus 
se  remunerator  sit  (Hebr.  11,  6.).  Pides  haec 
firmissima  sit  oportet  et  universalis.  /;/  multis 
sunt  mecum,  ait  D.  Aug*ustinus  ad  Donat., 
in  paucis  non  sunt  mecum,  non  prosunt  illis 
multa.  Hanc  autem  fidem  vivam  seu  caritati 
et  bonis  operibus  conjunctam  esse  debere  ex 
dictis  §§  praeced.   et  Jac.  c.  2.,  patet. 

§  3.    Impedimenta  hujus  Fidei  vivae  praecipua. 

1.  Neglig-entia  in  exercitiis  spiritualibus, 
per  quse  quasi  per  canales  divinae  gratise  ac 
supernae  illustrationes  derivari  deberent;  quae 
enim  ex  consuetudine  leg-imus  vel  meditamur, 
animam  non  feriunt; 

2.  defectus  bonae  voluntatis;  timemus  ag*- 
noscere  malum,  quod  corrig-ere  non  libet; 
hinc  nulla  media  efficacia  adhibentur,  prava 
vivendi  ratio  sophisticis  rationibus  excusatur, 
imo  defenditur; 

3.  superbia;  huc  conveniunt  verba  Apo- 
stoli:  Cum  cognovissent  Deum,  non  sicut 
Deiwi  glorificaverunt,  aut  gratias  egerunt; 
sed  evanuerunt  in  cogitationibus  suis  et  obscu- 
ratum  est  insipiens  cor  eorum;  dicentes  enim, 
se  esse  sapientes,  stulti  facti  sunt . .  . .  Propter 
quod   tradidit    illos  Deus   in   desideria    cordis 

17 

eornm  etc.    (Rom.   1,  21.  24.).     Exemplo  sunt 
omnes  haeresiarchae  et  apostatae; 

4.  curiositas  intellectus;  lectio  schedias- 
matum  polemicorum,-  librorum  haereticorum 
vel  prohibitorum;  hinc  talia  leg*ere  Ecclesia 
sapienter  prohibet; 

5.  conversatio  frequens  et  incauta  cum 
hominibus  haereticis  pseudo-illuminatis,  scep- 
ticis,  indifferentistis.  Ideo  S.  Joannes,  qui 
caritatem  verbo  et  exemplo  docuit,  ita  scri- 
bit:  Si  quis  venit  ad  vos,  et  hanc  doctrinam 
non  affert,  nolite  recipere  eum  in  domum; 
nec  Ave  ei  dixeritis  (II.  10.).  Ex  his  etiam 
intelligitur,  quae  media  sint  adhibenda  ad 
fidem  perficiendam,  nempe  media  e  diametro 
opposita;  contraria  enim  contrariis   curantur. 


CAPUT  III. 

De  Uxrione  Voluntatis  per  Caritatem. 

§  1.    De  Notione  Caritatis  unitivae. 

Deus  duplici  modo  uniri  solet  animae  justi; 
nempe  per  unionem  habitualem  ac  permanen- 
tem,  deinde  per  unionem  actualem  eamque 
vel  mobilem  et  imperfectam  vel  radicatam 
et  perfectam.  Unio  habitualis  consistit  in 
ipsa  gratia  sanctificante  et  caritate  illa,  quae 
cum  aliis  virtutibus  supernaturalibus  in  justi- 
ficatione  homini  infunditur,    quae   proinde   in 

quovis  justo  utut  imperfecto  etiam  in  infanti- 
bus  baptizatis  habetur.  Unio  actualis  ea  est, 
qua  Deus  hominem  justum  movet  ad  actus 
procedentes  a  caritate  aliisque  virtutibus  cari- 
tateifi  comitantibus,  quibus  actibus  homo 
suam  erg-a  Deum  caritatem  exercet,  et  qui- 
dem  mobilem  et  imperfectam,  si  actus  hi 
saepe  interrupti  et  peccatis  corrupti  sunt, 
stabilem  vero  et  perfectam,  si  secus  accidit. 
Unio  actualis  perfecta  seu  caritas  unitiva 
perfecta  efficit,  ut  homo  Deo  firmiter  adhae- 
reat  per  actus  tum  elicitos  tum  imperatos, 
ut  nullo  non  tempore  omnes  vires  tum  animi 
tum  corporis  collig-at  et  ad  Deum  dirig-at, 
ut  homo  inferior  superiori,  homo  superior 
Deo  perfecte  subjiciatur. 


§  2.    Proprietates  Caritatis  unitivae. 

1.  Nihil  sibi  reservat,  nam  amicorum 
omnia  sunt  communia,  ut  fert  adagium,  pro- 
prio  judicio  renuntiat,  voluntatem  propriam 
abneg-at;  solum  divini  sponsi  beneplacitum 
est   omnium    actionum  et  desideriorum  meta; 

2.  fidelis  est  in  rebus  minimis;  etiam 
imperfectiones  minimas,  nedum  peccata,  stu- 
diosissime  devitat; 

3.  zelo  g-lorise  Dei  propag-andae  ardet, 
ut  Deus  ab  omnibus  ametur  optat,  de  ejus 
offensione  tristatur; 

4.  saepissime  de  Deo  cogitat,  imo  in  hac 
cogitatione  quasi  absorpta  est:    Ubi  enim   est 

thesaurus    tuus,    ibi  est  et  cor   tuum    (Matth. 

6,  2L); 

5.  Christum  perfecte  in  omnibus  imitari 
studet; 

6.  in  virtutum  et  actuum  heroicbrum 
exercitio  nullam  difficultatem,  imo  jucundi- 
tatem  mag*nam  sentit. 

§  3.    Subsidia  ad  Caritatem  unitivam  consequendam. 

1.  Kxercitium  divinse  praesentiae  (v.  supra). 

2.  ortatio  mentalis; 

3.  omne  g*enus  tribulationum;  aurum  igne 
purificatur; 

4.  opera  quotidiana  et  ordinaria,  quae  ra- 
tione  status  nostri  nobis  incumbunt,  perfecte, 
praesertim  cum  intentione  supernaturali,  per- 
ag-ere,  deinde  ad  opera  supererog-atoria  et 
extraordinaria,  sed  non  sine  consilio  patris 
spiritualis,  progredi; 

5.  coepta  vivendi  ratione  constantes  esse: 
Itaque,  fratres  mei  dilecti,  stabiles  estote,  et 
immobiles:  abundantes  in  ofiere  Domini  sem- 
fler,  scientes,  quod  labor  vester  non  est  inanis 
in  Domino  (I.  Cor.  15,  58.). 


PARS  QUINTA. 


De  Votis  Religionis. 

Omne,  qiwd  est  in  mundo,  concupiscentia 
camis  est,  ei  concnfiiscentia  oculoi'iim  et  su- 
fterbia  vitce  (I.  Joan.  2,  16.),  i.  e.  immoderata 
quaedam  propensio  ad  corporis  voluptates,  ad 
divitias  et  ad  honores,  quae  quantum  homi- 
nem  a  via  virtutis  et  perfectionis  avertant, 
experientia  constat.  Triplici  huic  impedi- 
mento  opponitur  votum  castitatis,  votum  paa~ 
-pertatis  et  votum  obedientice,  unde  haec  tria 
vota  ad  essentiam  status  religiosi,  cujus  finis 
hominis    perfectio   est,    pertinere    intellig-itur. 


CAPUT  I. 


De  voto  Paupertatis  religiosse. 

§  1.    De  Notione  Paupertatis  religiosae. 

Votum  solemne  paupertatis  relig-iosae  est 
voluntaria  renuntiatio,  qua  quis  in  religione 
aliqua  approbata  omnium  prorsus  rerum  tem- 
poralium  jure  et  proprietate  ob  amorem  Dei 

et  desiderium  perfectionis  cum  gravi  obliga- 
tione  in  perpetuum  se  privat.     Dicitur: 

1.  In  religione  aliqua  approbata,  ut  dis- 
tinguatur  a  voto  paupertatis,  quod  etiam  in 
sseculo  emitti  posset,  ut  probabiliter  a  primis 
Christianis  Hierosolymis  factum  est; 

2.  jure  et  proprietate;  in  voto  simplici 
renuntiatur  omni  usui  proprietario,  non  ipsi 
proprietati  seu  dominio; 

3.  ob  amoreni  Dei  etc. ;  hoc  est  motivum 
voti  paupertatis;  etiam  ethnici  philosophi 
divitias  contempserunt,  sed   aliis   ex  motivis; 

4.  in  perpetuum,  tum  ex  parte  voventis, 
tum  ex  parte  religionis  acceptantis,  et  per 
hoc    alterum    disting-uitur    a    voto     simplici. 

Differt  votum  paupertatis  a  virtute  pauper- 
tatis,  quatenus  votum  respicit  tantum  actus 
externos  proprietatis;  virtus  vero  ad  internos 
cordis  affectus  etiam  extenditur.  Votum  pau- 
pertatis  est  veluti  medium  ad  virtutem,  quae 
est  finis  obtinendus  ac  proinde  virtus  pauper- 
tatis  multo  latius  patet,  quam  votum:  quoties 
enim  quis  votum  infringit,  simul  et  virtutem 
lsedit;  non  autem  vice  versa.  Attamen  vio- 
lari  posset  votum  per  actum  internum,  qui 
actum  externum  respiceret  et  attingeret  sci- 
licet  per  desiderium  ag^endi  externe  contra 
votum,  siquidem  desiderium  induit  omnem 
malitiam  et  speciem  actus  externi.  (Sabetti, 
n.  614.   ed.   tertia.) 

§2.    De  Excellentia  religiosse  hujus  Paupertatis. 

Non  exig-ua  hujus  paupertatis  laus  est,  quod 
inter  ceteras  beatitudines  principem  locum 
tenet:  Beati  pauperes  spiritu,  quoniam  ipso- 
rum  est  regnum  cceloi'um  (Matth.  5,  3.).  Ju- 
veni  illi  Jesus  dixit:  Si  vis  perfectus  esse> 
vade,  vende,  quce  habes*  et  da  pauperibus,  ct 
habebis  thesaurum  in  coelo,  et  veni,  sequere  me 
(Matth.  19,  21.).  Potestne  securior  via  ad 
evangelicam  perfectionem  cog*itari  illa,  qua 
Christus  incedit  et  Apostoli  et  primi  fideles  ? 
Omnes  etiam,  qui  credcbant.  crant  pariter,  et 
habebant  omnia  communia.  Possessiones  et 
substantias  vendcbani,  et  dividcbant  illa  omni- 
bus,  prout  cuiquc  opus  erat  (Act.  2,  44.  45.). 
Hinc  mirum  non  est,  quod  nullo  non  tempore 
SS.  Patres  et  religiosorum  ordinum  fundato- 
res  votum  paupertatis  ut  necessarium  et  fir- 
missimum  religionis  fundamentum  commenda- 
verint  et  inculcaverint.  Et  sane,  quum  plu- 
rima  peccata  (superbia,  ambitio,  ebrietas, 
avaritia,  incontinentia  etc.)  ab  hominibus 
non  committantur,  nisi  ope  pecunia?,  faculta- 
tem  peccandi  quodammodo  tollit  votum  pau- 
pertatis.  Propterea  paupertas  spiritus  homi- 
nem  a  cura  et  amore  rerum  terrenarum  avellit, 
itaque  efficit,  ut  cogitationem,  curam  et  desi- 
derium  omne  in  Deum  transferat  et  quae 
sursum  sunt  sapiat,  non  quae  super  terram 
(Col.  3,  2.).  S.  Greg-orius  scite  bona  terre- 
stria  cum  vestibus  comparat  dicens:  Si  vesti- 
tus    quisquam    cum    nudo    luctatur,    citius    ad 

terram  dejicitur,  quia  habet  unde  teneatur.  Quid 
enim  sunt  terrena  omnia  nisi  qucedam  corfioris 
indmnanta  ?  Qui  ergo  contra  diabolum  ad  cer- 
tamen  properat,  vestimenta  abjiciat,  ne  suc- 
cumbat  (hom.  32.  in  Ev.). 

§  3.    De  Commodis  Paupertatis  religiosae. 

Commoda  haec  tum  ad  praesentem  tum  ad 
futuram  vitam  pertinent,  sicut  et  centuplum 
illud,  quod  Christus  promisisse  legitur  iis, 
qui  reliquerint  omnia.  Accipient  centies  tan- 
tum,  nunc  in  tempore  hoc  et  in  saeculo  futuro 
vitam  seternam  (Marc.  10,  30.).  Et  quidem 
bona  spiritualia  in  hac  vita  recipient:  Qui 
carnalia  dimiserit  firo  Salvatore,  spiritualia 
recifiet,  qucz  comparatione  et  merito  sui  ita 
erunt,  quasi  si  ftarvo  numero  centenarius  nu- 
?nerus  comftaretur  (S.  Hieron  1.  3.  in  Matth.  c. 

19-)-  .  ... 

Pauper  spiritu  mag-na  fruitur  mentis  tran- 
quillitate.  Quid paupertate  melius,  quid  secu- 
rius,  quid  jucundius  ?  Tristentur  omnes,  cuncti 
gemant,  formident  universi;  hczc  semper  hila- 
ris,  hcec  se?nper  eodem  vultu,  eodem  animo 
perseverat.  Bonum  cceleste  prcestolatur  ftossi- 
dere  in  coelo,  ideo  nihil  habet,  quod  ftosset 
amittere  in  terra  (S.  Laurentius  Justinianus 
in  Lig*no  Vitae  c.  4  de  Paup.).  Conferantur 
curse,  vig-ilise,  molestiae  hominum  seecularium 
in  divitiis  comparandis,  conservandis  et  au- 
g-endis.  Etiam  quoad  bona  exteriora  centu- 
plum    recipiunt    Religiosi   jam    in    hac    vita. 

Convenit  enim  ipsis  quod  S.  Paulus  de  se  et 
ceteris  Apostolis  dicebat:  Tamqnam  nihil 
habe?ites,  et  omnia  fiossidentes  (II.  Cor.  6.  10.). 
Demonstravit  id  ipsum  Cassianus,  et  ad  lit- 
teram  adimpleri  quotidie  videmus.  Reliqui- 
mus  domum  unam  firofiter  Christum,  ctijus 
loco  tot  alias  habemus,  quot  sunt  qua  ad  in- 
tegram  fiertinent  communitatem,  cujus  membra 
sumus.  Uni  fiatri  et  matri  terga  vertimus, 
et  eormn  loco  tot  nobis  Deus  dat  fiatres,  quot 
sufieriores  sunt,  qui  majori  in  nos  feruntur 
a?nore  et  jam  non  de  salute  corporali  tantum 
sed  et  animi  sunt  solliciti.  Reliqui?nus  fratres 
et  multos  ?iovos  i?i  religio?ie  i?ive?ii??ius,  qui 
fiu?'iore  lo?ige  et  i?itegriore  nos  amant  caritate, 
et  sic  cetera  si?nili  ?nodo  ?wbis  co??ifie?isa?itur 
(Coll.  ult.).  Recte  D.  Bernardus:  Avarus 
ter?'e?ia  esu?'it  ut  ??ie?tdicus,  jidelis  contemnit  ut 
do?ninus;  ille  fiossidendo  ?ne?tdicat,  hic  co?ite??i- 
ne?ido  servat  (serm.  3.  in  Cantica  num.  8.). 
Sed  excellentiora  sunt  commoda  vitae  fu- 
turse,  quae  vere  pauperibus  a  Deo  sunt  pro- 
missa.  Beati  fianfie?'es  sfiiritu,  quoniam  ifiso- 
ru?n  est  regnum  ccelo?-u??i  (Matth.  5,  3.).  O 
quanta  beatitudo!  firo  fia?'vis  ?nagna  recifiere, 
cete?'?ia  firo  b?'evibus,  firo  ?norituris  se?nfier 
vive?itia,  et  habere  Deu?n  debito?'e?n  (D.  Hie- 
ronymus  ep.  150.).  A??ie?i,  dico  vobis,  quod 
vos,  qui  (relictis  omnibus)  secuti  estis  ?ne,  i?i 
rege?te?'atio?te,  cu?n  sede?'it  jilius  hominis  in 
sede  majestatis  sua,  sedebiiis  et  vos  sufier 
sedes  duodecim,  judica?ttes  duodecim  tribus 
Israel  (Matth.  19,  28.).     Hoc    SS.    Patres   de 

omnibus,  qui  Apostolos  imitati  sunt,  ut  Reli- 
g-iosi,  intelligimt  et  sing-ularem  in  aeterna 
beatitudine  ipsis  collatum  iri  praerog^ativam 
existimant. 


§  4.    De  Obligationibus  Paupertatis  religiosae. 

Religiosus  solemniter  professus  vi  legis 
ecclesiasticae  ac  proinde  seclusaRomani  Ponti- 
ficis  dispensatione,  fit  incapax  omnis  dominii 
et  juris  circa  bona  temporalia  tum  mobilia, 
tum  immobilia,  ita  ut  praeter  solum  usum- 
fructum  seu  simplicem  usum  nihil  habeat, 
quod  jure  praetendere  possit.  Nimirum  Ec- 
clesia  tianc  incapacitatem  annexuit  solemni 
voto  paupertatis  sicut  et  incapacitatem  matri- 
monii  solemni  voto  castitatis.  Nemini  igitur 
Regularium,  tam  virorum  quam  mulierum, 
liceat  bona  immobilia,  vel  mobilia,  cujuscun- 
qtie  qualitatis  fuerint,  etiam  quovis  modo  ab 
eis  acquisita,  tamquam  propria,  aut  etiam  no- 
mine  conventus,  possidere,  vel  tenere;  sed  sta- 
tim  ea  supe?'iori  tradantur,  conventuique  in- 
corporentur.  Nec  deinceps  liceat  superioribus 
bona  stabilia  alicui  Regulari  concedere,  etiam 
ad  usumfructum  vel  usum,  administrationem 
aut  commendam.  Administratio  autem  bono- 
rum,  monasteriorum  seu  conventuum  ad  solos 
ojficiales  eorundem,  ad  nutum  superiorum 
amovibiles,  pertineat.  Mobilium  vero  usum 
ita  superiores  permittant,  ut  eorum  supellex 
statui  paupertatis,  quam  professi  sunt,  conve- 
niat;  nihilque  superflui  in  ea  sit;  nihil  etiam, 

quod  sit  necessarium,  eis  denegetur.  Quodsi 
quis  aliter  quidquam  tenere  deprehensus  aut 
convictus  fuerit,  is  biennio  activa  et  passiva 
voce  privatus  sit;  atque  etiam  juxta  suce  Re- 
gulce  et  Ordinis  Constitutiones  puniatur  (TricL 
Sess.  25.  c.  2.  de  Reg*.  et  Mon.).  Quod  s. 
Reg-ula  nostra  de  hac  re  praescribit  cap.  33. 
legendum  et  animo  alte  imprimendum  est. 

Praeter  constitutiones  Summorum  Pontifi- 
cum  et  Conciliorum  gravis  hujus  voti  obliga- 
tio  ex  omnium  ordinum  regnlis  patet,  quse 
gravissimas  in  proprietarios  poenas  statuunt. 
Incapacitas  proprietatis  singulos  ad  Religio- 
sos,  non  integram  communitatem  spectat,  ut 
expresse  Trident.  sess.  25.  cap.  3.  de  Reg.  et 
Mon.  declaravit,  ubi  tantum  domus  fratrum 
S.  Francisci,  Capucinorum  et  eos,  qui  Minores 
de  observantia  vocantur,  excipit,  qui  bona 
immobilia  possidere  non  possunt. 

Attamen  nec  integra  communitas  bonorum 
temporalium  dominium  habet  absolutum,  sed 
restrictum  ad  Religiosorum  congTuam  susten- 
tationem  et  pios  usus.  Quare  bona  immobi- 
lia  vel  mobilia  pretiosa  alienari  nequeunt, 
nisi  in  commodum  Religionis  et  post  bene- 
placitum  Sedis  Apostolicaa  obtentum.  Quodsi 
dicas,  occasione  hujus  dominii  varia  oriri 
impedimenta  perfectionis  in  communitatibus 
relig-iosis,  v.  g\  sollicitudinem  circa  tempora- 
lia  nimiam,  amorem  rerum  temporalium, 
distractiones  etc.  respondeo,  sollicitudinem 
non  esse  nimiam,  quse  est  necessaria,  quae  in- 
super  ex  caritate   Dei    et    proximi    oritur,    ut 

servi  Dei  sustententur;  porro  paucos  tantum 
afficit.  Ceterum  neg-ari  non  debet  nimieta- 
tem,  abusum  et  vitia  irrepere  posse,  quae 
nullibi  satis  vitari  possunt. 

Corollaria. 

1.  Nullus  Religiosus  potest  rem  ullam 
temporalem  pretio  aestimabilem  sine  licentia 
superioris  accipere,  retinere,  absumere,  de- 
struere,  permutare,  commodare,  vendere,  do- 
nare  aut  ea  uti; 

2.  omnis  rei  temporalis  alienatio,  donatio 
vel  quaecunque  dispositio  a  Religioso  privato 
propria  voluntate  facta  ipso  jure  est  irrita  et 
restitutioni  obnoxia; 

3.  Religiosus  scienter  et  saepius  leve  quid 
sine  licentia  recipiens,  absumens,  etc,  ma- 
ximo  periculo  se  exponit  peccandi  graviter, 
quia  paulatim  ad  materiam  etiam  in  furto 
gravem  perveniet; 

4.  Religiosus  vi  hujus  voti  ita  debet  ani- 
mo  esse  paratus,  ut  exui  rerum  sibi  permis- 
sarum  possessione  et  usu  velit  omni  tempore, 
quo  superior  voluerit;  hinc  non  licet  rem  ab- 
scondere,  obmurmurare  etc. ; 

5.  rem  quamlibet  concessam  ad  unicum 
usum  non  potest  Religiosus  adhibere  ad  alium 
usum  licet  honestum,  quia  hic  usus  esset  sine 
licentia.  Nec  refert,  quod  sua  parsimonia 
sibi  aliquid  reservaverit,  e.  g*.  esculenta;  quid- 
quid  acquirit  monachus  etiam  parcius  vivendo, 
ad  bona  monasterii  petinet; 

6.  tenetur  Religiosus  dilig-entiam  adhibere 
in  rebus  ad  usum  sibi  concessis  conservandis. 
Quodsi  res  ad  consumptionem  tribuatur,  e.  g. 
vestis  etc,  tribuitur  ei  tantum  ad  consump- 
tionem  necessariam; 

7.  oeconomus  et  administratores  bonorum 
communitatis  non  possunt  dare,  impendere, 
alienare  pro  libitu,  sed  solum  secundum 
ordinis  regulam  et  superioris  voluntatem,  et 
quatenus  ratione  muneris  eis  commissum  est; 

8.  Abbates  peccant  contra  paupertatis 
votum  et  justitiam,  si  bona  conventus  aliter 
impendant  vel  donent,  quam  ordinis  sui  regula 
vel  approbata  consuetudo  vel  superiorum  prae- 
latorum  voluntas  eis  permittit;  nam  Abbates 
non  sunt  domini  sed  administratores  bonorum 
communium;  imo  nec  possunt  cum  consensu 
conventus  bona  illa  in  luxum  vel  in  usus 
neque  necessarios  neque  religioni  utiles  im- 
pendere. 

§  5.    De  Dominio  quod  salva  Paupertate  sibi 
reservare  possunt  Religiosi. 

Cum  votum  paupertatis  versetur  solum 
circa  jura  rerum  corporalium  et  pretio  aesti- 
mabilium,   hinc: 

1.  Relig-iosus  quilibet  retinet  dominium 
famae;  potest  erg-o  sine  consensu  sed  non  in- 
vito  superiore  famam  suam  vindicare.-  Dixi 
non  invito  superiore,  quia  etiam  jura  spiri- 
tualia  subjecta  sunt  per  votum  obedientiae 
voluntati  superioris,    quatenus  reg-ulae  et  dis- 

ciplinae  conservatio  id  exigit.  Porro  potest 
quidem  Religiosus  famam  suam  vindicare, 
tamen  humilitas  et  perfectio  religiosa  plerum- 
que  contrarium  suadent,    quin  et  praecipiunt; 

2.  retinet  jura  spiritualia,  e.  g.  jus  elec- 
tionis  activae  et  passivae,  jus  absolvendi; 

3.  reliquias  Sanctorum  utpote  pretio  non 
aestimabiles,  nisi  forte  theca  sit  pretiosa,  re- 
cipere  et  retinere  licet,  non  item  numismata, 
imagines,  rosaria  etc.  Manuscripta  non  ca- 
dunt  sub  voto  paupertatis  secundum  commu- 
nem  opinionem;  sed  non  potest  monachus  de 
artefactis  ex  materia  a  monasterio  concessa 
libere  disponere; 

4.  actus  naturales  et  supernaturales,  e.  g\ 
orare,  concionari,  sacrum  facere  etc.  non  com- 
prehenduntur  voto  paupertatis,  sed  voto  obe- 
dientiae. 

§  6.    De  Licentia,  quae  Religiosum  liberat  a  vitio 
Proprietatis. 

Licentia  efl&cit,  ut  Relig-iosus  non  propria 
voluntate  ag^at.     Haec  licentia  est: 

1.  Expressa,  quae  verbis  et  aliis  signis 
sensibilibus  exprimitur; 

2.  tacita,  quae  ex  sig-nis  quibusdam,  ex 
f  acto,  taciturnitate  vel  consuetudine  non  raro 
collig-itur.  Quoad  superiores  valet  axioma: 
Qui  tacet  consentire  videtur,  dummodo  sciat 
superior  et  facile  dissentire  posset; 

3.  praesumpta,  i.  e.  non  temere,  sed  ra- 
tionabiliter  supposita,  quae,  si  superior  rog*a- 
retur,  certe  daretur. 

Ad  quamvis   licentiam  ut   legrtima  sit  re- 
quiritur: 

a)  Ex  parte  superioris,  ut  potestatem  ipsius 
non  superet; 

b)  ex  parte  subditi,  ut  non  sit  metu,  impor- 
tunis  precibus,  obreptitie,  rationibus  fal- 
sis  allatis,  vel  subreptitie,  rationibus  qui- 
busdam  necessario  afferendis  dissimulatis, 
extorta; 

c)  ex  parte  rei,   ut  sit  honesta. 

Cautissime  tamen  attendendum,  ne 
licentia  tacita  nimium  extendatur.  Licen- 
tia  enim  tacita  et  g-eneralis  in  religionibus 
bene  ordinatis  non  conceditur  nisi  in  rebus 
levioris  momenti  et  crebro  occurrentibus. 
Consuetudines  saepe  sunt  verae  coruptelae, 
quia  sunt  disciplinae  reg*ulari  noxiae.  Li- 
centia  tacita  recte  colligitur,  si  unum  in 
altero  includitur;  sic  e.  g*.  qui  habet  licentiam 
iter  instituendi,  hoc  ipso  licentiam  habet  ea 
omnia  faciendi,  quae  in  hunc  iinem  sunt  ne- 
cessaria.  Ad  licentiam  rationabiliter  prae- 
sumptam  non  sufficit,  quod  licentia  daretur, 
si  peteretur  (nam  sic  nunquam  vel  fere  nun- 
quam  opus  esset  licentiam  petere),  neque 
superior  potest  concedere,  ut  eo  usque  licentia 
praesumpta  extendatur,  nam  non  potest  per- 
mittere  quod  disciplinam  relig-iosam  everteret. 
Ad  licentiam  rationabiliter  praesumptam  re- 
quiritur: 

d)  Ut  superior  adiri  nequeat  vel  difficulter 
tantum; 

b)  ut  res  non  sit  mag*ni  momenti; 

c)  ut  non  facile   differri  possit; 

d)  ut  moraliter  certum  sit  superiorem  rem 
concessurum  fuisse.  Quodsi  quis  ex 
licentia  prudenter  praesumpta  rem  aliquam 
acquirit,  postea  tenetur  quam  primum  id 
fieri  potest,  superiori  indicare,  quia  non 
solum  rem  accipere,  sed  etiam  retinere 
prohibetur  voto  paupertatis.  Antoine 
(Theolog*.  Moral.)  recte  asserit  non  suffi- 
cere  licentiam  debitam,  sed  quae  praevi- 
detur  deneg-anda,  licet  indiscrete,  quia 
inferior  facile  sibi  persuaderet  licentiam 
irrationabiliter  denegari. 

§  7.    De  Rebus  Superfluis. 

Superfluum  illud  dicitur,  sine  quo  quis 
decenter  omnibus  circumstantiis  consideratis 
modo  statui  suo  congruo  vivere  potest.  Re- 
ligiosum  non  posse  retinere  superflua  ex  na- 
tura  voti  paupertatis  et  ex  Trident.  supra 
citato  patet.  Neque  ipse  superior  validam 
circa  hoc  concedere  potest  licentiam.  Si  Re- 
ligiosus  dubitet,  num  res  aliqua  superflua  sit, 
ea  uti  potest,  si  superior  vir  timoratae  con- 
scientiae  sit.     Peccant  ig*itur  Religiosi,   qui 

1.  victu  et  vestitu  ordinario  non  contenti 
laute  tractari  volunt,  contra  superiorum  par- 
citatem  clamitant,  vina  et  electuaria  clam 
sibi  procurant,  cing*ula  serica,  habitum  ex 
panno  pretioso   etc. ; 

2.  in    cellis    habitant    superfluis    reculis, 

cistis,  imaginibus,  fibulis  et  pixidibus  arg-en- 
teis,  libris  eleganter  lig-atis  et  variis  rebus 
adventiciis  adeo  infertis,  ut  tabernae  merca- 
toriae  similes  sint; 

3.  integri  conventus,  maxime  praelati, 
peccant,  si  monasterii  substantia  in  superflua, 
fastosa  aedificia  vel  similia  expenditur. 

§  8.    De  Gradibus  Paupertatis. 

Primus  gradus  est,  ut  Religiosus  neque 
in  affectu  neque  in  effectu  rem  temporalem 
tamquam  propriam  accipiat,  possideat,  de  ea 
libere  disponat  vel  superfluum  aliquid  retineat. 
D.  Bernardus  (ep.  341)  complurium  Religio- 
sorum  deplorat  insipientiam,  qui  postquam 
ping-ues  saepe  reliquerunt  fortunas,  in  mona- 
steriis  ob  inordinatum  affectum,  quo  ineptiis 
(libellis,  imag*inibus,  cellae  etc.)  pueriliter 
adhaerent,  gravia  paupertati  religiosae  vulnera 
inflig-unt,  et  pereunt.  Ad  professionem  no- 
stram  ftertinet,  ftauftertatem  studio  quaerere, 
et  no?i  soliun  facultates,  sed  etiam  iftsas  cufti- 
ditates  e  cordibus  eradicare  (Euseb.  hom  4. 
ad  Monach.).  Et  merito,  quia  paupertas 
religiosa  est  paupertas  spiritus.  Patet  id 
etiam  ex  fine  paupertatis  religiosae,  qui  est, 
removere  impedimenta  quaevis,  quae  nos  a  Deo 
avertere  possent;  sed  quid  magis  a  Deo  nos 
avertit,  quam  inordinatus  affectus,  quo  in 
creaturas  ferimur? 

Secundus  gradus  est,  non  ea  tantum 
sollicite  removere,    quae   paupertati  quomodo- 

18 

cunque  contraria  sunt,  sed  etiam  incommoda 
patienter  tolerare,  quae  a  paupertate,  dum- 
modo  vera  sit  et  non  ficta,  inseperabilia  sunt. 
Sunt,  qui  pauperes  esse  volunt,  eo  tamen  jyacto, 
ut  nihil  eis  desit  (S.  Bern.  serm.  4  de  Advent.). 
Quam  dolendum,  Religiosos  in  religione,  ad 
quam  venire  debuissent,  ut  carnem  crucifig-en- 
tes  cum  concupiscentiis  suis  pro  suis  et  ali- 
orum  satisfacerent  peccatis,  majores  sectari 
delicias  et  commoditates  quam  divites  saecu- 
lares,  et  quam  ipsi  in  saeculo  habuissent!  Haec 
est  illa  paupertas,  quae  saecularibus  tanto 
scandalo  est. 

Tertius  gradus  est,  incommoditates,  in- 
opiam,  vilitatem  non  solum  patienter  toler- 
are,  sed  eas  etiam  studiose  sectari  et  occasi- 
ones  earum  cum  g*audio  amplecti,  ad  literam 
adimplentes  quod  s.  Regiria  vult:  Omni  vili- 
tate  et  extremitate  contentus  sit  monachus  (c.  7, 
gr.  6.).  Haec  est  paupertas  quam  Christus 
et  Apostoli,  antiqui  monachi  et  Sancti  pro- 
fessi  sunt.  Huic  paupertati  centuplum  a 
Christo  promissum  est,  quippe  quae  vere  om- 
nia  relinquat  propter  amorem  Dei;  haec  est 
quae  studiosos  sui  cultores,  utpote  immunes 
ab  omni  inordinato  affectu  rei  terrenae,  ex- 
peditissimos  efficit  ad  perfectionem  evang-eli- 
cam  obtinendam. 

§  9.    Esercitium  Paupertatis  in  Vestitu. 

1.  Contemptis  vanitatibus  hujus  saeculi 
satage,    ut  sancta  ubique  simplicitas    et  reli- 

g-iositas  in  vestibus  appareat.  Ven.  Blosius 
(in  Spec.  Monach.):  Xeqne  vanissimos  quos- 
dam  fratres,  inquit,  imitatus  fueris,  quos  sui 
status  pudet,  i?npietatis  non  pudet.  Si  quando 
egredi  vel  ad  conspectum  saecularium  venire 
debuerint,  vides  ad  inepta  curiosaque  ruere, 
tales  et  tales  vesies,  sic  et  sic  aptas  induere 
velle;  amictum  cum  regulari  ?na?idato  et  Pa- 
trum  ordinationibus  convenientem  erubescunt, 
dumque  non  humiles  monachi  sed  ut  delicati 
venustique  aulici  prodeunt  prodigioso  specta- 
culo,  prudentes  quidem  homines  ad  moerorem 
et  indignationem,  diabolum  vero  ad  risum  et 
cachinnos  provocant,  evidenter  hac  absurditate 
declarantes,  quales  intus  sint,  nempe  superbi, 
?nolles  et  va?ta  gloria  pleni. 

2.  In  vestibus  quoad  formam  consuetudi- 
nem  et  conformitatem,  quoad  materiam  vili- 
tatem,  quoad  numerum  paucitatem  attende. 
Talia  debe?it  esse  vestimenta  se?'vo?'um  Dei,  in 
quibus  nihil  ?wvitatis,  nihil  supe?fuitatis<  nihil 
quod  perti?iet  ad  supe?'bia?n  et  vanam  gloriam 
(S.  Bern.  serm.  3  ad  Sor.).  Et  s.  Reg*ula 
dicit:  De  quaruni  rerum  amnium  coIo?'e  aut 
grossitudi?ie  ?io?i  causentur  monachi;  sed  quales 
inveniri  posswit  i?i  p?'ovi?icia<  qua  haoitant, 
aut  quod  vilius  compa?'ari  potest  (vc.  55.).  Ca- 
vendum  tamen,  ne  vilitas  in  immunditiem  et 
sordes  deg-eneret.  Ipse  S.  Benedictus  (c.  55.) 
permittit  his,  qui  peregre  proficiscuntur  cu- 
cullas  et  tunicas  aliquanto  his,  quae  habere 
soliti  sunt,  modice  meliores. 

§  10.    Exercitium  religiosse  Paupertatis  in  Victu. 

1.  Religiosus  recogitet  continuo  se  pau- 
perem  esse;  grato  ergx>  animo  accipiat,  quae 
a  superioribus  et  officialibus   fuerint  provisa. 

2.  Communibus  et  ordinariis  cibis  conten- 
tus  sit;  extraordinaria,  delicata  et  sumptuosa 
fercula  non  desideret,  nec  sibi  procuret  sive 
clam  sive  cum  licentia  superioris  importune 
extorta;  quin  imo  caveat  ne  iniquitas  mentia- 
tur  sibi;  nam  non  raro  necessitatem  putamus, 
quae  non  est  nisi  inordinatus  carnis  appeti- 
tus. 

3.  Ne  similis  sit  delicatulis  illis,  qui  quum 
in  saeculo  vix  haberent,  unde  famem  sedarent, 
jam  in  monasteriis  ubi  caro  cum  concupis- 
centiis  est  crucifig*enda,  de  coquorum  im- 
peritia,  de  officialium  neg-lig-entia,  de  superio- 
rum  avaritia,  de  aromatum  parsimonia,  et 
quod  eadem  semper  redeant  fercula,  passim 
conqueruntur.  In  hos  quadrant  verba  S.  Hie- 
ronymi  ad  Nepotianum:  Natus  in  paupere 
domo  et  tugurio  rusticano,  qui  vix  milio  et 
cibario  ftane  rugientem  saturare  ventrem  fto- 
teram,  nunc  similam  et  mel  fastidio;  novi  et 
genera  et  nomina  ftiscium,  in  quo  litore  con- 
cha  sit  lecta,  calleo;  saporibus  carnium  dis- 
cerno  firovincias.  Ita  olim  mendici  nunc  vero 
delicati  pauperes. 

4.  Caveamus,  ne  sive  in  cibis  sive  praeci- 
pue  in  potu  mensuram  debitam  excedamus. 
Non  solum  paupertas  id  prohibet  sed  etiam 
castitas:  Quia  dum  satietate  venter  extenditur, 
aculei  libidinis  excitantur.  (Greg-or.  M.) 

§  11.    Exercitium  Paupertatis  in  Habitatione  et 
Supellectili. 

1.  Ne  affectemus  in  cellis  habitare  am- 
plioribus  vel  magis  commodis,  sed  dependea- 
mus  omnino  a  nutu  superioris. 

2.  Cellam  interdum  lustremus,  an  ibi  ali- 
quid  sit  superfluum  vel  pretiosum,  vel  statui 
paupertatis  quomodocunque  contrarium. 

3.  Cellae  Relig-iosorum  nec  sint  splendida? 
nec  sordidae. 

4.  In  omnium  etiam  necessariarum  rerum 
usu  parcitati  studeamus;  v.  g\  actum  lauda- 
bilem  paupertatis  exercet,  qui  lampadem  vel 
candelam  non  adhibet  in  iis,  quae  etiam  sine 
lumine  persolvere  potest,  et  sic  de  ceteris;  vere 
enim  pauperes  etiam  minimorum  curam  ha- 
bere  solent  sollicitam;  caveamus  ne  res  ad 
usum  concessae  neglig"entia  vel  incuria  nostra 
maculentur,  pereant,  vel  saltem  citius  consu- 
mantur.  S£  quis  autem  sord£dc,  aut  negligen- 
ter  res  monasterii  tractaverit,  corripiatur  (s. 
Reg\  c.  32.).  Omnia  rasa  wonasterii,  cunc- 
tamque  substantiam,  ac  si  altaris  vasa  sacrata, 
conspiciat  (ib.  c.  31.).  Oblig-ationem  habet 
proinde  usuarii  Relig-iosus  quilibet,  summa 
scilicet  cura  invig-ilandi,  ut  res  mutuo  accep- 
tas  sanas  conservet  et  integras. 


262 


CAPUT  II. 

De  voto  Castitatis. 
§  1.    De  Notione  Castitatis  religiosa. 

Castitas  est  virtus,  quae  coercet  inordina- 
tum  appetitum  et  usum  venereorum,  hominem- 
que  disponit,  ut  nec  cogitatione,  nec  verbo 
nec  opere  aliquid  admittat,  quod  puritati  est 
contrarium. 

Castitas  dividitur  in  virginalem,  vidualem 
et  conjngalem. 

Castitas  virginalis  iterum  vel  in  stricto 
sensu  sumitur  vel  in  sensu  minus  stricto. 
Castitas  virginalis  in  sensu  minus  stricto  con- 
sistit  in  firmo  et  efficaci  proposito  abstinendi 
perpetuo  ab  omni  actu  libero  venereo  tum  in- 
terno  tum  externo,  sive  in  matrimonio  sive 
extra  illud.  Hoc  propositum,  solemni  pro- 
missione  firmatum,  constituit  castitatem  reli- 
giosam.  Castitas  vero  in  sensu  stricto  accepta 
insuper  supponit  plenam  immunitatem  ab 
omni  venerea  corruptione  corporis. 

Effectus  castitatis  religiosae  voto  solemni 
firmatae  sunt: 

1.  Reddit  voventem  perpetuo  inhabilem, 
manente  statu  religioso,  ad  matrimonium  cou- 
trahendum; 

2.  praecedentia  sponsalia  irritat; 

3.  ipsum  matrimonium  antecedens,  ratum 
tantum  sed  non  consummatum,  dissolvit. 

Encomia  castitatis  tum  in  SS.  Litteris  tum 
in  scriptis  SS.  Patrum  passim  habentur. 

§  2.    De  Obligationibus  religiosse  Castitatis. 

Relig-iosus  quisque  vi  voti  sive  solemnis 
sive  simplicis  ad  castitatem  mentis  et  cor- 
poris  obligatur.  Communis  est  theolog-orum 
sententia,  in  peccatis  venereis  non  dari  par- 
vitatem  materiae,  ideoque  etiam  cogitationem 
obscenam  plene  deliberatam  peccatum  grave 
esse  et  quidem  in  Religioso  duplum  scil.  lu- 
xuriae  et  sacrilegii. 

Dantur  quidem  in  g-enere  luxuriae  peccata 
per  se  et  ex  natura  sua  venialia,  ea  scil.  quae 
aliquo  modo  pug*nant  contra  castitatem  sine 
delectatione  tamen  ulla  venerea,  ut  sunt 
verba  minus  honesta  ex  levitate  prolata, 
aspectus  mulieris  ex  curiositate  etc,  quae  ta- 
men  per  accidens,  ob  scandalum  vel  ob  aliam 
circumstantiam  in  peccatum  grave  transire 
possunt. 

§3.    De  potissimis  Castitatis  amittendse  Periculis. 

1.  Gnla.  Ad  excitandam  et  fovendam 
carnis  concupiscentiam  plurimum  confert  ex- 
cessus  in  cibo  et  potu,  quia  sedes  libidinis 
in  carne  est.  Ecce,  haec  fnit  iniquitas  Sodo- 
?nce:  sufierbia,  satitritas  ftanis  et  abundantia, 
et  otium  iftsius  et  jiliarum  ejus  (Kzech.  16.  49.). 
Nolite  inebriari  vino,  in  quo  est  luxuria  (Eph. 
5,  18.  ).♦  Ubique  satietas  et  ebrietas  fuerint, 
ibi  libido  do?ninatur  (S.  Hier.  1.   1.  in  ep.   ad 

Titum.).  Experientia  idem  testatur  luxuriae 
vitium  nunquam  magis  committi,  quam  facto 
excessu  in  cibo  et  potu. 

2.  Otium.  Multam  malitiam  docuit  otio- 
sitas  (Eccli.  33,  29.,  cf.  Ezech.  16,  49.  supra.). 
Fugiamus  otium  ceu  fiestem  castitatis  pernicio- 
sissimam;  nec  enim  sanctiores  Davide,  nec 
sapientiores  Salomone,  nec  fortiores  Samsone 
nos  esse  cognoscimus  (D.  Aug*ust.  serm.  12, 
ad  Fratres  in  Eremo.). 

Experientia  quotidiana  idem  confirmat. 
Ratio  patet;  nam  natura  ita  comparati  sumus, 
ut  semper  aliquid  cupiamus  habere,  quo  oc- 
cupemur  et  delectemur,  proinde,  si  caremus 
licitis  et  honestis,  quae  ag-amus,  ad  illicita 
facile  declinabimus,  et  quorsum  mag-is,  quam 
ad  illa,  ad  quae  natura  per  se  est  prompta? 
Accedunt  tentationes  diaboli.  Hinc  recte 
monet  D.  Hieronymus  (ep.  4.)  Facito  aliquid 
ofteris  ut  te  semper  diabolus  inveniat  occu- 
jyatum. 

3.  Superbia.  Permittit  Deus  superbos  in 
turpissima  luxuriae  peccata  labi  ut  sic  vili- 
tatem  suam  et  miseriam  manibus  palpent. 
Qui  se  exaltat,  humiliabitur  (Luc.  18,  14.). 
De  g"entibus  dicitur:  Evanuerunt  in  cogita- 
tionibus  suis,  et  obscuratum  est  insipiens  cor 
eorum ....  Propter  quod  tradidit  illos  Deus  in 
desideria  cordis  eorum,  in  im?nunditiam  etc. 
(Rom.  1,  21.  24.).  Confirmant  id  facta  apo- 
statarum  (nec  enim  repente  in  ima  praecipi- 
tari  solent;  malum  plerumque  ex  superbia  et 
pertinacia    judicii     oritur);     subesse    nolunt, 

libertatem  inordinate  ambiunt;  suis  viribus 
nimium  fidunt,  occasionibus  quibusvis  temere 
se  committunt,  et,  quia  Deus  superbis  resistit, 
in  imania  luxuriae  peccata  ruunt  et  cum  con- 
sequentes  inde  confusiones  pacato  animo  et 
vere  poenitente  ferre  nec  velint  nec  possint, 
ex  desperatione  apostatae  fiunt. 

4.  Incauta  sensuum,  oculomm  fr&cifiue, 
custodia.  Oculi  petulantes,  teste  Ven.  Beda, 
cordis  luxuriosi  sunt  proditores.  Et  sane  per 
immortificatum  oculorum  usum  in  mente  g-e- 
nerantur  ideae  periculosissimae  vel  resuscitan- 
tur,  quae  carnis  concupiscentiam,  velut  scin- 
tilla  ig-nem,  excitant  et  proximo  peccati  peri- 
culo  saepe  nos  exponunt.   (David.) 

Periculosum  esse  aspectum  in  faciem 
feminae  etiam  honestae,  testatur  (Eccli.  9,  5.): 
Virginem  ?ie  conspicias.  ne  forte  scandalizeris 
in  decore  illius.  Mulierum  conspcctus  est  sa- 
gitta  veneno  illita,  qinv  fcrit  animam  et  ve- 
nenum  immittit,  et  quo  diutius  manet,  eo  ma- 
gis  vulnus  computrescit  (S.  Nilus  or.  2.  Adv. 
Vitia.).  Ideo  Job  (31,  1.)  foedus  pepig-it  cum 
oculis  suis,  ut  ne  cogitaret  quidem  de  virg-ine; 
ita  etiam  ceteri  Sancti  fecerunt,  quanto  magis 
nobis  haec  cautio  adhibenda  est. 

5.  Incauta  cum  altero  sexu  conversatio. 
Quodsi  solus  mulieris  aspectus  castitati  adeo 
periculosus  est,  quid  non  timendum  de  con- 
versatione  incauta  cum  feminis  praecipue  ju- 
nioribus  et  formosis.  Mulieres  apostatare  fa- 
ciunt  sapientes  (Eccli.  19,  2.).  Cum  femina 
semper  esse  et  non  cognoscere  feminam  nonne 


266 

plus  est,  quam  mortuum  suscitare?  Quod 
minus  est,  non  potes  et  quod  majus  est,  vis 
credam  tibi. .  .  .et  continens  vis  putari?  Esto, 
ut  sis,  sed  ego  suspicione  non  careo.  Scandalo 
mihi  es,  tolle  scandali  causam,  quo  te  probes 
verum  {ut  jactitas)  Evangelii  cemulatorem  (D. 
Bern.  in  Cant.  serm.  66.). 

Etiam  feminae  piae  familiaritas  fugienda 
est,  licet  sub  pietatis  specie  coepta  sit.  Corda 
enim,  ait  Blosius,  sensim  voluptatis  sensu  ca- 
piuntur  ac  vulnerantur,  tentari  incipiunt  et 
quod  videbantur  initio  recte  et  spiritualiter 
facere,  id  tandem  transit  in  delectationem  et 
sensualitatem. 

Neque  hic  excepta  velim  in  sacro  tribunali 
colloquia,  quae  periculosa  evadere  possunt, 
tum  ob  propinquiorem  ipsius  personae  prae- 
sentiam,  tum  ob  confessionis  materiam. 

Probemus  zelum  num  vere  ex  Deo  sit. 
Merito  suspecti  essemus,  si  promptiores  esse- 
mus  ad  excipiendas  confessiones  mulierum 
quam  virorum,  diutius  cum  feminis,  praecipue 
in  materia  lubrica,  quam  cum  viris  ageremus. 

Ob  paritatem  rationis  idem  videtur  sub- 
esse  periculum  in  omni  familiaritate  nimia, 
quae  hinc  inde  contrahitur  cum  personis  ejus- 
dem  sexus,  pueris  praecipue,  quos  praestantia 
formae  et  decora  membrorum  concinnitas  com- 
mendant.  Unde  non  frustra  S.  Kphrem  (de 
Vita  Spirit.  n.  11.)  exactam  commendat  ocu- 
lorum  custodiam,  si  conting-at  colloqui  cum 
adolescentibus  aetate  et  aspectus  venustate 
florentibus;  emolliunt  enim  et  effeminant  ejus- 

modi  incauti  aspectus  viriles  animos.  S.  Pa- 
chomius  poenas  gravissimas  statuit  in  eos, 
qui  deprehensi  fuerint  de  fratribus  cum  pueris 
ridere  et  ludere. 

6.  Curiositas.  Sicut  rerum  inhonestarum 
representatio  oculis  exhibita  inhonestas  in 
phantasia  excitat  imagines  et  graves  tenta- 
tiones,  ita  etiam  librorum  similium  curiosa 
lectio.  Neque  dicas,  te  inde  non  quaerere  nisi 
eruditionem.  Numquid  excusari  poterit,  quod 
eruditionem  adeo  profanam  et  cum  tanto 
aeternae  salutis  periculo  quaeris? 

Imo  quam  periculosa  sit  ipsis  confessariis 
lectio  casuum  obscenorum,  quorum  notitia 
ipsis  tamen  est  necessaria,  experientia  docet, 
quare  etiam  hi  caveant,  ne  curiositatem  ma- 
g-is,  quam  rationem  officii  praevalere  sinant, 
ideoque  antequam  talia  leg-ant,  vel  in  sacro 
tribunali  audiant,  humili  oratione  contra  ten- 
tationes  se  muniant  iisque  jam  ante  contra- 
dicant. 

Quin  ipsius  S.  Scripturae  lectio  curiosa 
nonnullis  in  locis  periculo  non  caret  iis  prae- 
cipue,  qui  gravioribus  contra  castitatem  ten- 
tationibus  sunt  obnoxii  (conf.  s.  Reg\  c.  42.). 

§  4.    De  Mediis  conservandae  Castitatis. 

1.  Humilis  oratio  cum  totali  diffidentia 
sui  et  secura  in  Deum  confidentia  conjuncta. 
Et  nt  scivi,  quoniam  aliter  non  fiossem  esse 
continens,  nisi  Deus  det,  et  hoc  iftsuni  erat 
safiientice,  scire,    cujus   esset   hoc   donum,    adii 

Domtnum,  el  deprecatus   sum   illum    (Sap.   8, 

Graviori  tentationi  praesertim  contra  casti- 
tatem,  homo  natura  ad  malum  proclivis,  pec- 
catis  propriis  etiam  mag-is  corruptus,  sine 
Dei  gratia  resistere  nequit;  hanc  vero  gra- 
tiam  humili  oratione  obtinere  potest,  quare 
ipse  Christus  orare  nos  docuit:  Et  ne  nos 
inducas  in  tentationem  (Matth.  6,  13.).  Diffi- 
dentia  in  propriis  viribus  et  plena  in  Deum 
confidentia  sunt  necessariae  conditiones  ora- 
tionis. 

Accedit  huic  nostrae  orationi  major  effica- 
cia,  si  variis  SS.  Patronorum  intercessionibus 
stipata  sit,  praesertim  B.  Mariae  Virginis,  S. 
Angeli  custodis,  S.  Benedicti  et  S.  Aloysii. 

2.  Fug-a  occasionum.  Qui  amat  fericu- 
lum,  in  illo  peribit  (Eccli.  3,  27.).  Talibus 
enim  temerariis  Deus  gratiam  suam  deneg*are 
solet,  et  merito.  Qui  libere  hujusmodi  peri- 
culis  se  exponunt,  vel  viribus  suis  confidunt, 
vel  iis  diffidunt;  si  primum,  divinae  g-loriae 
erit  superbos  ac  praesumptuosos  deprimere,  ut 
ipso  facto  suam  palpent  imbecillitatem,  e.  g*. 
Petrus;  si  alterum,  jam  hoc  ipso  peccarunt, 
quod  in  hujusmodi  graviter  peccandi  pericu- 
lum  libere  se  conjecerunt. 

Objecta  absentia  per  imag*inationes  reprae- 
sentata  saepe  g-ravissimas  excitant  tentationes, 
quid  praesentia?  Certe  succubuisset  Joseph, 
nisi  fug-isset. 

Non  solum  occasiones,  quae  amorem  las- 
civum,  sed  etiam  quae  amorem    sensualem   et 

inordinatum  erga  personas  quasdam  in  nobis 
excitant,  sedulo  evitare  debemus. 

3.  Moderata  carnis  maceratio.  Certum 
est  nos  non  habere  hostem  periculosiorem 
quam  carnem  nostram.  Quemadmodum  caro 
continuo  concupiscit  adversus  spiritum  et 
spiritus  continuo  debet  pugnare  adversus  car- 
nem.  Quo  magis  carni  blanditus  fueris,  eo 
mag-is  servum  foves  rebellem. 

Moderata  carnis  maceratione  pro  peccatis 
tuis  Deo  satisfacis,  habitum  te  ipsum  g-ene- 
rose  vincendi  acquiris  et  quo  magis  sponte 
corpus  doloribus  affligis,  eo  facilius  volupta- 
tes  illicitas  ei  deneg*abis:  Si  dextera  manus 
tua  scandalizat  te,  abscide  eam  (Matth.  5,  30.). 
Ita  omnes  Sancti  fecerunt. 

Deserviunt  in  hunc  finem 

d)  moderata  jejunia.  Contraria  contrariis 
curantur.  Hoc  gentis  (daemoniorum)  non 
ejicitur  nisi  fer  orationem  et  jejunium 
(Matth.   17,  20.); 

b)  lectus  durior,  cilicia,  flag-ella;  sic  deprimi 
debet  et  humiliari  superbia  carnis  et  an- 
g*elus  satanae,  qui  nos  colophizat,  prseser- 
tim  urg-ente  vehementi  tentatione  sensus 
voluptatis  statim  praesenti  aliquo  dolore 
exting-uendus  est.  Excitat  nos  heroicum 
exemplum  S.  P.  Benedicti,  S.  Bernardi 
et  aliorum  Sanctorum.  Consulatur  tamen 
superior  vel  pater  spiritualis,  ne  limites 
discretionis  transgrediamur; 

c)    sensuum   externorum,    visus   praecipue   et 
tactus,  custodia,  de  qua  supra. 

4.  Seria  quatuor  novissimorum  considera- 
tio.  Mors  -peccatorum  fiessima  (Ps.  33,  22.). 
Quotiescunque  igitur  vexat  gravis  tentatio 
carnis,  quilibet  semetipsum  interrog*et  num 
mori  velit  morte  hac  peccatorum  pessima? 
Quodsi  non  velit  cur  igitur  illud  ag-ere  libeat, 
quod  certissime  ad  hanc  mortem  disponit? 

Quaeso,  quae  Religiosi  alicujus  confusio, 
cum  videbit  actiones  suas  turpissimas  et  opera 
tenebrarum  in  lucem  protrahi!  Tanta  est 
nostra  verecundia  ut  vel  unius  testis  prae- 
sentia  a  facto  turpi  refrenet  cupiditatem  ve- 
hementissimam  et  hanc  non  inhibeat  horrenda 
in  die  extremi  judicii  in  conspectu  omnium 
certissime  expectanda  confusio? 

Urg-ente  vehementius  stimulo  carnis  des- 
cendamus  in  infernum  viventes.  Quis  poterit 
habitare  de  vobis  cum  igne  devorante  ?  quis  ha~ 
bitabit  ex  vobis  cum  ardoribus  sempiternis  (Is. 
33,  14.)?  Imitemur  hic  praxin  viri  cujusdam 
sancti,  qui  cum  violenta  urg*eretur  tentatione, 
dig-itum  suum  ig*ni  admovit;  cujus  ardorem 
cum  sentiret,  sibi  dixit:  Tu  nec  fter  momen- 
tum  hujus  calorem  ferre  fiotes,  quomodo  ardo- 
res  ignis  infernalis  tolerare  poteris?  Recte 
igitur  S.  Scriptura  nos  hortatur:  Memorare 
novissima  tua,  et  in  ceternum  non  peccabis 
(Eccli.  7,  40.). 

5.  Sincera  sui  manifestatio.  Non  frustra 
s.  Reg-ula  praecipit,  cogitationes  omnes  cordi 

advenientes,  maxime  vero  lascivas,  ad  Chris- 
tum  allidere  et  patri  spirituali  patefacere  (c. 
4,  instr.  50  et  c.   46.). 

Experientia  docet,  hoc  medium  contra  ten- 
tationes  quasvis  et  illusiones  diaboli  esse  effi- 
cacissimum.     Plura  vide  supra  parte  II.  c.  7. 

§  5.    De  Resistentia  in  actuali  Tentatione. 

Certum  est  peccatum  non  esse,  pati  turpes 
quasvis  cogitationes,  motus  turpes  et  venereos, 
dummodo  caveatur  consensus  et  delectatio 
quaevis  deliberata,  sive  directa  sive  indirecta. 
Permisit  Deus  saepe,  ut  sanctissimi  homines 
gravissimas  hujusmodi  tentationes  experti 
sint  (S.  Paulus).  Dum  nostram  ad  malum 
propensionem  et  infirmitatem  manibus  pal- 
pamus  in  humilitate  conservamur,  cautiores 
efficimur  ad  pericula  etiam  remotiora  fugi- 
enda;  compellimur  ad  Deum  confug-ere,  me- 
rita  nobis  comparamus,  aliorum  infirmitatibus 
compati  et  mederi  discimus. 

Sint  tamen  reg*ulae  sequentes: 

1.  Noli  ansam  dare  quocunque  modo 
tentationi; 

2.  quam  primum  advertis  te  cogitatione 
vel  motu  obsceno  tentari,  absque  omni  mora 
animum  ab  objecto  turpi  averte,  cogitationem 
turpem  velut  carbonem  accensum  vesti  im- 
missum  excute.  Ad  talia  animus  est  conver- 
tendus,  quibus  nos  magis  distrahi  scimus; 

3.  ad  preces,  tentatione  perdurante,  con- 
fug-e    una     cum     protestatione     efficacissima. 

Tempore  tentationis  hujusmodi  mere  neg-a- 
tive  se  habere  i.  e.,  neque  consentire  neque 
dissentire,  si  non  est  consensus  interpretati- 
vus,  certe  valde  periculosum  est; 

4.  tentatione  vehementius  urg*ente  preces 
ferventius  fundendae,  B.  V.  Maria,  aliique 
Sancti  invocandi  sunt,  nunquam  animus  de- 
ponendus  est.  Fidelis  antem  Deus  est,  qui 
non  patietur  vos  tentari  suftra  id,  quod  ftotes- 
tis,  sed  faciet  etiam  cum  tentatione  proventum 
(I.  Cor.  10,  13.).  Quo  acrior  pug*na,  eo  g-lori- 
osior  victoria; 

5.  caveamus  ab  anxietate  nimia.  scrupu- 
lis,  sig-nis  et  g*estibus  inconvenientibus.  Unum 
sufficit:  Malo  mori  quam  foedari;  et  totus 
infernus  non  praevalebit.  Quodsi  tempore 
tentationis  victores  fuerimus,  caveamus,  ne 
id  praesumptuose  viribus  nostris  adscribamus. 

Quodsi  infeliciter  caro  praevaluerit  adver- 
sus  spiritum 

1.  cavenda  nimia  tristitia  et  animi  de- 
jectio;  infinitae  Dei  bonitati  confidamus,  qui 
non  vult  mortem  peccatoris,  sed  ut  converta- 
tur  et  vivat; 

2.  poenitentia  seria,  saltem  contritio  per- 
fecta,  ne  unico  quidem  momento  differatur; 
humiliemus  nos  coram  Deo  et  efficacissimis 
propositis  surg*amus  a  lapsu; 

3.  studeamus,  ut  occasione  hujus  lapsus 
imposterum  fiamus  cautiores  in  periculis  evi- 
tandis  et  sollicitiores  in  mediis  castitatis  con- 
servandae  adhibendis; 

4.  nobis     ipsis     poenitentiam     afflictivam 
sponte  injung-amus; 

5.  precibus    ferventioribus    donum    perse- 
verantiae  efflag-itemus. 


CAPUT  III. 

De  Voto  Obedientiae. 

§  1.    De  Notione  Obedientiae  religiosae. 

Obedientia  relig-iosa  est  votum,  quo  Reli- 
g-iosus  ad  praecepta  sui  superioris  tamquam 
vicarii  Christi  propter  Deum  in  omnibus,  quae 
peccatum  manifeste  non  continent,  et  quae 
juxta  Reg-ulam  ipsius  sunt,  adimplenda  se 
obstring-it.  Religiosa  ig-itur  obedientia  ex 
principiis  fidei  procedere  debet:  Qui  vos 
audit,  ?ne  aadit  (Luc.  10,  16.).  Sive  Deus 
sive  /wmo  vicarius  Dei  mandatum  quodcunque 
tradiderit,  pari  profecto  obsequendum  est  ciwa, 
pari  reverentia  deferendum  (D.  Bern.  de  Prae- 
cept.  et  Disp.  c.  9.  n.  19.).  Commendat  idem 
D.  Paulus,  cum  de  obedientia  loquitur:  Quod- 
cunque  facitis,  ex  animo  operamini  sicut  Do- 
mino,  et  no?i  hominibus  (Col.  3,  23;  Ephes. 
6,  7.).  Certe  ope  hujus  fidei  vivae  difficillima 
quaevis  superiorum  imperia  fiunt  observatu 
facillima.  Obediendum  est  propter  Deum; 
absit  omnis  respectus  humanus,  amor  interes- 
satus,  intentio  peccaminosa. 

19 

§  2.  De  Praestantia  Voti  Obedientiae. 

D.  Thomas  votum  obedientiae  ititer  cetera 
vota  esse  praestantissimum  triplici  ratione 
probat: 

1.  Quia  obedientiae  voto  longe  plus  Deo 
offertur; 

2.  quia  alia  vota  includit,  ut  patet  ex 
nostra  formula  professionis,  ubi  paupertatis 
et  castitatis  mentio  non  fit; 

3.  quia  ad  finem  vocationis  nostrae  asse- 
quendum  mag-is  nos  juvat.  Nam  teste  S. 
Greg*or.  (1.  35.  Mor.)  obedientia  ceteras  virtutes 
menti  inserit  insertasque  custodit.  Melior 
est  obedientia,  quam  victimae  (I.  Reg.  15,  22.). 
Sijejunaveris  diebus  ac  noctibus  orationemque 

feceris,  si  in  sacco  fueris  vel  in  cinere,  et  obe- 
diens  ftatri  non  fueris,  omnes  virtutes  fierdi- 
disti;  una  obedientia  ftlus  valet,  quam  omnes 
virtutes  (D.  Aug-ust.  de  Obed.  et  Humil.). 
Commendatur  obedientia  exemplo  Christi,  qui 
f actus  est  obediens  usque  ad  mortem. 

§  3.    De  Efficacia  Obedientiae  religiosae. 

Consistit  haec  efficacia  in  eo,  quod  opera 
quaevis  minima  ex  se  indifferentissima  Deo 
faciat  gratissima  et  ideo  summe  meritoria. 
Propria  voluntate  relicta  humiliter  fromfteque 
obedire  profter  Deum  et  ex  simflici  obedientia 
urticas  et  zizania  exstirpare  melius  est,  quam 
ex  propria  voluntate  sublimi  rerum  contemfila- 
tioni  aperam  dare  (Blosius  in  Sacello  Animae.), 

Sacrificium  Deo  acceptissimum  est  propriae 
voluntatis  abneg*atio.  Certius  criterium  divi- 
nae  voluntatis  habere  non  possumus  quam 
justam  voluntatem  superiorum.  Qui  vos  au- 
dit  me  audit  (Luc.  10,  16.).  Quot  igitur  ac- 
tus  meritorios  sing*ulis  diebus  Religiosus  obe- 
diens  facere  potest! 

§  4.    De  Securitate  et  Tranquillitate,  quae  sequuntur 
ex  Obedientia  religiosa. 

Quantumcunque  superior  ex  pravis  motivis 
vel  imprudentia  in  praecipiendo  erraverit.  sub- 
ditus  errare  non  potest  in  obediendo.  In  ce- 
teris  virtutibus  diabolus  saepe  se  transfig*urat 
in  ang*elum  lucis,  ut  bonos  decipiat,  ut  expe- 
rientia  docet;  impossibile  vero  est  eum  falli, 
qui  facit  quod  vult  Deus;  atqui  hoc  faciunt 
vere  obedientes,  dummodo  manifestum  pecca- 
tum  non  sit  quod  praecipitur. 

Hinc  vero  miram  conscientiae  tranquillita- 
tem  et  securitatem  sequi  necesse  est.  Utinam 
sic  tecum  esset,  et  ad  hoc  pervenisses,  ut  tui 
ipsius  amator  non  esses,  sed  ad  nutum  meum 
fture  sta?xs,  et  ejus,  quem  tibi  praeposui,  pa- 
tris:  tunc  mihi  valde  placeres,  et  tota  vita  tua 
in  gaudio  et  pace  transiret  (Imit.  Chr.  1.  3, 
c.  32.). 

§  5.    De  Rebus  in  quibus  praestanda  est  Obedientia. 

Tenentur  Religiosi  vi  hujus  voti  ad  omnia, 
quae  superior  praecipit  reg^ulis  vel  constitutio- 
nibus  ordinis    sui    consentanea    sive    expresse 

sive  implicite,  sive  formaliter  in  regula  et 
constitutionibus  contineantur,  sive  indirecte 
ad  illas  tantum  pertineant.  Si  superior  prae- 
cipiat  in  virtute  obedientiae  vel  nomine  Christi 
vel  talibus  verbis,  quae  indicant  eum  velle 
graviter  oblig-are,  tenetur  Religiosus  sub  mor- 
tali  obedire  in  materia  gravi,  etiamsi  ordina- 
tiones  reg*ulae  per  se  non  obligarent  sub  culpa; 
secus  votum  obedientiae  illusorium  esset.  Item 
si  Relig-iosus  quodcunque  praeceptum  superio- 
ris  ex  contemptu  transgreditur  dicendo:  Nolo 
obedire,  nolo  facere,  de  industria  non  faciam, 
secundum  omnium  doctorum  sententiam  gra- 
viter  peccat,  quia  illa  verba  continent  pote- 
statis  legislativae  contemptum  et  irreverentiam 
erg-a  superiorem. 

Superior  non  potest  vi  voti  praecipere  ea, 
quae  sunt  contra  reg-ulam  vel  supra  vel  infra 
eam,  i.  e.  inutilia,  nisi  ex  causa,  quae  est 
juxta  reg-ulam;  promittimus  enim  obedientiam 
juxta  Reg-ulam  S.  Benedicti.  Posset  Religio- 
sus  obligari  ad  opitulandum  fratribus  peste 
infectis,  quia  ad  bonum  religionis  pertinet, 
ut  Fratres  sibi  subveniant,  imo  hoc  saltem 
implicite  in  s.  Reg-ula  continetur.  In  dubio 
de  potestate  superioris  et  an  res  aliqua  sit 
licita,  tenetur  subditus  obedire,  quia  melior 
est  conditio  praecipientis,  qui  est  in  posses- 
sione  auctoritatis. 

Superior  Reg-ularium  habet  etiam  potesta- 
tem  patrisfamilias  in  ordine  ad  politicam 
domus  g-ubernationem  etiam  erg*a  Novitios. 
Unde    ex    quarto    Decalogi    praecepto    potest 

suos  oblig-are  independenter  a  voto.  In  hac 
materia,  licet  in  reg-ula  non  contineatur,  habet 
quoque  a  Papa  jurisdictionem  ecclesiasticam 
quasi  episcopalem  in  suos  subditos  et  Novi- 
tios,  vi  cujus  potest  illos  oblig-are  sicut  Kpis- 
copus  suos  subditos  (v.  Antoine  p.  8.  de 
Oblig*.  Relig*.).  Religiosus  subditus  hujusmodi 
obedientiam  quce  votifinibus  continglur,  noverit 
imperfectam;  nani  -perfecta  obedientia  Jegeni 
nescit,  terminis  non  arctatu?\  neque  contenta 
angustiis  professionis  ad  omne  quod  injungitur 
extenditur  (S.  Bern.  de  Praecept.  et  Disp.). 
Vere  ig-itur  obedientes  non  curiose  discutiunt, 
quid  possint  praecipere  superiores,  sed  quid 
praecipiant. 


§  6.    De  iis,  quibus  vi  Voti  sit  exhibenda  Obedientia. 

Obedientia  exhibenda  est  superioribus. 
Superiores  vel  sunt  immediati  vel  mediati; 
immediati  sunt,  qui  potestatem  reg*endi  habent 
ordinariam;  mediati,  qui  habent  potestatem 
deleg-atam.  Supremus  omnium  Religiosorum 
prsepositus  est  Papa.  Superioribus  obedien- 
dum  est  non  solum  mansuetis,  piis,  pruden- 
tibus,  sed  etiam  asperis.  discolis.  indiscretis, 
nisi  res  aperte  illicita  praecipiatur.  Servi 
subditi  estote  in  omni  timore  dominis*  non  tau- 
tum  bonis  et  modestis,  sed  etiam  disco/is  (J.  Petr. 

Si  hoc  Christianis  quibusvis  praecipitur, 
multo  magis  id  Relig-iosis  con^enit.  Nonne 
Christus    ipse    obedivit    principibus    ethnicis? 

Judicium  suum  et  voluntatem  subjicere  supe- 
riori  non  adeo  discreto,  imo  malitioso,  per- 
fecte  obedientiae  est,  difficile,  sed  necessarium. 
Nam  si  in  aliqua  communitate  vel  republica 
cessaret  subordinatio,  quoties  superiores  delin- 
querent,  quae  inde  confusio?  quae  lites?  Quo- 
ties  ex  caeco  amore  proprio,  ex  obviis  quibus- 
cunque  suspicionibus  fing-eremus  nobis  supe- 
riorem  variis  vitiis  implicatum,  ut  justum 
haberemns  titulum  debitam  ei  denegandi  sub- 
jectionem!  Consultum  erg*o  est,  ut  aliorum, 
maxime  superiorum,  actiones  non  dejudicemus, 
fallimur  saepissime;  nostris  erroribus  corri- 
g-endis  simus  intenti!  Quinimo  ex  s.  Regnla 
c.  71.  etiam  sibi  invicem  obediant  fratres, 
non  quidem  vi  voti,  sed  ex  caritate,  alteri 
facile  cedendo,  honore  invicem  praeveniendo, 
aliorum  voluntafi  in  rebus  justis  prompte  ob- 
sequendo. 

§  7.    De  Gradibus  Obedientise. 

Primus  Gradus  obedientiae  in  eo  con- 
sistit,  ut  in  executione  praecepti  simus  exac- 
tissimi,  non  solum  quoad  substantiam,  sed 
etiam  quoad  circumstantias.  Bonum  enim  ex 
integra  causa,  malum  ex  quolibet  defectu. 

Ab  hoc  gradu  long-e  absunt,  qui  variis 
dictaminibus,  praesumptionibus  et  interpreta- 
tionibus,  praecepta  superiorum  eludere  conan- 
tur;  haec  enim  partus  sunt  proprii  amo.ris, 
quae  nos  securos  reddere  non  possunt  in  die 
judicii. 

Secundus  gradus  est,  ut  etiam  volun- 
tatem  nostram  voluntati  superioris  subjicia- 
mus  et  conformemus;  externa  enim  obedientia 
sine  interna  hypocrisis  est. 

Ab  hoc  gradu  recedunt,  qui,  dum  a  supe- 
riore  munus,  labor  vel  actus  obedientiae  gra- 
vior  injung-itur,  ex  turpi  respectu  humano  et 
vano  timore  obediunt  quidem,  sed  interius 
turbantur,  murmurant,  imo  in  absentia  supe- 
riorum  factas  ordinationes  reprehendunt  co- 
ram  fratribus,  hisque  scandalo  et  monasterio 
pestis  periculosissima  sunt. 

Deinde  quam  infelices  jam  in  hac  vita 
tales  Religiosi  sunt,  qui  jug*um  obedientiae 
portant  sine  merito,  imo  cum  damno  suo  gra- 
vissimo! 

Tertius  gradus  est,  ut  judicium  quoque 
nostrum  judicio  superioris  subjiciamus.  nisi 
manifeste  constet  superiorem  male  agere  vel 
malum  aliquid  praecipere.  Certe  haec  est  obe- 
dientia  s.  Reg*ulae  conformis,  vi  cujus  non 
proprio,  sed  alieno  oportet  judicio  et  imperio 
ambulare  (c.  5.).  Sine  hac  proprii  judicii 
abneg-atione  obedientia  non  erit  holocaustum, 
nam  intellectum  subtrahimus. 

Huic  gradui  maxime  adversatur  aperta  vel 
latens  superbia;  superbi  enim  non  volunt  regi 
a  superioribus,  sed  suos  continuo  reg-ere  su- 
periores,  iis  contradicunt  cum  Sarabaitis,  pro 
leg*e  eis  est  desideriorum  voluptas,  cum  quid- 
quid  putaverint  vel  eleg*erint,  hoc  dicunt 
sanctum,  et  quidquid  noluerint,  hoc  putant 
non  licere.     Sed  non  sibi    solum  nocent,    sed 

etiam  toti  communitati,  cum  alios  in  suas 
partes  trahere  soleant. 

Quartus  gradus  est,  ut  obediamus  non 
tantum  in  praeceptis,  sed  etiam  in  consiliis, 
et  in  iis,  quae  superioribus  grata  esse  scimus. 
Sic  obediunt  boni  filii.  Haec  obedientia  curas 
superiorum  et  taedia  minuit,  gratum  facit 
Deo  et  hominibus. 

Ab  hoc  gradu  obedientiae  absunt,  qui  nihil 
ag-unt,  nisi  quod  verbis  expressis  vel  commi- 
natoriis  praecipitur,  statim  superioribus  respon- 
dent  audacter:  ad  hoc  vel  illnd  non  teneor, 
vel  similia  laxissimae  conscientiae  dictamina. 
Si  nos  erg-a  Deum  tam  parci  sumus  etiam 
Deus  gratias  parce  nobis  tribuet. 

Quintus  gradus  est,  ut  etiam  in  iis 
obediamus,  quae  inclinationibus  nostris  om- 
nino  sunt  contraria,  valde  difficilia  vel  etiam 
moraliter  impossibilia.  Ita  praescribit  S. 
Bened.  c.  68.:  Si  fratri  impossibilia  injun- 
guntur....et  ftost  suggestionem  suam  in  sua 
sententia  Prioris  imfierium  fterduraverit,  sciat 
junior,  ita  sibi  expedire;  et  ex  caritate,  confi- 
dens  de  adjutorio  Dei,  obediat.  Si  effectus 
exhiberi  nequeat,  saltem  ostendatur  affectus, 
quem  saepe  Deus  adeo  gratum  habuit,  ut  mi- 
raculo  illud  confirmaverit. 

Contra  hunc  gradum  peccant,  qui  non  obe- 
diunt  prompte,  nisi  in  iis,  quae  sunt  grata, 
facilia,  honorifica;  sub  praetextu  infirmitatis, 
inhabilitatis,  officia  injuncta  detrectant  vel 
cum  indig-natione  suscipiunt  et  neg-lig-enter 
perag-unt. 

§  8.    De  Qualitatibus  Obedientise  religiosse. 

Ut  obedientia  Deo  sit  acceptabilis,  debet 
esse  prompta,  sine  dilatione;  devota,  sine  de- 
dig-natione;  voluntaria,  sine  contradictione; 
ordinata,  sine  deviatione;  jucunda,  sine  tri- 
bulatione;  strenua,  sine  pusillanimitate  (D. 
Bonav.  tom.   7.). 

Obediendum  est  ig-itur: 

1.  prompte;  verus  obediens  nescit  moram, 
mandatum  non  procrastinat  (D.  Bern.  serm. 
41,  de  Divers.;  s.  Reg\  c.  5.); 

2.  hilariter:  "Hilarem  datorem  diligit 
Deus"  (II.  Cor.  9,  7.).  Serenitas  in  vultu, 
dulcedo  in  sermonibus  multum  colorant  obcdi- 
entiam  obscqucntis.  Ostendunt  plcrumquc  vo- 
luntatem  animi,  signa  cxtcriora.  Quis  impcrat 
libenter  tristitiam  cjffanti  (S.   Bern.   ibid.)? 

3.  simpliciter:  Perfccta  obcdicntia  cst  ma- 
xime  in  incipiente  indiscrcta,  Jwc  cst,  non  dis- 
cernere,  quid,  vcl  quarc  pra>cipiatiu\  scd  ad  hoc 
tantum  nit/\  ut  /idc/itcr  ct  humiliter  fiats  quod 
a  majore  prcecipitur  (D.  Bern.  de  Voto  Sol.). 
Multos  vidcmus  post  pr&cipicntis  impcrium 
multas  facere  qucestiones:  cur?  quarcf  quani 
ob  rern?  stepius  interrogare .  .  .  .undc  hoc  vcnit? 
quis  hoc  adinvenit  consiliiun? .  .  .iudc  munnu- 
ratio  . .  .inde  frcquens  excusatio,  simulatio  im- 
possibilitatis,  advocatio  amicorum;  non  sic 
Abraham  (D.  Bern.  serm.  41  de  Divers.). 
Haec  obedientia  caeca,  ut  in  Abraham  patuit, 
Deo  est  acceptissima  et  miraculis  saepe  con- 
firmata,  et  necessaria  in  quavis  communitate. 

Ouid  fieret,  si  subditis  liceret  praecepta  supe- 
riorum  discutere,  reprehendere,  reprobare? 
Actum  esset  de  auctoritate  superiorum,  de 
pace,  de  subordinatione. 

Ad  quid  erg*o,  dices,  Deus  nobis  dedit  ra- 
tionem  nonne  hoc  esset  obedire  more  bruto- 
rum;  nonne  ipsa  Scriptura  nos  hortatur:  Om- 
nia  probate:  qaod  bonum  est,  tenete  (I.  Thess. 
5,  21.)? 

Respondeo:  Ratione  uti  debemus,  ut  ea, 
quae  jussa  sunt,  recte  faciamus,  vel  ut  cog- 
noscamus,  quid  agendum  vel  omittendum  sit, 
nisi  hoc  aliunde,  nempe  ex  ipso  mandato  su- 
perioris,  Dei  voluntatem  exprimentis  constat 
(excepto  semper  casu  manifesti  peccati).  Haec 
obedientia  est  voluntaria  et  libera,  ideoque 
non  bruta.  In  epist.  ad  Thess.  D.  Paulus 
non  loquitur  de  praeceptis  superiorum,  sed  de 
prophetiis  seu  revelationibus  hominum  priva- 
torum,  quae,  num  genuinae  sint,  utique  exa- 
minari  oportet; 

4.  mdifferenter;  hoc  immediate  sequitur 
ex  simplicitate  obedientiae.  Praeclare  hanc 
indifferentiam  describit  S.  Basilius  (in  Con- 
stitut.  Mon.):  Sicnt,  inquit,  faber  murarius 
aut  quivis  alius  artifex  artis  suae  insirumentis 
-pro  libitu  utitur,  ita  Religiosus  utile  instru- 
mentum  in  religione  esse  ftrocuret,  ut  eo  sufte- 
ripr,  ftrouti  ad  aedijicium  spirituale  expedire 
judicaverit,  utatur;  sicut  instrumentum  absente 
artijice  minime  movetur,  eo,  quod  nullum  a  se 
motum  habeat,  sed  eum  tantum,  quem  ofiera- 
rius  illi  dat;    sic  nullum  sine  sufterioris  prae- 

scripto  et  decreto  Religiosus  motum  debet  fa- 
cere,  sed  semper  et  in  omnibus  rebus  a  superiore 
moveri  ac  gubernari  se  sinat; 

5.  humiliter;  qui  non  est  humilis,  obediens 
esse  non  potest; 

6.  viriliter;  non  trepide  (s.  Reg\  c.  5.), 
sed  strenue  manum  mittere  ad  fortia,  ag-gredi 
difficilia; 

7.  pure;  seu  cum  bona  et  supernaturali 
intentione,  considerando  superiorem  tamquam 
Dei   vicarium; 

8.  diligenter;  non  tepide,  sed  omnes  vires 
intendere,  ut  opus  secundum  omnes  circum- 
stantias,  quantum  fieri  potest,  perfectum 
evadat; 

9.  perseveranter:  Qui perseveraverit  usque 
in  finem,  hic  salvus  erit  (Matth.  10,  22.,. 

£  9.    De  vitio  Murmurationis  Obedientiae  religiosae 

opposito. 

Distinctius  hic  ag-endum  de  pessimo  mur- 
murationis  vitio,  quum  ex  una  parte  nihil 
adeo  sit  perfectae  obedientise  oppositum,  ex 
altera  vero  nihil  in  communitatibus  relig-iosis 
adeo  familiare  et  periculosum.  Ante  omnia 
ne  murmurationis  maluni  pro  qualicunque 
causa  in  aliquo  qualicunquc  vcrbo,  vel  signi- 
ficatione  apparcat  (s.  Reg\  c.  5,  34,  35,  40, 
41,  53.).  Damna  hujus  vitii  tum  privata  tum 
publica  sunt  gravissima;  privata  quidem,  quia 
murmuratores  pace  interna  carent,  inordinatis 
impatientiae,    vilipensionis,    suspicionis,    ran- 

coris,  vindictae  etc.  motibus  ag-itantur;  mala 
spiritualia,  quae  ex  hoc  vitio  turmatim  sequ- 
untur,  per  se  patent.  Graviora  sunt  damna 
publica  integrae  communitatis.  Certum  enim 
est,  bonum  praecipuum  alicujus  communitatis 
consistere  in  harmonia  et  subordinatione  inter 
superiores  et  subditos,  in  mutua  fraterna  cari- 
tate;  his  e  diametro  opponitur  vitium  mur- 
murationis.  Ex  cordibus  enim  subditorum  tol- 
lit  amorem  filialem  erg-a  superiores,  factiones 
fovet,  susurrationes  nutrit.  Nec  excusantur 
murmuratores  hi,  si  injuste  se  putant  gravari 
a  superioribus,  vel  superiores  ob  ineptam  sui 
officii  administrationem  fuerint  vere  reprehen- 
sibiles;  nam  per  ejusmodi  murmurationes  de- 
fectus  non  emendantur,  sed  malum  aug*etur. 
Quodsi  querelae  hinc  inde  justae  videantur, 
in  Statutis  nostris  de  medio  provisum  est. 

Ut  efficaciter  occuramus  vitio  murmurati- 
onis,  sequentes  inserviant  regulae: 

1.  refrenanda  superbia  et  praesumptio; 
inde  oritur  plerumque  vitium  murmuratio- 
nis; 

2.  judicium  ne  feramus  praeproperum; 
persaepe  ob  latentes  causas  soli  superiori  cog*- 
nitas  minus  recte  factum  judicamus,  quod 
prudenter  actum  est; 

3.  perpendamus  etiam  superiores  homines 
esse.  Quod  tibi  non  vis  fieri,  aliis  ne  fece- 
ris; 

4.  recta  ratio  et  caritas  dictat  errorem 
vel    esse    emendandum   vel,    si  emendari    non 

valeat,  potius  dissimulandum  quam  divulgan- 
dum  esse,  ne  inutili,  imo  noxio  murmure 
fratrum  animi  turbentur. 


CAPTJT  IV. 

De  Voto  Stabilitatis. 

§  1.    De  Notione  Voti  Stabilitatis  Benedictinae. 

Votum  stabilitatis  Benedictinae  est  promis- 
sio  libera  Deo  facta  perseverandi  in  observan- 
tia  reg-ulari  in  loco  professionis  secundum 
Regulam  S.  Benedicti.  Sic  votum  stabilita- 
tis  explicasse  videtur  S.  Pater  c.  58,  dum  ait 
de  Novitio  ad  professionem  suscipiendo:  Tune 
suscipiatur  in  Congregatione,  sciens  se  sub 
lege  Regulce  constitutum,  quod  ei  ex  illa  die 
non  liceat  de  Monasterio  egredi,  nec  collum 
excutere  de  sub  jugo  Regulce;  quibus  verbis 
et  stabilitas  loci  et  perseverantia  in  obser- 
vatione  Regulae  exprimitur.  Patet  item  ex 
circumstantiis  temporum,  quibus  suam  reg-u- 
lam  composuit  S.  Benedictus.  Praescribat 
stabilitatis  factum  omni  deinceps  remisso  des- 
censui,  contentioso  discessui,  vago  et  curiso  dis- 
cursui,  totius  denique  inconstantiae  levitati  (D. 
Bern.  de  Praecept.  et  Disp.).  Qui  non  perseverat 
in  cceftto  oftere,  ait  Hildemarus,  in  fterseveran- 
tia  operandi  bonum,  etsi  talis  videtur  stare  in 
monasterio  coram  hominibus,  tamen  coram  Deo 

non  stai.  Stabilitas  mentis  (seu  firma  regu- 
lam  observandi  voluntas)  et  corporis  est  de 
ratione  voti,  imo  illa  potior  est.  Vi  hujus 
voti  Religiosus  obligatur,  ut  e  monasterio, 
in  quo  professus  est,  pro  libitu  non  possit 
discedere  vel  mutationem  exig-ere;  habet  e 
contra  Religiosus  jus  filiationis,  i.  e.  ut  ex 
bonis  monasterii  sui  congrue  sustentetur,  ut 
pars  sit  illius  communitatis,  sicque  suo  tem- 
pore  voce  g-audeat  activa  et  passiva  in  capi- 
tulo  sui  monasterii;  ut  translatus  ad  alium 
locum  causa  justa  exig*ente  possit,  causa  ces- 
sante,  regressum  petere. 

§  2.    De  Obligatione  hujus  Voti. 

Oblig-atio  hujus  voti  ex  g*enere  suo  gravis 
est;  datur  tamen  etiam  in  hoc  voto  parvitas 
materiae.  Votum  stabilitatis  non  inducit  clau- 
suram  perpetuam;  ideo  c.  51.  s.  Reg-ulae  agi- 
tur  de  fratribus,  qui  long-e  proficiscuntur;  'sed 
impedit  quominus  Relig-iosi  sine  licentia  su- 
perioris  egrediantur.  Relig-iosus  vero  absens 
a  suo  monasterio  cum  licentia  et  ordinatione 
sui  Abbatis  moraliter  semper  est  praesens  in 
monasterio;  quia  ubicunqne  est  monachus, 
dummodo  sub  obedientia  Abbatis  sit,  semper 
fing-itur  esse  in  monasterio,  ideoque  integrum 
manet  votum  stabilitatis.  Violatur  votum 
stabilitatis  ex  verbis  S.  Bernardi  (supr.  citat.): 

1.  Per  remissum  descensum,  seu  juxta 
mentem  interpretum  per  reditum  ad  saeculum 
vel  ad  laxiorem  ordinem; 

2.  per  discessum  contentiosum,  quando  quis 
ad  aequale  vel  strictius  monasterium  transit, 
sed  sine  consilio,  auctoritate  et  licentia  su- 
perioris  sui,  quae  certe  in  quolibet  casu  est 
petenda,  licet  praevideatur  non  obtinenda. 
Dicitur  contentiosus  discessus,  quia  plerumque 
fit  cum  contentionibus  inter  superiorem  et 
subditum  et  cum  scandalo  fratrum; 

3.  fter  vagum  et  curiosum  discursum,  quod 
sic  explicat  Eernardus  Cassin. :  Intelligo  va- 
gum  discursum,  quem  nulla  necessitas,  nulla 
obedientia,  nulla  loci  certitudo  metitur;  curio- 
sum  autem,  quia  vel  ut  delectabilia  et  oculis 
placentia  videat  aut  suae  gulae  voluptuose  de- 
serviat  aut  fabulis  intendat;  abhorret  monas- 
terium,  et  hac  cura  intellectus  discurrit  fter 
mundum.  Quanta  mala  per  vag-os  et  curio- 
sos  hujusmodi  discursus  Religiosorum  inve- 
hantur  in  monasteria,  experientia  probat; 

4.  fter  animi  levitatem  et  inconstantiam, 
qua  quis  non  potest  vel  potius  non  vult  diu 
consistere  in  uno  loco.  Aegritudine  animi 
tales  laborant  quam  migrando  de  loco  in  lo- 
cum  noil  effug-iunt,  quia  ubique  se  ipsos  in- 
veniunt.  Curre  huc  vel  illuc,  non  invenies 
quietem,  nisi  in  humili  subjectione  sub  praelati 
regimine.  Imaginatio  locorum  et  mutatio  mul- 
tos  fefellit  (Imit.  Chr.  1.   1.  c.  9.). 

Ubique  superiores  et  patres  sunt  homines, 
ideoque  patientia  ubique  necessaria  est. 

Huc  referri  possunt  superliuse  et  otiosae 
visitationes    parentum,     amicorum    extra  mo- 

nasterium;  indicant  nos  nondum  vere  mortuos 
esse  carni  et  sanguini.  Scimus  comminatio- 
nem  illam  evang-elicam:  Nemo  mittens  manum 
suam  ad  aratrum,  et  respiciens  retro,  aptus 
est  regno  Dei.  (Luc.  9,  62.)-  Certe  non  pa- 
rum  nobis  nocent  hujusmodi  visitationes, 
quum  plurimos  in  nobis  excitent  et  foveant 
distractiones,  curas  inutiles.  Dixit  quidam: 
Quoties  inter  homines  fui^  minor  homo  redii 
(Imit.  Chr.  1.  1.  c.  20.  quod  integrum  leg-en- 
dum  est).  Quid,  si  insuper  accesserit  libera 
et  scandalosa  conversatio,  quas  solet  esse  pejor 
quo  remotiores  sumus  a  vigili  oculo  superi- 
orum! 

Inter  transgressores    stabilitatis  religi- 
osae  porro  numerantur 

1.  qui  pro  animi  sui  libertate  huc  illuc 
vag-antur,  sive  corpore  id  fiat  sive   animo; 

2.  qui  septa  monasterii  sine  necessitate 
et  sine  licentia  egrediuntur,  qui  domos  saecu- 
larium  frequentant  ad  rumores  et  novitates 
audiendas; 

3.  qui  ex  frivolis  et  imag-inariis  causis 
mutationem  aeris  petunt; 

4.  qui  tempus  fallendi  causa  extra  suam 
cellam  in  monasterio  et  per  cellas  aliorum 
vagantur.  * 

§  3.    Causae  excusantes  a  Stabilitate  loci. 

1.  Melioratio  tum  animi  tum  corporis. 
Sicut  licitum  est  transire  ad  strictiorem  et 
perfectiorem  ordinem  sine  primae  professionis 

praevaricatione,  quum  votum  minus  non  pos- 
sit  impedire  votum  et  bonum  majus;  ita  lici- 
tum  est  sine  stabilitatis  violatione  ad  aliud 
monasterium  ejusdem  ordinis  transire  sincero 
zelo  et  studio  perfectionis.  Sed  valde  caven- 
dum  ne  satanas  in  ang-elum  lucis  se  transfi- 
g*uret;  ideo  preces  multiplicandae  et  consilia 
a  viris  prudentibus  et  piis  petenda.  Etiam 
ad  corporis  sanitatem  recuperandam  ex  me- 
dici  consilio  mutatio  loci  conceditur. 

2.  Salvatio  animae,  ut  periclitantem  in 
eo,  quo  stabilitatem  vovit,  monasterio  salutem 
animae  tutetur.  Ita  enim  S.  Bernardus  (de 
Praec.  et  Disp.):  Praescribebat  proinde  stabili- 
tatis  pactum  omni  deinceps  remisso  descen- 
sui,  contentioso  discessui,  vag*o  et  curioso 
discursui,  totius  denique  inconstantiae  levi- 
tati;  nec  tamen  his,  quae  in  professionis  suae 
serie  sequuntur,  morum  videlicet  conversioni 
et  obedientiae,  quae  secundum  reg-ulam  fit. 
Nam  si  haec  ibidem  pro  improbitate  nimirum 
atque  irrelig"iositate  cohabitantium  obtineri 
forte  nequiverint,  duce  spiritu  libertatis  tran- 
sire  indubitanter  suadeo  ad  alium  locum,  ubi 
non  impediatur  homo  reddere  Deo  vota  sua, 
quae  distinxerunt  labia  sua. 

3.  Causae  porro  excusantes  esse  possunt 
odia,  simultates,  persecutiones,  quas  in  suo 
monasterio  pati  cog*eretur  monachus;  si  ob 
delictum  infamatus  etsi  emendationi  incum- 
bat,  deberet  in  confusione  mag-na  et  inde 
nata  tristitia  vivere,  licet  profecto  perfectius 
esset  persecutione^,  injurias,   contemptum  pa- 

20 

tienter  ferre;  imo  raro  consultum  erit  ideo 
transire;  plerumque  hujusmodi  Relig-iosi  nec 
alibi  vivunt  contenti,  quia  non  sunt  patien- 
tes,  pacifici,  obedientes. 

4.  Obedientia,  quando  Abbas  ex  justa 
causa  jubet,  e.  g*.  ut  utilitati  vel  necessitati 
alterius  monasterii  succurrat,  etsi  stabilitas 
loci  extra  congreg-ationem  fuerit  promissa, 
ubi  non  sunt  plura  monasteria  in  unum  cor- 
pus  sub  uno  quasi  capite  coadunata.  Exempla 
prostant  in  vita  S.  Benedicti  et  aliorum  Mis- 
sionariorum.  Quatuor  alias  causas  assig-nat 
Julianus  Parisius,  nempe: 

d)   ad  fundandum  novum  monasterium; 

b)  propter  inopiam  monasterii  proprii; 

c)  ad  ag-endum  poenitentiam  ob  delictum; 

d)  ad  reformanda  monasteria. 

Ut  nobis  grave  non  sit  cum  iisdem  semper 
vivere  confratribus  et  sub  quibuslibet  superi- 
oribus,  sequentia  sunt  observanda: 

1.  studeamus  abneg-are  proprium  judicium 
et  propriam  voluntatem; 

2.  erg*a  alios  simus  humiles,  urbani,  be- 
nevoli.  Inter  sitfterbos  semfter  jurgia  suni 
(Proverb.   13,   10.); 

3.  aliorum  defectus  patienter  sufferamus. 
Stude  fatiens  esse  in  tolerando  aliorum  defec- 
tus  et  qualescumque  injirmitates,  quia  et  tu 
multa  habes,  qucz  ab  aliis  oportet  tolerari 
(Imit.  Chr.  1.  1.  c.  16.,  totum  caput  leg-en- 
dum  omnino);  * 

4.  nobis,  non  aliis  invigilemus.  Suspici- 
ones  et  judicia  temeraria  de  confratribus  vel 
superioribus  supprimamus; 

5.  amicitias  particulares,  factiones,  su- 
surrationes  fugiamus  ut  pestem  communitatis. 
Hac  ratione  et  hac  sola  ratione  erimus  in 
nostris  monasteriis  quieti  et  contenti,  imo 
cari  omnibus  et  accepti;  secus,  vaeh  nobisl 
votum    stabilitatis    erit    jugum     intolerabile. 


§  4.    Regulae  nonnullae  servandae  ab  iis,  qui  justa 
ex  causa  extra  monasterium  degunt. 

1.  Quemadmodum  ubique  vi  votorum  veri 
Benedictini  esse  debeamus,  sic  et  mores  Re- 
g-ulae  Benedictinae  conformes  servemus; 

2.  exercitia  reg-ularia  praesertim  medita- 
tionem,  examina,  etiam  in  itinere  et  in  quo- 
cumque  officio  constituti  omittamus  nunquam; 
media  enim  sunt  ad  promovendam  indies  vi 
professionis  nostrae  perfectionem  majorem  ab- 
solute  necessaria.  Quemadmodum  erg*o,  si  quis 
intra  claustra  monasterii  notabili  satis  tem- 
pore  ejusmodi  neg*lig"eret,  a  peccato  excusari 
non  posset,  ita  nec  extra  monasterium,  imo 
multo  minus,  quia  ibi  iis  mag-is  indig*et; 

3.  caveamus  inutiles  et  otiosos  discursus 
per  domos  saecularium; 

4.  caveamus  omnem  vanitatem  in  vestitu 
et  corporis  cultu,  luxum  in  victu,  mores  sae- 
cularium  in  g-estibus,  verbis  etc.  Extra  mo- 
nasterium,  et  cum  inter  saeculares  versamur, 
ea  omnia   accurate   observemus,    quae  de  mo- 

destia  relig-iosa  supra  dicta  sunt;  plurimos 
enim  habemus  exploratores;  decipiuntur  comp- 
tuli  Religiosi  et  vanitatum  saecularium  ama- 
tores,  dum  hac  ratione  ab  aliis  se  mag-ni 
fieri  putant. 


CAPUT  V. 

De  Voto  Conversionis  Morum. 
§  1.    De  Notione  Voti  Conversionis  Morum. 

Votum  hoc  est  promissio  Deo  facta,  mores 
nostros  componendi  secundum  s.  Regulam  S. 
P.  Benedicti  et  Statuta  Congregationis,  seu 
continuo  juxta  s.  Regulam  et  Statuta  inordi- 
natos  affectus  mortificationis  exercitio  subju- 
gando,  et  de  virtute  in  virtutem  progrediendo 
ad  caritatis  perfectionem  et  perfectionis  cel- 
situdinem  tendendi. 

Vi  hujus  voti  Religiosus  non  obligatur, 
ut  actu  perfectus  sit,  sed  ut  per  efficacem 
mediorum  applicationem  serio  ad  perfectionem 
continuo  tendat.  Qui  proinde  hincHnde  ex 
fragilitate  peccata  venialia  et  imperfectiones 
committit,  hujus  voti  praevaricator  non  est, 
neque  voluntatem  ad  perfectionem  tendendi 
dimisisse  censetur. 

Votum  conversionis  morum,  quoad  sub- 
stantiam  non  est  distinctum  a  voto  obedien- 
tiae,  sed  in  eo   includitur,    neque  j  Benedictini 

hic  speciale  quidque  prae  aliis  Religiosis  vo- 
vent,  nisi  quod  morum  conversionem  determi- 
natae  regulae  conformare  debent,  et  ideo  for- 
sitan  in  formula  professionis  omittitur  votum 
castitatis  et  paupertatis,  utpote  in  voto  con- 
versionis  morum  inclusum. 

Explicite  vero  voti  conversionis  mentionem 
fieri  voluit  S.  Benedictus,  ut  Sarabaitis  se 
opponeret, 

§  2.     Impedimenta  solidae  Conversionis. 

1.  Long-a  consuetudo  vitae  saecularis  et 
pravi  habitus  ibi  contracti.  Perversi  difficile 
torriguntur  (Eccles.   1,   15.). 

2.  dissolutio  disciplinae;  novelli  monachi, 
dum  e  Novitiatu  reduces  vident  liberiorem 
ceterorum  vivendi  rationem,  facile  a  prima 
sua  caritate  recedunt,  nisi  firmiter  statuant, 
etiam  contra  torrentem  qua.si  murum  aeneum 
se  opponere; 

3.  frequens  conversatio  cum  saecularibus. 
Sicut  Judsei,  postquam  commixti  sunt  inter 
g-entes,  didicerunt  opera  earum,  ita  Religiosi 
libere  conversando  cum  saecularibus  mores 
induunt  saecularium; 

4.  nimia  occupatio  in  rebus  exterioribus 
vel  in  literis,  cum  neg-lectu  exercitiorum 
spiritualium; 

5.  defectus  bonae  voluntatis;  Quiciuique 
bonani  voluntatcm  habet,  supposita  gratia  di- 
vina,  secum    habet,    quidquid   ad    bcne   viven- 

dum  ei  opus  est   (S.  Bern.  ad  Fratr.  de  Monte 
Dei). 

§  3.    De  Observatione  necessaria  s.  Regulae. 

S.  Regnla  est  norma  religiose  vivendi  a 
fundatore  ordinis  praescripta  et  ab  Ecclesia 
approbata.  Pro  diversitate  ordinum  regnlae 
sunt  diversae,  quae  tamen  in  iis  quae  substan- 
tiam  votorum  attinent,  conveniunt;  in  ceteris 
pro  diversitate  finium  particularium  cujusvis 
ordinis  discrepant. 

1.     Reg-ulae    non   sunt   mera   consilia,    sed 

habent  aliquatenus  rationem  legis,   ac  proinde 

aliquatenus    obligant.     Regula    religiosa,    in- 

quit    Suarez,    non    est    niere    consilium;    quia 

praeter  illam  sunt  mulia  alia  quae  ex  consilio 

possunt  Religiosi . .  . .  ;  et  nihilominus  Religio- 

sus  omittens  alia  consilia  suftra  suam  regulam, 

non    censetur  deesse   suo    muneri  et  statui:    si 

autem  suam  regulam  ftraetermittat,  dejicere  cen- 

setur  a  sua  obligatione.    Ergo  talis  regula  re- 

spectu  illius  ftlus  est   quam  consilium.     Ergo 

necessitatem  aliquam  imponit  (de  Relig".  tom.  4. 

tract.  8.  1.  1.  c.  2.  n.  2.).     Patet  hoc: 

d)   ex  formula  professionis:     Obedientiam  se- 

cundum  Regulam  S.  Benedicti;  promitti- 

mus  nempe  conformare  vitam  nostram  s. 

Reg-ulae.     Porro    s.   Reg-ula    non   est    nisi 

votorum   determinatio  et  ad   casus  parti- 

culares  applicatio; 

b)    ex  pacto  quod  intercedit  inter  Relig-iosum 

et  monasterium,   Regulam  observandi  ex 

una    parte,    et    vitae    necessaria    suppedi- 
tandi  ex  altera; 

c)  ex  Trident.,  quod  directe  praecipit,  ut 
omnes  Regulares,  tam  viri  quam  mulie- 
res,  ad  reg*ulae,  quam  professi  sunt,  prae- 
scriptum  vitam  instituant  (sess.  25.  c.  1.); 

d)  ex  s.  Regula:  Suscipiatur  in  Congrcgati- 
o?ie,  sciens,  se  snb  lege  Regulac  constitu- 
tum,  quod  ei  ex  illa  die  non  liccat  de 
Monasterio  egredi :  nec  collum  excutcre  de 
sub  jugo  Regulae,  quam  sub  tam  morosa 
deliberatione  licuit  recusare,  aut  suscipere 
(c.  58.).  Etiam  superiores  Reg-ulam  ol> 
servare  tenentur,  imo  mag-is  quam  sub- 
diti,  quia  ex  officio  debent  esse  forma 
gregis;  certe  non  sunt  defectus  periculo- 
siores  in  communitate  quam  superiorum, 
qui  debent:  Omnia  bona  et  sancta  factis 
amplius  quam  verbis  ostendere  (s.  Reg\  c. 
2.).  Scirc praelati  debent,  quia  si pcrvcrsa 
tcnqua?n  fierfietrant,  tot  ??w?iibus  digni 
sunt,  quot  aa  subditos  fte?'ditio?iis  exe?npla 
trans?nittu?it  (S.  Greg\  Reg\  Past.  p.  3.). 

2.  Reg-ula  non  oblig-at  vi  voti  obedientiae, 
nisi  forte  id  in  ea  clare  exprimatur.  Adver- 
tendum  votum  obedientiae  non  oblig*are  im- 
mediate  ad  servandam  reg-ulam,  nisi  reg-ula 
ipsa  verbis  satis  expresse  exig*at  voti  oblig*a- 
tionem.  Kt  ideo  non  recte  censent  qui  putant 
regulam  religiosam  ex  g*enere  suo  oblig-are 
sub  mortali:  quod  censerunt  aliqui  ex  illo 
fundamento,    quod    voti    oblig-atio    ex    g-euere 

suo  oblig-at  sub  mortali,  et  oblig*atio  regulse 
est  oblig-atio  voti.  Falsum  est  autem  hoc 
fundamentum,  quia  votum  non  obligat  ad 
servandum  regulam,  sed  ad  obedientiam  se- 
cundum  reg-ulam.  Et  ideo  propria  oblig-atio 
reg-ulae  ut  sic  non  ex  voto  obedientiae,  sed  ex 
propria  ratione  legis,  et  ex  principiis  ejus  est 
collig-enda  (Suarez,  de  Relig\  tom.  4.  1.  1.  c. 
2.   n.   7.). 

3.  S.  Regnla  juxta  omnes  oblig-at  sub 
gravi  peccato  in  iis,  quae  vota  concernunt, 
nisi  excusetur  ob  parvitatem  materiae  vel 
imperfectionem  actus. 

4.  Violationes  reg-ulse  possunt  graviter 
peccaminosae  evadere  ob  varia  adjuncta,  quae 
eas  concomitantur: 

d)   Si  violatio  fiat  ex  formali  contemptu; 

h)  si  annexum  habeat  periculum  labendi  in 
peccatum  mortale;  praesertim  si  in  parti- 
culari  materia  et  specie  peccati  mortalis 
illud  periculum  versetur,  et  aliqua  certa 
ratione  et  experimento  constet  ex  remisso 
modo  vivendi  in  observatione  talis  reg*ulae 
sequi  illud  periculum; 

c)  si  damnum  grave  inferat  relig-iosae  dis- 
ciplinae; 

d)  si  secum  trahat  violationem  voti  in  ma- 
teria  gravi; 

e)  si  Religiosum  exponat  expulsioni; 

f)  si  secum  trahat  g*ravem  violationem  prae- 
cepti    tendendi  ad    perfectionem,  e.  g*.  si 

Religiosus  statueret  ipsa  vota  sua  et  ce- 
tera  omnia,  quae  ipsi  sub  peccato  injun- 
g-untur,  non  observare. 

5.  Raro  in  praxi  peccati  gravis  rei  cen- 
sendi  sunt  Religosi  ob  reg-ulae  violationem. 
Raro  enim  conting-it  ut  Relig-iosus  adeo  sit 
salutis  suae  immemor,  ut  scienter  et  deliberate 
periculo  se  exponat  reg-ulam  suam  graviter 
violandi;  praesertim  si  pra?latus  opportunis 
monitis  et  poenitentiis  transgressiones  coer- 
ceat;  facilius  in  hoc  graviter  peccabunt 
superiores  non  corrig-endo,  quam  sing-uli  Re- 
ligiosi  reg-ulam  facile  transgrediendo. 
(Vide  Bouix  de  jure  Reg*.  tom.  2.  p.  571  et 
seqq.  edit.  Paris,  1857.). 

Ceterum  s.  Regula  quoad  sing-ulas  ordina- 
tiones  (extra  materiam  voti)  per  se  non  obli- 
g-at  sub  peccato;  notandum  tamen,  Reg-ulae 
ordinationes  esse  media  ad  oblig-ationes  sub- 
stantiales  adimplendas  omnino  necessaria. 
Certe  sublata  observantia  reg-ulari  corruent 
religiones  florentissimae.  Hanc  rationem  etiam 
S.  Thomas  Aq.  affert:  Transgressia  vel  omts- 
sio  aliorum  (extra  tria  vota)  obligat  solum  ad 
peccatum  veniale,  quia  hujusmodi  dispositio- 
nes  sunt  ad  principalia  vota  (2.  2.  q.  186, 
a.  9.). 

Sane  relig*iosae  disciplinae  dissolutio  semper 
a  minimorum  neglectu  et  regularum  con- 
temptu  ortum  sumpsit,  donec  ad  interitum 
protraxerit. 

Communiter  etiam  admittitur  ea,  in  qui- 
bus  S.  Pater  non  utitur  verbis  praeceptivis, 
non  esse  nisi  consilia  et  monita.  Sed  simus 
liberales  erg-a  Deum,  ut  et  ipse  in  nos  libera- 
liorem  se  exhibeat. 

Quod  dictum   est   de    Regula    valet    etiam 
de  Statutis. 

Concludamus  verbis,  quibus  Bern.  Cass. 
in  Speculo  suos  confratres  hortatus  est:  Mi- 
nimas  etiam  observantias  Regulce  et  Ordinis 
nostri  studeamus  observare,  et  de  nostra  salute 
semper  solliciti  nihil  vilipendamus,  nihil  in 
contempum  vel  consuetudinem  reducamus.  Qui 
enim  in  parvis  negligens  est,  sublimium  dono- 
rum  omnino  indignum  se  facit;  at  qui  in 
parvis  jidelis  existit,  spiritualium  ditabitur 
multitudine  gratiarum. 


U.     I.     0.     G      I) 


